
Lui Bailey, Ben și Camden 


Din când în când, pe biroul unui editor ajunge un 
manuscris care provoacă interes și așteptări în toată editura. 
Am fost încântați că ni se oferea oportunitatea de a publica o 
carte care să aducă o schimbare radicală, nu numai în modul 
nostru de a percepe societatea, dar și în felul în care am 
putea să o transformăm într-o lume prosperă în viitor. 

Când a fost adus pentru prima oară manuscrisul 
cărţii Ultimul avertisment, am descoperit că este extrem de 
provocator si incitant. Am fost fascinat din prima clipă de 
îndrăzneala si prospetimea ideilor. În Ultimul avertisment, 
Rebecca D. Costa, unul dintre liderii noului curent de 
gândire, ne împărtășește fascinanta ei viziune asupra 
viitorului printr-un text captivant și original; fără nicio 
îndoială, această carte va genera, pe lângă o binemeritată 
dezbatere, un dialog susţinut și benefic. 


În Ultimul avertisment, Rebecca D. Costa susține 
că intensificarea complexitatii care isi pune amprenta asupra 
existenței noastre personale, potenţialului tehnologic si 
politicilor guvernamentale, a declanșat probleme grave, 
amenințătoare la nivel global, depășind abilitatea creierului 
nostru de a le gestiona. Costa subliniază modul în care 
noi tindem să abordăm simptomele acestor genuri de 
complexitate, fără să înţelegem că trebuie să ne concentrăm 
pe găsirea unor soluţii pe termen lung pentru ele. În felul 
acesta, ne expunem unor consecințe periculoase. Dacă vom 
continua să rămânem cantonati în acest gen de impas, 
capacitatea noastră ca societate de a soluţiona cele mai 
provocatoare problerne cu care ne confruntăm urmează să fie 
complet și dezastruos slăbită, iar viziunea noastră, tot mai 
neclară. După identificarea și formularea acestei dinamici, 
Costa ne prezintă noi dovezi si rezultate ale cercetărilor care 
ne arată cum putem răsturna această spirală descendentă — 
autoarea ne pune la dispoziţie instrumentele de care să ne 
ajutam pentru a lua primele măsuri pentru o schimbare reală 
pe termen lung. Este răspunsul nostru în faţa provocărilor 
aparent incontrolabile cu care ne confruntăm astăzi. 

Vanguard Press se declară mândră că a avut 
șansa să publice cartea Rebeccăi D. Costa, o voce importantă, 
cu un mesaj de schimbare a strategiei in fata uneia dintre cele 
mai importante probleme ale lumii actuale. Sper că veţi fi la 
fel de fascinati si iluminati de cuvintele ei cum am fost noi. 


Al dumneavoastră, 
Roger Cooper 
Vicepreședinte, editor 
Vanguard Press 


În Ultimul avertisment, Rebecca D. Costa ne 
înfățișează o perspectivă asupra primejdioasei condiții umane 
cu care nu pot decât să fiu de acord. Ciocnirea dintre religii și 
civilizații, susține autoarea, nu este cauza dificultăților cu care 
ne confruntăm, ci o consecință a lor. Același lucru este valabil 
în cazul penuriei globale de apă, al schimbărilor climatice, al 
declinului energiei pe bază de cărbune, al distrugerii haotice 
a ceea ce a mai ramas din mediul înconjurător și al altor 
calamitati care ne pandesc sau care deja s-au abătut asupra 
noastră. Cauza fundamentală a tuturor acestor amenințări 
este însăși complexitatea civilizației noastre, care nu poate fi 
înţeleasă și gestionată prin instrumentele cognitive pe care 
ne-am bazat până acum. 

Am ajuns în acest punct, după cum ne spune 
doamna Costa, pentru că omenirii îi lipseşte o conştiinţă 


adevărată a propriei sale istorii. Nu am înfruntat în mod 
onest întrebările fundamentale ale filosofiei și religiei, 

care sunt zugrăvite în cei mai simpli termeni pe pânza 
capodoperei tahitiene a lui Paul Gauguin: De unde venim? 
Cine suntem? Încotro ne îndreptăm? Prin istorie, doamna 
Costa înțelege, pe bună dreptate, nu doar istoria unei tari 
anume, ci mărirea și decăderea unor civilizaţii apuse și, mai 
mult, cei şase milioane de ani de evoluţie biologică a omului, 
trăiţi într-un raport complicat cu restul biosferei. 

Din îndelungatul parcurs al evoluţiei biologice 
a luat naștere genetica umană. Acest interval în timpul 
căruia am dobândit emoţii și capacități cognitive face ca 
istoria omenirii, care a început odată cu revoluția adusă 
de neolitic, în urmă cu zece mii de ani, să nu fie mai mult 
decât o clipă. Ultimele trei milenii au fost martorele unei 
evoluţii exponentiale în fiecare câmp cucerit de evoluţia 
culturală: răspândirea populaţiei; eficiența muncii, 
cunoașterii și tehnologiei; si, din păcate, secătuirea 
resurselor naturale; distrugerea mediului înconjurător 
moștenit; si o creștere a puterii marţiale a tot mai multor 
grupări și națiuni. 

Optimistii inveterati preferă să susţină că 
previziunile legate de sfârșitul omenirii sunt la fel de vechi 
precum cuvântul scris și nu se vor adeveri nicicând. Ei cred că 
geniul și spiritul omenirii au găsit întotdeauna o cale de a ieși 
din impas şi așa se va intampla de fiecare dată. Altfel spus, 
nu avem motive de îngrijorare. Dar să gândești în acest fel 
înseamnă să ignori realitatea schimbării exponentiale. Dacă 
perioada de dublare a unei entităţi sau a unui proces este 
de douăzeci de ani, de exemplu, de-a lungul multor astfel de 


perioade, lumea, luată ca întreg, poate să rămână nesaturată 
si gestionabilă. Dar în orice creștere exponențială va exista 
un moment în care dublarea produce o creștere absolută ce 
depășește spaţiul și resursele disponibile. În acel moment, 

și opțiunile de adaptare ale omenirii se diminuează în mod 
dramatic. 

Un mare adevăr se ascunde în bine-cunoscutul 
exemplu al lacului plin de nuferi. Un ochi de apă (un lac, 
un ocean, orice luciu de apă) are mai întâi un singur nufăr. 
Nuferii își dublează numărul zilnic; ochiul de apă se va umple 
de nuferi în treizeci de zile. Când va fi lacul plin doar pe 
jurnătate? În cea de-a douăzeci și noua zi. Ziua următoare, în 
cea de-a treizecea zi, creșterea este atât de rapidă, încât, dacă 
ea are loc în continuare, nuferii invadează ochiul de apă și 
microclimatul din el în doar câteva ore. 

Împărtășesc aceeași viziune ca a Rebeccăi Costa 
și a altora ca ea — suntem, să spunem, niște realisti în 
căutarea unei soluții, și nu apologeti ai sfârşitului —, care 
susțin că, datorită exponentialitatii, omenirea nu dispune 
de prea mult timp pentru a înțelege cum stau lucrurile. Va 
trebui să ne rezolvăm problemele nu apelând în continuare 
la emotii si răspunsuri care erau potrivite pentru strămoșii 
noștri, dar care astăzi ne pun pe toţi într-un pericol 
iminent. Trebuie să apelăm la cunoaștere și rațiune și 
să ne analizăm cu obiectivitate pe noi înșine, ca specie. 
Trebuie să înțelegem pe deplin complexitatea tot mai mare 
a ecuaţiilor noastre sociale și politice și să ajungem la 
soluţii. În cartea sa, doamna Costa ne îndeamnă să facem 
acest lucru folosindu-ne de cele mai bune instrumente ale 
geneticii noastre. 


Într-o zi rece si ploioasă de primăvară, mă 
găseam în biroul lui E.O. Wilson, aflat în aripa din spate a 
Muzeului de Istorie a Științelor Naturii de la Harvard, când 
acesta s-a întors spre mine și mi-a zis: „Este periculos să afirmi 
ceea ce este evident.” 

Era un avertisment serios venit din partea celui 
mai apreciat naturalist din lume, singurul om de știință care 
a fost victima unui atac fizic pe teritoriul Statelor Unite 
pentru opiniile sale. 

Wilson prevedea astfel viitorul care mă aștepta: 
analiza sub lupă, critica, opoziția iraţională si încercările de 
a mă discredita pentru a fi folosit termeni precum „evoluţie“ 
și „obstacole biologice“ ca să explic de ce guvernele, liderii si 
experții au ajuns într-un impas. 

Însă toată lumea ştie că nu mai reușim să ne 
rezolvăm problemele. Lumea pe care o incredintam copiilor 


MEn i eee 


nostri este într-o stare mult mai rea decât cea pe care am 
mostenit-o noi. Ceva periculos se petrece, dar noi nu ne-am 
dovedit capabili să punem degetul pe rana care doare. 

În felul lui încântător, de sudist autentic, Wilson 
îmi confirma o mai veche bănuială: odată descoperit motivul 
pentru care am ajuns în impas, lucrurile aveau toate șansele 
să apară și să fie percepute ca fiind evidente. Adevărul 
reuseste întotdeauna să fie evident. 

Având în vedere cele de mai sus, mi-ar fi fost 
imposibil să scriu Ultimul avertisment mai devreme de 2006. 
Era nevoie ca șase piese să fie puse laolaltă, iar procesul 
acesta a durat 150 de ani. 

Prima piesă a puzzle-ului data din 1859, odată 
cu publicarea lucrării lui Charles Darwin, Originea speciilor. 
Darwin a dezvăluit ritmul lent, continuu, în care toate 
formele de viață, inclusiv ființa umană, reacționează fata 
de mediul lor pentru a-și mări șansele de supravieţuire. 
Descoperirea lui rămâne și astăzi cel mai important principiu 
științific care guvernează viata pe pământ. 

Apoi, în 1953, James Watson și Francis Crick au 
descoperit structura de dublă spirală a ADN-ului. Împreună, 
cei doi au descifrat mecanismul conform căruia funcționează 
teoriile lui Darwin si, pentru prima oară, a fost posibil să se 
urmărească geneza biologică a oricărui organism viu. Peste 
noapte, evoluţia trecea examenul și, dintr-un principiu 
unanim acceptat, devenea un fapt lesne de dovedit. 

În vremea când controversata carte a lui E.O. 
Wilson, Sociobiologia, apărea în 1975, eram studentă în 
primul an la University of California. Conform lui Wilson, 
moştenirea genetică joacă un rol important în felul în care 


ne comportăm ca indivizi şi în grup. Când se nasc, fiinţele 
umane nu sunt tabula rasa. Venim pe lume cu predispozitii 
și instincte înnăscute, menite să ne asigure supraviețuirea 
ca specie. Selecţia naturală are o pondere covârșitoare în 
explicarea agresivitatii, altruismului, spiritului de turmă, 
competiției si chiar a alegerii partenerului în societatea 
modernă. 

Apoi, un an mai târziu, Richard Dawkins 
publica volumul Gena egoistă, care a venit cu o perspectivă 
și mai intransigentă, pe modelul „care pe care“. Conform lui 
Dawkins, grupurile individuale de gene, nu speciile, se luptă 
să supravieţuiască. Genele vor și au nevoie să se perpetueze 
într-un mod egoist. În acest scop, ele manipulează 
comportamentul uman pentru a-i asigura continuitatea, 
mergând până într-acolo încât devin distructive pentru grup. 

Revelația teoriilor lui Wilson și Dawkins mi-au 
bulversat definitiv educația primită la colegiu. impartita 
între pasiunea pentru biologie și dorinţa de a imbratisa o 
carieră umanitară, am petrecut luni de zile discutând cu 
cei în drept de la universitate în legătură cu schimbarea 
diplomei mele de absolvire de la sociologie la sociobiologie. 
Dar cererea mea a fost respinsă, spunându-mi-se că „două 
cărți, oricât ar fi de importante, nu justifică schimbarea 
profilului de absolvire“. Asa încât, în 1977, alături de alti 
câțiva studenţi, am acceptat cu reticenta „științe sociale 
combinate“. 

După această victorie lipsită de valoare, 
m-am îndreptat spre locul meu natal, unde cea de-a cincea 
piesă a puzzle-ului prindea contur, fără să bag de seamă: 
complexitatea accelerată a condiției umane. 


ULTIMUL AVERTISMENT 
REBECCA D. COSTA 


În anii 1970, familia mea locuia în California 
de Nord, o zonă plină de livezi de caiși și pruni, pârâuri și 
dealuri acoperite cu întinderi verzi de iarbă și stejari bătrâni 
de secole. Nimeni nu ar fi bănuit pe atunci că acest peisaj 
bucolic avea să devină curând punctul zero pentru o nouă eră 
a tehnologiei. Dar până aveam să ajung eu în Santa Clara, în 
1977, „Silicon Valley“ era deja acolo. 

Prima companie care mi-a oferit un job a fost 
cea deţinută de un grup de cercetători care credeau că pot să 
convingă proiectantii si inginerii să înceteze să mai deseneze 
cu mâna. Calma Corporation și-a denumit tehnologia 
computer-aided design (proiectare asistată de calculator) 
sau CAD. CAD oferea o modalitate de a proiecta produse mai 
ieftin, mai sigur și mai eficient, prin folosirea staţiilor de 
operare calculator cu scopul de a crea modele tridimensionale 
în locul desenelor manuale, supuse erorii. 

Sarcina mea era să traduc datele tehnice 
complicate într-un limbaj pe care să îl poată înțelege oricine. 
Am petrecut multe nopţi studiind lucrările unor oameni de 
știință de la Stanford, Berkeley și MIT, încercând să le rezum 
studiile în câteva idei principale. Era jobul visurilor mele: 
sociobiologia mă pregătise, fără să știu, să fac o legătură între 
știință și societate. La urma urmelor, tehnologia trebuie să 
meargă mână în mână cu nevoile reale ale omului, pentru a fi 
acceptată. 

CAD a avut un succes comparabil cu cel al 
semiconductorilor și al calculatoarelor personale. În numai 
cinci ani, companii din întreaga lume, de la producătorii de 
centuri de siguranță pentru mașini până la constructorii de 
centrale nucleare, foloseau calculatoare pentru a-și proiecta 


produsele. Era o transformare radicală, istorică si definitivă 
și nimeni nu a avut vreodată ceva de obiectat. 

Apoi, printr-un capriciu al destinului, General 
Electric a cumpărat Calma. Dintr-odată, Calrna era compania 
care deținea cheia pentru „fabrica viitorului” visată de Jack 
Welch, idolul lumii corporatiste. Noua noastră misiune era să 
ajutăm GE să parcurgă cu succes tranziţia din stadiul de colos 
obosit al producţiei la cel de lider al înaltei tehnologii din 
secolul XX. Eram încântată să lucrez cu seniorii din echipa lui 
Welch, supranumiti Banda celor cinci; m-au învăţat să gândesc 
strategic si sisternic și să caut tipare printre tendinţe aparent 
disparate. 

Erau anii '80, iar Silicon Valley înregistrase 
un avânt economic uimitor. Hardware-ul și software-ul 
calculatoarelor se schimbau de la o nanosecundă la alta, 
iar internetul și comunicarea celulară se întrezăreau la 
orizont. Oamenii capitalului de risc fluturau steagurile 
progresului, inovațiile erau la ordinea zilei. În scurt timp, am 
cedat insistentelor și irezistibilelor anunţuri care spuneau 
că se caută directori executivi cu experiență. De la GE am 
plecat la o companie mică, ce promova primul dispozitiv 
de stocare optică din lume; mai târziu, m-am alăturat unei 
companii care marca pionieratul în construirea reţelelor 
de calculatoare. Când mi-am lansat propria companie și 
am început să colaborez cu Apple Computer, Hewlett- 
Packard, Oracle, 3M, Amdahl și Seibel Systems, noutatea 
și complexitatea erau deja un mod de viata. Erau asimilate 
tehnologii noi, într-un ritm ametitor și nimeni nu stătea 
să se întrebe dacă această rată explozivă a schimbării era 
sustenabilă. Cu toţii presupuneam că era. 


Ultima piesă a puzzle-ului avea să se contureze 
spre sfârșitul lui 2006, când doctorii Michael Merzenich, 
John Kounios si Mark Jung-Beeman, experți în neurostiinta, 
au publicat, independent unul de celălalt, rezultatele 
cercetării lor de referință despre modul în care creierul uman 
tratează unele probleme complexe. Analiza lor privitoare 
la condiţiile care determină activarea unui proces cognitiv 
superior era epocală pentru înțelegerea modului în care ne 
adaptăm la schimbarea și complexitatea tot mai accelerate. 

Am avut nevoie de toate aceste descoperiri — 
evoluţia, genetica, sociobiologia, memetica, neurostiinta 
și experienţa mea in vâltoarea ce cuprinsese Silicon Valley — 
pentru a ajunge să mă gândesc la motivele biologice care 
determină ascensiunea și declinul unor civilizaţii. 

Astăzi, problemele care ameninţă existența 
umană sunt evidente: o recesiune globală, virusuri 
pandemice puternice, terorismul, creşterea infractionalitatii, 
schimbările climatice, scăderea rapidă a resurselor planetei, 
proliferarea armelor nucleare şi eșecul educaţiei. Deși la 
prima vedere această listă pare descurajantă, este tot atât de 
adevărat că omenirea nu a fost niciodată într-o poziție mai 
favorabilă pentru a evita un tipar repetitiv al declinului. 

Este şi motivul care m-a făcut să scriu Ultimul 
avertisment. 

Pe vremuri, locuitorii cetăţii se ofereau voluntari 
să stea de strajă pentru a proteja avutia comunității din care 
făceau parte. Patrulau prin cartierele urbei, păzeau farurile 
și instituţiile importante, fiind atenţi la orice posibil semn 
de pericol. În mod surprinzător, aceşti primi oameni de pază 
nu purtau arme asupra lor. Aveau în schimb cu ei zornăitoare 


din lemn, care scoteau un sunet asurzitor, menit să cheme in 
ajutor. Sunetul zornăitorilor cu care se inarma străjerul era o 
alarmă — scopul lui era să-i trezească din somn pe locuitorii 
cetăţii, îndemnați astfel să-și unească degrabă forțele pentru 
a înfrunta pericolul. 

Această carte este sunetul zornăitorilor pe care 
le poartă străjerul cetăţii în miez de noapte. O chemare 
în ajutor. O pledoarie pentru a schimba drumul urmat de 
omenire, făcând apel la cea mai importantă armă de gândire 
si analiză în masă cunoscută vreodată: creierul uman. 


Rebecca D. Costa 
Big Sur, California 
11 aprilie 2010 


Niciodată nu am auzit un sunet care să brăzdeze aerul, 
atât de neliniștit și disperat după ajutor 

ca șuierul ascuțit al zornăitoarelor străjerului de noapte 
răsunând prelung în stradă în miez de noapte. 


Edward H. Savage, 1865 


2. UN TIPAR AL COMPLEXITĂȚII 
ȘI AL COLAPSULUI. 
DE LE URMERCA CIVILICATHLE 
TIPRRUL SPIRRLEI 


În dimineaţa zilei de 29 august 2004, am avut 
o adevărată revelaţie. [mi amintesc data pentru că în acea zi 
må duceam să-mi văd nepotul, Ben, care tocmai venise pe 
lume. 

În timp ce goneam pe șosea, am tastat adresa 
spitalului pe ecranul GPS-ului, am conectat Blackberry-ul la 
brichetă și am pus iPod-ul la încărcat alături de laptop, in cea 
de-a doua priză, mi-am fixat casca pentru telefon, centura 
de siguranță și încercam să-mi beau cafeaua. În tot acest 
timp, continuam să rulez cu un vehicul de două tone, care se 
deplasa cu 96 km/oră. 

Atunci mi-arn dat searna. 

Viaţa devenise într-adevăr complicată. 

Era o vreme, nu cu mult timp în urmă, când 
nu trebuia să mă ocup decât de contul meu din bancă. 


Acum, în schimb, constat că trebuie să tin pasul cu tot 
felul de CD-uri, acţiuni şi fonduri mutuale, REIT-uri', 
ETF-uri”, Spyder-ere, IRA-uri””, pensii, asigurare socială si 
atâtea produse esenţiale, cum ar fi petrolul, care se pare că 
influențează valoarea oricărui lucru din lumea noastră. Am 
patru carduri de credit diferite, fiecare conceput să câștige 
puncte misterioase, mile aeriene, mașini de închiriat, extra 
nopţi în hoteluri si discounturi globale, al căror număr îmi 
este imposibil să-l mai tin minte. În plus, companiile mele 
de credit card au devenit acum bănci, iar agenţiile de voiaj 
îmi propun să comande bilete la cinema, să facă rezervări la 
restaurant și să scrie cecuri în numele meu. 

Și, după toate acestea, apare imaginea de 


ansamblu. 

Conform Departamentului de Stat al SUA, 
patruzeci și cinci de grupări teroriste din Orientul 
Mijlociu urmăresc să mă lichideze. Dacă am o zi bună, 
aș putea enurnera trei dintre ele. Și, atâta timp cât sunt 
încă un om cu capul pe umeri, permiteti-mi să fiu prima 
care recunoaşte că nu îmi pot da seama dacă un program 
naţional de sănătate este ceva bun pentru mine sau pentru 
ţara mea, fiindcă nu am la dispoziţie timpul necesar să-l 
studiez. De fapt, nu mă mai simt deloc pregătită să votez 
pentru cele mai multe inițiative care au nevoie de părerea 
noastră. Cu toate că mă îngrijorează impactul pe care 
încălzirea globală și creşterea datoriei guvernamentale îl va 
avea asupra viitorului copiilor mei, chiar nu știu ce aș putea 
face să schimb lucrurile. 

Lumea începe să arate tot mai mult ca interiorul 
mașinii mele. 


* Real Estate Investment Trust — fonduri pentru investiţii imobiliare (n.tr.). 

change Traded Fund — fonduri pentru achiziţionarea si vânzarea de valută (n.tr.). 
individual Retirement Account — plan de pensii specific american, care presu- 
pune depunerea anuală a unor sume neimpozabile, provenite din veniturile unei 
persoane, care sunt acumulate într-un fond ce achită o dobândă (n.tr.). 


Dar haideţi să ne gândim în felul următor: 
dintr-o perspectivă evoluționistă, progresul social înaintează 
rapid. În doar câteva săptămâni este dezvoltată următoarea 
rundă de telefoane celulare, legi sau ipoteci. lar marile 
descoperiri în câmpul științei, începând de la genomul uman 
până la pila de combustie și galaxiile din spaţiul cosmic, 
au loc și ele într-un ritm ametitor. Însă creierul nostru — 
aparatul care trebuie să proceseze toate aceste informaţii noi 
— evoluează pe parcursul a milioane de ani. $i astfel, în timp 
ce lumea se schimbă în ritmul unor picosecunde, creierul 
rneu face eforturi să ţină pasul. 

Dar ce s-ar întâmpla dacă nu ar putea? Poate 
complexitatea să depăşească toate capacitățile biologice ale 
creierului? 

În cartea sa Making Things Work, Yaneer Bar-Yam, 
preşedinte al New England Complex Systems Institute și 
profesor la Harvard University, explică motivul pentru 
care complexitatea reprezintă astăzi o ameninţare: „În linii 
mari, complexitatea organismului trebuie să corespundă 
complexității mediului care-l înconjoară la toate nivelurile, 
astfel încât să existe șanse mai mari de supraviețuire." Tot el 
explică în continuare de ce şansele par a ne fi potrivnice: „Ce 
este un mediu înconjurător complex? Este un mediu care cere 
să fie alese opțiunile corecte pentru a avea sorți de izbândă. 
Dacă există multe posibilităţi greșite și doar câteva corecte, 
trebuie să fim capabili să le alegem pe cele corecte pentru a 
reuși.“ 

Mult mai multe posibilități greșite decât corecte? 
Aceste cuvinte, rostite cu un calm dezarmant de un fizician 
de la Harvard, sună sumbru. 


Dar urmeaza întrebarea cea mare: Este 
complexitatea care crește într-un ritm halucinant doar un 
fenomen al epocii moderne? Sau oamenii care au trăit în 
avansatele civilizații ale mayașilor, romanilor sau khmerilor 
etc. au dezvoltat aceeași relaţie controversată cu progresul? 

Și, dacă aşa au stat lucrurile, asta chiar a contat? 
Nu înseamnă că așa s-a ajuns la colapsul civilizației lor. 

Sau chiar asta înseamnă? 


D CIVILICATIE TRIMILENARĂ 
ÎNFLORITOARE 


Între anii 2600 î.Hr. si 900 d.Hr., civilizația 
superavansată a mayașilor se întindea pe teritoriile de astăzi 
ale mai multor state, și anume Mexic, Guatemala, Honduras, 
El Salvador si Belize. Arheologii presupun că imperiul avea 
peste cincisprezece milioane de locuitori, cu o densitate a 
populaţiei egală cu cea a orașului Chicago de astăzi. 

Imaginati-va o societate complexă, înfloritoare 
— localizată în mijlocul unuia dintre cele mai ostile medii 
naturale pe care le-a cunoscut vreodată omenirea —, lipsită 
de orice tehnologie sau facilităţi ale lumii moderne de care 
noi suntem astăzi dependenţi: nici vorbă de electricitate 
sau camioane, de telefoane sau poliție. Cum era menţinută 
ordinea printre milioane de locuitori de-a lungul unui areal 
geografic atât de vast? Cum era distribuită hrana? Curn erau 
gestionate colectarea gunoaielor, canalizarea și educația? 

Mulţi dintre noi am învăţat că mayașii erau 
maeștrii în arta olăritului, țesutului si buni arhitecţi si 


fermieri, dar chiar si conform unor standarde moderne, 
prodigioasa anvergură a civilizației mayase reprezenta un 
salt uriaș pentru progresul omenirii. În ciuda provocărilor 
colosale pe care le ridica mediul înconjurător, mayasii 

au inventat un sistem cilindric sofisticat de păstrare a 
calendarului, hărţi ale configuratiilor astrale prin care să 
urmărească mersul vremurilor, cea mai avansată limbă scrisă 
de la acea vreme pentru exprimarea unor idei complexe, si 
matematica, unde era inclusă noțiunea revoluţionară a lui 
„zero“. Tot ei au pus la punct tehnologii pentru proiecte 
hidraulice cornplexe, care cuprindeau un labirint elaborat de 
rezervoare publice, canale, baraje și îndiguiri. Practic, în toate 
domeniile, mayașii au evoluat într-un ritm rapid, ajungând la 
descoperiri remarcabile în tehnologie, organizare și artă. 

Pentru ca apoi, în urmă cu aproape o mie de 
ani, undeva între anii 750 d.Hr. și 850 d.Hr., mare parte 
din populația mayașă să dispară. Într-o singură generație, 
societatea cunoștea colapsul. 

De ce? 

Teoria cel mai larg acceptată este că civilizaţia 
mayașă a cunoscut o „moarte subită“ din pricina unei secete 
acute. 

Profesorul Gerald Haug este cel mai cunoscut 
dintre susținătorii acestei opinii. Probele de foraj din bazinul 
Cariaco demonstrează că trei secete îndelungate corespund 
aceluiași interval de timp în care mayasii și-au abadonat 
orașele. „Aceste date sugerează că o scădere dramatică a 
nivelului de precipitaţii, pe parcursul unui secol, a pus o 
presiune generală asupra resurselor din regiune, care s-a 
accentuat apoi ca urmare a acutizării fenomenelor de secetă“ 


Dar alti oameni de ştiinţă susțin că, pe măsură 
ce bolile legate de malnutriție și de calitatea apei făceau 
ravagii, seceta nu a făcut decât să înrăutățească tensiunile 
deja existente între clanul care guverna și clasele muncitoare. 
Poporul mayaș s-a revoltat împotriva conducătorilor și a 
urmat un exod al populaţiei care părăsea orașele. 

Unii cercetători vorbesc despre răspândirea unui 
anumit virus, care ar fi cauza esenţială a decăderii acestei 
civilizații, în timp ce alţii insistă asupra teoriei că lipsa tot 
mai acută de alimente nu a făcut decât să exacerbeze un 
îndelungat război civil între facțiunile mayase antagoniste. 

Conform lui Michael D. Lemonick, expert în 
cultura mayașă, „o stare permanentă si incontrolabilă de 
război a constituit probabil una dintre principalele cauze 
care au dus la prăbușirea civilizaţiei mayase. În secolele ce 
au urmat anului 250 — începutul a ceea ce este cunoscut 
drept Perioada Clasică a civilizaţiei Maya —, neînțelegerile 
frecvente dintre oragele-stat au degenerat în războaie 
neîntrerupte și aprige care au transformat niște orașe 
grandioase în orașe-fantomă.“ 

Renumitul arheolog de la Yale University, 
Michael Coe, împărtășește opinia lui Lemonick: „Mayaşii 
erau obsedati de război.“ 

Însă, după cum susține Jared Diamond, 
autorul cărții Collapse’: How Societies Choose to Fail or 
Succeed şi profesor de fiziologie si geografie la UCLA, 
ascensiunea și declinul civilizaţiilor sunt strâns legate de 
o schimbare dramatică a condiţiilor de mediu. Diamond 
explică dezvoltarea înfloritoare de la începutul civilizaţiei 
mayase în termeni de resurse favorabile de apă, hrană, 


* Colapsul: Cum aleg societățile să eșueze sau să reușească 


climă, minerale și alte condiţii prielnice pentru o societate 
de dimensiuni mici. Dimpotrivă, pe măsură ce populația 
creștea și una sau mai multe dintre aceste condiții se 
modificau, progresul incetinea, condiţiile se deteriorau, iar 
oamenii își abandonau căminele. În cazul mayasilor, este 
posibil ca despăduririle să fi declanșat un lanţ catastrofal de 
evenimente nefavorabile. 

În ceea ce mă priveşte, sunt de acord cu 
Diamond, Haug, Lemonick, Coe, ca de altfel cu toate teoriile 
privind evenimentele ce au dus la colapsul civilizației mayașe. 

De ce? 

Simplu. Nu sunt în mod deosebit interesată de 
ceea ce s-a întâmplat. As vrea să știu de ce s-a întâmplat — si 
dacă s-a întâmplat totul peste noapte. 

Ce a avut loc înaintea evenimentului sau 
evenimentelor finale responsabile pentru prăbușirea 
imperiilor mayasilor, romanilor, egiptenilor, khmerilor, 
dinastiei Ming sau a Imperiului Bizantin? Oare aceste 
societăţi și-au însuşit anumite comportamente — unele 
moduri de gândire — care le-au făcut vulnerabile în fata 
eșecului? Și, dacă da, repetăm noi oare același tipar astăzi? 


SĂ SCOATEM EVOLUTIA DE LA 
NRFTRUNA 


Oamenii de știință și cercetătorii care studiază 
civilizațiile străvechi se referă la factorii de mediu, 
suprapopulatie, războaie, boli, politică și penuria de energie 
și hrană ca fiind adevăratele cauze ale colapsului lor. Şi, cu 


toate că aceste explicaţii sunt justificate de dovezile găsite, 
ele omit unicul și cel mai important principiu călăuzitor al 
vieții pe Pământ: Evoluţia. Procesul și ritmul în care are loc 
schimbarea biologică de la o generaţie la următoarea. 

Principiile ce guvernează viteza cu care 
organismul uman se poate adapta din punct de vedere 
biologic ne pun la dispoziție unica și cea mai profundă 
perspectivă prin care să putem înţelege de ce urmează 
civilizațiile tiparul dezvoltării și eșecului, dar și cea mai 
credibilă imagine a propriului nostru destin. 

Potenţialul biologic — trăsăturile genetice ale 
fiecărui organism uman — reprezintă singurul numitor comun 
al oricărei civilizații și, prin urmare, joacă în mod necesar un rol 
hotărâtor în finalitatea fiecărei civilizații. 

Și totuși, în ciuda faptului că suntem conștienți 
de acest adevăr, când vine vorba să explicăm cum si de ce 
apun civilizațiile, continuăm să găsim explicații pentru 
fiecare factor în parte, cu excepţia evoluţiei. Ne raportăm la 
descoperirile lui Charles Darwin din 1859 ca la niște realităţi 
care au legătură doar cu strămoșii nostri care trăiau in 
peșteri sau cu animalele care se târăsc pe Insulele Galăpagos. 
Evoluţia a devenit un subiect marginalizat — încătuşat în 
camerele din spate ale laboratoarelor de zoologie, tratat ca 
precursorul microbiologiei și îndepărtat de privirea noastră 
ca și cum l-am privi în oglinda retrovizoare, în loc să îl avem 
în fata ochilor, pe parbrizul din fata. 

De ce a fost omisă evoluția de pe lista subiectelor 
noastre de discuție? 

Pentru că, timp de mai bine de 150 de ani, 
oamenii de știință nu au reușit să ne demonstreze modul 


în care principiile care guvernează evoluţia pot să explice 
progresul rapid al societăţilor omenești într-o perioadă 
scurtă de timp, pentru ca apoi să urmeze paralizia și eșecul 
final. La un moment dat, nu se știe de ce, biologii au lăsat 
sarcina de a înțelege relaţia dintre evoluţie şi omul modern în 
seama psihologilor și sociologilor, care și-au formulat rapid 
propriile teorii. Și astfel, nu au mai fost niciodată discutate 
implicaţiile evoluţiei în viața de zi cu zi, în politicile publice 
și în alte probleme persistente și imposibil de rezolvat. Ca 
urmare, în afara câtorva entuziaști partizani ai mișcării 
ecologiste și ai unor susținători naturalisti ai lor, pentru 
nimeni altcineva principiile evoluționiste nu au reușit să 
devină relevante. 

Să reflectăm asupra subiectului. Niciodată nu 
se vorbește despre efectul pe care îl are evoluţia asupra 
soluționării problemelor globale discutate pe Capitol Hill’ 
sau în încăperile unde se adună consiliile corporațiilor sau 
în departamentele de econornie, tehnologie sau fizică din 
universităţi. Nimeni nu rostește un cuvânt despre evoluţie 
în timpul alegerilor naționale, în talk show-urile televizate 
sau într-o ședință a tribunalului, doar dacă nu este vorba 
de contextul restrâns al reluării vechii dispute dintre 
creationism și știință. Ne comportam ca și cum evoluţia ar 
fi ceva ce s-a petrecut în trecut sau li s-ar fi întâmplat altor 
specii si nu mai joacă acum niciun rol în acțiunile nesăbuite 
ale omenirii. Pe scurt, evoluţia a ajuns un a fost — o pereche 
de pantofi care nu ne mai vin, o rudă care s-a mutat în alt 
cartier, un câine bătrân care doarme în spatele casei. 

Și totuși, pentru a rezolva problemele globale atât de 
complexe și de periculoase cu care ne confruntăm astăzi, trebuie 


* Congresul Statelor Unite 


în primul rând să recunoaștem relația crucială dintre schimbarea 
evoluționistă și condiția umană modernă. Pentru a răspunde la 
această întrebare, care i-a chinuit pe învățați timp de secole 
— de ce fiinţele umane urmează cu obstinatie acelaşi tipar 
al evoluţiei și colapsului iar și iar, la nesfârșit —, trebuie să 
înţelegem felul în care suntem meniti să ne comportăm, 
indiferent de naționalitate, rasă, nivel de inteligență, situație 
materială sau opțiune politică. Trebuie să luăm aminte la 
potenţialul fiziologic, dar și la limitele inerente ale însuși 
organismului uman. 

La urma urmelor, omul modern deţine abilități 
extrem de diferite fata de strămoşii nostri preistorici 
de acum cinci milioane de ani. Iar dacă ne gândim la 
următoarele cinci milioane de ani, ființele umane vor 
dezvolta talente care vor face ca modul nostru de existență 
de azi să pară la fel de primitiv. Omenirea este o „lucrare în 
plină desfășurare“, astfel încât în orice moment structura 
noastră biologică ne poate duce tot mai departe. 

Cât de departe, mai exact? 

Istoria ne dovedește că ajungem în fata unor 
obstacole care încetinesc progresul cu mult inaintea unui 
eveniment sau a unor evenimente vinovate de colapsul unei 
civilizații — un fel de obstructionare repetitivă, care este în 
același timp naturală și previzibilă: Inegalitatea dintre ritmul 
lent în care are loc schimbarea biologiei umane și ritmul rapid în 
care se dezvoltă societăţile face ca progresul să se oprească în cele 
din urmă într-un punct mort. 

În cazul mayașilor, aceștia ajunseseră incapabili 
să „gândească“ in ce fel ar trebui să își croiască drumul 
printr-un hatis de probleme extrem de complexe, întrucât 


ei evoluaseră până la un nivel în care metodele tradiționale 
de rezolvare a problemelor prin ernisfera stângă și dreaptă 
a creierului (aptitudine dezvoltată de organismul uman 
de-a lungul multor milioane de ani) nu mai erau suficiente 
în abordarea celor mai periculoase amenințări cu care se 
confruntau. 

Altfel spus, complexitatea și magnitudinea 
problemelor cu care se confruntau mayasii la apusul 
civilizației lor — schimbarea climatică, instabilitatea 
societăţii civile, penuria de alimente, virusurile cu răspândire 
rapidă și explozia demografică — depășeau capacitatea lor 
de a obține dovezi verificabile, de a le analiza, de a inova, 
actualiza, planifica si acționa pentru a le opri. Problemele lor 
deveniseră pur și simplu prea complexe. 

Punctul în care o societate nu mai poate „gândi“ 
rezolvarea propriilor probleme poartă numele de prag 
cognitiv. 

Odată ce o societate atinge acest prag cognitiv, 
ea începe să transmita problemele nerezolvate de la o 
generație la alta, până când, în cele din urmă, una sau mai 
multe dintre aceste probleme împing civilizația dincolo de 
marginea prăpastiei. 

Acesta este adevăratul motiv al colapsului. 


UN OBSTACOL EVCLUTIONIST REPETITIV 
Gândiţi-vă la pragul cognitiv în felul următor: 


ritmul în care creierul uman poate să dezvolte noi aptitudini 
este cu milioane de ani mai lent decât ritmul in care oamenii 


generează schimbarea şi produc informaţii noi. Așadar, dintr-o 
perspectivă strict biologică, creierul uman nu poate să nu 
rămână în urmă. Este imposibil ca un organ care are nevoie 

de milioane de ani ca să se adapteze să poată țină pasul cu 
schimbarea care are loc astăzi la nivelul picosecundelor. 

John Stanton, comentator la CBS, ABC si CNN 
în Washigton, D.C., și autor al lucrării Evolutionary Cognitive 
Neuroscience’ prezintă această situaţie fără ieșire în felul 
următor: 


Lurnea care nouă ni se pare atât de 
familiară — o lurne în care există șosele, școli, 
magazine, uzine, ferme și state-natiuni — are 
durata unei clipe, in comparatie cu intreaga istorie 
a evolutiei noastre. Varsta calculatorului este doar 
putin mai mare decat varsta unui student de la 
colegiu, iar revoluția industrială abia dacă are 200 
de ani vechime. Agricultura a apărut abia în urmă cu 
10 000 de ani și doar în urmă cu aproape 5 000 de ani 
a început să fie practicată de jumătate din omenire, 
renuntandu-se partial la vânătoare și la stransul 
roadelor pamantului. 


Stanton compara acest nivel al schimbarii cu 
ritmul evoluției: „Selecţia Naturală este un proces lent și nu 
au existat suficient de multe generaţii pentru ca aceasta să 
poata proiecta acele circuite care sa fie perfect adaptate la 
existența noastră post-industrială.“ 

Este ciudat că acceptăm limitările fizice in orice 
alte privinţe, dar nu si când e vorba de creierul uman. Putern 


* Neurostiinta cognitivă evolutivă. 


accepta faptul că o ființă umană este incapabilă să ridice 
două tone și jumătate, nu poate să alerge un kilometru si 
jumătate în treizeci de secunde sau să stea sub apă mai 

mult de câteva minute. În acelaşi timp, acceptăm dovezi 
arheologice care demonstrează cât de rapid a evoluat creierul 
uman în ultimele douăzeci și cinci de milioane de ani. Avem 
muzee intesate de schelete umane care dovedesc că primii 
noștri strămoși nu se bucurau de la fel de multe capacități 
cognitive ca noi astăzi. În plus, cei mai mulți dintre noi sunt 
convinși că în viitor creierul uman va continua să evolueze; 
se va adapta și modifica, încercând să răspundă schimbărilor 
rapide din mediul înconjurător, deși nimeni nu poate să 
prevadă cum anume. 

Așadar, nu rezultă totodată, în mod logic, că astăzi 
avem anumite limite cognitive? 

Pare irațional să presupui că metodele de 
rezolvare a problemelor oferite de emisfera dreaptă și stângă, 
datorită cărora am evoluat până acum, ne-au echipat atât de 
bine încât să putem aborda probleme extrem de complexe, 
cum ar fi schimbările climatice, terorismul, răspândirea 
virusurilor pandemice și proliferarea armelor nucleare, cu 
atât mai mult cu cât toate aceste probleme împărtășesc 
în mod evident o trăsătură comună: sunt aspecte haotice 
multistratificate, implicând teribil de multe variabile ce 
acţionează în moduri dinamice. De fapt, problemele noastre 
au devenit atât de mari și de complexe, încât experţii rareori 
ajung la un acord în privința problemei ca atare. Așa se face 
că liderii au devenit complet dependenți de sofisticatele 
modele oferite de calculator — genul de modele folosite 
pentru previziuni în fizica cuantică — pentru a gestiona 


mii de scenarii catastrofale posibile: Dar dacă o bombă cu 
efect devastator ar ajunge pe teritoriul nostru? Dar dacă 

un virus pandemic ar anihila o vastă zonă metropolitană? 
Dar dacă apa sau alimentele ar fi contaminate cu o arma 
biologică? Dar dacă cele două calote glaciare s-ar topi? Nici 
vorbă de simplul raport cauză-efect. Nici vorbă de diagnostic 
și remediu rapid. Și nici nu se mai pune problema simplei 
rezolvări a problemelor cu ajutorul celor două emisfere ale 
creierului. 

În concluzie: când vine vorba despre evoluția 
organismului uman, nu are nicio importanță dacă ne referim 
la potenţialul creierului, la cât de repede putem alerga un 
kilometru și jurnătate sau dacă detinem suficiente conexiuni 
neurale cât să conducem o mașină, să vorbim la telefonul 
celular și să bem o cafea în același timp. Potenţialul nostru 
biologic determină cât de repede și cât de departe putem 
merge. 

Prin urmare, diferenţa dintre o cultură avansată 
care supraviețuiește și una care nu supraviețuiește ar putea să 
se rezume la întrebarea dacă o societate poate să dezvolte noi 
modalități de a triumfa asupra unui prag cognitiv ce se repetă în 
chip natural. Cât de bine ne cunoaştem limitele fiziologice, 
predispozitiile biologice și rămășițele de impulsuri si 
instincte preistorice? Recurgem la măsuri profilactice pentru 
a le face faţă? Sau lăsăm deoparte principiile evoluţiei și 
continuăm să repetăm un tipar inconștient al complexității si 
colapsului? 


SEMNELE TIMPURII 


Studiul civilizațiilor timpurii evidențiază două 
semne sugestive ce se manifestă înaintea incidentelor 
considerate responsabile pentru colaps. 

Primul semn este impasul. 

Impasul apare atunci când civilizațiile nu mai 
sunt în stare să înțeleagă sau să rezolve probleme mari, 
complexe, în ciuda faptului că problemele sunt recunoscute 
ca posibile cauze ale declinului. 

De exemplu, acum știm că mayasii au trăit 
în condiţii de secetă, război civil și hrană insuficientă tot 
mai mari timp de mii de ani înaintea colapsului. Chiar 
daca ar fi observat din timp toate aceste probleme, nu ar fi 
putut face mare lucru. Mayasilor le lipsea capacitatea de a 
discerne complexitatea situatiei lor si aveau putine sanse sa 
ia masurile corecte. In schimb, au facut exact ce face fiecare 
civilizație mare când ajunge la un prag cognitiv: au transmis 
mai departe, de la o generaţie la alta, problemele grave, 
astfel încât ele au continuat să se accentueze, crescând în 
intensitate și pericol. 

În acest sens, un prag cognitiv se comportă în 
mare măsură la fel ca un contracurent puternic. 

Contracurentul este invizibil și singurul mod în 
care ne dăm seama că am fost prinși într-un curent fatal este 
atunci când încetăm să mai înaintăm. Oricât efort am depune, 
nu mai putem avansa. 

În mod similar, primul semn că o societate se 
află în pericol este impasul. O civilizație continuă să apeleze 
la metode de care se folosea în trecut pentru probleme mai 


mici şi mai simple, atunci când încearcă să rezolve chestiuni 
mai importante si mai complexe. Deși aceste metode 
eșuează în mod repetat, asemenea unui înotător prins în 
contracurent, noi continuăm cu încăpățânare să apelăm la 
variante ale acelorași soluţii greșite, decenii la rând. 

Astăzi ne confruntăm cu același prag cognitiv 
atins de mayași, de romani, de khmeri și de alte civilizaţii 
avansate din trecut. Cele mai periculoase probleme pe care 
trebuie să le solutionam acum ne-au însoțit de-a lungul mai 
multor generaţii. Dar, in loc să apelăm la resursele noastre 
colective, la inteligenţă și tehnologii pentru a le stopa, noi 
cadem în capcana ameliorării câtorva simptome supărătoare, 
fără să ajungem la o vindecare reală. Și procedând în acest 
fel, trecem conștiincios mai departe problemele noastre 
generaţiilor care ne urmează. Altfel spus, cand vine vorba 
despre schimbările climatice, terorism, datoria de stat şi alte 
amenințări generale, pur și simplu înotăm câinește contra 
curentului puternic al limitarilor noastre cognitive. 

Din nou, doctorul Bar-Yam face puţină lumină, 
vorbind despre natura stăruitoare și periculoasă a unor 
probleme complexe: „Problemele complexe sunt cele care 
persistă — problemele care ricoseaza și continuă să ne 
bântuie“. Altfel spus, problemele complexe care nu pot fi 
soluționate se manifestă în cele din urmă sub forma unei 
paralizii. Când se ajunge la impas este primul semn că o 
societate a atins un prag cognitiv. 

Apoi, pe măsură ce condiţiile ajung să fie tot 
mai disperate, își face apariția cel de-al doilea simptom: 
substituirea cunoaşterii și a realității certe cu credințe. 


Când suntem prinși în contracurent, credem 
că, dacă ne depășirn limitele fizice si înotăm cu mai multă 
înverșunare spre țărm, vom birui curentul apei. În ciuda 
dovezilor empirice care ne spun că acest lucru nu este posibil, 
refuzăm să renuntam la credința noastră și continuărn să 
înotăm drept înainte spre pământul de la orizont, pe măsură 
ce suntem tot mai obosiţi și cuprinși de panică. Niciun fel 
de date, informaţii sau realităţi verificate nu ne abat de la 
convingerea noastră — nici măcar amenințarea morţii. 

Fiintele umane sunt organisme care întotdeauna 
au avut nevoie în egală măsură de credinţe și de cunoaştere. 
Noi am fost cei care am desenat creaturi mistice pe pereţii 
peșterilor în speranța că vom captura o pradă și mai mare, 
am adus sacrificii pentru a îndupleca forte invizibile și a 
ne asigura recolte imbelsugate, am cioplit idoli pentru mai 
multă fertilitate. Am participat la ritualuri de aducere a 
ploii, am adunat mari armate în numele credinței și am 
practicat flebotomia timp de secole pentru a vindeca bolile. 
Realitatea e că nu putem găsi nici macar un singur exemplu 
de renunțare la credinţele neverificate. Fie că ne referim la 
societățile omenești din cea mai adâncă junglă a Americii 
de Sud, din cele mai îndepărtate insule din Bali sau la cele 
mai industrializate naţiuni ale lumii, credințele fac parte din 
viata noastră de zi cu zi. Dacă nu putem găsi niciun exemplu 
de societate lipsită de credințe, concluzia evidentă este că, 
alături de setea de cunoaștere, credinţele sunt o parte la fel 
de importantă a biologiei umane, precum nevoia de apă, 
oxigen și hrană. Credintele nu fac parte din educația noastră; 
ele sunt parte din natura noastră. Ele nu sunt opționale; sunt o 
nevoie umană esențială. 


Dar este în același timp adevărat că, de-a lungul 
istoriei, când nu putem apela la cunoaștere, substituim realitățile 
verificate cu credințe. 

Ce înțeleg eu prin credințe? Credintele sunt 
simple idei care nu au fost verificate. Conform doctorului 
James Watson, laureat al Premiului Nobel și premiat cu ordinul 
Francis Crick pentru a fi descoperit structura ADN-ului, avem 
nevoie ca aceste credinţe să funcţioneze, chiar și pentru a 
traversa strada: se face verde şi avern nevoie să credem că 
șoferii vor respecta semnificația semnalului de la semafor 
şi vor opri. Dacă nu am avea niciun fel de credinţă, am fi 
forţaţi să așteptăm până ar trece toate automobilele, înainte 
să traversăm strada. Fără credințe, am fi nevoiţi să punem 
la îndoială fiecare ipoteză și acțiune, ceea ce ar duce la o 
enormă disfunctie. Nu am mai deschide robinetul de la 
bucătărie, dacă nu am crede că ar urma să țâșnească apa; nu 
ne-am mai face programare la dentist, dacă nu am crede că 
am fi în viata și săptămâna viitoare; $i nu am mai economisi 
bani la bancă, dacă nu arn crede că aceștia vor mai fi acolo 
când vom avea nevoie de ei. 

În acest mod, credințele omenești nu se 
limitează la religie. Dispunem de un spectru larg de credinţe, 
care ne ajută să functionam minut de minut, zi de zi. 

Dar suntem totodată organisme care au nevoie 
de cunoaştere: date verificate, pentru a lua decizii raționale 
și a soluţiona probleme. E un lucru ştiut: cunoaşterea se 
obține mai greu decât credința. Dobândirea de cunoștințe 
presupune procese cognitive complexe: abstractizarea, 
cercetarea, învăţarea, inferenta, analiza, sinteza, luarea de 
decizii și judecata. În plus, cunoașterea necesită reacția de 


răspuns, punerea în aplicare, interpretarea și validarea. În 
comparaţie cu asimilarea credințelor, strângerea datelor 
verificabile este costisitoare. 

O societate evoluează rapid atunci când ambele 
nevoi — credinţe și cunoaștere — sunt împlinite. Cu alte 
cuvinte, prosperăm când realităţile verificate si credințele 
coexistă și niciuna dintre ele nu ne domină existența. 

Însă pe măsură ce procesele sociale, instituţiile, 
tehnologiile și descoperirile devin tot mai complexe, 
cunoștințele se dobândesc mai greu. 

Dintr-odată, apa, pe care odinioară o aduceam 
direct de la fântâna din curtea noastră, vine printr-un 
robinet, iar noi nu mai reușim să înțelegem de unde provine, 
cum a fost filtrată, distribuită, evaluată sau repartizată. 
Acelaşi lucru este valabil si pentru sistemul monetar, legi, 
taxe, televiziunea prin satelit și terorism. Fiecare aspect 
al vieții creşte în complexitate. Nu crește doar numărul de 
lucruri pe care trebuie să le înțelegem, complexitatea lor 
se mărește și ea în mod exponential. Astfel, volumul de 
cunoștințe pe care creierul nostru trebuie să îl dobândească 
pentru a atinge adevărata înțelegere devine copleșitor. 

Când complexitatea face imposibilă obținerea de 
cunoștințe, singura alternativă este să acceptăm credinţele; 
acceptăm ipoteze și idei nefondate științific legate de 
existența și de lumea noastră. Acesta este cel de-al doilea 
simptom: substituirea realitatilor verificate cu credinţe si 
abandonarea treptată a dovezilor empirice. 

Odată ce o societate începe să manifeste primele 
două semne — impasul si substituirea realitatilor verificate prin 
credinţe —, s-a atins stadiul în care se declanșează colapsul. 


Prinsă în puterea unui contracurent, în cele din 
urmă fiecare societate ajunge să se angajeze într-o luptă 
disperată împotriva limitelor cognitive, având ca miză 
propria siguranță, până când, la sfârșit, la fel ca înotătorul 
care se încăpățânează să ajungă la tarm, nu face nimic altceva 
decât să obosească și să sucombe. 

Când o civilizaţie se confruntă cu un prag 
cognitiv $i începe să substituie cunoaşterea cu credințe, 
dezastrul specific care declanșează colapsul nu este prea 
departe. În cazul în care colapsul survine sub forma unei 
secete, a unui virus pandemic sau a unui război, adevăratul 
vinovat este un prag cognitiv care împiedică înțelegerea 
raţională a problemelor periculoase și dezamorsarea lor. 
Realitatile verificate și dovezile sunt lăsate deoparte, în 
favoarea unui remediu neverificat, declanşându-se astfel o 
spirală rapidă de evenimente catastrofale. 

Iată de ce este important ca omenirea să 
înţeleagă relația dintre complexitate şi colaps: Semnele unui 
prag cognitiv încep să apară cu mult înaintea colapsului, deci este 
suficient de mult timp pentru a acționa. 

Oamenii de știință au scos la iveală un munte 
de dovezi care arată că liderii mayași conștientizaseră că 
depind de capriciile ploilor de sute de ani. Penuria de apă 
nu numai că era cunoscută, dar exista si preocuparea de 
a o rezolva și de a recurge la o planificare. Mayasii au pus 
în aplicare măsuri de conservare a apei în timpul anilor cu 
precipitații slabe, reglementând strict tipurile de recolte 
cultivate, folosirea apei publice și rationalizarea hranei. In 
timpul primei jumatati a civilizaţiei lor de trei mii de ani, 
mayasii construiau rezervoare subterane si bazine tot mai 


mari pentru stocarea apelor pluviale. La fel de impresionante 
precum templele lor bogat ornamentate, sisternele hidraulice 
de colectare și depozitare a apei erau adevărate capodopere 
de arhitectură și inginerie. 

Din păcate, conservarea este o măsură de 
ameliorare care e adeseori confundată cu o soluţie pe termen 
lung. Strategiile de conservare sunt limitate deoarece, în cele 
din urmă, noi nu putem conserva sub limita lui zero: când 
ploile încetează, pur și simplu nu mai este apă care să poată fi 
conservată. 

Cum nivelul precipitațiilor continua să scadă, 
cincisprezece milioane de mayasi nu au mai ajuns să fie 
martorii propriului dezastru. Populaţia cunoștea o creştere 
explozivă, nevoia de apă era într-o continuă creștere, iar 
precipitaţiile anuale erau tot mai slabe. Conservarea era o 
strategie potrivită pe termen scurt, dar nu se putea compara 
cu adunarea tuturor energiilor societății în slujba rezolvării 
definitive a unei probleme despre care știau că avea să devină 
catastrofală. În trei mii de ani o civilizaţie are destul timp să 
aplice o multitudine de soluţii. Ar fi putut să creeze echipe 
de explorare, să sape mai multe puțuri, să mute mase mari 
de populaţie, să construiască mai multe rezervoare şi bazine 
într-un ritm mai alert. Oricare dintre aceste acțiuni ar fi 
amortizat presiunea declanșată de secetă. Dar modificarea 
climei era o problemă prea complexă pentru a fi înțeleasă — 
și cu atât mai putin putea fi rezolvată, astfel încât civilizaţia 
mayașă a ajuns pur si simplu în impas. 

În decursul timpului, toate soluțiile practice 
pentru probleme complexe precum seceta, instabilitatea 
politică și bolile au fost violent suprimate în favoarea 


venerării mistice. Pe măsură ce mayasii intrau în cea de-a 

doua fază a colapsului — substituirea realitatilor verificate cu 
credințe — sacrificiul ritualic devenea soluția unilaterală pentru 
orice ameninta societatea rnayașă. Detinem astăzi suficiente 
dovezi, dezgropate din cele mai adânci tuneluri subterane şi 
peșteri, că mutilările, tortura și, în cele din urmă, sacrificiul 
uman au ajuns să includă femei tinere și copii nevinovați. 

Conform spuselor lui Mark Stevenson în 
„Archeologists Unearth Evidence of Human Sacrifice“, 
„victimelor li se scotea inima sau erau decapitate, omorâte 
cu săgeți, zdrobite sub ploaia de pietre, schingiuite, sfasiate, 
arse de vii si tintuite în vârful templelor. Se crede că în 
primul rând copiii erau victime, în parte deoarece erau 
consideraţi puri și neîntinați.“ 

Pentru o vreme, au existat câteva fortărețe 
mayase care au rezistat tentatiei de a ceda definitiv în fata 
credințelor. 

O comunitate mică mayasa, cunoscută drept 
Lamanai $i aşezată pe teritoriul actual al Belizelor, a 
supraviețuit multor cetăți mayase cu nu mai putin de trei 
sute de ani, pentru că aici s-a recurs la soluţii logice pentru a 
face faţă secetei. 

Arheologii au descoperit de curând o rețea 
ingenioasă de bazine subterane, pe care locuitorii din 
Lamanai o construiseră pentru a dirija sursa fragilă de apă 
de la suprafaţă în conducte subterane. Aceste vase păstrau 
apa pentru a nu se evapora si asigurau refrigerarea naturală 
pentru rezervele tot mai sărace de hrană. Există dovezi că 
lucrul la sistemele subterane de stocare a apei a continuat 


chiar și în timpul celor mai aspre perioade de secetă, când 
alte cetăţi mayase aleseseră soluţii exclusiv mistice. 

Populaţia Lamanai se distinge prin felul special 
în care a continuat să dobândească atât cunoștințe, precum 
și credințe; erau hotărâți să își rezolve problemele atât într-un 
mod logic, cât si prin ritualuri, în loc să se lase pradă doar 
uneia dintre opțiuni. Dacă seceta nu ar fi continuat, Lamanai 
ar fi supraviețuit probabil marelui colaps mayas. 

Din păcate, în timp ce lipsa acută de apă se 
prelungea, cei din Lamanai au căzut și ei în capcana de a 
substitui realităţile verificate prin credințe. Cum bazinele 
subterane secau, au început să folosească aceste încăperi 
pentru a practica sacrificiul. Cu toate că arheologii au 
stabilit că aceste măsuri drastice au fost adoptate mult mai 
târziu, în comparaţie cu alte comunități mayase, descoperiri 
arheologice recente (schelete de femei și copii mutilati) 
dovedesc astăzi că, în decursul timpului, Lamanai a urmat 
aceiași pași ca si alte facțiuni mayase. 

Iată deci adevărata enigmă: de ce, în loc să 
practice ritualuri fără nicio finalitate, imperiul mayas nu a 
continuat să aleagă soluţiile logice pentru rezolvarea secetei 
— o problemă pe care o cunoşteau de mii de ani si care ar fi 
putut duce la prăbuşirea civilizaţiei lor? 

Astăzi știm care este răspunsul. 

Ei au atins un un prag cognitiv: Complexitatea 
situației lor creştea, dar mayasii nu au ajuns niciodată la tehnici 
complexe de rezolvare a problemelor. Aşadar, când metodele 
menite să soluţioneze chestiuni mai simple au început să dea greș, 
credințele s-au grăbit să ia locul cunoașterii. 


su eee 


In acest fel, odată cu fiecare nouă generaţie, 
problemele complexe legate de secetă, boală și instabilitate 
internă au devenit la fel de mari ca templele mayașe, până 
când, în cele din urmă, una sau câteva dintre probleme 
au început să macine o civilizaţie cândva puternică si 
înfloritoare. 

Având în vedere toate acestea, ajungem să ne 
punem, la rândul nostru, întrebarea-cheie: suntem noi mai 
bine pregătiţi astăzi să facem fata unei probleme complexe 
precum seceta? 


ESTE SECETA UN MOTIVY OE 
INGRIJORARE? 


Locuiesc pe Coasta Centrală a Californiei, unde 
seceta este un motiv de îngrijorare real și tot mai serios. 

Într-un interviu recent pe care îl acorda ziarului 
Los Angeles Times, Secretarul Statelor Unite pentru Energie 
și totodată laureat al Premiului Nobel, doctorul Steven 
Chu, vorbea despre gravitatea situaţiei actuale: „Nu cred că 
populația Americii a reușit să înțeleagă cu adevărat ceea ce 
s-ar putea întâmpla. Asistăm la un scenariu în care nu mai 
există agricultură în California. De fapt, nu pot să înțeleg 
cum vor reuși autoritățile să gestioneze situația, astfel încât 
orașele să-și desfășoare normal viata. Sper sincer ca poporul 
american să se trezească la realitate.“ 

În ultimii zece ani, consumul apei a fost în 
mod dramatic restricționat de-a lungul coastei californiene, 
dat fiind că locuinţele private existente dispun de rezerve 


insuficiente de apă pentru a face faţă lunilor de vară. Apa 
curentă de care depindem cu toţii provine din volumul redus 
de precipitaţii din lunile ianuarie, februarie și martie. Asta e 
tot. Indiferent cât de frumos zugrăvesc situaţia conducătorii 
noștri, acesta este adevărul. Dacă ne gândim la felul cum 

au decurs lucrurile în ultimii cincizeci de ani, este ușor de 
remarcat că situaţia s-a înrăutățit puţin câte puţin cu fiecare 
an carea trecut. 

Tinem în mâini o bombă cu ceas, însă aici, în 
California, ne raportăm la această problemă la fel cum ne 
raportăm la amenințarea cutremurelor: pretindem că nu se 
vor întâmpla. 

În Monterey, unde locuiesc eu, a fost o dezbatere 
publică ce a durat cel putin trei decenii, în legătură cu 
construirea unor uzine de desalinizare, forarea mai multor 
bazine de apă si devierea unor volume mai mari de apă 
dulce din cursurile de apă și râuri locale. Dar, în fiecare an, 
eforturile îndreptate spre o rezolvare definitivă, așa cum 
este desalinizarea, sunt amânate în favoarea unui studiu 
adițional, iar lucrările de conservare a rezervelor de apă 
sunt amânate pentru începutul fiecărei primăveri. În același 
timp, sunt puse în practică sancțiuni economice în funcție 
de priorităţile sezoniere, pentru a descuraja consumul 
de apă. Când situaţia devine cu adevărat gravă, apa este 
rationalizata. Începând de acum şase ani, ni s-a cerut să nu 
mai udăm peluzele și tot ce înseamnă spaţiu verde în luna 
iulie. Anul trecut, am redus la jumătate consumul de apă, am 
lăsat toată vegetaţia din curte să se usuce și am constatat că 
factura mea de apă s-a triplat. 

A fost o experienţă care m-a trezit la realitate. 


Când am luat cuvântul la întâlnirile consiliului 
local unde se dezbătea problema apei şi am încercat să le 
explic de ce ideea conservării apei nu este o soluție definitivă, 
ci mai degrabă o ameliorare a problemei pe termen scurt, 
toţi au dat ochii peste cap. ,Renunta la gazon și inlocuieste-ti 
aranjamentul floral cu plante care rezistă la secetă“, m-au 
sfătuit ei. 

Chiar aș vrea să fie atât de simplu. Dacă ar fi fost 
aşa, mayașii ar fi putut să trăiască astăzi alături de noi. 

Conservarea ne ajută să mai câștigăm ceva timp, 
dar nu face decât să amâne inevitabilul, în vreme ce cauzele 
profunde distrug totul în continuare. În mod regretabil, cu 
cât câştigăm mai mult timp, cu atât mai uşor ne va fi să ne 
amăgim că am rezolvat problema. 

Ameliorarea încununată de succes este periculoasă 
deoarece poate fi uşor confundată cu o vindecare permanentă, 
odată ce sunt reduse simptomele pe termen scurt. 

Deși am încercat în repetate rânduri să abordez 
problema mai amplă, care datează de mult timp, a apei pe 
Coasta Californiei, de fiecare dată mi s-au pus piedici și mi 
s-au oferit scenarii de ameliorare. 

Trei luni mi-a luat, la un moment dat, redactarea 
unui raport intesat cu grafice şi diagrame, care prezenta 
situația precară a aprovizionării noastre cu apă și în care 
propuneam construirea unor bazine speciale și crearea de 
cursuri de apă pe o perioadă de doisprezece ani. Tendintele 
erau evidente si soluția foarte clară: trebuie să producem mai 
multă apă. Nu există nicio posibilitate de conservare fără 
rezolvarea acestei probleme. Dar „să creezi“ apă potabilă este 
o sarcină controversată și dificilă din punct de vedere politic. 


Ne simţim mult mai confortabil să continuăm să conservăm 
apa, chiar dacă din punct de vedere logic ştim bine că nu 
este o soluţie sustenabilă pe termen lung. Suntem doar niște 
înotători care dăm disperaţi din mâini si picioare, luptându-ne 
cu puternicul contracurent al unui prag cognitiv. 

Pe 11 octombrie 2009, New York Times publica 
un articol intitulat „California Lawmakers Again Fail to 
Reach Water Deal“ [„Legiuitorii din California nu au reușit 
nici acum să ajungă la o înţelegere privind problema apei“]: 


Legiuitorii din California s-au întâlnit 
din nou sâmbătă în speranţa că vor ajunge la 
un consens privitor la rezolvarea îmbunătățirii 
sistemului de aprovizionare cu apă al statului, vechi 
de zeci de anii, dar, în final, au lăsat nerezolvate o 
mulțime de chestiuni importante. Ei nu au oferit 
presei decât reacții vagi privind întâlnirea pe care 
au avut-o timp de patru ore cu Guvernatorul Arnold 
Schwarzenegger sâmbătă, deși cu numai o zi în urmă 
acesta afirmase că erau pe punctul de a ajunge la 
o descoperire revoluționară în privința furnizării 
de apă. „Din păcate, s-au facut paşi neinsernnati în 
înregistrarea unui progres“, spunea Sam Blakeslee, 
lider al minorității în Adunarea legiuitoare, în timp 
ce părăsea întâlnirea. Rețeaua de rezervoare și canale 
a statului datează de pe vremea guvernatorului Pat 
Brown, din anii 1960. Schwarzenegger și mulți alții 
au afirmat că sistemul este necorespunzător pentru 
nevoile populaţiei actuale și ale milioanelor de 
locuitori care i se vor alătura în anii ce vin. 


Am participat la întâlnirile consiliului local pe 
problema apei din zona unde locuiesc timp de mai bine de 
cinci ani. În tot acest timp, nu am fost capabili să generăm 
nici măcar un strop de apă. Avem o nevoie acută. Avem si 
tehnologia necesară. Însă ce nu avem este capacitatea de a 
acționa pentru a face fata unei probleme sociale complexe. 
Astfel, ideile care pot rezolva problema vin cu o mare 
încetineală și până la urmă mor îngropate în comitete, 
indiferent cât de eficiente ar putea fi. Într-o zi, când criza 
apei va fi devenit suficient de acută, se va instaura panica. 

Propriile mele experienţe legate de existenţa 
cotidiană mă fac să mă întreb dacă ar fi putut exista o 
mână de mayași care să-și fi dorit să rezolve în mod serios o 
problemă complexă, dar care să se fi lovit de fiecare dată de 
piedici — sau, în cazul lor, să se trezească sacrificați pe vreun 
vârf de templu. 

Indiferent că este vorba despre problema apei 
în California, schimbările climatice globale, o criză bancară 
cu implicaţii mondiale, violența vreunei grupări sau vreun 
război religios vechi de când lumea, acțiunile noastre sunt 
limitate la ameliorarea simptomelor pe termen scurt. Cum 
problemele noastre trec de la o generaţie la alta, continuând 
să crească în dimensiune și dificultate, ar trebui să fim cu 
toții îngrijorați că una dintre ele ar putea avea consecinţe 
catastrofale. Și totuși, dintr-un motiv oarecare, continuăm 
să inaintam anevoios, ca și cum aceste probleme s-ar rezolva 
singure, în loc să se înrăutățească. 

Astfel, ne asemanam cu primele civilizații mai 
mult decât ne imaginăm. Ne-am pierdut abilitatea de a 
înţelege complexitatea, astfel că încet-încet, cedăm în fata 


ei. La fel ca mayasii, avem tendinţa firească să imbratisam 
credinţele și soluţiile simpliste în fata unor probleme sociale 
și ambientale extrem de complexe. 

Doctorul E.O. Wilson, biolog la Harvard 
University și o personalitate pe care revista Time a denumit-o 
una dintre cele mai importante douăzeci și cinci de figuri 
ale ultimului secol, rezuma acest paradox în 2009, când 
afirma: „Adevărata problemă a omenirii este următoarea: 
avem emoţii demne de paleolitic, instituţii medievale și o 
tehnologie divină“. 

Wilson vedea imaginea de ansamblu. Pe măsură 
ce distanţa dintre ritmul lent al evoluţiei și ritmul rapid al 
progresului omenirii se adânceşte, pragul cognitiv nu mai 
este singurul obstacol cu care ne confruntăm. 


SĂ NE URMAM INSTINCTELE 


Biologii evolutionisti împărtășesc pe scară 
largă opinia că multe dintre urmele emoţiilor, instinctelor, 
convingerilor și dorințelor umane preistorice — de care 
depindea odinioară supraviețuirea noastră — persistă și 
astăzi, dincolo de inutilitatea lor în lumea modernă. Similar 
evoluţiei creierului uman, predispozitiilor moștenite genetic 
le-au trebuit mai multe milioane de ani să se adapteze și să se 
transforme. 

Evolutia este un proces lent, continuu si inexact. 
Asta înseamnă că in orice moment de pe axa timpului 
instinctele noastre — aceleasi predispozitii biologice care 
au permis fondului nostru genetic să supravieţuiască — nu 


sunt cele necesare pentru a face fata cu succes provocărilor 
moderne. Acesta este adevăratul motiv pentru care au 

loc adaptarea și transformarea: Când ceea ce detinem nu 
corespunde cu mediul nostru, ne schimbăm. 

Permiteti-mi să vă dau un exemplu pentru 
modul în care evoluţia lentă a instinctelor încetinește 
progresul și joacă un rol însemnat în colapsul unor societăți 
avansate. 

În decursul ultimelor cinci milioane de ani, 
am învățat să răspundem în fata amenințărilor imediate 
extrem de bine. De îndată ce detectăm pericolul, adrenalina 
noastră începe să intre în miscare: corpul ne este invadat de 
stimuli și impulsuri care ne îndeamnă să acționăm. Biologji 
și psihologii denumesc această reacție puternică „luptă 
sau fugi“, deoarece fiziologia umană se pregăteşte în mod 
instantaneu fie să atace, fie să dea bir cu fugiţii. 

Acest răspuns este atât de puternic, încât în 
cazuri extreme de luptă sau renunțare au existat persoane 
capabile să ridice singure, dintr-o singură mișcare, o mașină 
de peste o tonă și jumătate. Jurnalistul Josh Clark descrie 
uimitoarea reacție pe care a avut-o cineva în fata unei 
ameninţări imediate: „În 1982, în Lawrenceville, Ga., Angela 
Cavallo a ridicat un Chevrolet Impala din 1964 de pe trupul 
fiului său, Tony, după ce acesta a fost prins sub cricul mașinii. 
Ea a ţinut vehiculul ridicat deasupra băiatului suficient 
de mult timp, până când doi vecini de-ai lor au reușit să 
înlocuiască cricul si să îl scoată pe băiat de sub mașină.“ 

Motivul pentru care reactionam cu eficacitate 
în fata pericolului imediat se datorează unei parti din 
creier numită hipotalamus. Când hipotalamusul detectează 


o ameninţare, el trimite mesaje chimice spre glanda 
suprarenală, care activează hormonii meniti să genereze o 
stare de excitare, de pregătire. Astfel, indiferent cu ce fel de 
pericol ne confruntăm, organismul nostru este programat să 
iniţieze o acțiune rapidă. 

Într-adevăr, cu cât reactionau mai rapid si mai 
inteligent în fata unui pericol iminent, cu atât erau mai 
mari şansele de supravieţuire ale strămoșilor nostri. De 
aici rezultă că suntem cu taţii descendenții unor strămoși 
care alergau, se ascundeau, ieșeau victorioși din încleștări 
și detectau amenințările mai bine decât alții. Travis Gibbs, 
autorul lui Renewal, formula toate acestea într-un alt mod: 
„Genetica este cea care își amintește în locul nostru și 
transmite mai departe ceea ce a funcționat.“ Reacţiile rapide 
au funcţionat si acest instinct s-a perfecţionat odată cu 
trecerea timpului. 

Prin urmare, astăzi suntem mai eficienți când 
reactionam în fata unor probleme imediate, decăt atunci când 
reacționăm în fata unor probleme vagi, îndepărtate. 

Pur și simplu nu suntem înzestrați cu acele 
aptitudini necesare pentru a răspunde amenințărilor cu 
bătaie lungă. Când nu există un pericol imediat, nu are 
loc nicio modificare în chimia organismului nostru, nicio 
opțiune de genul „luptă sau fugi“, nicio stare de urgență. 

Nicholas D. Kristof, un autor de editoriale de 
la New York Times, descrie acest aspect în felul următor: 
„Dacă vezi un șarpe, aproape tot creierul se activează când 
procesezi «amenințarea». Dar când cineva iti spune că 
emisiile de carbon vor distruge în cele din urmă planeta, 
așa cum știm deja, doar o mică parte din creier, cea care se 


concentrează asupra viitorului — o porțiune din cortexul 
prefrontal — va pâlpâi.“ 

În ciuda tuturor informaţiilor pe care le detinem 
cu privire la exploatarea resurselor naturale ale planetei 
noastre, intensificarea schimbărilor climatice, creșterea 
datoriei globale și pericolele generate de stocarea în pământ 
a deşeurilor nucleare, nu reacționăm într-un mod eficient 
faţă de problemele mai îndepărtate, nici măcar atunci 
când acestea reprezintă o ameninţare catastrofală. Dintr-o 
perspectivă evoluționistă, nu am fost prea mult timp 
locuitorii acestei planete pentru a dezvolta un răspuns în 
fata amenințărilor cu bătaie lungă. Cu siguranță, putem 
argumenta că reactiondm cu mai multă responsabilitate 
fata de probleme sociale și ambientale în comparaţie cu 
mayasii, dar acest lucru nu este ceva surprinzător. Odată 
cu fiecare nouă civilizaţie, abilitatea noastră de a înțelege 
şi reacționa in fata amenințărilor cu rază lungă de bătaie se 
mai îmbunătăţeşte putin. Acesta este specificul evoluției: 
schimbările suvenite în instinctele și fiziologia noastră sunt 
exponentiale, infime si lente, dar îmbunătăţirea are loc de 
fiecare dată, cu fiecare generaţie și fiecare nouă civilizație. 

Astfel, când ne referim la ritmul inegal dintre 
evoluţie și complexitate, nu doar cognitia este cea care 
rămâne în urmă, ci și instinctele preistorice ajung să joace un 
rol major în tiparul, recurent în mod natural, al colapsului. 
Instincte biologice dăunătoare se perpetuează timp de 
mai multe generații, ridicând obstacole naturale în calea 
progresului. 

Este tulburător să te gândești că civilizaţii întregi 
cunosc colapsul și o iau din nou de la capăt pentru că ele 


ating limitele potenţialului lor biologic moștenit. Și totuși, 
istoria Imperiului Mayaș, a Imperiului Roman sau cel al 
Khmerilor furnizează dovezi de necontestat care atestă că 
obstacolele evoluționiste declanșează în cele din urmă un 
iures de evenimente care duc la declin. 


COMPLESITATER ŞI ROMANII 


Doctorul Joseph Tainter oferă o descriere 
convingătoare și realistă a căderii Imperiului Roman în 
cartea sa, The Collapse of Complex Societies’. 

La fel ca mine, Tainter respinge explicatii 
care au la bază o singură cauză, cum ar fi recrutarea unor 
mercenari barbari, care au slăbit, se spune, armata romană, 
sau unele principii economice nesănătoase care au condus 
la imputinarea hranei și emigrarea din orașe, sau ciuma 
antonină (care a răpus nu mai puţin de jumătate din 
populaţie între 165 si 180 î.Hr.). În opinia lui Tainter, aceste 
evenimente au împins fără doar si poate o civilizaţie aflată 
într-un echilibru fragil dincolo de marginea prăpastiei, 
însă tiparul colapsului putea fi observat cu mult înainte de 
evenimentele finale. 

Tainter susține că această complexitate este 
o instituție avidă: cu cât problemele devin mai mari și mai 
elaborate, cu atât este nevoie de mai multe resurse pentru a le 
combate. În cele din urmă, o societate nu poate aduna destul de 
multe resurse ca să respingă probleme nerezolvate un timp atât 
de îndelungat. 


* Colapsul sociecăţilor complexe 


Exemplul pe care îl oferă Tainter este declinul 
predictibil al producţiei agricole în Imperiul Roman pe 
parcursul mai multor generaţii. Pe măsură ce se accentua 
diminuarea producţiei agricole și populaţia creștea, „energia 
per capita“ începea să scadă într-un ritm alarmant. Romanii 
au ameliorat pentru o scurtă perioadă de timp această criză 
agricolă prin cucerirea vecinilor. Aceștia le puteau asigura 
o infuzie imediată de metale, grâne, sclavi și alte resurse 
necesare pentru susţinerea progresului. Cu toate acestea, pe 
măsură ce imperiul își lărgea graniţele, „costul de menținere 
a comunicării, garnizoanelor, guvernărilor locale etc. era 
tot mai mare. Până la urmă, costurile au devenit atât de 
mari, încât provocări precum invaziile hunilor și scăderea 
dramatică a recoltelor nu mai puteau fi soluționate doar prin 
cucerirea de noi teritorii. Ajuns în acest punct, imperiul s-a 
fragmentat în unităţi mai mici.“ 

Devenise Imperiul Roman pur și simplu prea 
greu de administrat? Sau populaţia crescuse prea mult, se 
diversificase şi era nevoie să fie condusă de o singură guvernare? 

Tainter este de părere că războiul, scăderea 
recoltelor, bolile și instabilitatea politică ar fi cauzat căderea 
Imperiului Roman, dar, în realitate, adevărata cauză a 
reprezentat-o „scăderea rentabilitatii unor investiţii in 
complexitatea socială“. Pe măsură ce sistemele pe care 
se bazau comerţul, guvernarea și apărarea deveneau mai 
complexe, „energia“ necesară pentru a le administra depășea 
pur si simplu potenţialul poporului roman. 

Apoi, când societatea a intrat în impas, 
credinţele au început să umbrească realitățile verificate şi 
gândirea logică. În mare, problemele complexe au persistat, 


iar convingerea că poporul roman era o rasă superioară a 
devenit mai puternică. 

În timp ce romanii erau tot mai convinși de 
locul lor special în această lume și se lăsau dominați de 
credinţa în sacralitatea sângelui roman, încet-încet unele 
funcţii esenţiale, cum ar fi apărarea militară, le reveneau 
popoarelor subjugate. Instincte umane, precum lăcomia, 
favoritismul și hedonismul s-au intensificat simultan 
într-o asemenea măsură, încât creştea în mod periculos 
dependenţa de sclavii străini. Convingerea romanilor în 
superioritatea rasei lor i-a orbit într-o asemenea măsură, 
încât nu şi-ar fi imaginat vreodată insurecția unor 
popoare inferioare. 

Așa ceva era imposibil! 

Cu mult înainte ca hunii să invadeze Roma, se 
formaseră deja condiţiile favorabile colapsului. 


COLAPSUL IMPERIULUI KHMER 


De curând, arheologii au reușit să adune dovezi 
care atestă declinul marelui Imperiu al khmerilor din secolul 
XIII, localizat adânc în junglele de pe teritoriul pe care azi 
îl cunoastem drept Cambodgia. Recunoscut pentru cel mai 
mare templu religios din lume la acea vreme, Angkor Wat, 
Imperiul khmerilor se întindea pe o suprafață de peste 640 
de kilometri pătrați și nurnăra aproape un milion de cetăţeni. 
Conform afirmațiilor autorului de lucrări și specialistului 
Richard Stone, Angkor reprezenta „cel mai vast complex 
urban al lumii pre-industriale“. 


Astăzi însă oamenii de știință descriu declinul 
societăţii din Angkor ca pe „o poveste moralizatoare despre 
depășirea peste măsură a limitelor tehnologice“. Conform 
unor recente descoperiri arheologice, „Angkor a fost 
condamnat chiar de ingeniozitatea care transformase o 
colecţie de fiefuri minore într-un imperiu“. 

Așadar, ce s-a întâmplat? 

Povestea Angkorului se asearnănă ciudat de 
mult cu declinul imperiului Mayaș din urmă cu jumătate de 
mileniu. 

La fel ca în cazul mayasilor, succesul Imperiului 
Khmer depindea în întregime de cât de mult puteau 
controla fluxul apei si asigurarea aprovizionării cu apă. 

În fiecare an, în timpul musonului, apa din precipitații 
se scurgea de pe versanţii dealurilor, inundând râurile, 
câmpiile unde se practica agricultura și satele. Pe de o parte, 
era necesar să se dirijeze apele care ar fi produs inundaţii 
pentru a preveni distrugerile catastrofale ale locuinţelor 

și culturilor fertile. Pe de altă parte, exact aceleași ape 
amenințătoare trebuiau captate astfel încât imperiul 

să poată supraviețui în timpul anotimpului secetos din 
fiecare an. Pentru a gestiona ambele situaţii, si din timpul 
musonului, dar si al secetei, khmerii au conceput sisteme 
hidraulice inteligente care redirectionau apele în exces spre 
rezervoare uriașe. 

Noi dovezi arheologice dezvăluie faptul că 
Imperiul Khmer atinsese un nivel superavansat în privința 
lucrărilor de inginerie hidraulică: „Specialiștii khmeri în 
lucrări de inginerie au construit o reţea de canale, rigole de 
scurgere a apei, bazine și rezervoare... inclusiv un rezervor 


denumit Barajul de Vest, care măsura opt kilometri în 
lungime și doi kilometri și jurnătate în lățime. Pentru 
construirea acestui al treilea și cel mai sofisticat dintre 
rezervoarele uriașe de apă din Angkor în urmă cu o mie 

de ani, se poate să fi trudit nu mai puţin de 200 000 de 
muncitori khmeri, săpând și stivuind aproape 14 milioane de 
metri cubi de pământ de terasament, cu o lăţime de 90 m și 
înalt cât trei etaje.” 

Astăzi, oamenii de ştiinţă sunt uimiti de rețeaua 
complexă de căderi de apă, rigole, canale, rezervoare, bazine 
si sisteme de avertizare concepute și construite doar cu 
mâinile lor de specialiștii khmeri în lucrări de inginerie. 

Este evident că această tehnologie în domeniul hidraulic a 
constituit esența succesului cunoscut de acest imperiu. O 
reţea de apă sigură însemna o recoltă sigură, care furniza la 
rândul ei rezerve constante de hrană pe care se puteau baza 
pe tot parcursul anului. De îndată ce surplusul de hrană și 
apă a putut fi stocat, imperiul s-a extins rapid. 

Apoi, după şase secole de gestionare cu succes a 
apei, au avut loc două evenimente catastrofale — unul creat 
de mâna omului, celălalt orchestrat de natură. 

Conform doctorului Roland Fletcher, arheolog la 
University of Sydney şi codirector al Greater Angkor Project, 
totul a început mai întâi cu o tragică eroare de inginerie. 

Dovezile arată că specialiștii în aceste lucrări 
hidraulice horărâseră să modifice cursul râului Siem Reap 
prin construirea unui baraj. Scopul era dirijarea cursului 
acestui râu spre un rezervor de curând construit. Însă 
specialiștii au greșit calculele și au construit barajul prea 
jos în aval. Când au venit primele precipitaţii aduse de 


Le) eee 


muson, barajul s-a transformat într-o cascadă uriașă care 
arunca în afară tone de apă. Apa se scurgea din baraj prin 
canale abandonate, distrugând și alte părți componente 

ale sistemului. Odată ce se crease uriașa breșă în baraj și 
dezastrul lua amploare, volumul mare de apă dirijat spre alte 
rezervoare scădea. 

Imaginati-va haosul, dimensiunea catastrofei 
și consternarea tehnicienilor, care până atunci construiseră 
cu succes și menţinuseră in stare de funcţionare unul 
dintre cele mai complexe sisteme hidraulice create 
vreodată. Eşecul apocaliptic trebuie să fi fost la fel de 
cumplit precum experiența noastră contemporană legată 
de uraganul Katrina. Inundații devastatoare pot deveni o 
forță distrugătoare imposibil de oprit, fie că provin dintr-o 
îndiguire din vremurile noastre, fie dintr-un baraj prost 
conceput de tehnologia khmerilor. 

Consemnările arată că Imperiului Khmer 
i-au trebuit mai multe generaţii pentru a repara sistemul 
de reţea de apă avariat, „care a fost refăcut și a ajuns mai 
complex si mai greu de gestionat“. Totuși, an de an, sistemul 
de care depindea supraviețuirea imperiului continua să 
se deterioreze, până când barajul s-a distrus complet, 
declanșând o reacţie în lanţ de eşecuri având proporţii 
apocaliptice. 

Apoi a urmat cel de-al doilea eveniment: o serie 
de secete repetate și de musoni puternici s-a abătut asupra 
Imperiului Khmer între anii 1362 și 1392 şi mai târziu, între 
1415 și 1440. Conform lui Fletcher, aceste condiţii extreme 
(cauzate de ceea ce oamenii de ştiinţă numesc „Mica Vârstă 
Glaciară“) „aveau să distrugă sistemul de gestionare a apei“. 


Asemenea destinului mayașilor, problemele 
legate de gestionarea apei au contribuit la criza acută de 
alimente si boli și au condus la fenomenul de malnutriție 
în rândurile armatei khmere, care nu a mai reușit să facă 
fata atacurilor. Există în același timp dovezi care atestă 
instabilitatea civilă si starea de revoltă. 

Indiferent care a fost actul final care a condus 
la colapsul civilizaţiei khmerilor, ar fi fost posibil ca ei să 
fi continuat să evolueze în cazul în care complexitatea 
problemelor de inginerie și ambientale cu care se 
confruntau nu ar fi deschis drumul pentru intruziunea 
unor credinţe în forțele supranaturale. Pe măsură ce 
condiţiile se înrăutățeau, asemenea mayasilor, khmerii au 
început să își canalizeze întreaga lor credinţă spre fetișism 
și să treacă la ritualul sacrificiului. Și, odată ce credinţele 
luau locul realitatilor verificate, soluţiile rationale deveneau 
inutile. 


COMPLERITATE ȘI COLAPS 


Oricare ar fi civilizaţia avansată pe care o 
analizăm — rnayașă, romana sau khmera —, vom descoperi 
un tipar similar al colapsului. La început, fiecare societate 
depăşeşte unele obstacole insurmontabile și provocări din 
partea mediului înconjurător. Fiecare civilizaţie pare că a 
preluat controlul asupra condiţiilor mediului, că stăpânește 
problerna hranei și a apei și construiește sisteme care să 
ofere siguranţă cetățenilor săi. Este o luptă acerbă împotriva 
sorții potrivnice, iar inovațiile, diversitatea și creativitatea 


înfloresc. În aceste societăţi, se poate constata că atât credințele, 
cât şi setea de cunoaștere pot coexista în termeni buni unele 
alături de celelalte. 

Apoi, odată cu trecerea timpului, complexitatea 
cunoaşte o accelerare, iar informaţiile verificabile devin 
dificile și, în cele din urmă, imposibil de dobândit. Societatea 
ajunge să fie incapabilă să își rezolve problemele, îndeosebi 
acelea care nu generează o amenințare imediată. Apoi, 
societatea începe să transmită pericolele iminente de la 
o generaţie la alta, pe măsură ce condiţiile se înrăutățesc, 
iar supraviețuirea ajunge tot mai fragilă. În cele din 
urmă, societatea ajunge dependentă de remedii precum 
ameliorările pe termen scurt și credințele nefondate. 

Până acum, noi nu am înţeles niciodată 
consecinţele reale ale unui ritm inegal de schimbare între 
evoluţie și dezvoltarea socială. Strămoșii nostri nu s-au 
gândit niciodată că nu erau capabili să obțină infomatiile 
de care aveau nevoie pentru a rezolva problemele cele mai 
complicate sau că în locul informaţiilor reale și al cunoașterii, 
preferau credințele. 

Dar astăzi, noi intelegem atât tiparul colapsului, 
cât si obstacolele evoluționiste care stau în calea progresului. 

Deci putem acţiona. Oare însă o vom face? Din 
fericire, există o mulțime de dovezi de partea noastră. 


E, DARUL EPOLUTIEI 
O DESCOPERIRE IMPORTANTĂ 
PENTRU NEUROȘTIINȚĂ 


În ediţia din 28 iulie 2008 a revistei New Yorker, 
autorul de subiecte ştiinţifice, Jonah Lehrer, desaria modul în 
care unii dintre noi reușesc să treacă de pragul cognitiv, într-un 
articol intitulat „În căutarea momentului Evrika: de ce ne vin 
ideile bune atunci când ne vin?“ Lehrer ne relatează povestea 
legendarei figuri a lui Wag Dodge, un pompier parașutist din 
Montana. lată care e povestea lui: 

Pe 5 august 1949, în una dintre cele mai 
călduroase zile înregistrate vreodată în Montana, fulgerele 
au aprins un foc în Mann Gulch, undeva dincolo de Missoula. 

În acea zi, șaisprezece pompieri parașutiști 
conduși de căpitanul Wag Dodge părăseau Missoula într-un 
aparat C-47 cu misiunea de a stinge câteva hectare cuprinse 
de flăcări. Era o misiune de rutină, similară celor cu care 
echipajul se confruntase de sute de ori. 

Cand aparatul de zbor al pompierilor ateriza, 
focul cuprinsese copacii de pe o parte a văii. În doar o 
fracțiune de secundă, vântul și-a schimbat direcția și a 
început să bată înspre echipa de pompieri. S-a iscat o rafală 
puternică de flăcări. Focul tăiase rapid singura cale de acces 
spre râu și începea să se deplaseze cu „două sute zece metri 
pe minut“, îndreptându-se amenintator spre pompieri. 

Dodge le-a ordonat oamenilor lui să-și lase baltă 
echipamentul și să se retragă. 

Oamenii se împrăștiau, orientându-se spre 
pereţii abrupți ai canionului. Dar când Dodge şi-a dat seama 
că flăcările se aflau la mai puţin de cinci sute de metri de ei, 
a înţeles că focul nu putea fi învins. Într-o clipă ce nu poate 
fi descrisă decât ca o „revelaţie“, Dodge lua o decizie prin 
care să contracareze propagarea focului, aprinzând rapid 
chibrituri în timp ce fugea. 

Nu uitaţi, acest episod se petrecea în 1949. Să te 
lupti cu un foc dezlantuit aprinzând în calea lui chibrituri era 
gestul unui nebun care avea gânduri suicidale. 

Sau doar așa părea. 

Dodge a dat foc imediat la iarba din jurul său, 
în timp ce le striga din răsputeri oamenilor lui să îi urmeze 
exemplul. Apoi s-a ghemuit chiar în mijlocul perimetrului de 
foc pe care îl crease. Respirând printr-o batistă umezită, Dodge 
şi-a scos jacheta și și-a acoperit gâtul și capul, așteptând ca 
infernul flăcărilor purtate de vânt să treacă peste el. 

În acea zi, treisprezece pompieri parașutiști 
au murit la Mann Gulch. Numai Dodge și alti doi oameni 
de-ai lui, care își găsiseră adăpost în crevasele din peretele 
canionului, au supravieţuit pentru a relata istoria uneia 


dintre cele mai cumplite tragedii din istoria incendiilor din 
pădurile Statelor Unite. 

Mai târziu, când Dodge, cel mai vârstnic dintre 
pompierii parașutiști, a fost intervievat de investigatori, nu 
a putut să explice de ce aprinsese în mod spontan un foc 
protector şi se ghemuise în mijlocul acestuia. Recunostea că 
nu-i mai venise această idee niciodată înainte de ziua aceea 
de răscruce pentru destinul său de la Mann Gulch. Ceea ce il 
mira pe Dodge si deopotrivă pe experți era faptul că ideea de 
a pune capăt focului din jurul lui îi venise atât de brusc, exact 
în momentul în care flăcările îi amenințau viata. Totuși, la 
fel de repede cum îi venise ideea, Dodge avusese siguranța 
absolută că o să meargă. În tot acest timp, nu ezitase nicio 
clipă și nu încetase să ia în calcul și riscurile. De fapt, fusese 
atât de încrezător că descoperise o cale de ieșire din impas, 
încât le ordonase oamenilor lui să îi urmeze exemplul. 

Însă ceea ce făcea ca descoperirea lui Dodge să 
fie cu adevărat remarcabilă era că, până în acea zi de 5 august 
1949, nimeni nu se mai gândise să facă din foc o zonă de 
siguranţă personală. 

Pe măsură ce fumul din Mann Gulch începea să 
se degaje, vestea despre inițiativa lui Dodge se răspândea cu 
repeziciune si, în foarte scurt timp, zonele de siguranţă de 
pe o suprafață incendiată, cunoscute acum ca „adăposturi de 
foc", au fost asimilate în instruirea standard a pompierilor 
din întreaga lume. 

În 1985, la patruzeci de ani de la tragedia de la 
Mann Gulch, șaptezeci și trei de pompieri aflaţi în apropiere 
de Salmon, Indiana, se găseau în mijlocul salbaticiei, fără 
nicio legătură cu lumea și fără vreo șansă de a scăpa din iadul 


Flăcărilor. Mai târziu, locul grozăviei avea să fie cunoscut 
drept Butte Fire. 

De data aceasta însă, oamenii erau pregătiți. 

Știau că trebuie să aprindă un foc secundar și 
să se refugieze in zonele de siguranţă; au stat așa mai bine 
de două ore, în timp ce o coroană amenințătoare de foc îi 
învăluia în flăcări, cenușă, fum și o căldură insuportabilă. În 
ciuda faptului că aveau de-a face cu un foc mult mai intens 
decât cel de la Mann Gulch, fiecare dintre pompierii prezenţi 
la Butte au supraviețuit. Doar cinci au fost spitalizati pentru 
extenuare din pricina căldurii. Era o finalitate total diferită 
dacă ne gândim la previziunea experţilor și aprecierea lor că 
fără revelaţia pe care o avusese Dodge în urmă cu patruzeci 
de ani, șaizeci de vieți ar fi pierit. 

Pentru pompierii care își riscă în mod regulat 
viata, revelaţia lui Dodge este la fel de vitală ca teoria 
relativității a lui Einstein pentru fizicieni sau ca descoperirea 
epocală a lui Darwin pentru biologi. În fiecare dintre situaţii, 
soluţia pentru o problema extrem de complexă a devenit 
dintr-odată simplă, elegantă și identificabilă. Și fiecare dintre 
aceste descoperiri au fost foarte bogate în consecințe. 

Însă nu erau singurii numitori comuni. 

De fiecare dată, revelaţia a apărut în urma 
unei situații critice. De fiecare dată, nu s-a pus problema 
dacă soluţia era sau nu corectă. De fiecare dată, IQ-ul, 
backgroundul cultural si educaţia indivizilor erau foarte 
diferite. De fiecare dată, regulile, experiența și cunoștințele 
anterioare au fost lăsate deoparte, atâta vreme cât se sonda 
un teritoriu nedefrișat. Şi, în fine, de fiecare dată, cel care 
a schimbat paradigma nu a putut să explice cum ajunsese 


la descoperirea lui; nu puteau fi reconstituiti pașii care 
conduseseră la revelaţia lui. 

Ce anume făcuse ca Wag Dodge, un pompier 
parasutist care ducea o viata modestă într-un orășel din 
Montana, să aibă o revelaţie care avea să schimbe pentru 
totdeauna istoria luptei cu flăcările? Și cum să explicam 
descoperirile spontane făcute de Newton, Benjamin Franklin 
şi laureatii Premiului Nobel, James Watson, Francis Crick, 
Muhammad Yunus si Charles Townes? Ce mecanism i-a 
catapultat pe acești indivizi mai presus de complexitatea 
aparent insurmontabilă, permițându-le să traverseze un prag 
cognitiv de nedepășit? 

La şase decenii după focul din Mann Gulch, 
specialiștii în neurostiinta au găsit în cele din urmă 
răspunsul. Ei au descoperit că, în realitate, creierul nostru 
funcţionează în trei moduri pentru a rezolva problemele. 
Ne folosim de emisfera stângă a creierului pentru analiza 
organizată, deconstructivă, și de emisfera dreaptă pentru 
a aborda în mod creativ problemele, apelând la sinteză. 
lar astăzi detinem dovezi referitoare la cel de-al treilea 
proces cognitiv, până acum necunoscut, denumit intuiție, 
o aptitudine menită exclusiv să se ocupe de problemele 
complexe, extrem de solicitante. 


EMISFERA STÂNGĂ. EMISFERA 
OREAPTA SEINTUITIA 

Este mai ușor să înțelegem cele trei metode la 
care face apel omul modern pentru a soluţiona probleme 


dacă ne gândim la ele ca la trei magazine unde creierul poate 
face cumpărături. 

Într-unul din ele, produsele sunt perfect 
aranjate pe rafturi, în ordine alfabetică, în funcție de mărime, 
culoare și categorie. Culoarele despartitoare sunt etichetate 
clar și organizate într-un mod simplu și sistematic. Aceasta 
este emisfera stângă, analitică, a creierului nostru. 

Când facem apel la ernisfera stângă a creierului 
pentru a rezolva o problema, adunam date, le organizam 
și eliminăm soluțiile una câte una, pe măsură ce îngustăm 
culoarul opțiunilor noastre în mod secvențial. Apoi alegem 
soluţia potrivită. Emisfera stângă apelează la un proces 
identificabil de analiză si deconstructie bazat pe logică. 
Acesta este modul in care ne învăţăm copiii, animalele, 
computerele şi roboții să gândească. 

În cel de-al doilea magazin, în locul rândurilor 
clare, organizate, produsele sunt aranjate artistic, ca în 
showroomuri. Lângă canapea se găsește o masă pe care e 
așezată o veioză, iar pe laterale tronează două scaune și, undeva 
în fundal, un tablou. Mai poți vedea si o masutd mică pentru 
cafea, cu câteva reviste pe ea, o farfurie cu dulciuri și o vază 
de flori. Aceasta este emisfera dreaptă, creativă, a creierului 
nostru. Sunt incluse aceleași elemente ca si pe partea stângă a 
creierului, dar sunt organizate cu mai mult fler. 

Partea dreaptă a creierului este specializată în 
sinteză, operand cu informatii sugerate. Sarcina emisferei 
drepte este să interpreteze indiciile subtile si să facă o serie 
de conexiuni creative între ceea ce observăm și ceea ce 
știm. Alături de logica emisferei stângi, sinteza a jucat un 
rol important în supraviețuire pentru strămoșii noștri. Ca 


urmare, capacitatea noastră de a procesa informaţii implicite 
și de a trage concluzii nonlineare a evoluat foarte eficient în 
egală măsură. 

De exemplu, emisfera dreaptă a creierului este 
extrem de abilă în depistarea trisorilor. De ce? În vremurile 
preistorice, abilitatea de a depista trisorii era esențială 
pentru existența ființei umane. Trisorii puteau să ne fure 
hrana, să minta când era vorba despre ducerea la bun sfârșit 
a unei activităţi, să depoziteze ceva însușit și să ascundă 
lucruri. Aceste comportamente subversive puneau în pericol 
capacitatea de supravieţuire a tribului. Astfel, timp de multe 
generaţii, organismul omenesc și-a perfecționat abilitatea 
sa de a „simţi“ când avem de-a face cu un trisor. Chiar dacă 
s-ar putea să nu fim capabili să formulăm sau să justificăm 
sentimentele de suspiciune fata de un străin, instinctele 
noastre moștenite interpretează imediat o diversitate de 
indicii fizice, inclusiv gesturi, mișcarea ochilor, tonalitatea 
vocii, dilatarea pupilelor și transpiratia, când suntem fata 
în fata cu un trișor. Aceste semne subtile sunt sintetizate 
de emisfera dreaptă a creierului, care generează imediat 
sentimente de disconfort și neîncredere. 

Dar să presupunem că surprindem un trisor 
în flagrant și vrem să-i aplicăm o pedeapsă. Este foarte 
posibil să punem în acțiune emisfera stângă, logică și 
analitică, pentru a găsi o pedeapsă corespunzătoare. Adunăm 
informaţii despre lege, studiem datele din cazul respectiv, 
cântărim argumentele pro și contra și, în cele din urmă, 
reducem culoarul opțiunilor. Apoi alegem. 

Cu alte cuvinte, identificarea unui trisor ar 
putea implica sinteza mai multor indicii mărunte adunate 


de emisfera dreaptă, dar când trebuie să aplicăm dreptatea, 
adesea punem în acțiune emisfera stângă, logică: două 
probleme diferite, două maniere diferite pe care le urmează 
creierul nostru pentru a le rezolva. 

Dar ce se întârnplă când creierul nostru merge 
la cumpărături și nu poate găsi un răspuns în niciunul din 
cele două magazine? Când o problemă este prea complicată 
pentru a rezolva problemele zilnice bazându-ne pe emisfera 
dreaptă și cea stângă? 

Este momentul când intră în scenă cel de-al treilea 
magazin. Nu are niciun produs pe rafturi, niciun raion, niciun 
showroom aranjat cu gust — doar o uriașă clădire goală. În 
acest magazin, noi doar ne imaginărn care sunt caracteristicile 
produsului pe care ni-l dorim și apoi — ca prin farmec — el 
apare. Este modul în care operează intuiţia. 

Când apelam la intuiție, avem o idee despre ceea 
ce căutăm și apoi îi îngăduim minții noastre să hoinărească 
— uneori pentru o scurtă perioadă de timp, alteori pentru 
mai mult timp. Apoi, într-o fracțiune de secundă, creierul 
navighează printr-un munte de date și scenarii și... PAC! 
Facem legături care până atunci ne erau străine și descoperim 
exact răspunsul pe care îl căutam, însă mai bun. 

Acum, revenind la exemplul in care depistăm și 
pedepsim un trisor, cum ar trebui să fie o soluție intuitivă? 

O poveste reală și amuzantă ilustrează diferența 
remarcabilă pe care o poate impune o intuiţie unică. 

În 1974, doi agenți de poliție care lucrau în 
cadrul Serviciului Fraude din Biroul Federal de Investigaţii au 
avut parte de o întâlnire neobișnuită cu un trișor. După ani 
de zile în care nu reușiseră să pună mâna pe un falsificator 


abil, un impostor și un infractor care înșelase oameni din 
douăzeci și şase de ţări (o poveste plină de culoare ecranizată 
de Steven Spielberg în Prinde-mă dacă poți), polițiștii de la 
Investigaţii ajunseseră la concluzia incomodă că erau pe 
urmele unuia dintre cei mai abili escroci urmăriţi vreodată 
de FBI. La doar șaisprezece ani, Frank William Abagnale îi 
pusese deja pe urmele sale pe mai multi agenţi experimentați 
din Statele Unite, Franţa, Suedia și alte câteva tari. Ceea ce îi 
deranja cel mai mult pe agenți era faptul că acel tânăr istet se 
afla la început de carieră. Cu fiecare nou succes, observau că 
Abagnale își perfecționa metoda: devenea tot mai perspicace 
și mai priceput, iar țintele lui erau tot mai mari si mai 
îndrăznețe. Trebuia găsită urgent o soluție pentru a pune 
capăt infracțiunilor lui Abagnale. S-a apelat la un vânător 
internaţional de escroci, pentru a pune mâna pe adolescentul 
escroc Frank William Abagnale. 

Apoi, în 1969, după ce Abagnale se dăduse drept 
medic, pilot de zbor si profesor universitar, sustinuse că 
lucra pentru un procuror al statului Louisiana si escrocase 
cu succes mai multe bănci din toată lumea, poliția franceză 
a reușit până la urmă să pună mâna pe el. După ce fusese 
extrădat din Suedia, el a fost adus înapoi în Statele Unite, 
unde a și fost repede judecat și condamnat la doisprezece ani 
de închisoare: un caz clar ca bună-ziua. 

În mod normal, acesta ar fi trebuit să fie sfârșitul 
poveștii lui Frank Abagnale. Însă acest caz ieșit din comun a 
avut un final cu totul neașteptat. 

Agenţii FBI care îl urmăriseră pe Abagnale timp 
de aproape un deceniu au avut o intuite: De ce să nu folosim 
un infractor pentru a prinde un alt infractor? Cum? Pentru 

moment, imaginati-va conversaţia câtorva agenţi FBI — 
aceiaşi agenţi cărora tânărul Abagnale le dejucase planurile 
ani de zile — care pledează pentru eliberarea lui înainte de 
termen și pentru angajarea lui în inima uneia dintre agenţiile 
cele mai importante din lume. Nimic nu mai avea logică! 

Dar era cu putință? 

După ce executase mai puţin de patru ani din 
cei doisprezece ani de sentinţă, Frank William Abagnale 
era eliberat in mod oficial sub custodia FBl-ului din Statele 
Unite. Ca o condiţie a eliberării sale, lui Abagnale i se trasase 
sarcina să colaboreze cu agenţii superiori ai FBI-ului pentru 
a soluţiona unele dintre cele mai complicate cazuri de 
fraudă. Acest parteneriat s-a dovedit a fi o idee inteligentă și 
încununată de succes. 

Pentru următorii treizeci si cinci de ani, 
Abagnale a ajutat FBI-ul să fie mereu cu un pas înaintea altor 
maeștri în arta fraudei. Chiar și după ce cazul lui a scăzut în 
notorietate, el a continuat să predea la academia FBI și să 
susțină prelegeri pentru ofiţerii din toată tara. Abagnale și-a 
intrat atât de bine în rol, încât a pus bazele uneia dintre cele 
mai de succes companii de prevenire și depistare a cazurilor 
de fraudă din lume, Abagnale & Associates, Inc. Astăzi, 
firma lui Abagnale, cu sediul în Tulsa, Oklahoma, asigură 
echipamente de securitate și consultanță pentru mai mult de 
paisprezece mii de instituţii, inclusiv clientul său favorit, FBI. 

Printr-o întorsătură surprinzătoare, câțiva 
agenţi FBI au schimbat modul în care investigatorii de fraude 
percepeau cele mai inteligente ținte ale lor. Ei au dovedit 
că, în anumite cazuri, parteneriatul era mai avantajos decât 
pedepsirea. Intuttia lor a transformat un infractor abil dintr-o 


responsabilitate pentru stat într-o adevărată investiţie. Și, desi 
mai existaseră încercări din partea celor ce aplică legea de 

a încheia parteneriate cu spărgători și informatori, nu se 
ajunsese la nivelul atins de FBI. Este motivul pentru care, 
chiar si în zilele noastre, povestea lui Frank William Abagnale 
rămâne una legendară printre angajații Departamentului de 
Justiţie. 

Nu e greu să facem distincţia între intuiţie și o 
idee bună. Soluţiile pentru unele situații complexe sosesc 
sub forma unei epifanii. Fie că este vorba despre „adăposturi 
de foc“, ca în cazul lui Wag Dodge, un parteneriat între 
FBI și un infractor iscusit, sau mărul care i-a căzut în cap 
lui Newton când descoperea legea gravitației, o trăsătură 
specifică intuitiei este că ideile care schimbă rezultatul meciului 
apar în mod spontan — atât de spontan, încât specialiştii 
în neurostiinta se referă în mod frecvent la intuiţie ca la 
momentul „aha!“ sau „Evrika!“. 


IOTUITIE ŞI IMPAS 


Termenul „Evrika“ este legat de legenda din 
jurul lui Arhimede, care, după cum se spune, a intrat într-o 
cadă cu apă într-un moment de intuiţie și i-a venit ideea 
genială de a face conexiunea dintre apa care se revarsa peste 
marginile căzii și principiul ştiinţific al volumului dislocat. 
Legenda spune că Arhimede ar fi exclamat „Evrika!“ exact în 
momentul revelatiei. 

Momentele „aha!“ și „Evrika!“ au loc în mod 
frecvent după ce o persoană se simte blocată. Cand te simţi 

blocat înseamnă că nivelul de dificultate a problemei nu se 
găsește în registrul aptitudinilor analitice de soluţionare a 
problemelor din emisfera stângă a creierului și nici în cel al 
aptitudinilor de sinteză din emisfera dreaptă a creierului. 
Altfel spus, am tot mers la cumpărături în două dintre cele 
trei magazine, dar nu am reușit să obtinem soluția dorită. 

Când suntem în mijlocul eforturilor de rezolvare 
a problemei si ne simțim blocați, nu putem sti dacă impasul în 
care ne aflam este temporar sau permanent. Asta pentru că 
blocajul poate să însemne unul dintre cele trei lucruri de mai jos: 

» Nu avem informaţiile, resursele și timpul de 
care este nevoie pentru a rezolva o problemă. 

* Am atins o limită biologică dincolo de care 
creierul uman nu mai are capacitatea să înainteze. 

+ Pur si simplu nu există o soluţie. 

Când nu putem rezolva o problema, cauza se 
regăseşte în una dintre situațiile de mai sus. Dar care dintre 
ele? Doar timpul ne poate spune. Însă de cât timp este 
nevoie? Uneori nu avern la dispoziție decât câteva secunde 
pentru a rezolva o problemă, ca în cazul lui Wag Dodge. 
Alteori avem câţiva ani, ca în cazul agenților care cântăreau 
cum să procedeze cu Frank William Abagnale. Iar alteori, ca 
în cazul mayașilor, ne trebuie mii de ani pentru a reuși să 
abordăm cum trebuie o problemă amenințătoare prin care 
mediul ne provoacă. Dar, indiferent de cât timp dispunem, 
blocajul e blocaj. 

S-a dovedit că, atunci când organismul uman 
atinge pragul cognitiv, nu are nicio importanță dacă avem la 
dispoziție secunde sau secole. Anvergura si complexitatea 
problemei ce trebuie rezolvată depășesc pur și simplu 


potenţialul de soluționare a problemelor prin emisferele 
dreaptă și stângă ale creierului, care au evoluat timp de 
milioane de ani. 

Dar, din fericire, impasul poate fi — și adesea 
este — depășit. 
Nu este nevoie decât de intuiție, factorul corector 
lent al evoluției. 

Cu fiecare nouă civilizație, mediul pe care 
organismul uman trebuie să îl stăpânească devine tot mai 
complex. Sunt dezvoltate noi tehnologii, apar noi descoperiri 
și sunt concepute sisteme mai ingenioase pentru ordinea 
și interacţiunea socială. O perspectivă de înţelegere a 
progresului este să gândim fiecare nouă civilizaţie ca fiind 
beneficiarul a milioane de cunoștințe om-ani, generate de 
civilizațiile anterioare. Astfel, în loc să pornească de la zero, 
fiecare societate se sprijină pe umerii celei anterioare ei. Pare 
să fie o logică de bun-simt. 

Totuși, se pare că nu este chiar atât de 
logic faptul că legile care guvernează evoluţia sunt cele 
care decid cum trebuie să se adapteze creierul uman în 
decursul timpului, într-un mediu care cunoaște o creştere 
exponențială în complexitate si periculozitate. Creierul 
trebuie să dezvolte noi capacităţi ca reacţie la lurnea 
multistratificată, într-o mișcare rapidă, multioptionala si 
derutantă care îl provoacă astăzi. 

În lipsa unor procese cognitive noi, cum este 
intuiţia, creierul uman atinge în mod inevitabil o limită de 
înţelegere a dimensiunii complexităţii pe care poate el să o 
discearnă. Emisfera stângă ajunge în impas deoarece nu mai 
există niciun sistem logic care să limiteze marea de opţiuni. 


Emisfera dreaptă, specializată în sinteza datelor implicite, 
începe să interpreteze milioane de informaţii confuze, 
necorelate, în încercarea de a înțelege sensul unei situații. 
Începem să strangem laolaltă indicii si să identificam tipare 
care nu au niciun sens. Când procesele generate odinioară de 
emisferele stângă si dreaptă ajung în impas, este un semn că 
am atins un prag cognitiv. 

Aşadar, dacă pragul cognitiv este responsabil 
pentru intensificarea unor comportamente care conduc 
la colaps, ca să rupem tiparul trebuie să ne asigurăm că 
abilitatea noastră de a înțelege și gestiona complexitatea 
nu rămâne în urma abilității noastre de a o crea. Dezvoltând 
instrumente cognitive noi, cum este intuiţia, putem să 
impiedicam apariția unui prag cognitiv. 

Astfel că adevărata întrebare este: va reuși 
oare intuiţia să evolueze suficient de rapid pentru a rezolva 
problemele cele mai periculoase cu care ne confruntăm? 


EVGLUTIA SI CREIERUL UMAN 


Evoluţia înaintează cu viteze extrem de diferite. 

Uneori adaptarea şi transformarea se petrec 
foarte rapid și eficient. Alteori, evoluţia e într-un joc 
prelungit de aproximări succesive. Când ne referim la 
organismul uman, dovezile de care dispunem demonstrează 
că există o evoluţie lentă, dar și rapidă, fără niciun efect, dar 
și eficientă. 

Pentru a înțelege ritmul în care se petrec unele 
schimbări biologice, trebuie în primul rand să analizăm ce 


dezvăluie genetica modernă și paleontologia cu privire la 
drumul fascinant urmat de organismul uman până la omul 
modern. 

Astăzi stim că primul moment important în 
evoluţia omului a avut loc cu aproximativ trei miliarde de 
ani în urmă, când moleculele din ocean au început să se 
constituie în simple celule. Odată cu trecerea timpului, unele 
dintre celule s-au multiplicat și și-au unit forțele pentru a 
forma organisme mai complexe. Tranzitia de la organismele 
unicelulare la cele multicelulare a declanșat un lant 
remarcabil și prolific de evenimente care au condus la toate 
formele de viață de care ne bucurăm astăzi pe pământ. 

Mai târziu, cu aproximativ 450 de milioane de 
ani în urmă, avea loc cel de-al doilea punct de cotitură în 
evoluţia umană: în organismul ființelor vii s-au dezvoltat 
aptitudinile necesare pentru a părăsi mediul acvatic și a 
pătrunde pe uscat. Unele dintre animalele care își duceau 
viata în ocean și-au dezvoltat o mobilitate mai mare si 
au ajuns să aibă o piele mai groasă decât altele, iar aceste 
atribute le-au permis să se aventureze pe pământ, unde au 
învăţat că trebuie să se reproducă și să se dezvolte. Primii 
noştri strămoşi se numărau printre aceste creaturi. 

Al treilea punct de cotitură major s-a petrecut 
cu aproximativ 65 de milioane de ani în urmă, când multe 
specii de pe suprafața părnântului, inclusiv dinozaurii, au 
murit brusc. Oamenii de știință nu pot să explice de ce atât 
de multe animale puternice au dispărut în același timp, dar 
nu se pune întrebarea dacă a avut loc o dispariţie în masă. 
Exact în această perioadă rece, întunecată, animalele cu 
sânge cald numite mamifere au început să evolueze. Având 


în vedere dispariţia atât de multor specii, competiţia pentru 
hrană nu mai era acerbă și, în acelaşi timp, numărul de 
prădători s-a diminuat — conditii ideale care au favorizat 
evoluția mamiferelor în termenii dimensiunii, diversității și 
numărului lor. 

Apoi, cel de-al patrulea punct de cotitură în 
evoluția ființei umane s-a petrecut la scurt timp după ce 
umanoizii s-au desprins de rudele lor cele mai apropiate, 
cimpanzeii: ne-am ridicat în bozitia bipedă. Această 
transformare importantă a condus la o mulțime de schimbări 
fiziologice rapide. 

Exact în această perioadă, cu aproximativ 
patru până la cinci milioane de ani în urmă, creierul uman 
a cunoscut cea mai semnificativă schimbare. Odată cu 
dezvoltarea sistemului locomotor biped, creierul nostru 
a început să se adapteze foarte repede la o avalanșă de 
elemente ale unei noi complexitati senzoriale. 

După cum susține Philip Brownell, renumit 
biolog şi profesor la Oregon State University, „poziţia bipedă 
a declanșat o avalanșă de evenimente: mâinile erau de-acum 
libere să care, să facă diverse lucruri, să lupte împotriva 
atacatorilor. Capacitatea de a vedea prădătorii, precum și 
prada, de la distanţe mult mai mari. Stereoscopie. Echilibru. 
Si una dintre cele mai semnificative schimbări, dezvoltarea 
neocortexului hemogenetic, lobul frontal responsabil 
de procesarea datelor, de abstractizare, de rezolvarea 
problemelor si de planificare.“ 

Conform explicatiei lui Brownell, schimbarea 
comportamentală care a avut loc atunci când oamenii au 
trecut de la mersul în patru membre la poziţia bipedă a 


generat un influx de date senzoriale fata de care creierul 

a trebuit să răspundă. La ce ne-ar fi folosit abilitatea de 
curând descoperită de a vedea și mirosi inamicii de la mai 
bine de un kilometru distanță, dacă nu am fi putut procesa 
informaţiile şi să ne folosim de ele, de exemplu, să alergam, 
să ne ascundem sau să atacăm din spate? 

Însă complexitatea senzorială nu a constituit 
unica schirnbare căreia a trebuit să-i facă fata creierul uman. 
Brownell evidenţiază un alt motiv care a condus la evoluția 
rapidă a lui: dezvoltarea unor unităţi sociale complexe. Pe 
măsură ce oamenii se reuneau în comunități mai mari, 
organizarea, comunicarea, coordonarea, planificarea, 
pregătirea hranei calde, confruntarea, menținerea ordinii, 
credințele și obiceiurile deveneau mai elaborate. În acest fel, pe 
lângă procesarea complexităţii senzoriale, creierul se adapta în 
același timp la noile niveluri ale complexității sociale. 

În sprijinul teoriei lui Brownell, Howard Hughes 
Medival Institute din cadrul Universităţii din Chicago 
publica în 2004 un articol care descria aspecte legate de 
cercetarea doctorului Bruce Lahn, profesor de genetică: 

„De ce ființa umană a experimentat o asemenea selecție 
accelerată care să conducă la o dezvoltare superioară a 
creierului, iar alte specii nu, rămâne o întrebare deschisă. 
Lahn consideră că răspunsurile la această întrebare 
importantă vor veni nu doar din partea științelor biologiei, ci 
și din direcţia științelor sociale. Probabil că structurile sociale 
complexe si comportamentele culturale specifice strămoşilor 
oamenilor sunt cele care au determinat evoluția rapidă a 
creierului.“ Există o multitudine de dovezi care susţin teoria 
că presiunile ambientale și sociale pe care le-a experimentat 


creierul uman in această perioadă au fost substanţiale, astfel 
încât creierul a început rapid să se transforme. Dar nu tot 
creierul. În mod special, cortexul frontal, zona care procesează 
complexitatea. 

De unde știm acest lucru? Paleontologii care 
studiază evoluţia fiinţei umane vorbesc despre o dezvoltare 
rapidă a arcului supraciliar în craniul celor dintâi strămoși 
ai noştri. Proeminenta acestei parti din osul frontal era 
necesară pentru a adăposti o dezvoltare rapidă a cortexului 
frontal. 

În doar patru până la cinci milioane de ani, 
această zonă a ajuns să ocupe o treime din creierul uman. 
În termenii evoluției, era o transformare extrem de rapidă 
— atât de rapidă, încât paleontologii și biologii se referă 
la această perioadă ca la „un eveniment special pe scara 
evoluţiei“ sau „o evoluţie rapidă“. 

Dezvoltarea rapidă a cortexului frontal a pregătit 
terenul pentru următorul salt evolutiv, dezvoltarea gândirii 
intuitive pentru rezolvarea problemelor — un salt la fel de 
important pentru perpetuarea speciei umane, precum 
adoptarea poziției bipede. 

De unde știm că intuiţia este „al cincilea salt“? 
Chiar dacă va fi nevoie de milioane de ani de evoluţie a 
fiinţei umane pentru a demonstra că dezvoltarea intuitiei 
este un răspuns biologic dat complexităţii, primele cercetări 
sugerează deja că intuiţia este în plină evoluţie. 

În primul rând, intuiţia este un proces cognitiv 
găzduit în interiorul aceluiași cortex frontal care altădată 
se dezvolta cu o viteză fără precedent, ca răspuns la noile 
niveluri ale complexității senzoriale și sociale. 


În al doilea rând, intuiţia este mai bine dotată 
pentru a aborda complexitatea decât metoda analizei 
performate de emisfera stângă a creierului sau cea a 
sintezei performate de emisfera dreaptă. Acolo unde alte 
metode cognitive se dovedesc mai puţin eficiente, intuiţia 
excelează. 

Si, în al treilea rând, manifestarea intuitiei a fost 
observată la toţi oamenii, indiferent de educaţie, cultură, 
rasă sau background. Acest lucru arată că intuiţia este mai 
degrabă o trăsătură biologică decât o aptitudine învățată. 

Jonah Lehrer, autor de texte științifice, remarcă 
existenţa relaţiei dintre evoluţia rapidă a cortexului frontal 
si intuiție: ,Tinut strâns între oasele frontale, cortexul 
prefrontal a cunoscut o dezvoltare fantastică pe parcursul 
evoluţiei umane, astfel încât el reprezintă acum o treime din 
volumul creierului. Dacă această zonă este deseori asociată 
cu cele mai specializate aspecte ale cunoaşterii umane, cum 
ar fi raționamentul abstract, ea joacă în același timp un rol 
major în procesul intuiției“. 

Dar dacă intuiţia este un răspuns evolutionist 
la complexitate, acest lucru nu înseamnă că îi vor trebui 
alte cinci milioane de ani să se dezvolte? Va avea nevoie de 
tot atât de mult timp cât i-a trebuit cortexului frontal să se 
dezvolte? 

Da, este adevărat că evoluţia e un proces lent, 
dar la fel de adevărat este că, spre deosebire de primele 
civilizații, societatea modernā nu este în întregime 
dependentă de evoluție pentru a ne ajuta să traversăm pragul 
cognitiv. Deţinem multe avantaje pe care culturile străvechi 
nu le aveau. 


MEI eee 


Pentru prima oară în istorie, înțelegem clar 
care este tiparul colapsului — un tipar pe care societățile 
anterioare l-au scăpat din vedere. Putem să identificăm 
simptomele unui prag cognitiv si, prin urmare, ne putem 
păzi de el. 

Dispunem în același timp de o tehnologie 
superioară, de mai multe cunoștințe și opțiuni decât 
civilizațiile dinaintea noastră. 

În sfârșit, am descoperit cel de-al treilea proces 
cognitiv, denumit intuiţie, și am ajuns să ne punem întrebări 
despre cum, de ce si când a ajuns să fie activat acest proces 
remarcabil. 

Desi intuiţia este o descoperire nouă in 
neurostiinta, astăzi descifram, putin câte putin, manualul de 
instrucţiuni al unuia dintre cele mai puternice procese care 
au loc în creierul uman. 

De exemplu, intuiţia ar putea fi simțită ca un 
accident — o epifanie neașteptată — când ea este de fapt o 
funcţie cognitivă naturală, observabilă. 

Graţie descoperirilor moderne în imagistica prin 
rezonanță magnetică (IRM) și electroencefalografie (EEG), 
putem observa oscilatiile electrice din creier, care au loc când 
îndeplinim unele sarcini și rezolvărn o varietate de probleme. 
În ultimii ani, aceste informații au demistificat multe dintre 
legendele despre bolile mintale, dizabilitatile de învăţare, 
relaţia dintre îmbătrânire și demenţă și chiar modul in care 
creierul nostru răspunde atunci când actionam mai degrabă 
instinctiv decât cerebral. 

Doctorul John Kounios, profesor de psihologie 
la Drexel University si doctorul Jung-Beeman, profesor 


asociat de psihologie la Northwestern University, au apelat 
la IRM si EEG pentru a observa felul in care funcționează 
intuiţia în creierul uman. Mai multe persoane din diverse 
medii au avut de rezolvat probleme din ce în ce mai dificile, 
în timp ce le era monitorizată activitatea mai multor parti 
din creier, concluzia fiind că intuiţia este un proces cognitiv 
identificabil și repetabil. 

Atunci când ne confruntăm cu o problemă 
extrem de complexă, există dovezi că încercăm în primul 
rând să ne folosim de strategii familiare specifice emisferei 
stângi și emisferei drepte. Când aceste strategii eșuează, 
uneori creierul nostru face apel la intuiţie pentru a rezolva 
problema. Acest lucru ne face dintr-odată să fim capabili să 
„vedem conexiunile care până atunci [ne] scăpaseră“. Cu alte 
cuvinte, intuiţia acţionează cam cum ar acționa procesul 
de bază de rezolvare a problemelor, dacă ar fi, să spunem, 
pe steroizi: este un proces cognitiv puternic, ultrarapid, 
atotcuprinzator și innascut. 


CUM SĂ WALORIFICĂM PUTEREA 
INTUITIE! 


În mod evident, soluția nu e să stam si să 
așteptăm ca evoluţia să ne ajute să traversăm pragul cognitiv. 
Civilizatiile timpurii care s-au confruntat cu un sfârșit 
apocaliptic s-au bazat pe metode primitive de rezolvare a 
problemelor pentru a scăpa de amenințări majore. Totuşi, 
în lipsa unor abilităţi cognitive noi, niciuna dintre aceste 
civilizaţii nu era capabilă să supravieţuiască discrepantei 


tot mai adânci dintre ritmul schimbării evoluționiste si 
complexitatea tot mai accelerată. Astăzi ne găsim noi 
înșine într-o situație dificilă similară. Suntem în impas. 
Unele probleme periculoase cum ar fi schimbarea climatică, 
un virus pandemic, terorismul, dependența de droguri si 
violenţa se accentuează odată cu fiecare generație si nu se 
întrevede nicio soluție permanentă. 

Dar este oare adevărat că nu detinem nicio 
formulă permanentă de vindecare? 

Chiar dacă nu știm cum să controlăm intuitiile 
şi acestea se manifestă mai puţin frecvent decât soluţiile 
tradiționale generate de activitatea emisferelor stângă și 
dreaptă ale creierului, intuitiile conduc la rezultate inspirate 
în fiecare zi a existenței noastre. 

Astfel, primul pas în direcția destrămării 
pragului cognitiv este recunoașterea unei soluţii intuitive de 
îndată ce se ajunge la ea. Însă nu este o sarcină chiar atât de 
simplă. De exemplu, in timp ce scriu această carte, oameni de 
știință de prestigiu din întreaga lume sunt de părere că există 
o relaţie între emisiile de carbon şi schimbarea climatică. 

În ce măsură influențează această relaţie încălzirea globală 
(sau răcirea) este un subiect care suscită dezbateri aprinse, 
dar, în 2007, dovezile adunate de Intergovernmental Panel 
on Climate Change (IPCC) [Comisia Interguvernamentală 
pentru Schimbări Climatice], făcând legătura între încălzirea 
globală și emisiile de carbon, au fost atât de evidente, încât 
chiar si cei mai inflexibili opozanți și-au nuantat atitudinea. 

Emisiile de carbon reprezintă un produs 
secundar nedorit rezultat din arderea unor combustibili 
precum cărbunele si benzina. Fie că este vorba despre 


automobilul pe care îl conducem, uzina în care lucrăm sau 
aerul condiţionat din casele noastre, noi ardem cărbune si 
benzină 24 din 24 de ore. 

Ca urmare, fiecare tara industrializată a iniţiat 
programe care să vină în întâmpinarea promovării unor 
combustibili prietenoși cu mediul înconjurător. Unele 
tari sunt mai convinse decât altele, dar, din fericire, nicio 
tara, nici măcar China, nu ignoră pericolele care amenință 
planeta. 

Totuși, în ciuda pasilor remarcabili făcuți 
în direcţia promovării energiei solare, eoliene și hidro, 
guvernele țărilor industrializate încă se bazează în mare 
măsură pe energia nucleară, îndeosebi sub o nouă formă: 
reactoare rapide reproducătoare răcite cu sodiu, o tehnologie 
care nu a dat roade din punct de vedere comercial timp de 
mai mult de cincizeci de ani (uzina Fermi I în Statele Unite, 
cea de la Moju din Japonia și Phenix și Superphenix în 
Franța). 

Este suficient să urmărim unde au fost 
directionati banii pentru a înțelege încotro se îndreaptă 
Departamentul de Energie al Statelor Unite. Sub 
administraţia Obarna, energia nucleară a fost denumită 
„marele învingător“ în bugetul propus pentru 2011 de 
către Departamentul pentru Energie. Pe lângă cele 36 
de miliarde de dolari, reprezentând garanţii federale de 
împrumut pentru construirea uzinelor nucleare, banii 
alocati fac ca bugetul total pentru energie nucleară să atingă 
54 de miliarde de dolari. Mai trebuie spus că această cifră 
nu include cei 5,1 miliarde de dolari alocati cercetării si 
dezvoltării „tehnologiilor inovatoare“. 


Comparati aceste cifre cu bugetul de 3 până la 
5 miliarde de dolari în garanţii federale de împrumut pentru 
toate proiectele de energii regenerabile: un buget modest de 
numai 302 milioane de dolari pentru energie solară și 123 
milioane de dolari pentru energie eoliană. Nu miliarde, ci 
milioane. Altfel spus, pentru fiecare dolar investit în energie 
solară, eoliană și hidro la un loc, aproximativ 10 dolari vor 
fi investiţi în cercetarea puterii nucleare și în construirea de 
uzine nucleare. 

Adevărul este că, lăsând deoparte garanţiile 
de împrumut federale, guvernarea Statelor Unite a alocat 
un buget aproape egal pentru programele de cercetare în 
meteorologie și cel destinat energiilor regenerabile. 

Aceeași tendinţă poate fi observată și în cazul 
altor naţiuni avansate. În ceea ce privește anul 2010, 
aproximativ 15% din energia furnizată populaţiei în Canada 
este generată de optsprezece reactoare nucleare active. În 
următorii zece ani, Canada preconizează să construiască 
alte nouă uzine — o creştere cu 50 de procente a energiei 
generate nuclear. 

Același lucru este valabil și în cazul Franţei, unde 
75% din energia ţării este generată astăzi din cincizeci şi 
nouă de uzine de producere a energiei nucleare. La rândul ei, 
China a anunţat că intenționează să construiască patruzeci de 
uzine de producere a energiei nucleare în următorii cincisprezece 
ani, ca o parte componentă a campaniei sale recente în 
favoarea unei energii curate. 

În aproape toate ţările, energia nucleară a fost 
în mod greșit etichetată drept „energie curată, regenerabilă“, 
doar pentru că nu degajă emisii de carbon. Deși este posibil 


să fie adevărat, este în același timp un fapt dovedit că uzinele 
de producere a energiei nucleare generează un produs 
secundar care este cu mult mai periculos decât carbonul: 
deșeurile radioactive, cu diferite durate de viaţă. 

O informaţie mai putin cunoscută: uzinele 
de producere a energiei nucleare trebuie să-și înceteze 
activitatea aproximativ la fiecare optsprezece luni pentru a-și 
înlocui instalaţiile de combustibil. Instalaţiile de combustibil 
înlocuite conţin substanţe toxice de nivel scăzut și cu o 
durată scurtă de viata, precum si un material radioactiv, 
denumit Np-237, care are o durată de viaţă ce depășește 
două milioane de ani. Fără să luăm în considerare facilitățile 
nucleare care se găsesc deja pe masa de proiectare, astăzi noi 
producem „echivalentul a o sută de autobuze dublu etajate“ 
de deșeuri nucleare în fiecare an — deșeuri ce trebuie 
depozitate undeva. 

S-a dovedit că energia nucleară nu este deloc 
curată. Nu facem altceva decât să depozitam poluarea în 
pământ, în loc să o eliberăm în atmosferă. 

Unora li se pare că îngroparea unor bombe 
radioactive e o idee mai bună decât poluarea atmosferei. 
Alţii cred că o formă de poluare a fost înlocuită cu o alta, 
iar generaţiile ce vor veni după noi vor avea în cele din 
urmă de plătit prețul: ne îndreptăm spre același drum 
fără ieşire pe care l-am mai parcurs o dată când am pariat 
pe petrol si cărbune pentru nevoia noastră de energie pe 
termen scurt. 

Dacă ar exista vreodată o problemă care să fie 
rezolvată prin intuiţie, atunci ea ar putea fi nevoia tot mai 
acută de energie curată a omenirii. 


De curând, am urmărit un interviu cu Secretarul 
Statelor Unite pentru Energie, Steven Chu, în care acesta 
discuta despre nevoia de energie regenerabilă și proiectul 
de lege Marquis Waxman, în curs de dezbatere in Congres. 
La un moment dat, reporterul mărturisea că nu intelesese 
legea Marquis Waxman, cu toate că făcuse eforturi și o citise 
de mai multe ori. L-am întrebat pe Chu dacă ar avea niște 
idei mai simple cu un efect asupra rezolvării problemelor 
emisiilor de carbon și încălzirii globale — ceva ce oamenii să 
poată pricepe și apoi aplica. 

Chu a zambit plin de înţelegere gi, cu o voce 
caldă, a spus că dacă fiecare acoperiș şi fiecare drum ar fi 
vopsite în alb, acest lucru ar echivala cu scoaterea din circulație 
a unsprezece miliarde de automobile timp de unsprezece ani. „E 
un preţ rezonabil“, a adăugat el. 

În loc să construim alte sute de uzine de 
producere a energiei nucleare, care să genereze mai 
multe deșeuri radioactive, n-ar fi mai bine să ne vopsim 
acoperișurile si drumurile în alb? Am avea nevoie de foarte 
putin timp, iar rezultatele s-ar vedea imediat. Mașinile ar 
păstra o temperatură mai scăzută și ar folosi mai puțină 
energie. Drumuri mai reci înseamnă în același timp uzură 
mai mică pentru cauciucuri. Razele soarelui ar fi reflectate 
în loc să fie absorbite, astfel încât s-ar înregistra o scădere 
imediată a temperaturii pe tot globul. Cererea de aparate de 
aer condiţionat pentru locuinţe ar scădea cu 20%. 

Conform spuselor lui Art Rosenfeld, care 
lucrează în cadrul Comisiei pentru Energie din California și 
care este un susținător al „acoperișurilor reci“ de mai bine de 
două decenii, am putea reduce poluarea cu dioxid de carbon 


cu douăzeci si patru de miliarde de tone metrice în douăzeci de 
ani. După cum explică el, „acesta este volumul întreg emis în 
lume anul trecut“. O astfel de măsură este rapidă, inofensivă 
și, conform reporterului Felicity Barringer de la New York 
Times, „reprezintă avangarda unei mişcări ce îmbrățișează 
ideea de «acoperișuri reci» ca pe una dintre armele cele mai 
accesibile împotriva schimbării climatice“. 

A venit momentul să ne punem singuri o 
întrebare incomodă: de ce nu a fost această lege dezbătută în 
fata Congresului în ultimele șase luni, în locul legii Marquis 
Waxman, pe care doar o mână de experţi pot să o înţeleagă? 
În comparaţie cu actuala inițiativă de reducere a emisiilor de 
carbon, codul fiscal pare ușor. Vom avea nevoie de o armată 
de avocaţi care să lucreze mult timp pentru implementarea 
legii Marquis Waxman si sunt slabe speranţe ca omul din 
stradă să aibă și el o contribuție. Însă fiecare înțelege ce ar 
însemna acoperișuri și drumuri albe. 

Și mai uimitor este faptul că personalități 
precum Chu, Rosenfeld si Barringer nu sunt singurii care 
propun o soluţie intuitivă pentru rezolvarea unei probleme 
precum încălzirea globală. 

În cea mai vândută carte a lor, apărută în 
2009, SuperFreakonomics, Stephen Dubner și Steven Levitt 
propuneau o altă perspectivă. În loc să se încerce schimbarea 
comportamentului tuturor ființelor umane de pe planetă, 
de ce să nu analizărn de ce ar fi nevoie pentru a răci rapid 
planeta? Când este văzută dintr-o asemenea perspectivă, 
soluția pare considerabil diferită. 

Ultimna oară, Părnântul a cunoscut o scădere 
rapidă a temperaturii în timpul Erei Glaciare. Eruptiile 

vulcanice au eliberat atât de multe particule în atmosferă, 
încât lumina venită de la soare rămânea blocată. Acest blocaj 
a făcut ca planeta să se răcească rapid. Bazându-se pe date 
istorice, Dubner și Levitt propun eliberarea dioxidului de 
sulf în stratosferă pentru a forma particule de sulfat, care ar 
bloca lumina soarelui. Cu alte cuvinte, ei propun „umbrirea 
Pământului”, pentru a stimula răcirea. Conform teoriei celor 
doi experţi, această operaţiune ar costa aproximativ 250 de 
milioane de dolari în primul an și 100 de milioane de dolari 
în fiecare an după aceea. Comparati aceste cifre cu prețul 
estimat de 1,2 trilioane de dolari pe an pentru a reduce în 
mod progresiv emisiile de carbon — un plan care ar avea un 
efect mai putin semnificativ. Pe scurt, să răcim Pământul 
este mai simplu, mai ieftin și mai eficient decât să oprim 
încălzirea lui tot mai accentuată. 

La fel ca ideea de a vopsi toate acoperișurile 
si drumurile în alb, soluția propusă de Dubner si Levitt e 
inspirată, bazată pe dovezi, elegantă și, in mod previzibil, 
a fost întâmpinată cu o îndârjită rezistență. Peste noapte, 
geoingineria a devenit elementul decorativ pentru 
nesfârșitul amestec al omului in natură, iar oamenii de 
știință şi organizaţiile ecologice s-au aliat pentru a combate 
noţiunea de răcire globală. Din păcate, mişcarea ecologică 
neîntinată odinioară a căzut în aceeași capcană de care îi 
acuza pe opozantii săi: ei substituiau realitățile verificate cu 
credinţe ilogice și, procedând în acest fel, ridicau ecologia de 
la statutul de știință la o adevărată religie. 

Motivul pentru care i-am ales ca exemple 
pe Chu, Dubner și Levitt a fost să demonstrez că deseori 
avem intuitii puternice care pot avea un impact imediat 


asupra unei chestiuni extrem de complexe și periculoase, 
cum sunt schimbarea climatică, apa curată, războaiele între 
bande rivale sau proliferarea nucleară. Putem să dispunem 
de o descoperire importantă în tehnologie sau să facem o 
descoperire științifică nouă, care să ne ofere un remediu 
eficient. Multe dintre aceste intuitii inspirate par inteligente, 
pragmatice și strălucitoare în simplitatea lor. Ele sunt în 
același timp de multe ori practice, fezabile si ușor de dovedit. 

Dar, dintr-un motiv anume, nu trecem la 
acţiune. De ce nu o facem? Ce ne opreşte? 


3. SUPRENIA TIA 
SUPERMEMELOR. 
PUTEREA CREDINȚELOR 


Într-un interviu recent, Dean Kamen, un 
nonconformist celebru, inventator al scuterului Segway, 
explica de ce atât de multe probleme periculoase nu își găsesc 


rezolvarea: „Indiferent dacă reușim sau esuam, de vină nu 
este tehnologia. Detinem deja tehnologia — este simplu. 
Cum să schimbăm atitudinea oamenilor — acest lucru este 


mult mai dificil.“ 

După cum spune Kamen, noi ştim deja care sunt 
cele mai mari provocări ale noastre si, în același timp, stim 
foarte bine de ce este nevoie pentru a le face fata. Mai mult 
decât oricând în istoria omenirii, noi detinem cunoştinţele, 
resursele, tehnologia — chiar si intuitiile spontane — de 
care este nevoie pentru ca progresul să continue. 

Si totuși, de fiecare dată, „atitudinea“ noastră este 
marea piedică. 


Aceasta deoarece, dintr-o perspectivă 
evoluționistă, nu ne deosebim prea mult de oamenii care 
trăiau în vremurile străvechi. Se poate să detinem calculatoare, 
avioane și uscătoare de păr, dar ar fi bine să nu lăsăm ca astfel 
de lucruri să tulbure apele: felul in care gândim și în care ne 
comportăm nu s-a schimbat prea mult. Încă suntem în mod 
esențial incorsetati în aceleași costume biologice rigide, ca de 
cosmonaut, gata să reactionam si să procesam informații în 
moduri primitive, adesea previzibile. Încă mai ducem războaie 
împotriva altor triburi și ne mai furăm unul altuia perechea, 
acumulăm și mâncărn mai mult decât ne trebuie. Ne amagim 
că avem la dispoziţie o cantitate inepuizabilă de apă potabilă, 
de aer nepoluat si de copaci pe care îi putem tăia. Și încă avem 
nevoie de credințe și de cunoștințe pentru a prospera. 

Dar cum ne împiedică atitudinea noastră să 
mergem mai departe? 

Răspunsul poate fi descoperit într-un cuvânt 
simplu: memă. 

O memă este orice informaţie, gând, sentiment 
sau comportament acceptat pe scară largă. Pot fi meme 
bunul-simt, tradiţiile, teoriile, preferinţele și chiar 
sloganurile. „Nu băga degetele în priză!“ este o memă și 
tot o memă este și atunci când frecăm câteva vreascuri 
să aprindem focul. Chiar și Macarena, SMS-urile, iar în 
Midwest, obiceiul de a ne umple baia cu apă când necazurile 
nu ne dau pace sunt, de asemenea, meme. O memă poate 
fi o toană trecătoare, care durează o săptămână sau o 
poveste inventată de fernei la șezătoare și care durează de 
secole. Unele meme sunt reale, în timp ce altele sunt false. 
Unele sunt ușor de sesizat, în timp ce altele sunt destul de 


elaborate. Iar unele meme sunt utile, în timp ce altele, cum ar 
fi rasismul, provoacă multă suferinţă. 

Doctorul Susan Blackmore, autoare a cărții The 
Meme Machine si conferenţiar universitar la University of 
the West of England, descrie felul in care sunt transmise 
memele: „Memele au o traiectorie longitudinală, sunt 
transmise de la o generaţie la alta, dar au și o traiectorie 
orizontală, asernenea virusurilor într-o epidemie.“ 

De curând, nepotul meu de cinci ani a reușit 
sâ-mi amintească de perenitatea memelor, când l-am dus la 
piscina din cartier. „Buni“, m-a atentionat el, „stai pe trepte 
pentru că ai mâncat un sandvici. Acum trebui să stai.“ 

Are doar cinci ani si deja reproduce cu precizie o 
inexactitate. 

„Să astepti o oră după ce ai mâncat si abia dupa 
aceea să mergi să inoti“ este o mermmă care a fost transmisă 
cu fidelitate de la o generație la alta timp de mai bine de 
un secol, chiar dacă mitul că „o să ai crampe“ după ce ai 
mâncat si rişti să te îneci a fost în mod științific demontat 
de specialiști. Însă acest lucru nu a împiedicat ca informația 
să fie transmisă mai departe, ca și cum ar fi fost un sfat vital 
pentru a supravieţui. 

Studiul memelor — numit memetică — furnizează 
un cadru valoros de înțelegere a modului în care cultura, 
cunoștințele, credințele și comportamentele se răspândesc până 
când ajung să fie un mod de viaţă acceptat. 

Totuși, după trei decenii, orice referire la meme 
nu are alt efect decât să-i facă pe membrii comunității 
ştiinţifice să ridice din sprâncene. 


CONTROVERSA OIN JURUL MEMELOR 


Ideea existenței memelor a fost preluată din 
lucrările lui Darwin. În cartea sa de referință din 1976, 
Gena egoistă, părintele teoriei memelor, doctorul Richard 
Dawkins, profesor la Oxford University, explica modul în 
care principiile lui Darwin referitoare la selecția naturală au o 
arie de aplicabilitate mai mare decât simpla moștenire a unor 
trăsături fizice şi instincte. Dawkins argumenta că „unităţi de 
informație“, numite meme, concurează la rândul lor între ele 
pentru a putea supraviețui. 

Asemenea genelor, prin variație, mutație si 
moştenire, memele iși sporesc sau işi diminuează rata de 
reproducere, pe măsură ce migrează de la un organism uman la 
următorul. 

Dawkins a fost primul care a definit mema ca „o 
unitate de transmitere culturală sau imitație“ 

Dar ce este mai exact o „unitate“? Nimeni nu ştie. 

În ceea ce mă privește, eu tratez memele în 
același mod în care fizicienii tratează existența materiei 
negre și a quarcurilor. În mecanica cuantică, nu este ceva 
neobișnuit să descoperi legi noi care să explice universul, 
pornind de la presupunerea că există o forţă sau un obiect 
ipotetic. Pornind de la ipoteza lui „dar dacă“, mergem apoi mai 
departe să căutăm piesa care lipsește si va întregi puzzle-ul. 
Cunoastem caracteristicile pe care ar trebui să le aibă, cum 
ar trebui să se comporte, chiar si unde ar putea să se afle. 
Totuși, adesea, la fel ca în cazul materiei negre, nu reușim de 
fapt niciodată să o găsim. Atunci, ce vom face? Vom pretinde 
că există. Şi facem asta pentru că sute de alte teorii operează 


mai bine dacă unele concepte, precum materia neagră si 
quarcurile, sunt reale. 

E o metodă pe care o folosim și în alte științe. 
De exemplu, multi oameni sunt uimiti să afle că Charles 
Darwin a scris Originea speciilor cu mult înainte să se 
ştie ce este o genă. Este posibil ca lui Darwin să-i fi lipsit 
ingredientul-cheie de care avea nevoie pentru a explica exact 
cum funcţionează evoluţia, dar acest lucru nu l-a împiedicat 
să observe că ceva din natură favorizează anumite specii să 
evolueze, iar pe altele nu. El a denumit „pangeneză“ aceste 
particule fermecate care se amestecă atunci când animalele 
se imperecheaza. Dar presupunerile emise de Darwin au fost 
întâmpinate cu reticenţă de lumea științifică a vremurilor 
sale. Multi ani după publicarea lucrării sale, Originea speciilor, 
Gregor Mendel, un călugăr care trăia într-o mănăstire izolată 
din Cehoslovacia, descoperea cum funcţionează de fapt 
genele. Din fericire, această lipsă de informații nu l-a oprit pe 
Darwin să emită ipoteze. 

În ciuda definiţiei vagi a memelor, așa cum o 
formula Darwin, și a provocării evidente de a determina 
„unităţi“ măsurabile ale imitatiei, astăzi putem fi de acord in 
privinţa unei realități verificabile: la fiecare nouă generaţie, 
anumite cunoștințe, comportamente și credinţe devin mai 
puternice, în timp ce altele slăbesc în intensitate, iar altele 
dispar. 

Spre exemplu, odată cu proliferarea bolilor 
cu transmitere sexuală și, mai recent, a unei campanii de 
reducere a graviditatii la vârsta adolescentină, „castitatea 
este buna" pare să fi câștigat teren. Pe de altă parte, odată cu 
extinderea comunicării prin bloguri, SMS, YouTube și site-uri 


de socializare, precum Twitter si Facebook, ,,pastreaza-ti 
parerile pentru tine“ a ajuns o formulare demodata. 

Însă mai sunt si alte meme, ceva mai serioase. 

Generaţie dupa generaţie, nu facem decât să 
perpetuăm credinţe inexacte despre alte religii, rase si 
culturi. În același timp, continuăm să credem că energia 
verde este mai costisitoare decât energia care îmbolnăvește 
mediul, deși e o idee dezmintita de nenumărați economiști si 
de multe corporații. Încă mai avem încredere într-un director 
executiv elitist, cu studii pe undeva prin Ivy League, mai 
mult decât într-unul care are experienţa vieții. Credem că 
este mai bine repede decât încet, scump în loc de ieftin, iar 
organic înseamnă mai sigur decât alte metode de practicare 
a agriculturii. Și mulți încă susțin că principiile evoluţiei nu 
sunt valabile, în ciuda dovezilor științifice adunate în ultimii 
150 de ani. 


În bestsellerul său Virusul minții, Richard Brodie 
se referă la meme ca la niște „virusuri“, din pricina abilității 
lor de a infecta rapid gândirea logică: „Gândurile voastre nu 
sunt întotdeauna ideile voastre originale. Sunteţi cuprinși 
de gânduri — sunteţi infectați de ele, atât în mod direct 
de la alte persoane, precum şi indirect, prin virusuri ale 
minţii.” 


Este evident că organismul uman copiază 
memele indiferent de subiect, mai mic și mai mare, 
superficial si instrumental, corect si incorect pentru 
perioade scurte de timp, dar si pentru mai multe generatii, in 
avantajul nostru, dar si în detrimentul nostru. 

Însă ce determină succesul de reproducere a 
unei merne? 


Exact cum se întâmplă în cazul genelor, unele 
meme devin pasive, în timp ce altele ajung să domine sau să 
triumfe. Diferenţa dintre o memă care reușește să-şi atingă 
scopul (devine in mod unilateral acceptată) $i una care moare 
este determinată de compatibilitatea ei cu merele puternice, 
dominante, denumite „supermeme“. 


DE LA MEMA LA SUPERMEMA 


O supermemă este orice credință, gand sau 
comportament care ajunge să fie atât de larg răspândit si atât de 
puternic înrădăcinat, încât contaminează sau anulează orice alte 
credinţe si comportamente dintr-o societate. 

Ne putem gândi la supermeme ca la un fel de 
iiber-editori puternici — credinţe și comportamente care 
influențează tot ceea ce gândim și facem. Supermemele 
evoluează până ajung credințe de necontestat la orice nivel 
posibil — econornie, religie, justiţie, natură, chiar educaţia 
copilului, 

În cazul mayașilor, odată ce au atins un prag 
cognitiv si au devenit incapabili să rezolve cele mai complexe 
probleme ale lor, fetisismul a început să dicteze orice mod de 
gândire si comportament. Se poate ca fetisismul să fi început 
ca o simplă memă, coexistand fără probleme alături de alte 
îndeletniciri practice, precum construirea de rezervoare, 
de bazine subterane, conservarea apei și metode inventive 
de păstrare si stocare a hranei, dar, pe măsură ce condiţiile 
ajungeau să fie disperate, ideile concurente dispăreau și erau 
înlocuite de o perspectivă unică, îngustă. Cu alte cuvinte, 


fetisismul creștea de la o simplă rmemă la o supermema. 

$i, odată ce fetișismul a fost îmbrățișat ca o ultima soluţie 

la dificultățile atât de mari ale mayașilor, căutarea unor 
rezolvări alternative a ajuns într-un punct critic. Însă acest 
lucru a condus la megacredinte, iar soluţiile singulare nu erau 
specifice pentru populația mayasa. 

În egală măsură, complexitatea a condus în anul 
476 la credinţe universale, după căderea Imperiului Roman, 
când omenirea a intrat într-o perioadă a intolerantei, 
cunoscută drept Evul Mediu întunecat. În această perioadă 
s-a întâmplat ca ordinea să fie reinstaurata si să fie împlinită 
„Prima urbanizare sustenabilă a Europei de nord si 
vestice“. De fapt, istoricii consideră Evul Mediu o perioadă 
importantă în dezvoltarea civilizației moderne și subliniază 
faptul că multe dintre graniţele care definesc ţările europene 
astăzi au fost stabilite în această perioadă. 

Însă, pe măsură ce complexitatea vieții urbane 
din Europa se accelera, creștinismul evolua de la una dintre 
credințe (meme), la o supermemă zeloasă, care dicta întregul 
organism civic. Alte moduri alternative de gândire și 
venerare au fost rapid suprimate. Cum alte moduri de viata 
erau respinse, dogma creștină a devenit atât de puternică, 
încât ea a culminat cu cruciadele, o perioadă violentă 
din istoria omenirii, când lipsa de toleranţă a cunoscut 
culmi nebănuite. Milioane de oameni au murit ca urmare 
a persecuției religioase. Adevaratii oameni de știință si 
gânditorii rationali erau întemnițați, torturați și executați. 
Și, încă o dată, progresul ajungea într-un punct mort. 

Istoria abundă în exemple de supermeme 
puternice care au ajuns obstacole în calea progresului: 


convingerea de neclintit că lumea este plată, credința 
unilaterală că Soarele se învârte în jurul Pământului, credința 
persistentă că dacă se lua sânge de la suferind acesta era 
vindecat și nu omorât. Și lista poate continua. 

$i asta doar pentru că, odată ce o supermemă 
prinde rădăcini, devine extrem de dificil pentru oameni să 
îşi imagineze altfel lucrurile. Acesta este paradoxul unor 
credinţe adânc întipărite, ce nu mai sunt puse la îndoială: 
continuăm să credem că ceva este adevărat chiar și atunci 
când există dovezi de netăgăduit care atestă contrariul. 

De ce? 


CÂT DE CONFORTABILE SUNT 
CRESINȚELE 


Este important să ne amintirn că supermemele 
sunt deseori un răspuns față de complexitatea tot mai accelerată. 
Uber-credintele reinstaurează ordinea şi semnificaţia, astfel 
că ele acționează ca un remediu puternic contra a tot ceea ce 
ne pricinuieste suferință. 

Conform cuvintelor lui Jean-Jacques Rousseau, 
filosoful-scriitor al secolului XVIII: „Mintea hotărăște într-un 
fel sau altul, în ciuda sinelui, și preferă să greșească decât să 
nu creadă în nimic“. 


Rousseau avea dreptate: oamenii au nevoie să 
creadă. Or, in fata complexităţii, ei devin mai putin selectivi 
când este vorba despre ce sunt dispuși să accepte ca realitate. 

De curând, am avut ocazia să constat cât de 
ușor se răspândește o memä si ajunge să fie confundată cu 

realitatea: îi fusesem prezentată lui David J. Leinweber, un 
guru al finanțelor si autor al Nerds on Wall Street [Tocilari pe 
Wall Street]. Este genul de gentleman cu o ținută impecabilă, 
afabil, care poate pune asistenţa pe gânduri indiferent ce 
subiect aduce în discuţie, astfel că nu e prea greu de înțeles cum 
a devenit o figură emblematică într-un mediu de afaceri dur. 

După spusele lui Leinweber, într-o bună zi, 
doar din pur amuzament, își propusese să descopere relaţii 
statistice între spectacolul oferit de Bursa de la New York şi 
domenii complet străine de aceasta. 

Nu i-a trebuit prea mult timp să descopere ceva 
absolut bizar: mişcările de la bursă coincideau cu producția 
de unt din Bangladesh în proporție de aproximativ 75%. 
Această coincidenţă era atât de uimitoare, încât Leinweber se 
decisese să urmărească ce avea să se întârnple în continuare, 
dacă ar mai fi luat în considerare și cel de-a] doilea aspect: 
producţia de brânză din Statele Unite. Absolut previzibil, 
corelatia se ridica la un uimitor 95%. 

Lienweber intrase în joc și nu s-a oprit aici. A 
folosit un al treilea ingredient, indicatorul care se referea 
la numărul global de oi și — ce să vezi? Cele trei tendințe 
majore mergeau în paralel și se corelau cu mișcările 
sinusoidale ale bursei Statelor Unite într-o proporţie de 99%. 

Incredibil. Desigur, Leinweber știa că acești 
indicatori erau total absurzi. S-a angajat în acest demers: să 
arate cât de periculos era să te bazezi pe corelaţii amuzante, 
dar nelegate între ele, atunci când trebuie luate decizii 
financiare. 

Leinweber și-a descris propria cercetare 
eclectică în felul următor: „Era ca și cum trebuia să descoperi 


iepurasul din scarnatorii în norii pufosi de pe cer, răscolind 
prin tot felul de date până când puteai găsi ceva. Oricine ştie 
că, atâta timp cât rascolesti tot mai adânc, ai șanse să găsești 
iepurașul, mai devreme sau mai târziu, însă el nu era mai 
adevărat decât cel ce plutea pe cer.“ 

La scurt timp după ce făcuse public rezultatul 
descoperirii sale, ceva neobișnuit avea să i se întâmple lui 
David Leinweber. Cu cât vorbea mai mult despre corelatia 
bizară de 99%, cu atât mai interesaţi deveneau experţii de 
pe Wall Street. Mari investitori și manageri de portofoliu 
solicitau mai multe informaţii despre felul in care operau 
aceste relaţii, cerând zgomotos cât mai multe detalii. Peste 
noapte, Leinweber era asediat de cereri să definească formula 
descoperită cât mai exact, în termeni practici, pentru a putea 
fi astfel folosită în prognoza fluctuatiilor pieței în viitor. 
Leinweber devenise subiectul principal de conversaţie — el 
întruchipa viitorul geniu al finanțelor, omul care își croise 
drum pe Wall Street ca să facă avere. 

Demersul său se întorsese cu susul în jos. Dar 
cum s-a putut întâmpla acest lucru? În orice civilizație 
avansată, credințele primează asupra cunoștințelor când 
acestea din urmă sunt prea greu de dobândit, iar povestea 
lui Leinweber nu era decât un alt exemplu elocvent. Când 
sistemele financiare care guvernează Wall Street-ul devin 
prea complicate pentru a fi înțelese, chiar și de către experți, 
ele se îndreaptă în mod reflex spre un prestidigitator, care 
ar putea simplifica problema. Altfel spus, aveau nevoie să se 
agate de producția de unt din Bangladesh, în lipsă de altceva. 

Acesta este motivul pentru care, atunci când s-au 
confruntat cu pieţe financiare haotice, investitori extrem de 


experimentați l-au urmat orbește pe Bernard Madoff pana 

în pânzele albe. Este în același timp și motivul pentru care 
analiști recunoscuți si personalități precum Warren Buffett, 
Jim Cramer și Neil Cavuto pot să aibă un cuvânt hotărâtor 

în ascensiunea sau căderea unui pachet de acţiuni printr-un 
singur comentariu bine plasat. În fiecare zi, au loc întruniri 
ale adepților lor habotnici la care aceștia se agaţă de cuvintele 
analistilor ca de scriptură. 

Însă acest comportament irațional nu se 
limitează doar la pieţele financiare. 

Cheltuim miliarde de dolari anual pe remedii 
homeopate, deşi s-a dovedit că nu au niciun efect. 
Cumpărăm tot mai multe polite de asigurare pentru casă, 
pentru a ne acoperi în caz de incendii sau de inundații, 
pentru maşini, iahturi și sănătate, mai mult decât în oricare 
perioadă din istoria omenirii, chiar dacă probabilitatea unei 
pierderi dramatice scade oră de oră în favoarea noastră. 

Și continuăm să construim tot mai multe terenuri de golf 
în California, ca si cum penuria tot mai acută de apă se va 
rezolva singură într-o bună zi. 

Ce ne face să adoptăm credinte lipsite de logică, 
ca indivizi si grup? 

Vulnerabilitatea noastră în fata credințelor se 
accentuează tot mai mult pe măsură ce capacitatea noastră de a 
dobândi cunoștințe dă semne de regres. Când suntem confruntati 
cu o complexitate care depășește potențialul biologic al creierului 
nostru, devenim posibile victime ale unor ideologii neverificate si 


începem să acceptăm o mentalitate periculoasă de „turmă“. 


TENDINȚA DE A NE CONFORMA DEVIN 
CONTAGIOASA 


Ajungem astfel la cel de-al doilea motiv pentru care 
supermemele se răspândesc asernenea virusurilor: este mult 
mai ușor să te conformezi decât să iei o hotărâre conștientă 
cu privire la orice problemă, indiferent dacă este vorba să te 
decizi ce culoare să aibă cea mai bună mașină pe care o conduci 
sau care este cea mai eficientă metodă de a-ți crește copiii. 

Cu cât devine mai complexă existența, cu atât e mai dificil să 
dobandesti cunoștințele de care ai nevoie pentru a lua o decizie 
corectă. Nu nurnai că deciziile cu care ne confruntăm sunt tot 
mai complexe, dar, în acelaşi timp, trebuie să luăm mult mai 
multe decizii și să le luăm mai repede. Din această perspectivă, 
nu este de mirare că atât comportamentul de grup, cât și 
gândirea de grup sunt atât de seducătoare. Alternativa este să 
rămâi blocat, pentru că detii prea multe informatii, prea multe 
opțiuni si iti este mult prea dificil. 

Atunci când condiţiile devin haotice şi greu de 
înţeles, în mod instinctiv ne alăturăm majorităţii. Lăsăm 
grupul să decidă deoarece credem că există o inteligență 
specială pe care se bazează hotărârea grupului. Rezultatele 
unei „gândiri de grup“ pot fi marcante şi tulburătoare, cum 
s-a întâmplat în cazul Germaniei naziste, al lui Mi Lai și, mai 
recent, al închisorii de la Abu Ghraib. Dar gândirea de grup 
este fără îndoială limitată în fata atrocităților la adresa fiinţei 
umane; ea explică succesul peste noapte al papusii Cabbage 
Patch, răspândirea fenomenului disco în anii șaptezeci 
și panica din 2008, când se cumpăra nebunește orez, din 
pricina ştirilor alarmante legate de o posibilă penurie. 


Mai important decât atât, într-o economie 
globală, conformitatea nu cunoaşte granite nationale. 
Supermemele se răspândesc cu viteza luminii de la o țară la 
alta, indiferent de cultură, istorie și alte meme deja existente. 

Unul dintre cele mai bune exemple ale tendinței 
spre o uniformizare globală ne este oferit de John Spencer 
Weir, un artist specializat în fotografie alb-negru, care a 
surprins vizual istoria modernă a Mexicului din ultimii 
cincizeci de ani. În timpul unei conversații pe care am avut-o 
de curând, făcea o mărturisire tristă și chinuitoare: 


După curn se poate vedea, istoria 
Mexicului este într-adevăr istoria eradicarii lente a 
culorii. Până nu demult, toate casele erau zugrăvite 
în violet, roz, galben și portocaliu. Hainele si cosurile 
oamenilor, pieţele și oamenii înșiși erau plini de 
culoare. Însă astăzi nimeni nu-şi mai doreşte să 
aibă o casă violet cu obloane galbene. Toţi o vor bej. 
Totul este bej — haine bej, magazine bej, parapeti 
de grădină bej. Bogatasii vor să aibă case care să 
semene cu cele din Statele Unite. Așa că au început 
să le zugrăvească în bej. Dacă regret ceva, este că ar 
fi trebuit să fotografiez Mexicul în culori, nu în alb și 
negru. Am ratat tot farmecul acestei poveşti. 


O mărturisire alarmantă din partea unui om 
care întreaga viata şi-a propus să surprindă modificările unei 
culturi în fotografii alb-negru. 

Fenomenul pe care îl remarca Weir în Mexic 
se poate să aibă o simplă explicaţie biologică. Experţi care 


studiază comportarnentul uman sunt de părere că tendința 
spre un comportament uniform ar putea fi un instinct 
natural moştenit de la strămoșii noștri îndepărtați. Ei 
sugerează că șansele de supravieţuire au crescut atunci când 
am acționat ca un grup unificat, și nu ca indivizi. Pentru că 
noi, oamenii, ne-am unit eforturile, am putut să capturăm 
o pradă mai mare și să ne apărăm mai eficient in fata 
prădătorilor mai puternici. În acest fel, asemenea sacalilor 
și lupilor, strămoșii nostri s-au bazat pe forța haitei 
pentru bunăstarea lor. Dacă așa stau lucrurile, înseamnă 
că se poate să fim predispusi biologic să ne conformam 
dorințelor si comportamentului grupului. Acest lucru ar 
putea explica totodată de ce suntem vulnerabili în fața 
supermemelor. 

Indiferent dacă dorinţa noastră de a ne 
conforma este motivată de confort si este moştenită biologic 
sau dacă este doar o inclinatie firească de a urma calea celei 
mai mici rezistenţe, un lucru sigur: când vine vorba despre 
supravieţuire, unicitatea ar putea fi mai putin complexă 
decât diversitatea, dar este și mai periculoasă. 


UNICITATE St DISPARITIE 


În natură, există diversitate dintr-un motiv 
practic: o specie care dezvoltă un registru larg de trăsături și 
comportamente — o diversitate largă — își sporeşte șansele de a 
supraviețui diverselor provocări ale mediului. 

Când apar modificări, indiferent care ar fi 
ele — secetă, noi prădători, penurie de hrană, variaţii bruște 

de temperatura — sansele de supravietuire sunt mai mari 
pentru o specie care s-a diversificat. 

În termeni evolutionisti, diversitatea acționează ca 
o poliţă de asigurare genetică — de protecţie fata de eradicarea 
definitivă a unei specii. Acesta este motivul pentru care există 
mai mult decât o varietate de peşti, păsări sau furnici. Toate 
și-au dezvoltat diferite strategii pentru a răspunde mediului, 
astfel încât atunci când are loc o schimbare, ele sunt pregătite 
cu trăsăturile necesare pentru a se adapta. 

Permiteti-mi să dau un exemplu pentru cât de 
importantă este diversitatea pentru supravieţuire. În anii 
1990, când mă pregăteam să scriu această carte, mi-am 
vândut afacerea din Silicon Valley și m-am mutat într-un soi 
de sanctuar izolat, protejat de legile federale, pentru salvarea 
unei specii de fluture aflată în pericol de dispariţie, numita 
Smith's Blue, undeva de-a lungul coastei californiene Big Sur. 

La vremea când cumpăram proprietatea, nu 
ştiam mare lucru despre fluturi. Dar, la scurtă vreme dupa 
mutarea rnea, arn avut ocazia să îl întâlnesc pe Dick Arnold, 
strălucitul entomolog și expert în studiul acestei specii de 
fluturi, Smith's Blue. Așa începea să se declanșeze un lant de 
evenimente neprevăzute. 

Dick mi-a explicat că, din motive necunoscute, 
fragilul Smith’s Blue era dependent de o singură sursă de 
hrană: o biată hrișcă, care creşte în mod natural de-a lungul 
coastei Californiei. În ultimul secol, dezvoltarea zonei şi 
răspândirea unor plante nespecifice regiunii au condus 
la distrugerea unei importante culturi de plante de acest 
soi. Dar, spre deosebire de alti fluturi, care supraviețuiesc 
hrănindu-se cu o vegetaţie diferită atunci când hrana lor 


preferată se imputineaza, acest Smith's Blue nu a reușit să-și 
diversifice hrana. Astfel că, pe măsură ce hrișca dispărea, se 
micșora și populaţia de fluturi. 

Incursiunile mele alături de Dick Arnold, biologul 
regiunii, Jeff Norman, şi diverși experţi din partea biroului 
Federal Fish and Wildlife [Biroul pentru Protecție federală a 
Speciilor de Peşti și Viaţă Sălbatică] m-au inspirat să încep să 
adun seminţe de hrișcă de pe proprietatea mea, pentru că îmi 
propusesem să sădesc mai multe plante. Am găsit o fundaţie, 
am angajat un specialist în horticultură care să supravegheze 
plantarea și am apelat la un biolog care să monitorizeze cum 
evolua specia de fluturi în zona noastră. După opt ani și o 
luptă nesfârșită cu consiliul local însărcinat cu gestionarea 
apei, care mă acuza de violarea deciziei „fără apă pentru 
aranjamentul peisagistic“, sunt mulțumită să pot declara 
că, în sfârșit, cultura de hrișcă din rezervaţie și dealurile 
învecinate a explodat. Specia de fluturi Smith's Blue a revenit 
în aceste locuri în număr tot mai mare cu fiecare an. 

Însă există și un aspect rnai trist al poveştii 
legate de specia de fluturi Smith's Blue. Dintr-o perspectivă 
biologică, trebuie să recunosc că fac eforturi să sprijin în 
mod artificial o specie care a decis singură să își reducă 
opțiunea de hrană la o singură plantă. $i, când este vorba 
despre natură, orice tendință spre unicitate face ca o specie 
să devină vulnerabilă în fata extinctiei. Se poate să fie 
convenabil din punct de vedere politic să dăm vina pentru 
scăderea numărului de exemplare de fluturi Smith's Blue 
doar pe indiferența omului faţă de ierburile care au omorât 
cultura de hrişcă, dar adevărul este că singur fluturele s-a 
expus riscului atunci când a ales să nu-și diversifice hrana. 


În natură, unicitatea are consecințe periculoase. 

Însă legile care guvernează unicitatea și 
supraviețuirea nu se referă doar la un fluture de mărimea 
unui degetar. Fiintele umane, la rândul lor, sunt și ele 
guvernate de aceleași principii. 

Este un lucru bine știut că diversificarea 
portofoliilor noastre financiare și a liniilor de producție ale 
unei companii reprezintă o strategie necesară pentru a ne 
proteja fata de schimbările din viitor. Facern eforturi pentru 
o mai mate diversitate în regulile impuse jocurilor sportive, 
educaţie, magazine universale și meniuri culinare. În fiecare 
dintre aceste exemple, diversitatea este sinonimă cu o 
creştere a opțiunilor noastre, flexibilitate și capacitatea de a 
supraviețui. 

Doctorul Yaneer Bar-Yam, de la Harvard 
University, descrie rolul major pe care îl joacă diversitatea 
pe măsură ce creşte complexitatea: „Un sistem performează 
bine dacă răspunde în fata unor provocări complexe atunci 
când deţine o mare varietate. Putem să înțelegem acest aspect 
în cazul economiei moderne si al invențiilor tehnologice și 
corporatiste.“ 

O varietate de meme asigură succesul permanent 
al unei civilizații. Cu cât este mai mare diversitatea de idei, 
tehnologii și credințe între care o societate are de ales, cu atât 
este mai posibil ca societatea să poată răspunde în mod eficient 
în faţa unor schimbări rapide sau dramatice în mediul ei social şi 
fizic. Însă aici apare o situaţie fără ieșire: cu cât este mai mare 
diversitatea, cu atât mai mare este și complexitatea. 

Invers, când o civilizaţie manifestă semne 
de uniformitate, este un indiciu că societatea a asimilat 


supermeme în încercarea de a reduce din complexitate prin 
eliminarea diversității. 


CARACTERUL REFRACTAR AL 
SUPERMEMELOR 


Supermemele uniformizeaza diversitatea 
în același chip în care lanțurile McDonald's, Wal-Mart 
și The Gap domină micile afaceri. Ele omogenizează și 
simplifică alegerea. În timp ce lanțurile de retail generează 
conformitate fata de modul în care mâncăm și ne îmbrăcăm, 
supermemele uniformizează varietatea felului în care 
cunoaștem, credem şi actiondm. 

În decursul timpului, supermemele ajung atât 
de răspândite, încât încep să acţioneze ca filtre prin care 
trebuie să treacă alte meme și doar acele gânduri, conduite si 
credințe compatibile cu o supermemă vor supravieţui. Acest 
lucru explică de ce atât de multor idei revelatoare și soluţii 
salvatoare le este atât de greu să ajungă să dea roade. Nu are 
nimic de-a face cu ideea în sine. După cum sublinia Dean 
Kamen, adevăratul obstacol îl reprezintă „atitudinea“ noastră 
— supermema care decide cum gândim si ne comportam. 

Dar asta nu înseamnă că o supermema nu poate 
fi învinsă. 

Vă mai amintiţi de cazul minţii strălucite a 
infractorului Frank Abagnale? Supermema care ar fi putut 
să-l tind pe Abagnale dincolo de gratii era ideea dominantă 
de „justiție“ pe care o vehiculăm în permanență — credința 
iudeo-creştină în „ochi pentru ochi“. Chiar si azi această 

ideologie (supermemă) se infiltrează în fiecare aspect al 
sistemului de justiție penală din Statele Unite, contracarând 
alte căi inovatoare de administrare si reabilitare a 
infractorilor. 

Acesta este motivul pentru care povestea lui 
Abagnale este atât de neobișnuită. Agenţii care s-au raliat 
pentru eliberarea lui înainte de ispășirea pedepsei au 
învins definitiv o credință adânc înrădăcinată: noțiunea 
larg acceptată că un infractor trebuie să-și plătească datoria 
între cei patru pereți ai unei închisori, alături de alți 
infractori, lipsiţi de orice bucurii, drepturi și respect ce 
le sunt rezervate numai civililor care se supun legii. Alte 
modalități productive pentru ca infractorii să își ispășească 
pedeapsa, cum ar fi să lucreze alături de agenții FBI, nu 
puteau constitui o opţiune, cel putin nu până în momentul 
când intuiţia revelatoare a câtorva agenţi federali a provocat 
modul de gândire învechit. 

Mai sunt alte exemple în care supermemele au 
condus la unicitate? Alte credințe și comportamente care au 
devenit atât de larg acceptate, încât au înlăturat pe negandite 
varietatea? 


UNICITATEA ECONOMICĂ 


A fost o vreme când distanţele geografice 
dintre tari erau suficiente pentru a încetini și împiedica 
globalizarea memelor. Astăzi însă explozia fără precedent 
pe care au înregistrat-o cuceririle tehnologiei moderne în 
sfera transportului şi comunicaţiilor permit informaţiilor, 


credințelor și tendinţelor să ajungă mai departe și mai rapid 
decât și-a imaginat vreodată omenirea. 

Să ne gândim, de exemplu, la economie. Este 
fascinant cât de mult au ajuns să se asernene economiile 
multor tari industrializate in doar câteva decenii. Aproape 
toate națiunile au o ramură centralizată a guvernării, care 
controlează îndeaproape ratele dobânzii, circulația monedei 
nationale, importurile şi exporturile si așa mai departe. In 
același timp, ele se bazează pe instituţii economice identice 
pentru a coordona comerțul — bursele, obligatiunile 
corporatiste și guvernamentale, reglementarea operaţiunilor 
bancare, capitalul de risc și altele — cu uşoare diferenţe 
în privinţa legilor care le guvernează sistemele financiare. 
Veniturile și achizițiile sunt impozitate, ceea ce reprezintă 
sursa esenţială a veniturilor pentru guvern, iar cetăţenilor li 
se cere să se înregistreze si să aplice pentru o multitudine de 
licente, inclusiv pentru comerțul zilnic. Cu siguranță, există și 
nuanţe tehnice și diferente politice între economii, cum ar fi, să 
spunem, între Statele Unite si China, însă similitudinile în ceea 
ce privește felul cum este dobândit, controlat și administrat 
capitalul, precum și modul în care se desfășoară tranzacțiile 
economice, au o mai mare pondere fata de aceste diferente de 
suprafaţă. Astăzi, businessul este business, oriunde ai merge. 

După perioada Războiului Rece, cele mai multe 
naţiuni au adoptat multe dintre instituţiile și procesele 
financiare asociate cu noţiunea de capitalism. A existat o 
motivaţie practică în acest sens: uniformitatea accelerează 
comerțul. Economia globală pur și simplu funcționează mai 
eficient când aceleaşi principii economice de bază sunt puse 
în aplicare, oricare ar fi diferențele culturale și politice. 


Pe scurt, sistemele comune de comerţ au pavat 
calea pentru o cooperare economică mai ușoară și mai rapidă. 
Ca urmare, toate națiunile depun astăzi eforturi susținute 
pentru a atinge o unicitate economică, chiar și cu riscul unei 
destabilizări a piețelor globale. 

Povestea fratelui meu, Mike, demonstrează de ce 
uniformitatea economică a țărilor este atât de atrăgătoare. 
În urmă cu doar câţiva ani, la cea de-a patruzeci si cincea 
aniversare, Mike ne-a adunat pe toți membrii familiei şi ne-a 
anunțat că urma să își pună pe picioare propria afacere. 

Înainte de acest anunț, fratele meu urmase 
o carieră de succes în calitate de inginer în cercetare şi 
dezvoltare, în Silicon Valley, unde lucrase pentru giganți ai 
industriei, precum Ford Aerospace, Fairchild Semiconductor 
și Lam Research. Când se apropia de vârsta de treizeci de 
ani, întâlnise o tânără superbă cu care se căsătorise şi fusese 
binecuvântat cu trei băieți. Avea o slujbă bună, o familie 
unită și frumoasă și prieteni de nădejde. Viaţa fusese darnică 
cu el. 

Apoi, în 2008, economia lua o întorsătură 
deloc plăcută. Mike și soţia lui au luat o decizie dificilă, să 
împacheteze tot ce aveau si să se mute în Idaho, unde costul 
vieţii era la jurnătate fata de California. Locuinta spațioasă în 
care s-au mutat includea un birou deasupra garajului, pe care 
fratele meu a pus imediat stăpânire. Între alte îndeletniciri 
cotidiene, adică schimbarea scutecelor bebelusului, 
pregătirea prânzului și ducerea copiilor la școală, şi-a propus 
să facă ordine prin caietele personale pe care le adunase de-a 
lungul carierei. Debordau de idei promițătoare, pe care spera 
să le pună în aplicare într-o bună zi. După alte câteva luni, 


s-a oprit asupra unui surub metalic special, de dimensiuni 
mici și deloc scump, potrivit pentru vehicule de agrement pe 
patru roti. 

Deși Mike nu avea niciun fel de experiență în 
domeniul afacerilor și nici nu prea avea chef să vorbească 
sau să învețe limbi străine, în numai treizeci de zile reușea 
să expedieze scheme electronice ale prototipului său la 
câteva zeci de companii de producţie din China. După alte 
șaizeci de zile, îi sosiseră deja prototipurile, gata pentru a 
fi testate. De asemenea, contactase o companie din Europa 
care să-i furnizeze ambalajul de plastic pentru vânzările 
cu amănuntul. lar la numai nouăzeci de zile de când visul 
lui se împlinise, stătea afundat în scaunul din biroul lui de 
deasupra garajului din Idaho, dialogând cu distribuitorii 
străini din industria de părți componente auto şi negociind 
înţelegeri de acordare a licenţei cu producătorii de pe cealaltă 
față a planetei. 


PREȚUL UNIFORMITATH 


Trăim în epoca vitezei, unde o afacere 
internațională a devenit un lucru atât de comun, încât chiar 
și un novice poate să înceapă o afacere internațională în doar 
câteva luni. 

Deși uniformitatea în cadrul comerţului global 
este o binefacere pentru antreprenori curn este fratele meu, 
reducerea diversităţii economice are la rândul ei o latură 
negativă: ea face ca ţările să depindă mai mult unele de altele 
si, prin urmare, să fie mai vulnerabile in fata unei schimbări 

bruște. La fel ca în cazul dilemei existenţiale a fluturelui 
Smith's Blue, îndepărtarea de diversitatea economică și 
orientarea spre unicitate a crescut posibilitatea să ajungem la 
un colaps unilateral. 

Să ne oprim asupra burselor de valori globale, de 
exemplu. În ultima săptămână a lunii iulie, în 2007, Bursa 
de valori a Statelor Unite a coborât cu aproape 5%. Era cea 
mai mare cădere după momentul 11 septembrie. În aceeași 
săptămână, FTSE-ul de la Londra a coborât cu 5,6%, indicele 
TA 25 din Israel cobora cu 7%, iar bursa din Australia cobora 
cu 3%. Toate aceste mișcări s-au propagat imediat spre 
bursele din Hong Kong, Coreea de Sud, Tokyo si Singapore, 
toate înregistrând o pierdere de 3 până la 4%. 

Cu toate că mărimea suișurilor și coborâșurilor 
variază între pieţele de capital internaţionale, tendințele 
crescătoare şi descrescătoare sunt astăzi în mod periodic 
copiate de fiecare schimb din lume în cicluri de câte douăzeci 
şi patru de ore. Practic, toate bursele de valori globale 
urmează aceeași tendință zilnică. 

Care este explicaţia pentru tiparele similare 
ale așa-ziselor burse de valori independente, fiecare din ele 
reprezentând corporaţii ce se pretind independente? 

Dacă aceste salturi neașteptate ale preţului 
pachetelor de acţiuni s-ar baza doar pe o economie logică, ar 
trebui să concluzionam că, indiferent de mărime, companiile 
din fiecare industrie din orice tara din lume au făcut ceva 
în răstimpul acela exact de douăzeci și patru de ore, pentru a 
determina ca valoarea companiilor lor să scadă la unison. 

Asa ceva nu este posibil. Ca să nu mai punem la 
socoteală și zilele următoare. 


Așadar, există un anumit principiu economic 
care are puterea de a influența fiecare companie, monedă 
naţională şi economie din lume? 

După cum s-a dovedit, există câteva evenimente 
cu urmări catastrofale, care pot influența valoarea fiecărei 
companii din orice colț al lumii. În restul timpului, pieţele 
reacționează fie cu temere, fie cu exuberanță, în funcție de 
zvonuri, predicții și speculaţii. $i, așa cum toate economiile 
din jurul lumii s-au dezvoltat tot mai uniform, reacția fata de 
credinţele ilogice s-a intensificat. 

Nu există niciun dubiu că, aşa cum economiile 
statelor avansate încep să semene între ele, tot așa cresc și 
pericolele contaminării și ale colapsului financiar global. 

In multe privinţe, si pe noi ne paste același pericol ca si 

pe micutul fluture Smith’s Blue: ne-am ingustat cu buna 
știință numărul propriilor opțiuni, până într-acolo încât este 
amenințată capacitatea noastră de supraviețuire. 

După părerea mea, avalanșa recentă de mișcări 
de pe pieţele financiare globale, care a condus la o recesiune 
globală, nu ar fi fost posibilă în urmă cu o generaţie, când 
Rusia, China și Germania de Răsărit operau economii 
atât de diferite. Până la începutul anilor 1970, China și-a 
menţinut o strategie politică izolationista rigidă, în timp ce 
Rusia și Germania de Est au continuat să rămână pe poziţii 
inflexibile în privinţa producţiei, distribuţiei şi comerțului, 
controlate de la nivel central. Pe parcursul acestei perioade 
de diversificare economică, declinul unei piețe financiare a 
avut un efect mult mai mic asupra altor tari, deoarece, într-o 
mare măsură, diversitatea lor le-a protejat de capricioasele 
suișuri si coborâșuri ale unei economii globale imprevizibile. 


Comerţul dintre națiuni ar fi putut fi mai provocator, însă o 
diversitate de sisteme economice a determinat luarea unor 
măsuri de precauţie necesare fata de un efect periculos de 
transmitere a undelor de şoc. 

Apoi, în primăvara lui 2010, pericolul unei 
unicitati economice și-a făcut din nou simțită prezenţa cu 
înfățișarea lui hada, când Grecia anunța că era în pragul 
imposibilității de a onora datoria sa uriașă, trimițând astfel 
pieţelor de capital din întreaga lume frisonul degringoladei. 
Imediat, urmările adoptării unei monede unice, euro, menite 
să accelereze comerţul, au devenit evidente: stabilitatea 
economică era condiţionată de solvabilitatea fiecărei națiuni 
care adopta euro, astfel încât neîndeplinirea obligațiilor 
financiare din partea unei tari avea consecințe dezastruoase 
pentru celelalte. Membrii Zonei euro, împreună cu Fondul 
Monetar Internaţional, nu aveau altă soluție decât să aprobe 
în regim de urgenţă un împrumut de 147 de miliarde de 
dolari, desemnat să sprijine financiar Grecia pe o durată de 
trei ani. Era o măsură eficientă de ameliorare, dar întrebarea 
este dacă a contracarat în vreun fel fenomenele neprevăzute 
ce duc la eliminarea diversității economice. Probabil că nu. 

Uniformitatea în economie nu este singura 
modalitate prin care ţările devin vulnerabile la contaminare. 
Pe măsură ce încălzirea globală, virusurile pandemice, 
terorismul, sărăcia și alte probleme globale cresc în 
complexitate, guvernarea fiecărei națiuni se confruntă 
acum cu același impas. La urma urmelor, dincolo de 
naționalitatea fiecărui cetățean există un organism uman, 
supus aceluiași ritm lent al schimbării evoluționiste la fel 
ca oricare altă formă de viata de pe planetă. Astfel că, pe 


mnăsură ce se adânceşte discrepanta dintre abilitățile noastre 
cognitive și magnitudinea problemelor pe care noi trebuie 
să le soluționăm, cetățenii din fiecare colt al lumii încep să 
substituie cunoașterea cu iiber-credinţe sosii, denumite 
supermerne. 

Toate acestea ne conduc la inevitabila 
întrebare: întrucât complexitatea generează supermeme și 
supermemele generează unicitate, iar unicitatea generează 
extinctia, cum putem să intrerupem ciclul? 


SĂ NU Lăsăm CA MEMELE să DEVINĂ 
SUPERMEME 


Cel mai important lucru cand se pune problema 
să înţelegem esența supermemelor este următorul: 
Supermemele sunt create de om, impuse de om si susținute de 
om, prin urmare ele pot fi evitate si demontate. 

Una dintre armele care pot fi folosite pentru 
a anihila supermemele este conştientizarea. Odată ce am 
devenit conștienți de existența supermemelor, nu se poate să 
nu remarcăm prezența lor pretutindeni. Lideri de guverne, 
mass-media, comedianti și profesori încep să vorbească 
despre ele. Conversaţii pe tema credințelor unilaterale apar 
în timpul întâlnirilor de afaceri, la masa din bucătărie, la un 
talk-show televizat și la întâlnirile publice. Odată expuse 
public, supermemele încetează să mai funcţioneze. 

Autorul Richard Brodie recunoaşte forța 
constientizarii, explicând în felul următor: „Oamenii care 
înțeleg memetica vor avea un avantaj în plus în viata, in 

primul rand pentru că vor fi în stare să nu se lase manipulati 
sau păcăliți. Dacă înţelegi mai bine cum operează mintea ta, 
poți naviga cu mai mult succes într-o lume guvernată de o tot 
mai intensă manipulare subtilă.“ 

Prin urmare, cea mai bună apărare împotriva 
manipulării este conştientizarea. Cu cât vom înțelege mai bine 
cum și de ce memele devin supermeme, precum și modul in 
care ele opresc progresul, cu atât este mai putin probabil să le 
lăsăm să ne domine gândurile și să devină un obstacol. 

A doua modalitate de eliminare a uber-credințelor 
represive este efectuarea unui schimb radical de paradigmă. 
Acesta poate lua forma unei violente revoluții culturale, cum 
s-a întâmplat în Cuba în anii 1950, sau a unui document 
revelator, cum a fost Carta Drepturilor sau Originea speciilor 
a lui Darwin. Uneori, o descoperire științifică revoluţionară 
întrerupe avântul credințelor universale: Tabelul periodic 
al Elementelor, descoperirea dublei spirale a ADN-ului, 
internetul. Istoria omenirii este plină de exemple în care 
credinţe înrădăcinate au fost răsturnate definitiv de forța 
unei descoperiri, a unei inovaţii sau a unei armate. 

A treia modalitate este eliminarea motivului 
care le determină apariţia. Supermemele apar ca rezultat 
al atingerii unui prag cognitiv. Astfel, când dezvoltăm noi 
aptitudini cognitive — cum ar fi intuiţia —, complexitatea 
devine gestionabila. Intuitia ne apără de pericolele 
ideologiilor universale, eliminând în primul rând nevoia 
noastră de a le adopta. 

Dar simpla încurajare a intuitiei nu este 
suficientă. 


Suntem astăzi în situaţia de a recunoaște că 
supermemele puternice au capacitatea de a cenzura sau 
distruge fiecare soluție intuitivă, oricât de eficientă ar putea 
fi ea. Fie că este vorba despre ideea lui Steven Chu de a vopsi 
drumurile și acoperișurile în alb, sau de demersul lui Dubner 
si Levitt privind răcirea globală, iiber-credințele neverificate 
împiedică adoptarea unor remedii utile. 

În această privință, societatea modernă se 
găsește chiar ea într-o situaţie sirnilară cu cea a mayasilor, 
romanilor si khmerilor. Multe soluţii intuitive sunt deja 
disponibile. Detinem astăzi tehnologii, idei, teorii, inovaţii, 
invenţii şi intuitii pentru a rezolva cele mai mari provocări 
ale noastre. Şi totuși, supermemele ne stau în cale. Ele 
formează o barieră iraţională între ceea ce noi credem și ceea 
ce stim că trebuie să facem. 

Oare recunoaștem acele supermeme care ridică 
astăzi un obstacol în calea progresului? 

Se pare că le știm foarte bine. 


4. OPOZIȚIA IRATIGNALA. 
SUPERITIEINA TIR, 2 


Prima mea confruntare cu cea dintâi dintre cele 
cinci supermeme moderne a avut loc în 2004, când luasem 
avionul să ajung în Manhattan pentru a participa la două zile 
consecutive de întâlniri de afaceri. 

Fiica mea era atunci studentă la New York 
University, astfel încât ardeam de nerăbdare să luăm 
masa împreună și să fiu la curent cu tot ceea ce putea să 
o intereseze pe o tânără care își luase inima în dinți și 
pornise să se descurce singură în lume: băieţi, politică, 
băieți, modă, băieți, muzică și filme de care nu mai 
auzisem până atunci — totul condimentat cu discuţii 
interminabile despre băieţi. 

Dar, când am ajuns la hotel, am primit un mesaj 
prin care eram informată că nu putea veni să ne întâlnim. 

Am simţit cum mi se strânge inima. 


Mesajul ei era scurt şi induiosator: în ultimul 
moment câţiva studenţi o invitaseră să participe la un 
protest impotriva Războiului din Irak și, pentru că era primul 
ei protest, nu știa cât avea să dureze. 

„Nu renunţa, mergi tu înainte şi ia masa fără 
mine. O să vin și eu acolo cât pot de repede“, spunea ea. 
Apoi, ca și cum ar fi anticipat cât de dezamăgită aveam să fiu, 
adăuga imediat: „Îmi pare rau, mami, dar simt că trebuie să 
fac asta — să-mi spun propria părere“ 

M-am simțit dintr-odată mândră. Crescusem 
o tânără cu o minte sănătoasă și voluntară, iar acum imi 
primeam desertul cuvenit: mai întâi datoria civică și abia pe 
urmă stăm la taclale cu mami. 

Așa că, obosită cum eram după ce traversasem 
toată tara să ajung acolo, am luat o sticluta de apă minerală 
din minibar, m-am întins în pat și am aprins televizorul să 
mă uit la protestatarii care, întâmplător, tocmai se adunau de 
pe străzile adiacente și veneau sub geamul camerei mele. 

În numai câteva minute, așa cum eram, cu 
sticla în mână, îmbrăcată și incaltata, am adormit bustean. 
Când m-am trezit, protestatarii ocupaseră zece străzi din 
centrul Manhattanului. Ofiţeri de poliţie călare începeau să 
închidă intersecțiile, pe măsură ce forte de întărire la sol, 
înarmate cu scuturi de plastic, mânau de la spate o mare 
de taxiuri galbene și turiști nedumeriti de-a stânga și de-a 
dreapta. Patronii magazinelor se grăbeau să închidă. Mașinile 
televiziunilor ocupau trotuarele si isi pregăteau camerele, 
în timp ce reporteri surescitati se îndreptau în grabă spre 
mulțime. Apoi, pe măsură ce ne apropiam de ora cinci, mii 
de funcţionari ieșeau de la lucru și ocupau și ei trotuarele, 


alăturându-se învălmășelii generale. Un grup mic aflat lângă 
parc a început să strige: ,Opriti războiul!“ și alții li s-au 
alăturat. Pe măsură ce staccato-ul creștea în intensitate, 
sunetul reverberând contra zgârie-norilor din imprejurimi, 
elicopterele de supraveghere a traficului coborau pentru a-și 
duce la îndeplinire misiunea. 

Nu mai era vorba doar de o mână de studenți. 
Era o adevărată ştire de interes naţional. 

Apoi, brusc, destinul şi-a spus cuvântul și mi-am 
văzut fiica pe ecranul televizorului. 

Un reporter a îndreptat microfonul spre ea si 
i s-a adresat: „De ce te afli aici? Ce te-a facut să vii aici în 
această zi?“ 

M-am ridicat în picioare. 

Mă uitam cum proaspăta boboacă de la New 
York University punea stăpânire pe microfon pentru a vorbi 
în numele mișcării antirăzboi. Cu o stăpânire de sine și o 
convingere uimitoare, fiica mea isi formula ideile și susținea 
că motivul inițial pentru care acest război pornise fusese 
existența unor „arme de distrugere în masă“, iar acum, după ce 
se dovedise că acestea nu existau, Statele Unite nu mai aveau 
niciun motiv pentru a rămâne în Irak. „Niciun președinte nu 
are dreptul să realimenteze motivele acestui război“, spunea ea. 

Cine era femeia aceasta dârză și frumoasă care 
ocupa ecranul la știrile de seară? Priveam din nou plină de 
admiraţie. Dar imediat, cu seriozitatea impusă de moment, 
reporterul i-a pus o nouă întrebare: „Cum ar trebui să 
părăsim Irakul?“ Răspunsul ei a fost unul scurt și trăda 
supriza: „Ce anume?“ Reporterul repetă calm întrebarea. „Nu 
știu. Dar categoric trebuie să iesim din război.“ 


Apoi, în mod neașteptat, a reînceput să 
formuleze motivele pentru care se declara în mod absolut 
împotriva războiului. Nu părea să o deranjeze faptul că nu 
răspunsese la întrebare. 

Mă uitam fascinată la imagini, în timp ce 
reporterul se îndrepta de la o persoană la alta — bătrâni, 
tineri, educați, bogaţi, săraci, directori de companii și 
studenți. Aproape în fiecare caz, protestatarii prezentau 
motive întemeiate pentru care se pronuntau împotriva 
războiului. Totuși, când erau incoltiti cu întrebarea care ar 
fi fost planul de retragere pentru care optau, cei mai multi 
dintre ei se pronuntau împotriva unui plan anume și se 
întorceau la reformularea atitudinii de opoziție. Interesant. 


Oamenii care protestează in mod public nu 
sunt numai pătrunși de o idee și bine intenţionaţi; ei sunt 
in general şi bine informați. Mi se părea absurd că aceşti 
oameni nu susțineau și soluții reale. Ei păreau inflacarati 
de ideea pentru care protestau, dar când era momentul să 
propună un curs alternativ al acțiunii, păreau derutati. 

Mi se întâmpla astfel să fiu martoră la un nou 
tip de impas: dacă ne pronunțăm împotriva războiului si, în 
acelaşi timp, suntem și împotriva oricărui plan de retragere, 
cum putem să înaintăm? Acesta este, prin definiţie, un 
impas. 

Am început să mă întreb dacă acest fenomen 
ar putea fi identic și în cazul altor probleme complexe. Era 
vorba acolo de vreo supermemă — vreo credinţă, valoare sau 
vreun comportament universal — care ne împiedica să găsim 
soluţii reale? 


Timp de ani de zile am urmărit editorialele 
ziarelor si programele de stiri, talk-show-urile, în căutarea 
unui tipar. În fiecare dintre situații, gazda, persoana-cheie, 
scriitorul, invitatul și cei din audienţă păreau de neclintit 
când venea vorba să-și exprime opoziția, dar atât de puțini 
oameni, poate chiar niciunul, nu venea cu nicio soluţie. De 
fapt, fiecare persoană care se pronunţa în favoarea unui 
plan concret întâmpina opoziţie din partea altor douăzeci 
și cinci care o atacau cu vehementa. Raportul între criticile 
cu care erau întâmpinați susținătorii și opiniile favorabile 
era dezarmant de inegal. Cu cât ascultam mai mult, cu atât 
era mai evident cât de ușor le venea oamenilor să vorbească 
despre ceea ce era greșit, inexact, incorect, injust, neplăcut și 
nerealizabil. 

Se pare că noi suntem împotriva multor lucruri. 
De exemplu, cei mai multi dintre noi suntem de acord că 
trebuie să facem ceva în privința emisiilor de carbon. Dar ne 
pronuntam în egală măsură la fel de vehement împotriva 
unor preţuri mai mari la benzină sau a obligativitatii de 
a cumpăra mașini mai mici. Și aproape fiecare se opune 
unor taxe mai mari, cu toate că ne dorim să avem parte 
de asistenţă medicală gratuită, drumuri bune și siguranță 
socială, precum și protecţie permanentă din partea poliţiei 
și pompierilor. Suntem împotriva ajutorului guvernamental 
pentru redresarea afacerilor, dar nu vrem ca aceste companii 
să fie lăsate de guvern să dea faliment sau să reducă numărul 
de locuri de muncă. Ne pronunțăm împotriva acordării de 
ipoteci celor care nu dețin bunuri imobiliare, dar ne dorim 
în același timp ca vânzările de locuinţe să crească și sectorul 
imobiliar să se dezvolte. Corporatiile solicită un pachet 


de acțiuni mai mare din piaţa globală, dar nu vor să scadă 
preţurile sau să sacrifice profiturile pe termen scurt pentru 
a-l obține. Cei care ies la pensie vor venituri mai mari din 
portofoliul lor de investiţii, dar nu vor să își asume niciun 
risc, nici să plătească taxe pe câștigurile dobândite. 

Lista cu ceea ce nu vrem, cu ceea ce nu suntem 
de acord și ceea ce nu ne place poate continua la nesfârșit, 
micşorând lista lucrurilor pe care ni le dorim. 


CAT DE USOR ESTE „SĂ-L IEI PE «NU» 
ÎN BRAȚE” 


Când lucrurile cu care nu suntem de acord 
ajung să fie mult mai simplu de descris decât cele pe care 
le susţinem, este un semn clar că opoziţia a crescut de la o 
memă la o supermernă. 

Opoziția iraţională se manifestă atunci când 
actul de respingere, critică, interzicere, ignorare, distorsionare, 
marginalizare și rezistenţă faţă de soluţiile raționale devine 
normă acceptată. 

Numai că opoziția unilaterală în fata oricăror 
soluţii are consecinţe catastrofale pentru mersul înainte al 
progresului. 

Vă mai amintiți de pompierul Wag Dodge? 
Imaginati-va pentru o clipă că Dodge ar fi ignorat impulsul 
de a aprinde un foc mai mic în jurul lui pentru a se salva de 
unul mai periculos. Imaginati-va că Darwin ar fi abandonat 
ideea de evoluţie doar pentru că nu putea să dovedească 
existenţa genelor. Imaginati-va că teoria relativităţii a lui 


Einstein nu ar fi fost luată în seamă pentru că nu era în 
concordanţă cu fizica newtoniană. 

De-a lungul istoriei omenirii, opoziția a fost de 
folos, generând schimbarea; dar ea poate fi în egală măsură 
un puternic și înfricoșător obstacol în calea progresului. 
Nimic nou până aici. 

Când gândirea și comportamentul opozitional 
sunt doar o memă, tenacitatea și dovezile pot fi suficiente 
pentru ca soluţiile raţionale să ajungă să triumfe. Dar atunci 
când opoziția evoluează și devine o supermemă, se poate ca 
soluțiile în faţa celor mai mari amenințări să nu fie aplicate, 
întrucât resursele necesare pentru a învinge opoziţia ar putea fi 
mult prea mari. 

Efectul puternic pe care îl are opoziţia, de a 
paraliza progresul, a devenit de curând un loc comun într-o 
altă dezbatere publică aprinsă, care, în cele din urmă, s-a 
blocat într-un punct mort: nicio hotărâre, nicio acţiune, 
niciun progres. 

Pentru cei nefamiliarizati cu regiunea Central 
Valley din California, ea este cunoscută drept „grânarul 
Californiei“. Faimoasă pentru numărul impresionant de 
ferme de lapte, de crescători de vaci și livezi, valea este 
delimitată de două autostrăzi: Highway 99 la est și State 
Highway 101 la vest. Ambele artere pornesc din Los Angeles 
și se întind pe toată lungirnea statului, formând o magistrală 
paralelă în inima teritoriului Californiei. 

De curând, statul a făcut publică intenția de 
a construi o închisoare nouă în Central Valley. Închisorile 
supraaglornerate au generat probleme de sănătate si 
siguranţă atât de dificile pentru deţinuţi si angajați, încât 

judecatorii federali, printr-o decizie socanta, au solicitat 
guvernatorului să elibereze 57 000 de persoane intemnitate. 
Peste noapte, problema creşterii infractionalitatii a umplut 
prima pagină a ştirilor și brusc toată lumea s-a inflamat. 

Imediat, guvernatorul a hotărât că locul ideal 
pentru a construi o închisoare nouă cu toate facilitățile necesare 
era Central Valley. Accesul asigurat de autostrada fără taxă 
însemna transportul mai ușor al celor intemnitati, facilitând 
aprovizionarea închisorii, naveta angajaţilor și vizitele familiilor. 
În plus, spațiul vast al câmpiei, necesar pentru a garanta 
securitatea clădirii, era convenabil din punct de vedere al 
costurilor, precum si al forței de muncă. Infrastructura pentru 
electricitate, canalizare și protecție împotriva incendiilor 
era deja disponibilă. Erau multe motive întemeiate pentru a 
construi o închisoare nouă în Central Valley. 

Nu a durat prea mult totuși până când decizia 
oficială a reuşit să-i inflameze pe oameni și să-i unească pe 
vecini, care, altfel, abia dacă își adresau un cuvânt unul altuia. 
Practic, peste noapte, se organizau întâlniri ad-hoc și erau 
distribuite petiții prin care se obiecta împotriva construirii 
unei închisori care să pericliteze siguranța școlilor, familiilor 
și a persoanelor de vârsta a treia. Alte obiecţii se refereau la 
efectul negativ asupra valorii proprietăţilor, suprasolicitarea 
forțelor de ordine locale și viitorul companiilor din zonă. 
Aproape fără nicio excepţie, fiecare persoană care locuia și 
muncea în zonă s-a opus ideii de a construi o închisoare în 
vecinătatea locuinţei sale. 

Dar atunci când au fost întrebaţi ce ar trebui să 
facă statul în schimb, locuitorii nu au oferit nicio alternativă. 
În mod surprinzător, multi se simțeau deranjati la auzul 


acestei întrebări, de parcă statul n-ar fi înțeles despre ce 
era vorba. Opinia lor era că închisoarea nu trebuia construită 
acolo și aceasta era singura lor idee. De fapt, s-a dovedit 

că nimeni nu era împotriva construirii de închisori. Ei se 
pronuntau pentru aplicarea mai strictă și mai dură a legii, 
pentru pedepse cu închisoarea mai lungi. Tot ei considerau 
că era nevoie de noi facilități puse la dispoziția infractorilor 
întemnițați — însă nu atât de aproape de căminele lor. 

Dar este oare acest gen de comportament diferit 
în vreun fel de cel al protestatarilor împotriva Războiului din 
Irak, cei care respingeau orice plan de retragere a trupelor? 
Sau de cel al politicienilor care se opun oricărei opțiuni 
pentru îmbunătăţirea sistemului de sănătate publică, dar nu 
susțin nicio soluţie de asistență medicală pentru milioane de 
persoane neasigurate şi bătrâni? Dar cel al persoanelor care 
vor energie nucleară ieftină, dar nu sunt de acord cu stocarea 
deșeurilor radioactive în vecinătatea localității lor? Sau cel 
al experţilor și liderilor care critică orice plan de stopare a 
deversării de petrol din zona Golfului? 

În opinia mea, acest gen de comportament se 
reduce la un singur lucru: Opoziția a devenit un substitut 
pentru susținerea unei soluții. 

Să luam, de exemplu, problema închisorilor 
supraaglomerate. Nu există nicio dovadă mai evidentă că 
societatea modernă se află în impas din cauza opoziţiei, 
şi nu datorită numărului tot mai mare de infractori pe 
care îi trimitem în închisori în fiecare an. Faptul că noi 
construim mai multe închisori este o acceptare publică a 
realității că am renunțat la toate posibilităţile de prevenire 
a infractionalitatii. Nu am făcut decât să cedăm în fata 


aceleiași arneliorări de care s-au folosit mayasii, romanii si 
khmerii: încarcerarea și pedeapsa. Să închidem oameni si să 
îi torturăm pentru infracțiunile săvârșite nu este ceva nou. 
Nu a funcţionat nici în vremurile de demult, nu funcționează 
nici azi. Și totuși, perseveram de parcă acesta este remediul 


sigur pentru gestionarea problemei infractionalitatii în 
societate. 


De fapt, închisorile din California au devenit 
atât de aglomerate, încât în 2006, chiar deţinuţii s-au 
decis să lanseze un contraatac. Detinutii au dat în judecată 
Statul California pentru a limita populaţia din închisori. 
Confruntati cu un număr de două ori mai mare decât 
capacitatea permisă, ei aduceau drept argument realitatea 
că închisorile constituiau „un risc periculos“ pentru 
deţinuţi si gardieni. Cazul a fost câștigat de deținuți, iar 
Statul a fost obligat să nu mai accepte deţinuţi peste limita 
admisă. 

Dar, după alti doi ani, condiţiile s-au deteriorat. 
Criza bugetară a statului nu permitea construirea unor 
noi închisori și totul revenea într-un punct mort. Poliția 
continua să-i aresteze pe cei care încălcau legea, procurorii 
continuau să pună sub acuzare, iar judecătorii continuau să 
trimită la închisoare infractori — dar încotro se îndreptau 
toți? Ţinând cont că în închisori serviciile de canalizare, 
alimentare cu apă si electricitate nu mai făceau fata realităţii, 
bolile se răspândeau cu repeziciune, numărul de sinucideri 
era tot mai mare și, dintr-odată, atât de greu câștigatele 
drepturi ale omului, erau acum ignorate. Închisorile murdare, 
nesigure, supraaglomerate păreau mai degrabă niște tarcuri 
de vite și mulți dintre deţinuţi erau prinşi în această capcană, 


în condiţii care i-ar fi revoltat și pe activiștii care susțin 
drepturile animalelor. 

Apoi, în 2009, judecătorii federali și-au impus 
punctul de vedere. Au cerut guvernatorului să reducă 
numărul deţinuţilor din închisorile supraaglomerate, de la 
200% la 130% din capacitate — un nivel pe care tribunalul îl 
socotea acceptabil, dar insuficient. 

O modalitate de a duce la îndeplinire hotărârea 
tribunalului era eliberarea unor deţinuţi — cei care 
comiseseră acte fără violență sau care se apropiau de 
ispășirea sentinţei. O altă opțiune era să se găsească cât mai 
rapid clădiri care puteau fi folosite temporar ca închisori. 
Cea de-a treia alternativă era să se construiască alte spații 
cât mai rapid cu putinţă, anticipându-se o posibilă creștere a 
numărului deţinuţilor în viitor. 

Guvernatorul le-a luat în calcul pe toate trei. Era 
o atitudine plină de curaj, dar era suficientă? 

Adevărul este că în cazul oricărei strategii de 
tinere sub control a situaţiei, problemele ajung în cele 
din urmă să depășească limitele lor anterioare. Nu are 
nicio relevanţă cât de multe închisori construim sau unde 
le ridicăm. Realitatea este că apa umple cada mult mai 
repede decât se scurge. Acest lucru înseamnă că nicio 
învecinare a locuinţei noastre cu închisoarea — fie că se 
află în imediata apropiere a porţilor unei închisori, fie la 
șaizeci de kilometri distanță — nu este una sigură. Să te 
certi pe tema construirii unei noi închisori este ca si cum 
te-ai certa dacă trebuie să umpli cada cu apă fierbinte 
sau apă rece: la ce mai foloseşte atunci când apa dă pe 
dinafară? 

$i astfel ajungem la intrebarea-cheie: de fapt 
cât de gravă este situația? Conform datelor furnizate de 
Departamentul de Justiţie, între 1980 și 2001, numărul 
celor întemnițați în închisorile din Statele Unite a crescut de 
la aproximativ 396 800 de deţinuţi la 1,3 milioane — de trei 
ori mai mult în ultimii douăzeci de ani. 

Însă doar statistica referitoare la numărul de 
deținuți nu poate zugrăvi întregul tablou. 

Supraaglomerarea închisorilor a pus o 
presiune enormă asupra sistemului de justiție, în direcția 
„eliberării înainte de termen“. Acest lucru a schimbat 
problema supraaglomerării din închisori pentru consilierii 
de probaţiune, al căror număr de cazuri devenise acum 
aproape imposibil de gestionat. Formulat în termeni 
statistici, între 1986 si 2006, aproximativ 520 de noi 
condamnați, eliberați condiționat sau eliberaţi pentru bună 
conduită, se adăugau numărului deja existent, în fiecare zi. 
Trist este faptul că această tendinţă ascendentă are loc şi în 
alte tari. 

Per capita, ne confruntăm cu o situație scăpată 
de sub control și fiecare guvernare a fiecărei națiuni 
industrializate din lume are de rezolvat aceeași situaţie. 

În plus, ținând cont de faptul că tribunalul, 
guvernatorul si cetățenii își îndreaptă toată atenția 
şi resursele pentru a răspunde cererii de încarcerare, 
unele programe noi, gândite să contribuie la prevenire si 
reabilitare, sunt în mod sistematic lipsite de finanțare. 

Dacă în anii 1960 și 1970 eram atât de 
entuziasmati să le asiguram deținuților educaţie, consiliere 
pentru noi cariere și împotriva consumului de droguri și 


să le asigurăm terapie, astăzi, mai putin de 3% din bugetul 
alocat închisorilor în Statele Unite este destinat reabilitării 
deţinuţilor. Cea mai mare parte din acest procent de 3% 
este azi folosit ca un capital incipient pentru a dezvolta 
afaceri legate de forţa de muncă din închisori. Sub aparența 
asigurării instruirii vocationale, acestea generează profituri 
ce compensează costurile de administrare a închisorilor. 
Servicii precum consilierea unu-la-unu s-au transformat 
repede în grupuri nonprofit și religioase, cu scopul de a 
scădea costurile de funcționare. 

Totuși, cu cât ne opunem mai mult fiecărui 
program social destinat prevenirii, cu atât mai mult este posibil 
ca fenomenul infracțional să continue så crească pe măsură ce 
trecem această povară pe umerii generației următoare. Faptul 
că ne opunem oricărei posibile remedieri, initiative și intuitii 
nu conduce decât la impas. Și, odată ce progresul încetează, 
colapsul nu este prea departe. 


LUZIA LIBERTĂȚII DE A ALECE 


Când o societate devine opozitionista, ea ajunge 
să fie extrem de ușor de manipulat. Indivizii care înțeleg cum 
funcţionează opoziţia devin maeştri în manipularea opinei 
publice si în negocierea scopurilor favorabile lor. În acest 
mod, o cultura opozitionista poate deveni vulnerabilă in fata 
unor maniere unice de gândire si comportament. 

Atunci când ni se oferă doar două opțiuni, de cele 
mai multe ori o alegern pe cea care ridică cele mai puține obiecții, 
ceea ce, în realitate, înseamnă alegere fără alternativă. 

Politicienii, de exemplu, sunt maestri in folosirea 
acestei abordări opozitioniste. În Statele Unite, două 
partide politice au dominat scena politică timp de peste 
150 de ani: Republicanii și Democratii. La fiecare patru ani, 
fiecare partid nominalizează opţiunea lui pentru funcţia de 
preşedinte si isi pune resursele complete la dispoziţia lansării 
campaniei pentru candidatul său. 

Și, în mod previzibil, la fiecare patru ani, are loc 
aceeași dezbatere pe tema tacticilor de campanie „negative“. 
Candidaţi, susținători și membri ai staffurilor, cu toţii 
declară public că trebuie pus capăt campaniilor negative. În 
același timp, le este dificil să treacă cu vederea faptul că, la 
toate nivelurile, publicitatea negativă generează cele mai 
bune rezultate. Nu puteți să contraziceti cifrele: clipurile 
negative sunt deseori pentru un candidat marea lovitură, 
mai ales atunci când controversa face ca acel clip să fie 
discutat la programe de știri și talk-show. 

Astfel incât, pe măsură ce cursa se apropie 
tot mai mult de linia de sosire, americanii au ajuns să se 
aştepte la intensificarea actelor de denigrare din partea unor 
organizaţii care în mod intenționat sunt ținute la distanță 
de candidaţi (SwiftBoat, Moveon.org, Acorn). Acest lucru 
le permite candidaţilor să nege că ar avea cunoștință de un 
posibil atac asupra contracandidatului și, în același timp, 
să beneficieze de întreaga eficienţă a tacticilor agresive de 
campanie. 

Aici putem vedea supermema opoziționistă în toată 
splendoarea ei. 

Motivul pentru care publicitatea negativă 
funcţionează atât de bine este următorul: un candidat nu 


are nevoie să câștige sprijinul nostru atâta vreme cât tot 

ceea ce el/ea trebuie să facă este doar să ne întoarcă împotriva 
celeilalte unice optiuni. Este posibil să simțim că ne exercităm 
liberul arbitru, dar ceea ce facern de fapt este să ne exprimăm 
opoziţia fata de un candidat si, în lipsa altei opțiuni, să 

ne îndreptăm întregul nostru sprijin spre singura alegere 
rămasă. 

Acesta este unul dintre motivele pentru care, 
timp de mai mult de două secole, Statele Unite au rămas 
blocate într-un sistem bipartid și pentru care este foarte 
posibil să ramanem astfel timp de generaţii de acum înainte. 
Un sistem bipartid este în mod ideal mai potrivit decât o 
societate opozitionista si mult mai eficient decât un sistem 
tripartid sau bazat pe patru sau cinci partide. Tot ceea ce 
trebuie să facă un candidat într-un sistem bipartid pentru a 
ne câştiga votul este să găsească un singur argument pentru ca 
noi să respingem un opozant. În acest fel, un sistem bipartid 
este ușor si economic de administrat. 

lată si de ce: în timpul alegerilor prezidenţiale 
individuale, statele adoptă culoarea albastră sau roşie, în 
funcţie de candidatul care are cele mai mari şanse să câștige 
voturile electoratului în acel stat, în timp ce verdele indică 
acele state care încă sunt „la dispoziţia oricui“. Fiind vorba 
despre cincizeci de state pe care trebuie să le acopere, un 
candidat trebuie să dețină unele metode de stabilire a 
prioritatilor prin care să gestioneze cheltuirea banilor si 
a timpului. Graţie unui sistem bipartid, candidații își pot 
concentra cea mai mare parte a dolarilor destinati campaniei 
publicitare și a vizitelor de lansare a campaniei în acele 
state unde competiţia este strânsă și sondajele arată care e 

candidatul cu șanse de izbândă. Acest lucru face ca întreaga 
campanie să fie gestionabilă. 

Imaginati-va câtă complexitate și confuzie ar 
fi dacă patru sau cinci partide de aceeași marime, forţă și 
cu aceleași resurse ar concura între ele pentru a ne câștiga 
voturile. În acest caz, doar prin diferențierea de alt candidat, 
determinându-ne pe noi să fim împotriva lui (sau ei), nu ar fi 
suficient să isi asigure votul nostru. În schimb, candidaţii ar 
fi obligați să își apere poziţiile reale pentru a se diferenţia de 
ceilalți. Aceștia nici nu s-ar putea concentra asupra statelor 
unde cursa a fost strânsă întrucât, fiind vorba de atât de 
multi candidaţi, prea multe state ar însemna o solicitare prea 
mare. Campaniile ar deveni îngrozitor de scumpe și greu 
de condus, deoarece candidaţii ar fi obligați să-și susțină 
campania in state portocalii, galbene, mov si gri — oriunde 
ei ar putea să isi depășească numeroșii contracandidati —, 
acesta fiind coșmarul oricărui manager de campanie. 

Să ne referim la cele mai recente alegeri de la noi 
— un model tipic de opoziţie în acțiune. În 2008, candidatul 
Barack Obama apărea cu o strălucită și abilă platformă 
bazată pe ideea de „schimbare“. La acea vreme, popularitatea 
lui George W. Bush ajunsese la cel mai scăzut prag posibil, 
iar populaţia era în mare măsură deja poziționată; cetățenii 
se opuneau deja politicilor republicane ale administrației 
existente. Obama oferea perspectiva abandonării acestor 
politici prin orientarea spre o altă soluţie, mai ambiguă și 
mai provocatoare, pe care el o numea „schimbare“. 

De la bun început, în timpul întâlnirilor 
electorale democratice, celălalt candidat popular democrat 
nominalizat, Hillary Clinton, se plangea ca Obama nu 


explica foarte clar ce înţelegea prin schimbare. Ea indica 
faptul că schimbarea era doar un cuvânt si cerea de la el mai 
multe detalii. Însă Obama era inteligent. El înțelegea mai 
bine decât Clinton că, într-o societate opozitionista, era 
adevărată sinucidere să dai explicaţii dare. Explicatiile erau 
echivalentul unei ținte pictată tipator si plasată în spatele lui, 
pentru că orice poziţie sau program ar fi susținut, ar fi primit 
apoi nenumărate critici. Așadar, spre frustrarea lui Hillary 
Clinton, Obama a rămas ambiguu. Cu cât se inversuna ea 

să ceară ceva mai substanţial, cu atât mai mult discursurile 
lui Obama începeau să capete o retorică inspirationala, 
motivationala. Ele deveneau predici politice fără nicio ţintă 
vizibilă. 

Strategii campaniei lui Obama știau că tot ceea 
ce trebuia să facă era să cucerească sentimentul de opoziţie 
contra lui Bush, în timp ce își consolida opoziţia fata de 
Clinton. Și astfel, cu cât Clinton oferea mai multe explicații, 
cu atât mai multe ținte îi oferea lui Obama și ţării pentru a 
obiecta. În tot acest timp, Clinton se lupta cu morile de vânt, 
pentru câ Obama nu îi oferea nicio clarificare împotriva 
căreia ea să poată lupta. 

Incet-incet, sentimentul de opoziţie fata de 
alti patru ani cu „Bill si Hillary“ la Casa Albă și încă patru 
ani cu „aceleași politici republicane perimate“ începeau să 
consolideze momentul decisiv. În tot acest timp, Obama își 
controla cu parcimonie mișcările, oferind doar detalii menite 
să sugereze că el era o opțiune viabilă. 

Mai mult, orice încercare de opoziţie fata de 
Obama era catalogată ca o opoziţie împotriva primului 
preşedinte de culoare al naţiunii. Opoziția fata de Obama 


devenea un semn evident de rasism si, în acest fel, 

opozantii se trezeau chiar ei prinși într-o capcană în care 
contraatacurile se întorceau împotriva lor. Era o victorie 
trifactoriala care se baza pe opoziţia existentă fata de Hillary, 
Bush şi rasism. 

Ofensiva lui Obama și strategia campaniei 
defensive se reducea la o simplă chestiune de înțelegere 
și manipulare a unei culturi opozitioniste, cu mai multă 
iscusință decât oponenții săi. 

Dar leadershipul necesită existența unei 
persoane care să ia decizii concrete si să aplice programe 
reale si o legislaţie, astfel încât arm putut să presupunem 
că povestea de iubire avea să se încheie odată ce Obama 
își va fi luat locul la Casa Alba. Să te opui ideii ambigue de 
schimbare nu ar fi avut niciun sens, dar să te opui măsurilor 
privitoare la o opţiune pentru sistemul public de sănătate, 
trimiterii mai multor trupe în Afganistan, acordării de sprijin 
guvernarnental companiilor în prag de faliment și alocării 
unor sume pentru stimulare era foarte ușor. 

Altfel spus, publicul s-a opus imediat ce Obama, 
prin afirmații concrete, i-a dat prilejul să se opună. 

Dintr-odată, aceeași populaţie care il sustinuse 
cu atâta ardoare pe Obama în timpul alegerilor devenea cel 
mai îndârjit critic de îndată ce preşedintele lua decizia să 
transfere prizonierii de la Guantanamo in alte închisori, să 
salveze băncile aflate în dificultate şi să se întâlnească cu 
liderii unor țări teroriste. Invitații din talk-show-urile de 
duminică dimineața se adunau pentru a analiza punctele 
nevralgice ale deciziilor președintelui şi aptitudinile sale de 
leadership. Fiecare pas pe care Obama il făcea în numele 


schimbării — idee care nu demult captivase o națiune 
întreagă — era acum întâmpinat cu o rezistenţă violentă. 

Deși președintele Barack Obama își începea 
mandatul în ianuarie 2009 cu o popularitate fără precedent 
în Statele Unite şi în afara graniţelor, până la sfârșitul 
primului an din mandatul său la Casa Albă, rezultatele 
sondajelor de opinie referitoare la popularitatea lui indicau 
o scădere dramatică până la doar 50%. Din perspectiva 
unei culturi opozitioniste, această tendință nu era numai 
probabilă, dar si inevitabilă. 


OPOZIȚIA COMERCIALĂ 


Comportamentul opozitionist nu funcționează 
doar în cazul campaniilor politice. Este în același timp un 
mod extrem de reușit de a vinde produse. 

Multe dintre reclamele TV recente pentru Apple 
Computer (Apple a luat decizia să întrerupă aceste reclame 
comerciale), de exemplu, utilizează o strategie opozitionista. 
În aceste filme există un tânăr care reprezintă compania 
Apple și care se adresează unui interlocutor durduliu, palid, 
antipatic si care reprezintă un PC. Personajul PC nu este o 
persoană cu care un privitor, de orice vârstă, ar vrea să fie 
asociat. Pe de altă parte, personajul Apple este un tip zvelt, 
elegant, inteligent și atrăgător. Este uşor de înțeles de ce 
reclama este eficientă: odată ce ne disociem de imaginea 
personajului PC, ne identificăm în mod automat cu Mac. 

Deși publicitatea prin comparaţie nu este ceva 
nou, publicitatea opozitionista este. 

Publicitatea prin comparatie se bazeaza pe 
prezentarea modului în care o trăsătură este mai buna decât 
alta, însă publicitatea opoziționistă nu prezintă niciun fel 
de trăsături sau informatii specifice. Ea se bazează doar pe 
Faptul că ne determină să ne displacă singura alternativă 
viabilă. 

Astăzi, directorii de publicitate inteligenți știu 
că, atunci când există doi lideri de piață puternici, e suficient 
să-l denigreze pe celălalt și clientul lor câștigă cotă de piaţă. 
Să explici avantajele specifice ale unui produs nu este la fel de 
eficient cum este să arăţi care sunt defectele competitorului 
tău. Nu are nicio relevanță dacă defectele lui sunt reale sau 
doar presupuse, importante sau superficiale. Dacă există o 
mică posibilitate ca decizia de cumpărare să fie polarizată, 
următoarea etapă este publicitatea negativă. 

Dar faptul că știm împotriva cui suntem — 
indiferent cât de tare ne opunem — nu este același lucru ca 
atunci când stim ce sustinem, ce ne dorim și în ce credem. 
Manipularea prin opoziţie ignoră „libera alegere“ deoarece 
opţiunile dețin iluzia de a fi libere când de fapt ele nu sunt 
altceva decât alegerea uneia, fie prin lipsa opțiunii, fie 
consimtita, ceea ce nu mai înseamnă opțiune în niciun fel. 

O strategie opozitionista polarizează opțiunea. 

Iar faptul că alegem între două opțiuni extreme nu e o soluție 
pentru rezolvarea unor probleme deosebit de complexe, precum 
încălzirea globală, războiul sau sistemul de sănătate, întrucât 
creierul este forțat să răspundă la întrebarea „pe care“, fără să se 
mai gândească la „ce.“ 

Imaginati-va că ar trebui să analizăm cinci 
sau zece posibilităţi justificate, dintre care niciuna nu este 


perfectă, și cea mai bună soluţie ar fi să se combine elemente 
aparținând fiecăreia. Cum ar fi luate deciziile? Și totuși, așa 
procedează gândirea intuitivă. Intuitia respinge ideea de „cea 
care este cea mai bună“ în favoarea lui „ce este cel mai bine“. 
Când reformulăm problema pentru creier, este uimitor cât de 
diferite sunt rezultatele. 

Obama se poate să fi apelat la polarizarea opțiunii 
în avantajul său în timpul întâlnirilor electorale democratice 
și alegerilor naţionale, dar, odată ce s-a asigurat că rămâne 
în cursa pentru președinție, el a realizat că polarizarea era 
un mecanism defectuos pentru procesul complex de luare 
a deciziilor. Soluția optima nu a fost niciodată Obama sau 
Hillary. Soluția însemna amândoi, lucrând împreună. Conform 
acestei logici, Statele Unite ar fi avut și mai mult de câștigat 
dacă ar fi fost depășit partizanatul și lui McCain, cel mai 
experimentat candidat dintre toţi, i-ar fi fost oferită o funcție 
în cabinet. O dată în plus, ar fi trebuit să facem un salt uriaș 
pe scara evoluției, la fel de mare ca atunci când am ales să ne 
ridicăm în poziția bipedă. 


OPGAITIE ȘI COMPLEXITATE 


Ce determină o civilizaţie să înceapă să respingă 
idei, informații, cunoștințe și soluţii, renunțând la ele? De ce 
în secolul XXI opoziţia a devenit o supermemă? 

Toate drumurile duc înapoi la pragul cognitiv 
— acea discrepantd inevitabilă între ritmul lent în care 
creierul uman este capabil să evolueze și ritmul rapid în care 
complexitatea se intensifică. 


De exemplu, dati-i unui copil de numai cinci ani 
o jucărie foarte sofisticată si urmăriţi-l cum reacționează. O 
va abandona destul de repede. Apoi intrebati-l de ce nu vrea 
să se mai joace cu cea. De cele mai multe ori, răspunsul este: 
„Nu imi place“ sau „Nu mai vreau să mă mai joc.“ Foarte rar 
se întâmplă ca un copil să spună: „E prea greu.“ 

Același lucru este valabil și în cazul adulților. 

Puși în fata complexității, prima noastră reacție este 
să ne retragem spre ceea ce ne este cunoscut, chiar dacă ceea ce 
considerăm noi cunoscut înseamnă eșecul. Dar, pe lângă faptul că 
ne întoarcem la ceea ce ne este cunoscut, mai manifestam si un 
alt gen de reacție: frica. 

Suntem înzestrați din naștere să percepem 
adevărata schimbare ca pe o ameninţare, astfel că, în mod 
instinctiv, o respingern. Cu siguranţă, puţini dintre noi 
au curajul și tenacitatea să atace ceea ce este complex, 
necunoscut și riscant. La urma urmelor, în acest mod s-a 
ajuns la marile descoperiri. 

Însă cei mai mulți dintre noi nu au acest curaj. 
De ce? S-a dovedit că există o explicație evoluționistă simplă 
pentru modul nostru de a reacționa: când alegem ceea ce ne 
este cunoscut, noi reducem din pericol. În natură, animalele 
care gravitează în jurul a ceea ce le este deja cunoscut 
și înțeles își îmbunătățesc în mod frecvent șansele de 
supravieţuire, reducând din risc. 

Invers, când suntem dispuși să avern de-a 
face cu necunoscutul, ne asum4m un risc mult mai mare. 
Deși progresul le cere câtorva oameni să înfrunte pericolul 
în numele grupului lor, riscul crescut asociat cu căutarea 
noutatii este cel mai adesea evitat. În concluzie, prin procesul 


selecţiei naturale noi ne-am rafinat măsuri de precauţie 
cognitive puternice pentru a ne proteja fata de tot ceea ce 
înseamnă necunoscut şi posibil nociv. 

Doctorul Jeffrey M. Schwartz, psihiatru, lucrează 
în cercetare la University of California din Los Angeles și a 
studiat timp de mai multi ani reacțiile creierului uman fata 
de ideile străine și complexe. Pe parcursul cercetărilor sale, 
Schwartz a descoperit un motiv biologic simplu care justifică 
opoziţia: un sistem cu două niveluri, pe care creierul îl foloseşte 
pentru a gestiona sarcinile cunoscute şi cele necunoscute. 

Cel mai ușor mod de a înțelege studiul 
doctorului Schwartz este să ne gandim la creierul uman ca 
și cum ar fi o mare uzină. În interiorul oricărei uzine există 
sarcini de rutină care, odată stăpânite, nu mai necesită prea 
mare efort cognitiv. Aceste funcţii sunt atât de bine definite, 
încât ele sunt în mare parte îndeplinite de muncitorii a căror 
activitate poate fi ușor evaluată folosind repere simple, 
precum cantitatea și consecventa. 

În mod similar, în creierul uman, sarcinile 
cunoscute, care nu necesită aproape niciun gând conştient, 
sunt gestionate cu mare eficienţă de câtre ganglionii bazali, 
„centrul pentru deprinderi al creierului“. Sarcinile de rutină, 
cum ar fi să-ți faci un duș, să-ți ungi felia de pâine cu unt 
dimineaţa, să conduci aceeași mașină pe același drum spre 
locul de muncă în fiecare zi (orice gen de acţiuni care au fost 
învățate, însușite, stăpânite şi transferate mai departe ca 
deprinderi) ajung să fie „împinse mai jos“ spre ganglionii 
bazali din creier. 

Dar, fiecare uzină are nevoie și de directori, 
cum ar fi directorul executiv, care să se ocupe de sarcini 


care nu sunt chiar de rutină — responsabilităţi care includ 
negocierea, gestionarea crizelor, planificarea strategică și alte 
funcţii mai putin obișnuite. 

Jobul unui director executiv este echivalent cu 
sarcinile complexe îndeplinite de cortexul frontal — aceeași 
zonă a creierului uman care începea să se dezvolte cu 
viteza luminii (la scară evoluționistă), atunci când ființele 
umane deveneau bipede si se constituiau în grupuri sociale 
sofisticate. Aceasta este partea creierului care procesează 
informaţii noi şi rezolvă probleme dificile și, asemeni unui 
director executiv, cere bani grei pentru abilitățile sale. 

Schwartz subliniază că misiunea ganglionilor 
bazali este „să elibereze resursele de procesare ale cortexului 
frontal“. Astfel, odată ce sarcinile devin obișnuite, creierul 
se debarasează de ele. În acest fel, rămâne mai multă energie 
disponibilă pentru sarcinile necunoscute și complexe ce 
urmează să fie îndeplinite în cortexul frontal — directorul 
executiv al creierului. 

Pentru a ilustra felul în care sistemul cu două 
niveluri operează în lumea reală, Schwartz face referire la 
un automobil. Ca să poți învăța să conduci un vehicul, este 
nevoie de multe procese cognitive complexe, care consumă 
rapid toată memoria noastră imediată pe termen scurt si 
solicită atenția completă a cortexului frontal. Acesta este 
motivul pentru care, după prima lecţie de conducere auto, 
ne simtim complet extenuati, deși singurul efort fizic pe 
care l-am făcut a fost acela de a învârti volanul și de a apăsa 
pedala de frână. 

Dar, odată ce am devenit stăpâni în arta 
șofatului, lucrurile se schimbă. Conducem fără să ne gândim 


în mod conștient la ceea ce facem. Deseori, șofăm pe 
drumuri cunoscute fără să ne amintim nimic, deși evităm 

ca prin miracol trecători, alte mașini, să trecem pe roșu la 
sernafor și să facern viraje greșite. Cum? Când sofatul devine 
atât de obișnuit, încât nu mai este nevoie de nicio gândire 
conștientă, poate fi transmis mai departe spre ganglionii 
bazali, unde sarcinile sunt executate pe pilot automat. 

Dar ce se întâmplă când ritmul schimbării se 
accelerează și mediul în care trebuie să navigăm devine tot mai 
necunoscut și mai complex? 

Imaginati-va pentru o clipă că trebuie să 
conduceţi mașina pe o rută diferită spre locul de muncă 
în fiecare zi, astfel încât fiecare punct de reper vă este 
necunoscut. Mai mult, închipuiți-vă că vi se cere să conduceţi 
un tip complet diferit de vehicul și sunteţi nevoit să faceți 
mai multe opriri necunoscute de-a lungul traseului și se mai 
și presupune că trebuie să ajungeti la destinație la timp. 
Pentru a procesa acest volum mare de informații absolut noi 
trebuie să angajam complet cortexul frontal. În lipsa oricărui 
element cunoscut, este imposibil să delegăm chiar cea mai 
neînsemnată sarcină ganglionilor bazali. În acest mod, 
complexitatea care se accelerează duce la supraincarcarea 
cortexului frontal — echivalent cu solicitarea adresată unui 
director executiv de a soluţiona o criză în cadrul corporației 
în fiecare secundă a fiecărei zile. 

Este cumva de mirare că noi ne opunem în mod 
reflex fata de orice cât mai repede cu putință? Opoziția 
reduce și norma de lucru, și riscul. 

Într-un articol din 2006, „The Neuroscience 
of Leadership“ [Neurostiinta leadershipului], David Rock 


| se] i eee 


și Schwartz observau că „schimbarea înseamnă durere“. 
Conform celor doi oameni de ştiinţă care au studiat 
capacitatea de rezistență a ființei umane la schimbare, la 
locul de muncă, „mare parte din ceea ce fac managerii la 
locul de muncă — modul cum vând idei, conduc întâlniri, 
administrează si comunică — este atât de adânc intrat în 
rutină, încât ganglionii bazali sunt cei care conduc show-ul. Să 
încerci să schimbi orice obișnuință sau idee adânc înrădăcinată, 
necesită mult efort, sub forma atenţiei. Acest lucru conduce 
adesea la un sentiment pe care mulți îl găsesc inconfortabil. De 
aceea, ei fac tot ce pot pentru a evita schimbarea.“ 

Dar studiul nu se oprea aici. Cei doi oameni 
de știință explică totodată de ce evitarea si opoziția sunt 
alimentate de teamă. 

Ambii fac trimitere la lucrarea doctorului 
Edmund Rolls de la Oxford University, acesta fiind primul 
care a demonstrat că discrepantele dintre ceea ce presupunem 
şi ceea ce este realitate „ies la iveală într-o tehnologie a 
vizualizării ca niște semnale puternice de lumină“. S-a 
dovedit că discrepantele dintre ceea ce noi ne așteptăm să se 
întâmple și ceea ce se întâmplă de fapt sunt în mod automat 
înregistrate ca „erori“ de către cortexul frontal orbital, o zonă 
a creierului care este în mod direct conectată la „rețeaua 
de circuite a fricii“, nucleul amigdalian. Conform lui Rock și 
Schwartz, „creierul trimite în afară mesaje puternice pentru 
a spune că ceva nu este în regulă, iar capacitatea pentru o 
gândire mai intensă este scăzută. Însăși schimbarea amplifică 
stresul și disconfortul”. 

Ei mai observă că „şi cortexul orbitofrontal, 
și nucleul amigdalian sunt printre cele mai vechi parti 


ale creierului mamiferelor“. Prin urmare, abilitatea de a 
înregistra erori între ceea ce noi ne aşteptăm și ceea ce se 
întâmplă în realitate i-a ajutat pe cei dintâi strămoși ai noştri 
să își asigure supraviețuirea. 

Rezultatele importantei cercetări a lui Schwartz 
și Rock indică faptul că se manifestă o rezistenţă biologică 
naturală fata de orice este complex. Mai mult decât atât, 
întrucât opoziţia este o modalitate eficientă de a reduce 
complexitatea, nu este deloc surprinzător că se intensifică un 
comportament opozitionist. Dacă prima crește, la fel face si 
cea de-a doua. 

Odată ce am atins un prag cognitiv, începem să 
respingem în mod unilateral date, idei si soluții, într-o încercare 
prost gândită de a face complexitatea pestionabilă. 

Altfel spus, când creierul nostru nu este pregătit 
pentru o sarcină, reducem sfera sarcinii pentru a o face să 
corespundă abilităţilor noastre. Este o formă periculoasă de 
inginerie pe dos, în care unele probleme sunt simplificate 
pentru a corespunde soluţiilor de care dispunem — soluţii 
care au existat în jurul nostru timp de ani de zile și care nu au 
funcţionat. 

Fără instrumente cognitive menite să 
administreze niveluri tot mai mari de complexitate, încercările 
de a zădărnici opoziţia eșuează, în general. Într-un mediu 
unde există prea multe variabile care se modifică rapid, 
creierul caută explicații simple si mai puține opțiuni 
pentru a instaura ordinea. Și totuși, în tot acest timp noi 
știm foarte bine că, pentru a supraviețui complexităţii, 
cheia este să extindem diversitatea si opţiunea, nu să le 
obstructionam. 


P54) eee 


CPRIMARER INTUITIE! 


Când încurajăm evoluţia intuitiei, atacă 
originea esenţială a opoziţiei. Cu cât ne dezvoltăm mai mult 
capacitatea cognitivă de a gestiona o situaţie complexă mai 
mare, cu atât mai mult dominăm pornirea impulsivă de a 
suprasimplifica problemele noastre. 

Schwartz formula această idee în felul următor: 
„Rezultatele sugerează că în momentul intuitiei, este creat 
un set complex de conexiuni noi. Aceste conexiuni au 
potenţialul de a întări resursele noastre mentale și de a 
învinge rezistenţa creierului faţă de schimbare“. 

Sună destul de simplu. Nu trebuie decât 
să încurajăm intuiţia — abilitatea naturală a creierului 
nostru de a procesa complexitatea — și „rezistenţa fata de 
schimbare se diminuează.“ 

Cu excepția unei mici probleme: știm acum că 
opoziția subminează intuiţia. 

Începând din 1938, odată cu primele 
experimente ale lui Pavlov privitoare la rolul pe care 
stimularea pozitivă și negativă il au asupra provocării 
salivei la câini, și continuând cu anii 1970, când B.F. 
Skinner a publicat Beyond Freedom and Dignity [Dincolo 
de libertate si demnitate] (sau, după cum ne referim în 
mod obișnuit la aceasta lucrare în mediul universitar, 
Dognity), specialiştii în psihologia comportamentală au 
adunat dovezi de necontestat care evidenţiază faptul 
că observația critică, stimularea negativă și rigiditatea 
institutionalizata inhibă creativitatea, productivitatea și 
creșterea. Să luăm cazul unui copil care a fost supus unui 


mediu critic și să observăm care sunt efectele: retragerea 
în sine, nivel scăzut al respectului de sine, teamă și o lungă 
listă de comportamente aberante. Nici ființele umane, 
nici animalele nu prosperă în medii critice, în care sunt 
încurajate teama de eşec și respingerea. 

Astăzi, specialiștii în neurostiinta descoperă 
că acele condiţii necesare pentru stimularea intuitiei 
corespund într-un mod remarcabil mediilor de care avem 
nevoie pentru a încuraja creativitatea. Studiile arată 
că relaxarea și confortul de a-ţi lăsa mintea să zboare, 
eliminarea factorilor care distrag atenţia $i stimularea 
pozitivă încurajează manifestarea intuitiei. Desi, ca să fim 
cinstiţi, aceiași cercetători subliniază că intuiţia se mai 
poate manifesta și în momente de presiune extremă, cum 
era cazul lui Wag Dodge. Natura spontană a intuitiei face ca 
ea să se manifeste oricând, însă noi detinem nenumărate 
dovezi câ mediile pozitive, relaxate si creative ar putea 
crește posibilitatea manifestării acestei forme timide de 
rezolvare a problemelor. 

De exemplu, aproape oricine este familiarizat 
cu practica obișnuită a brainstormingului. Regulile 
brainstormingului sunt simple: odată ce ne aflam în fata 
unei probleme, nimic nu e deplasat. Principiul fundamental 
in brainstorming este că nicio idee, soluție sau sugestie nu 
pot fi criticate. Comentarea ideilor celorlalți este absolut 
interzisă, la fel presiunea socială, manipularea, persuadarea 
si orice altă tactică care inhibă fluxul gândirii novatoare. 
Formulat în cuvintele chimistului și autorului de lucrări de 
specialitate Linus Pauling, „cea mai bună cale de a ajunge la o 
idee valoroasă este să ai o multime de idei“. 


Brainstormingul funcţionează în condiţiile unui 
mediu sigur, stimulativ, relaxat, în care creierul poate să se 
joace fără teama de consecințe negative. 

Cu toate acestea, din nefericire numărul sesiunilor 
de brainstorming care eșuează e mai mare decât al celor reușite, 
din cauza comportamentului opozitionist, fie el unul subtil 
sau fățiș. O sprânceană ridicată, o înclinare de cap pot fi luate 
drept un indiciu de dezaprobare. Ca urmare, deși practica 
brainstorming-ului a fost foarte populară în anii 1970 si 1980, 
în secolul XXI este în mare percepută ca o pierdere de timp, 
incapabilă să genereze vreo descoperire semnificativă. 

De altfel, cu cât economia ajunge să fie 
mai agitată, cu atât mai repede dispar exerciţii de tipul 
brainstormingului, deși chiar acest gen de gândire 
neconvenţională este foarte necesar în vremuri de criză. 
Excursiile organizate pentru personal, consilierea, exerciţiile 
de team-building sunt considerate un lux, așa că sunt 
prirnele tăiate din buget. Presiunea economiei se manifestă 
prin teamă, rigiditate şi conformism, iar creativitatea $i 
inovaţia sunt percepute ca fiind tot mai riscante. 

Marginalizarea gândirii inovatoare și a soluțiilor 
reprezintă unul dintre cele mai periculoase efecte ale supermemei 
opozitioniste. Cu cât e mai mare opoziţia, cu atât mai greu îi e 
instituției să-și spună cuvântul. 

Dar, dacă suntem conștienți de caracterul nociv 
al opoziţiei, oare nu ne-am putea apăra de efectele ei asupra 
noastră, a copiilor nostri, a ţării noastre? La urma urmelor, 
acum înţelegem că pragul cognitiv generează opoziţia, că 
opoziţia paralizează progresul și că progresul este esenţial 
pentru a preveni colapsul. 


Civilizaţiile anterioare nu deţineau aceste 
informaţii. De asemenea, noi înțelegem că suntem 
programati biologic să rezistăm chiar acelor schimbări 
de paradigmă de care este nevoie pentru a ne asigura 
supraviețuirea. Cei dinaintea noastră nu știau nici acest 
lucru. 

Mai mult decât atât, detinem dovezi că un 
proces cognitiv, intuiţia, poate demonta complexitatea, 
demonstrând că opoziţia nu este necesară. Civilizatiile 
anterioare nu făcuseră această descoperire. 

Având toate aceste informatii prețioase 
de partea noastră și toată tehnologia avansată de care 
dispunem, cu siguranță că omul modern nu este nevoit să 
urmeze același tipar care a condus la dispariția civilizaţiilor 
străvechi. 

Însă opoziţia iraţională este doar una dintre 
supermeme, doar unul dintre obstacolele create de om, în 
calea progresului modern. 

Mai sunt încă patru. 


S. PERSONALICRREA vinei. 
SUPERITTIEMA Ma. e 


La sfârșitul lui 2009, un tânăr nigerian de 
douăzeci și trei de ani, agent Al-Qaida, urca într-un avion 
Northwest Airlines, pe care avea de gând să-l arunce în aer. 
Era în ziua de Crăciun. A fost imobilizat de pasageri și predat 
autorităţilor când avionul a aterizat la Detroit. 

Incidentul le-a trezit multora amintiri dureroase 
legate de 11 septembrie, însă pentru mine era un groaznic 
memento al faptului că, în numele progresului, credinţe 
iraționale și sacrificiul uman continuă să existe în secolul 
XXI. Nu suntem decât putin mai sofisticati. Nu mai există 
preoţi mayasi care să sacrifice nou-născuţi în vârful unei 
piramide: astăzi avem avioane. 

Seara, președintele Statelor Unite ordona să 
fie investigată urgent breșa creată în siguranța noastră 
naţională. 


Conform ziarului New York Times, în conferința 
de presă ce a urmat incidentului, președintele Obama 
caracteriza problema ca «un eșec de sistem» al aparatului de 
siguranţă al naţiunii“. Investigația avea să scoată la iveală 
Faptul că agenţiile guvernamentale primiseseră din partea 
serviciilor secrete străine informaţii care avertizau că o 
persoană de naționalitate nigeriană pregătea un atac. Dar 
comunicarea între agenţii nu a funcţionat. lar informaţia nu 
a ajuns niciodată la serviciul de siguranță al aeroportului. 

Evaluarea lui Obama, care vorbise despre un 
„eşec de sistem", era un semn promiţător. Guvernul părea 
pregătit să facă fata unei probleme extrem de complexe, 
cu nenumărate aspecte: o confluență periculoasă de 
protocoale guvernamentale, tehnologie, delict detestabil, 
diplomație, economie, comunicaţii, instincte biologice, 
credinţe religioase și drepturi ale omului și civile. Odată ce 
preşedintele eticheta problema drept una de sistem, eu, la fel 
ca mulți americani, am presupus că avea să urmeze o soluţie 
de sistern. 

Numai că Obama a făcut stânga-împrejur. 
Președintele a pornit în căutarea vinovaţilor individuali. 

În Times se comenta: „A spus că ordonase 
agenţiilor guvernamentale să-i înmâneze un raport 
preliminar până joi în legătură cu ceea ce s-a întâmplat și a 
mai adăugat că «va insista asupra responsabilităţi la fiecare 
nivel»“. Cu cât presiunile din partea reporterilor erau mai 
mari, cu atât mai insistent devenea preşedintele ca toți 
cei responsabili pentru eșec să răspundă pentru greșelile 
lor. Când a schimbat perspectiva și s-a concentrat asupra 
indivizilor, sarcina dificilă de a identifica motivele culturale, 


tehnologice si teritoriale ale esecului s-a mutat pe un plan 
secund. 

Cineva trebuia să plătească. Nu i-a luat mult 
timp presei să înceapă să speculeze cine era tapul ispasitor. 
Janet Napolitano, secretarul de stat pentru Securitate 
Internă al lui Obama, a devenit rapid candidatul principal 
la acest rol întrucât, cu ceva zile înainte ca președintele să 
anunţe că noile măsuri de securitate eșuaseră, Napolitano 
sustinuse o nefericită conferinţă de presă pentru a da 
publicității vestea că „sistemul funcționa“. Mai târziu, 
Napolitano era forțată să dea înapoi chiar ea, afirmând: 
„Sistemul nostru nu a funcţionat în acest caz“ — dar nu 
înainte ca Dan Burton, din Camera Reprezentanților, și alții 
să înceapă să ceară demisia ei pentru „subminarea încrederii 
americanilor“. 

Însă Napolitano nu era singura autoritate 
căreia i se cerea capul. În scurt timp, presa arăta cu degetul 
spre Dennis C. Blair, directorul Securităţii Naţionale. Apoi, 
blogurile, care susțineau sus și tare că Secretarul de stat 
Hillary Clinton era responsabilă, începeau să explodeze pe 
toate reţelele de pe internet. Cineva descoperise că tatăl 
teroristului anunţase Ambasada Statelor Unite din Nigeria, 
avertizându-i că fiul său era o adevărată ameninţare. Cum 
toate ambasadele raportează secretarului de stat, eșecul 
Departamentului de Stat care pusese viză pe pașaportul 
teroristului o aducea din nou în lumina reflectoarelor pe 
Clinton. 

Mai erau și alti candidați la acest rol: Leon 
Panetta, noul director al CIA; Robert Mueller, șeful FBI, 
Keith B. Alexander, directorul Administraţiei Securității 

Nationale, pentru a numi doar cativa. Apoi, Dick Cheney s-a 
raliat cu dreapta republicană, iar reprezentantul New York- 
ului, Peter King, și al statului lowa, Steven King, l-au acuzat 
chiar pe președinte de breșa din securitate. „Atitudinea 
deloc categorică în fata terorismului“, de care dădea dovadă 
Obama, devenea cauza principală a înnoirii atacurilor. 

Cu toate că Obama diagnosticase initial bresa 
din siguranţa națională ca o problemă de sistem, publicul 
cerea o vânătoare de vrăjitoare. Curând, emisiunile de la 
radio și talk show-urile, asediate de voci înfricoșate, se 
alăturau politicienilor care-și expuneau deschis opiniile. 
Întrebarea ce persista în mintea tuturor era următoarea: cine 
era responsabil si de ce nu fusese rezolvată problema? 

Dar dacă problema era într-adevăr una de 
sistem, atunci concentrarea asupra erorilor comise de una 
sau două persoane nu ar fi fost de prea mare ajutor. Credea 
cineva că, prin îndepărtarea unui șef al unei agenții — 
oricare agenţie —, călătoria cu avionul devenea mai sigură? 
Ar fi redus asta numărul atacurilor? 

Oare o problemă de sistem nu cere o soluție de 
sistem? 


PERSONALIZAREA VINE! 


Răspunsul administraţiei fata de atacul asupra 
aparatului companiei Northwest Airlines nu era ceva ieșit 
din comun. De fapt, sunt multi cei care susţin că, atunci când 
vine vorba despre politică, este absolut normal să arunci 
responsabilitatea în spatele unuia sau a doi indivizi. 


$i, într-o oarecare pivintd, au dreptate. „Jocul 
vinei“ explică de ce atât de multe dintre problemele noastre 
complexe rămân nerezolvate și sunt apoi transferate de la o 
generaţie la următoarea. 

De-a lungul istoriei, civilizațiile au urmat un 
tipar clar în care responsabilitatea pentru unele probleme 
complexe este pusă pe umerii indivizilor ori de câte ori 
problemele complexe trenează. De fapt, cu cât problema este 
mai mare si mai periculoasă, cu atât mai probabil este ca 
responsabilitatea să fie atribuită câtorva persoane. Și nu 
doar șefilor de stat. Uneori îi invinovatim pe liderii religioși. 
Alteori, șeful nostru, fosta soţie sau fostul sot, avocatul, 
vecinii, medicul, părinţii sau brokerul sunt responsabili 
pentru necazurile noastre. Sau ne invinovatim pe noi înșine 
într-un mod dur si nemilos. 

Eu numesc acest fenomen personalizarea vinei, 
o supermemă care, la fel ca alte supermeme, este un răspuns 
ce se manifesta în mod firesc în fata impasului și a pragului 
cognitiv. 


Modul în care operează personalizarea vinei 
este simplu: când liderii devin incapabili să soluţioneze 
problerne complexe, periculoase, ei transferă indivizilor 
responsabilitatea pentru gestionarea acestor ameninţări. Pe 
măsură ce are loc acest transfer, atenţia tuturor, resursele 
și eforturile necesare pentru a aborda unele eșecuri sociale 
adânc înrădăcinate sunt lăsate de o parte, în favoarea 
persecuției. 

Totuși, astăzi, problemele noastre cele mai 
persistente, cele mai amenințătoare sunt toate probleme 
de sistem — rezultatele secundare nedeliberate ale 

unei rețele strânse de procese, instituţii sociale, legi, 
tehnologii, comportamente, valori, credințe, tradiții si 
îngrădiri evoluționiste. Probleme cum sunt intensificarea 
infractionalitatii, creșterea populaţiei, sustenabilitatea 
ecologică, recesiunea și terorismul pandemic sunt rezultatul 
multor forte cunoscute și necunoscute care acționează in mod 
dinamic, catalizator și adesea aleatoriu. Asemeni unei pungi 
de bile de joc aruncate pe podea, motivele amenințărilor 
noastre celor mai mari se răspândesc pretutindeni, fără să 
urmeze niciun tipar și nicio cauză sau efect evidente. 

Să vorbim despre complexitate. De unde să 


incepem? 

Din păcate, adevărul este că, până în acest moment, 
noi nu am dezvoltat procese eficiente pentru gândirea și 
rezolvarea unor probleme de sistem majore. Astfel încât, în loc 
să rămânem paralizati de complexitate, ne indreptam mai 
degrabă spre explicații, convingeri și atitudini mai simple. 
Astfel, ajungem să invinovatim indivizi pentru ceea ce știm 
deja că sunt probleme complexe, adânc înrădăcinate. 


CÂT DE DARNICI SUNTEM în A LE 
ATRIBUI ALTORA RESPONSABILITATEA 


După cum spune și Robert Half, figură 
emblematica a businessului american, „căutarea acelei 
persoane pe care urmează s-o invinovatim este întotdeauna 
încununată de succes." Bine formulat. 

Având o finalitate atât de solidă, este greu să 
reziști tentatiei de a atribui cele mai spinoase probleme 


incompetentei individuale. Astăzi, impulsul de a atribui 

o vină personală pentru probleme de sistem încă se mai 
manifestă. Mai mult, să arăţi cu degetul spre cineva este încă 
un obicei frecvent în afaceri, precum și în politică. 

Criza recentă din industria de automobile din 
Statele Unite a furnizat un exemplu grăitor pentru modul în 
care am devenit o civilizaţie care transferă în mod reflex vina 
pentru problemele sistemice pe umerii indivizilor. 

În 2008, fiind în pragul falimentului, șefii 
celor mai mari trei companii producătoare de automobile 
din Statele Unite au decis să solicite în faţa Congresului 
suma de 34 miliarde de dolari în împrumuturi pentru a-și 
„restructura afacerea“. Producătorii de automobile declarau 
că mii de locuri de muncă din sectoarele de producţie, service 
și piese de schimb vor fi pierdute dacă guvernul Statelor 
Unite nu le acordă asistenţă financiară de urgenţă. Era un 
ultim efort disperat de a evita închiderea porților pentru 
companiile lor. 

Prima reacţie din partea celor mai multi 
americani a fost una previzibilă: opoziția. La urma urmelor, 
acestea erau companii cotate la bursă și guvernul nu avea 
niciun amestec în afacerile cu automobile. Oamenii care au 
căzut victime acestei supermeme opozitioniste obiectau 
cu vehemență fata de o posibilă susținere financiară 
guvernamentală, fără să poată sugera vreo idee în direcția 
sprijinirii acestei industrii și salvării ei de la colaps. 

Dar întreaga economie a Statelor Unite era în 
cădere liberă, scufundându-se într-o recesiune periculoasă 
declanșată de neplata ipotecilor uriașe, de scăderile 
dramatice înregistrate de piața imobiliară si bursa de valori, 


de riscul prăbușirii sistemului bancar. Mai rău de atât, 
Statele Unite puneau la pământ odată cu ele și economiile 
altor tari industrializate. Ştirile zilnice gemeau de concedieri 
masive; proprietarii de imobile, oamenii de afaceri şi întreg 
Wall Streetul luptau din răsputeri să rămână pe linia de 
plutire. Ţinând seama de acest context, guvernul nu avea 
altă opțiune decât să ia în serios solicitarea producătorilor de 
automobile, în ciuda opoziţiei largi. 

În ceea ce mă privește, asemeni altor americani 
îngrijorați de spirala descendentă, priveam cum directorii 
executivi din industria auto de top se adunau la Washington 
pentru a prezenta situația sub jurământ în fata Congresului. 
Fiecăruia dintre ei i se ceruse să supună atenţiei Congresului 
documentele contabile, prognozele de vânzări și planurile 
de rambursare a împrumuturilor în prealabil audierilor 
televizate, astfel încât sesiunea de întrebări şi răspunsuri 
live nu era atât un efort de informare, cât unul de relații 
publice. Chiar și așa, era fascinant să remarci cum cele două 
supermeme — opoziţia și personalizarea vinei — modelau 
întrebările, depozitia si, în cele din urmă, finalitatea unei 
drame naţionale. 

Pe lângă faptul că se opunea acordării de 
împrumuturi din banii contribuabililor pentru a salva 
de la colaps corporaţii private, adunarea congresmanilor 
a formulat acuzaţii în mod repetat, afirmând că înșiși 
directorii executivi din industria de automobile erau cei 
vinovați pentru pierderea cotei de piaţă globale și pentru 
falimentul iminent al companiilor lor. În fond, Congresul 
dorea să știe de ce contribuabilii ar trebui să le acorde sprijin 
financiar unor companii responsabile de propriul dezastru. 


Brusc, directorii din industria de automobile, cândva 
atotputernici, erau tratați ca și cum ar fi cerut bani pentru 
ferma familiei, și nu ca să slaveze o industrie mai veche de o 
sută de ani, crucială pentru economia americană. 

Apoi, pe nepusă masă, unul dintre congresmani 
i-a întrebat pe directori câți dintre ei zburaseră cu un avion 
privat ca să poată fi prezenţi la audieri. Directorii erau 
perplecsi de uimire. Toţi au ridicat mâna la unison şi păreau 
nedumeriti de relevanta întrebării pentru împrumuturile de 
care aveau nevoie. 

În doar câteva minute, fotografia directorilor 
executivi cu mâinile ridicate era peste tot. După ce s-a aflat 
că aceştia zburaseră în avioane private până la Washington, 
D.C., fiecare politician, comentator politic, gazdă de talk-show, 
reporter şi cetățean îşi exprirna indignarea, obiectând 
brusc fata de ideea de a ajuta niște directori bogați, care nu 
foloseau avioane comerciale ca noi ceilalți. 

Însă colapsul industriei de automobile nu era 
nici pe departe vina câtorva oameni care foloseau avioane 
private. Nu avea niciun sens ca ei să fie învinuiți pentru 
eșecul unei întregi piețe. Totuși, ecuaţia a devenit rapid „noi“ 
versus „ei“, pe măsură ce oamenii începeau să asocieze flota 
de avioane private cu o mentalitate de mână spartă. În loc să 
strângă rândurile pentru a ajuta o industrie aflată în colaps și 
să prevină pierderea a milioane de locuri de muncă, națiunea 
isi îndrepta frustrările spre trei directori executivi puși in 
încurcătură de o întrebare. 

Apoi, exact trei luni mai târziu, Rick Wagoner, 
director executiv la General Motors, devenea previzibilul 
tap ispăşitor. Președintele Statelor Unite l-a concediat, iar 


cetățenii americani respirau usurati în timp ce urmăreau cum 
un director bogat își primea pedeapsa. Puţini ar fi de acord că, în 
mijlocul unei crize financiare globale, trei luni sunt insufidente 
pentru a aprecia dacă Wagoner putea sau nu să redreseze GM, 
dar asta nu era o problemi. Era bine pentru relaţiile publice 

să fie invinovatit cineva pentru dezastrul din industria de 
automobile și, în acel moment, Wagoner a ieșit la sorți. 

Cu toată senzaţia de usurare care vine odată cu 
identificarea unui vinovat, adevărul este că industria auto 
fusese lovită de aceleași forțe ale recesiunii care distrugeau 
piaţa imobiliară, care făceau ca toţi retailerii importanţi să 
raporteze pierderi semnificative în vânzări și care inghetau 
creditarea și pieţele de capital din întreaga lume. Aceleași 
forțe ale recesiunii dădeau lovitura finală unei industrii deja 
vlăguite de concurenţa străină, de contractele costisitoare 
negociate de sindicate, de prețurile tot mai mari la benzină și 
de politici tarifare și import-export antagonice. 

Chiar dacă vă spuneți că industria auto își 
merita soarta pentru că nu a creat suficient de repede mașini 
cu alimentare eficientă, este posibil ca această industrie 
să fi supravieţuit pentru a duce mai departe lupta, dacă o 
recesiune gloabă fără precedent nu i-ar fi îndepărtat clienții. 
Cu toate acestea, în loc să ia în considerare multitudinea de 
motive pentru care producătorii de automobile se aflau în 
impas, era mult mai simplu ca vina să fie personalizată. 

Atitudinea noastră punitivă greşit îndreptată 
spre directorii executivi din industria auto s-a finalizat cu 
refuzul de susținere financiară a unei parti vitale a economiei 
americane, ce avea să declanșeze pierderea a milioane de 
locuri de muncă. Aceasta este problema cu personalizarea 


vinei: deși este posibil să ne simţim bine pe termen scurt, 
nu face nimic pentru rezolvarea unor chestiuni esenţiale, de 
sistem. De fapt, ea mai degrabă ne exacerbează pretențiile, 
ducând la și mai multe consecinţe, care se adaugă unui haos 
care era deja indiscernabil. 


IGNORARER FAPTELOR 


America a avut o reacţie similară când s-a aflat 
că AIG oferise prime directorilor săi executivi după acordarea 
ajutorului financiar guvernamental. 

Contractele de muncă prin care AIG se obliga să 
plătească prime conducerii erau în vigoare cu mult înainte 
de aise fi solicitat guvernului Statelor Unite să susțină 
financiar gigantul AIG, care era în pragul falimentului. 
Totuși, indignarea publică a crescut imediat, în urma 
distribuirii de stimulente financiare fiecărui director 
responsabil de eșecul companiei. La fel ca Rick Wagoner, 
noul director executiv al AIG a fost chemat să prezinte sub 
jurământ care era situația, în fața Congresului. În acest caz 
însă era vorba de un director care avusese destul tact să 
accepte funcţia oferită de AIG pentru un salariu de numai un 
dolar pe an. lar asta l-a salvat de la a fi singurul invinovatit 
pentru problemele cu care se confrunta AIG. Istet. 

Totuși, când te uiţi la dezastrul primelor de 
la AIG din perspectiva lui John Q. Publicul, este ușor de 
înțeles de ce s-a inflamat o ţară întreagă. Un număr record de 
americani își pierdeau locuinţele și joburile, pensionari care 
făcuseră economii toată viata dintr-odată se trezeau că nu 


* Nume generic pentru ideea de om obişnuit. (n.r.) 


mai puteau să se bucure de pensie, iar oamenii erau obligaţi 
să taie din fondurile pentru asigurări, medicamente si vizite 
la doctori. Familii întregi se întrebau dacă își permiteau 
să-și trimită copiii la facultate, să-și cumpere cauciucuri 

noi la mașini sau să-și plătească ratele pentru cardurile de 
credit. În acest climat, orice veste legată de orice fel de profit 
neașteptat era însoțită de un val de furie. 

Dar, dincolo de convingerile noastre si de 
sentimentele personale, ce stim de fapt despre acest sprijin 
financiar, care sunt datele verificabile de care dispunem cu 
adevărat? 

Conform celor relatate de Anne Szustek de la 
Associated Press, AIG primise aproximativ 153 miliarde de 
dolari ca sprijin financiar din partea guvernului Statelor 
Unite. Cetăţenii americani s-au revoltat când au descoperit 
că aproxirnativ 165 milioane de dolari din această sumă 
fuseseră plătiți sub formă de bonusuri directorilor de la 
AIG — exact acele persoane pe care noi le consideram 
„responsabile“ pentru problemele financiare ale companiei. 
Însă adevărul este că bonusurile atât de controversate spre 
care fiecare, inclusiv președintele, și-a îndreptat atenţia, 
reprezentau o zecime dintr-un penny pentru fiecare dolar 
împrumutat de AIG. În lumina acestor realități, este de 
neînțeles cum o asemenea sumă insignifiantă a putut să 
scoată din minţi atât de ușor o tara întreagă. Pe vremuri, am 
fi recunoscut că aveam de-a face cu un amănunt irelevant, 
astăzi însă ne repezim orbiti de furie asupra câtorva oameni, 
pentru a-i invinovati de colapsul unor sectoare întregi de 
business si ne raportăm la noi înșine ca la niște „victime“ ale 
celor care sunt sursa răului. 


Oarecum similară este astăzi practica deja 
comună de a învinui acțiunile națiunilor străine, făcând apel 
la un singur personaj emblematic. Este covenabil să crezi 
că toate conflictele noastre internaţionale ar dispărea dacă 
anumiți lideri ar fi pur și simplu înlocuiți. Ne imaginăm că 
în spatele Al-Qaida se află Osama bin Laden și acest lucru 
ne face să credem că, atunci când îl vom captura, organizaţia 
va fi dezarmată si lumea va deveni un loc mai sigur. Dar 
realitatea ne arată că puterea organizaţiei Al-Qaida constă 
în celulele sale dispersate la nivel global, în mare măsură 
autonome. Dacă tăiern doar un cap al Hidrei nu înseamnă 
că vom pune capăt atacurilor de genul incidentului cu 
avionul Northwest Airlines; este mult mai probabil ca alte 
două capete să crească la loc (după cum ne spune mitologia 
greacă). 

Acest lucru nu îi oprește pe politicieni să insiste 
că în spatele lansărilor de rachete din Coreea de Nord 
se află Kim Jong II. Credern că, dacă îi acordam la fel de 
multă atenţie ca unor vedete de film și reluăm acordurile 
comerciale, va pune punct înarmării nucleare. 

La fel, credem că cea mai mare amenințare 
pentru tehnologia nucleară din Orientul Mijlociu este 
Mahmoud Ahmadinejad, președintele Iranului. Ne spunem 
că, dacă ţările vecine ar pune suficientă presiune economică 
asupra lui, acesta ar putea opri construirea de uzine pentru 
energie nucleară. Totuși, an de an, aceste tari continuă să 
aibă relații comerciale cu Iranul, sperând că într-o bună zi vor 
câștiga tehnologie pentru propriile lor programe nucleare. 

Pe liderii care acţionează altfel decât noi îi 
catalogăm imediat drept nebuni, imorali, nechibzuiti 


sau prost informați și atribuim vina pentru probleme 
socioeconomice care tin în mod profund de sistem unor 
persoane. Este mult mai uşor să considerăm responsabil un 
individ decât să abordărn probleme complexe, care au copleșit 
civilizaţii întregi timp de secole. Este mult mai ușor să credem 
că tot ceea ce trebuie să facem este să schimbăm felul de a 
gândi al cuiva sau, mai simplu, să îl eliminam. Este mult mai 
ușor să înlocuim datele verificabile cu credințe nefondate. 

Dar conducătorii politici de stat, ca și directorii 
executivi din industria de automobile și directorul executiv 
de la AIG, reprezintă voința unor culturi mai largi. Să 
invinovatim o persoană pentru necazurile noastre este ca 
și cum l-am invinovati pe Papă pentru lipsa locurilor de 
parcare de lângă biserica din cartier. V-aţi gândit vreodată 
câţi lideri au devenit șefi de stat în Israel, Irak, Yemen, 
Pakistan, Yugoslavia, Rusia, China și Statele Unite doar în 
timpul vieții voastre? A reușit vreunul din ei să aibă succes 
în soluţionarea celor mai periculoase probleme de sistem 
cu care se confruntă omenirea? Sau problemele globale au 
continuat să persiste si să crească în intensitate, indiferent 
cine a ajuns la tron? 

Cu toate acestea, an de an, ne agatam speranțele 
și învinuirile de soluţii unidimensionale și lideri carismatici, 
care arată cu degetul unul spre celălalt, de parcă acesta ar 
fi motivul pentru impasul sistemului. Și totuși, problemele 
cu care azi ne confruntăm sunt extrern de complexe și sunt 
departe de a fi o rezolvare găsită de o singură ființă umană. 
La fel ca noi, nici liderii noștri nu mai deţin capacitatea 
biologică de a rezolva probleme foarte complexe. 

Și nu este vina lor. 


ORBIT! GE AUTOINCRIMIARRE 


Deloc surprinzator, personalizarea vinei 
se extinde mult mai departe de liderii unei natiuni si ai 
corporatiilor publice. Cand o civilizaţie atinge un prag 
cognitiv, unde cornplexitatea problemelor depășește abilitățile 
sale cognitive, responsabilitatea pentru soluționarea unor 
probleme sociale dificile este atribuită în egală măsură 
cetățenilor obișnuiți. Desi se știe că milioane de oameni suferă 
de pe urma aceleiași afecțiuni, este mai uşor să invinovatim 
câțiva indivizi pentru eșecul lor, decât să înfruntăm presiunile 
înrădăcinate în sistem. Așa se face că cele mai grele probleme 
cu care ne confruntam, cum ar fi obezitatea, depresia si 
dependentele sunt reformulate ca nenorociri personale, pe 
care fiecare individ trebuie să le depășească. 

Astăzi, logica atribuirii responsabilitatii 
personale funcţionează în felul următor: noi, ca indivizi, 
Facem alegeri și aceste alegeri au consecinţe. Când facem 
alegeri greșite, rezultatul e neplăcut. Când facem alegeri 
înțelepte, avern succes la locul de muncă, în dragoste si 
viata. Ne comportăm într-un mod responsabil, și bogăţiile 
și fericirea sunt de partea noastră. Ne comportăm 
iresponsabil, și rezultatul va fi eșecul, urmat de disperare. 
Responsabilitatea personală a devenit noua mantră a 
secolului XXI. Oameni de pretutindeni — guru, politicieni, 
medici, profesori, părinţi, psihiatri, polițiști, justitiari și 
conducători de companii — propovăduiesc responsabilitatea 
personală și asumarea ei ca o modalitate de tratament 
pentru orice gen de probleme, mai mici sau mai mari, care ne 
deranjează. 


Deloc surprinzător, date recente, strânse de 
Marketdata, arată că industria dezvoltării personale a crescut 
în mod constant cu circa 10% pe an începând cu anul 2000 și 
a ajuns astăzi să fie o afacere de 8 miliarde de dolari numai în 
Statele Unite. Este adevărat: am cheltuit 8 miliarde de dolari 
în fiecare an ca să ni se spună cum să ne rezolvăm propriile 
probleme. 

Conform experţilor din domeniul dezvoltării 
personale, toate problemele noastre sunt pur și simplu o 
chestiune de cauză și efect. Nu are nicio importanţă care 
este problema în discuţie, dacă este vorba despre un debit 
pe cardul de credit, despre dependenţa de droguri, încălzire 
globală, infractionalitate, obezitate, un mariaj care nu merge 
sau o recesiune globală. Dormim așa cum ne așternem. 
Respectând câţiva pași simpli, fiecare dintre noi ar putea să 
învingă cele mai mari obstacole cu care se confruntă și să 
ajungă să aibă viata pe care şi-o doreşte. 

Sună perfect. Dar este oare și adevărat? Oare 
pentru a rezolva problema creșterii datoriei naționale şi 
problema obezității nu trebuie decât să facem alegeri mai 
bune? 

Aproape toţi cunoscutii mei reciclează si fac 
eforturi pentru a-și plăti împrumuturile. Ne straduim să 
scădem nivelul colesterolului din organismul nostru, să 
mâncăm mai puţine dulciuri, să economisim bani si să 
renuntam la furnat. Apelam la terapie și la medicamente 
psihiatrice mai mult ca oricând. Ne mai dorim și să fie pace 
în lume, să le asigurăm copiilor noștri un loc mai sigur în care 
să crească și să avem parte de energie curată, regenerabilă, 
iar pentru a obţine toate aceste lucruri facem multe sacrificii. 


Așa stând lucrurile, nu ar fi logic ca unele 
probleme sociale majore, cum ar fi sărăcia, schimbările 
climatice și datoria provenită din consum, să se stingă 
treptat pe măsură ce noi, ca indivizi, devenim mai 
responsabili, atâta timp cât fiecare își gestionează corect 
partea lui de responsabilitate? Nu este asumarea personală a 
responsabilitatii cea mai bună cale pentru a rezolva progresiv 
cele mai mari provocări ale noastre? Aşa s-ar spune. Se pare 
totuși că responsabilitatea personală are limitele ei. 


UN MOTOR MINUSCUL CL PUTERE 
LIMITATA 


Oricât de energic ar înota omul contra 
curentului, înaintează doar atât cât îi permite curentul, și, de 
foarte multe ori, acesta este pur și simplu prea puternic ca 
să i te poți împotrivi. Problemele majore de sistem nu sunt 
doar o chestiune de responsabilitate individuală. Problemele 
noastre personale nerezolvate apar în urma escaladării 
complexității, a unui prag cognitiv care se manifestă în mod 
firesc, a unor predispozitii biologice moștenite și a unor 
supermeme puternice, toate urzind o conspirație împotriva 
liberei voințe. În zilele nostre, rezistența pe care trebuie 
să o învingă cineva pentru a-și rezolva problemele sale 
„personale“ este de dimensiuni colosale. 

Într-un articol întitulat „Cum să-ţi foloseşti forța 
voinței în avantajul tău“, jurnalista Allie Firestone formula 
pe scurt această provocare: „Sunt convinsă că este foarte 
important să iti promiti că vei face schimbări în propria ta 

viata; de fapt, si eu o fac destul de des. Problema este, de prea 
multe ori, că vechiul meu fel de a fi (fără ore săptămânale de 
yoga, fără reglarea bugetului personal și fără să fi ajuns să 

am un apartament mai curat) revine în forţă înainte să pot 
măcar să mă prefac că m-aş tine de promisiunea făcută.“ 

Asta se întâmplă atunci când oamenii nu mai 
înțeleg care sunt problemele de sistem și care sunt cele 
personale. Este incornplet și nedrept portretul pe care ni-l 
facem când ne autoinvinovatim pentru fiecare dificultate, 
pentru că, procedând astfel, noi negăm însăși existența unor 
probleme de sistem. 

Dacă totul depinde de individ, atunci singurul lucru 
care trebuie îndreptat este comportamentul individual. 

Soluțiile pentru probleme complexe, cum ar fi 
reciclarea, al cărei scop e să pună capăt secatuirii resurselor 
naturale ajung să depindă de fiecare dintre noi, dacă ne 
depozităm sticla, cutiile de carton şi pungile de plastic 
în containere de culori diferite săptămânal. Dacă fiecare 
își respectă rolul și reciclează, problema va fi rezolvată 
sau, cel puţin, substanţial încetinită. Prin acceptarea 
responsabilitatii individuale, fiecare dintre noi devine o parte 
a soluţiei. 

De-ar fi atât de simplu! Să nu mă intelegeti 
greșit — eu chiar sunt o mare adeptă a reciclării. Trebuie 
totuși să recunosc că în fiecare vineri dimineața, când îmi 
golesc cu multa constiinciozitate pungile pline de sticle goale 
și ziare vechi, nu pot să nu îmi pun întrebarea de ce o fac. 
Mă întreb care este impactul gestului pe care eu și vecinii 
mei bine intenţionaţi il facem și mă îngrijorez gândindu-mă 
la raportul între reciclare și cea de-a doua maşină de gunoi 


care vine să colecteze grămada noastră de cutii de suc. Ce să 
mai spunem de benzina, emisiile de carbon şi energia de care 
este nevoie pentru a produce și tine în stare de funcționare 
cea de-a doua mașină de gunoi? Apoi mă întreb dacă îmi 
umplu containerele colorate pentru că asta mă face să fiu 
mai mulțumită de mine însămi sau pentru că o rămășiță 
preistorică din mine nutrește dorinţa de a se conforma. Știu 
eu într-adevăr dacă reciclarea ajută planeta? M-am gândit 
vreodată serios la această problemă? Pe ce date reale mă 
bazez? Și, dacă nu deţin aceste date, de ce continui să fac 
acest lucru? 

În cele din urmă, nu mai puteam suporta ideea. 
Trebuia să știu dacă era sau nu de vreun folos reciclarea și, 
exact așa cum mă temeam, credințele mele s-au dovedit a fi 
în dezacord cu realitatea. 

Am fost şocată să descopăr că, potrivit Agenţiei 
pentru Protecţia Mediului, mai putin de 3% din toate 
reziduurile generate de americani sunt deșeuri urbane. Cu 
alte cuvinte, chiar dacă fiecare persoană din fiecare cartier 
din această tara ar lua în serios asumarea responsabilitatii 
personale, impactul asupra planetei e neglijabil. 

Atitudinea mea e la fel de ambivalentă în ceea ce 
privește mărfurile ieftine. 

Odată cu explozia megastore-urilor de tipul Wal- 
Mart și Ikea, specializate în mărfuri de provenienţă străină, 
multi dintre noi am început să ne temem că economia 
Statelor Unite va fi invadată de mărfuri ieftine chinezești. 
Dacă am rezista pur și simplu in fata tentatiei de a cumpăra 
aceste mărfuri de import, am putea pune o presiune 
economică asupra Chinei pentru a reduce emisiile de 


carbon pe teritoriul lor. Acest lucru ar întări în același timp 
economia noastră internă, nu-i asa? Dar stiati că aceleași 
îngrijorări ne frământau în anii 1980, când americanii au 
intrat în panică pentru că japonezii invadau piaţa Statelor 
Unite cu mărfuri ieftine și, după cum se spune, curnpărau în 
mod sistematic acțiuni și proprietăți în Hawaii, Manhattan și 
San Francisco? 

În mod suprinzator, în ambele cazuri datele 
reale nu susțin paranoia noastră. Impactul pe care îl pot avea 
indivizii asupra restabilirii balanței comerciale este mult mai 
mic decât ne putem imagina. Am descoperit că mai putin de 
trei din fiecare o sută de produse vândute astăzi în Statele 
Unite provin din China. În anii 1980, procentul de bunuri 
japoneze era, de asemenea, mai mic de 3%. Astfel, chiar dacă 
fiecare cetăţean al ţării ar fi boicotat produsele japoneze 
atunci sau dacă le-ar boicota pe cele chinezeşti astăzi, 
impactul real ar fi unul minim — similar cu efectul real al 
reciclării. 

Mai târziu, am descoperit că mai putin de 6% 
din toate articolele aflate în depozitele uriașe de la Ikea erau 
produse în China. Înainte să aflu această informaţie, aș fi 
pariat bani grei că ele reprezentau peste 50%. 

Totuşi, chiar dacă acum sunt în posesia datelor 
reale, tot mă simt vinovată când cumpăr un hanorac cu zece 
dolari. Sunt destul de sigură că, dacă nu contribui la crearea 
unui dezechilibru în schimburile comerciale și la încurajarea 
agenţilor poluanti, exploatez totuși mâna de lucru a unui 
copil undeva în altă parte a planetei — sau să fac în așa fel 
încât magazinului de unde cumpăr eu o bluză ieftină îi e 
imposibil să plătească asigurarea medicală pentru angajații 


de la casierie. Și totuşi, pe de altă parte, dacă nu cumpăr 
bluza, casiera nu va fi dată afară? Nu va muri de foame un alt 
copil dintr-o tara străină? 

Nu încetez să ma întreb dacă nu cumva opțiunile 
mele personale nu generează problemele periculoase care 
astăzi, după cum constatăm, se inrautatesc. Îmi doresc din 
tot sufletul să fac ceea ce trebuie, dar se pare că nu mai sunt 
în niciun fel capabilă să înţeleg ce înseamnă asta. Problemele 
și soluţiile par să fie mult prea multifatetate, prea complexe. 
Practic, pe toate fronturile mă simt blocată. Şi, în același 
timp, vinovată. 

Asta se întâmplă când indivizii sunt 
responsabilizati pentru probleme sociale complexe. Efectul 
pe care îl putem avea asupra problemelor de sistem ajunge 
să fie mult prea exagerat, într-un efort de transferare a 
responsabilitatii eșecului dinspre instituții, lideri și experţi 
către omul de pe stradă. 


PRRADORULL CULTURII POP 


Pentru a înțelege cât de larg răspândită a ajuns 
personalizarea vinei în secolul XXI, să urmărim doar talk- 
show-urile din timpul zilei de la televizor, timp de o lună. 
Programe de televiziune populare, precum Oprah, Doctor 
Phil, The Suze Orman Show, Mad Money $i The Doctor Laura 
Show funcţionează toate pornind de la aceeaşi premisă de 
bază: noi suntem cei care ne controlăm viaţa și suferim sau 
prosperăm ca urmare a deciziilor noastre. Urmând o rutină 
zilnică, gazde celebre ne oferă sfaturi rapide despre curn 


să dăm jos kilogramele în plus, să economisim bani, să ne 
crestem copiii, să punem capăt sărăciei, să avem o carieră de 
succes, să îmbunătăţim o căsnicie şi să avem o relație mai 
profundă cu Dumnezeu. Avem nevoie doar de determinare și 
de un plan de bătaie. 

Cu toate acestea, an de an, numărul pesoanelor 
care devin obeze crește alarmant. Falimentele, datoria 
personală și naţională cresc și ele. Tot mai multe divorturi, 
abuzuri asupra copiilor, cazuri de alcoolism și dependenţă 
de droguri. Depresia clinică, infractionalitatea, poluarea, 
abandonul școlar și cancerul — numărul lor creşte tot mai 
mult. 

Punându-se atât de mult accent pe asumarea 
responsabilitatii, nu durează mult până când telespectatorii 
încep să se invinovateasca pentru problemele lor. Nu au 
făcut suficient de mult; sau nu au făcut ce trebuia: nu au 
fost îndeajuns de puternici, îndeajuns de tenace, îndeajuns 
de inteligenţi sau talentaţi. Concentrându-se aproape în 
exclusivitate pe ceea ce trebuie să facă indivizii — si alocând 
putin timp sau deloc discuţiei despre obstacolele copleșitoare 
din sistem care împiedică schimbarea reală — gazdele talk- 
show-urilor isi conving telespectatorii că vieţile, familiile, 
vecinii, tara si planeta lor suferă în continuare din pricina 
esecurilor lor personale. 

Totuși, marea majoritate a problemelor 
analizate de talk-show-urile zilnice nu sunt deloc probleme 
individuale. Ele își au rădăcinile în probleme socioeconomice 
extrem de încâlcite, care au creat probleme omenirii timp 
de multe generații. Astfel, efectul concret, după ce indivizii 
au fost convinși că ei sunt cei care pot să-și schimbe singuri 


situaţia, este deseori la fel de lipsit de relevanţă ca reciclarea 
sau boicotarea produselor străine ieftine. 

Unul dintre cei mai buni indicatori care 
demonstrează că aceste probleme aparţin sistemului si 
nu persoanei este modul în care show-urile de televiziune 
fac rost de bani. Subiectele fiecărui program sunt cu atenție 
selectate, în funcție de cât de atrăgătoare sunt pentru public — 
cu cât este mai mare audiența, cu atât este mai mare preţul 
pe care o reţea poate să îl perceapă pentru pauze de treizeci 
sau șaizeci de secunde de publicitate. Or, dacă alegerea 
programelor este dirijată de subiecte care afectează milioane 
de oameni, mai e nevoie de o altă dovadă pentru a înţelege că 
o problemă este sistemică? Procentul populației afectate fiind 
atât de mare, aceste probleme nu mai pot fi considerate probleme 
individuale. 

Adevărul este că e atât de uşor să confunzi o 
problemă de sistem cu una personală, încât am ajuns să 
abandonăm treptat unele soluţii sistemice care necesită 
investiţii uriașe și generează rezultate cu întârziere. 

Perspectiva noastră asupra obezității este un 
exemplu esenţial pentru modul in care această supermema — 
personalizarea vinei — inhibă adevăratul progres social. 


TENACITATEA OBEeITATI 


Mulțumită experţilor de pretutindeni, marea 
noastră majoritate credem astăzi că menținerea unei greutăți 
corporale în limitele acceptate este doar o chestiune de 
disciplină personală. Credem că obezitatea este consecința 

alegerilor noastre greșite in privința alimentaţiei si a faptului că 
nu facem suficient de multe exerciții fizice. Deci, ca şi în cazul 
fumatului, nu este nevoie decât de putin mai multă voință. 

Dar este într-adevăr atât de simplu de rezolvat 
problema obezității? Dacă obezitatea ar fi doar o chestiune 
de voinţă personală, atunci ar trebui să ne așteptăm ca 
persoanele care manifestă multă disciplină în alte domenii 
ale existenţei lor să nu ia în greutate. Acest lucru ar fi 
incompatibil cu tăria de caracter si cu determinarea pe care 
se bazează pentru a face fata altor provocări. 

Totuși, pentru o clipă, haideţi să ne gândim de 
ce unul dintre cei mai înzestrați cu voinţă și mai puternici 
oameni de pe planetă stă drept dovadă vie a faptului că 
această credinţă nu este adevărată. 

Timp de aproape patru decenii, Oprah Winfrey 
a fost gazda celui mai de succes talk-show zilnic din Statele 
Unite. Pe parcursul carierei sale, a fost, în același timp, liderul 
incontestabil al tuturor celor care au excelat în asumarea 
responsabilitatii personale și a schimbării. Oprah a abordat 
cu îndrăzneală orice subiect, de la chirurgie plastică, rasism, 
substituire de hormoni, autism și infidelitate până la finanțe 
personale, cancer de sân, cazuri de abuz sexual, politică și 
religie. A reînviat gustul pentru lectură prin cluburile ei de 
carte și a strâns milioane de dolari pentru cei rămaşi fără 
adăpost, pentru cei afectaţi de uragane sau tsunami-uri, 
pentru victimele de la 11 septembrie. Oprah a construit 
orfelinate, a stat de vorbă cu liderii lumii, a promovat noi 
produse de consum și a lansat diverse emisiuni precum The 
Doctors, Doctor Phil şi Doctor Oz pentru a-i ajuta pe oameni 
să-și pună singuri diagnostice și să-și găsească tratamente. 


Dacă există vreo imagine emblematica pentru 
puterea voinței, atunci aceea ar trebui să fie Oprah Winfrey. 

Apoi, în 2008, Oprah a abordat o atitudine plină 
de curaj fata de obezitate. Într-un emotionant monolog, 
ea a mărturisit public că „nu s-a mai putut abtine“, după 
ce a ținut diete mai mult sau mai putin reușite, începând 
din 1984. Winfrey recunoștea că a pus la loc optsprezece 
kilograme în doar câteva luni. 

Nu numai că este o persoană educată, bogată și 
inventivă, Oprah Winfrey este totodată în mod personal și 
public angajată în asumarea responsabilitatii personale. Si 
este, în același timp, capabilă să se înconjoare ea însăşi de 
un personal format din bucatari-sefi, instructori personali, 
nutritionisti, consilieri și medici — cu toţii hotărâți să o 
susţină să-și menţină o greutate corporală optimă. 

Aşadar, care este concluzia atunci când cineva cu 
o personalitate atât de puternică precum Oprah nu reușește 
să învingă obezitatea? 

În cazul lui Winfrey, pentru a spune exact cum 
stau lucrurile, ea şi-a transformat eșecurile personale în 
capital, transferându-le într-o emisiune săptămânală menită 
să ajute publicul să își dezvolte cea mai „bună parte din sine“. 
Și-a propus să adopte un stil de viata mai bun, să mănânce 
sănătos, să facă mișcare și să renunțe la kilogramele în plus. 
Și a facut promisiunea, încă o dată, că de data asta o să tind 
departe kilogramele în plus. 

Ar fi o nebunie să pariez contra unei 
personalităţi precum Oprah Winfrey. Acestea fiind spuse, 
m-aş incumeta să presupun că, fără să înfrunte forțele 
evoluționiste și sistemice, care sunt cauzele de bază ale 

obezității, Oprah, oricât ar încerca, nu va reuși să-şi tina 
promisiunea. Pentru că obezitatea nu este doar o chestiune 
de voinţă. Niciodată nu a fost. 

Conform Centers for Disease Control (CDC — 
Centrele pentru Gestionarea Afectiunilor), mai mult de o 
pătrime dintre americani sunt astăzi obezi. Și-au pierdut toți 
acești oameni voința? Conform CDC, „incidenţa obezității la 
copii cu vârste cuprinse între 6 si 11 ani s-a dublat între 1980 
și 2006, crescând de la 6,5% la 17%“. Mai mult, cheltuielile 
medicale legate de obezitate pentru adulți și copii se ridicau 
în 1998 la peste 47 de miliarde de dolari, iar costurile 
continuă să crească. 

Documentarul premiat de curând, Super Size 
Me, forează mai adânc în profunzimile naturii sistemice a 
obezității: „America a devenit astăzi națiunea cu numărul 
cel mai mare de persoane obeze din lume. Felicitări. Aproape 
100 de milioane de americani sunt astăzi supraponderali 
sau obezi. Ceea ce înseamnă mai mult de 60% din totalul 
adulților din Statele Unite. Începând din 1980, numărul total 
al persoanelor obeze s-a dublat, înregistrându-se de două 
ori mai multi copii supraponderali și de trei ori mai multi 
adolescenţi supraponderali“. Filmul continuă: „McDonalds 
hrăneşte mai mult de 46 de milioane de oameni de pe tot 
globul zilnic, mai mult decât populația Spaniei“. 

În ultimele trei decenii, obezitatea a devenit 
o problemă de risc pentru întreaga planetă. De fapt, în 
1997, Organizaţia Mondială a Sănătăţii declara obezitatea 
o „epidemie globală“, având în vedere că există peste două 
miliarde de adulţi supraponderali în toată lurnea, care nu mai 
au nicio speranţă. 


De aceea, mă întreb dacă nu cumva sintagma 
„epidemie globală” nu este tot ceea ce ne trebuie pentru a 
recunoaște că întâmpinăm rezistență din partea unei forțe 
opuse mai mari? Când tot mai multi locuitori ai planetei au de 
suferit de pe urma acelorași probleme de sănătate, mai e cazul 
să vorbim în continuare de vină și să tratăm obezitatea ca pe o 


chestiune de voinţă slabă? Nu cumva există alte forțe puternice? 


AVANTAJUL DE A Fi OMNIVOOR 


Una dintre cele mai importante si totuși foarte 
rar analizate cauze ale obezității este moștenirea noastră 
evoluționistă. După cum am menționat mai devreme, 
atunci când venim pe lume, nu suntem tabula rasa. Fiecare 
fiinţă umană se naşte cu acele instincte menite să o ajute să 
domine provocările pe care le ridică mediul înconjurător. 

În preistoria omenirii, dobândirea și folosirea 
judicioasă a caloriilor erau vitale pentru supravieţuire. 
Strămoșii nostri primitivi au dezvoltat trei tendințe în raport 
cu hrana, tendințe ce le-au permis să prospere: (1) erau atrași 
de alimentele cu cel mai ridicat nivel de calorii, (2) mâncau 
cât mai mult atunci când dispuneau de hrană si (3) se 
odihneau pentru a-și conserva energia când nu erau nevoiţi 
să lupte sau să caute în continuare hrană. 

În vremurile de început, indiferent cât de mult 
mâncarmn si ne odihneam, ar fi fost foarte greu să ajungem 
obezi. Imaginati-va câți munţi de mere ar fi trebuit să 
găsească cineva, să le culeagă din pom și să le mănânce 
pentru a deveni supraponderal. 

Astazi totusi, avand la dispozitie atat de multe 
alimente bogate în calorii, procesate, la îndemână, nu este 
nevoie decât de două mese tip fast-food pe zi. Este greu să 
nu cazi pradă tentatiei în fata numărului mare de produse 
dintr-un magazin alimentar, care este intesat de produse 
uleioase si grase si de produse zaharoase concentrate, 
cum ar fi siropul de porumb cu concentraţie ridicată de 
fructoză. Si este greu să nu recunosti că aceste alimente 
au un gust foarte bun în comparaţie cu alte opţiuni 
mai sănătoase. Gata, trebuie să mă pândesc la altceva! 
Chiar trebuie să discutăm despre cum untul adevărat și 
smântâna sau melcii cu scorţişoară proaspăt măcinată sunt 
mai savuroși decât batoanele de ovăz, decât bananele sau 
prăjitura de orez? 

În plus, în societatea noastră sunt mai ușor de 
procurat alimentele bogate în calorii. Acestea sunt categoric mai 
ieftine și se găsesc din abundență, ispitindu-ne la fiecare colt 
de stradă: un fast-food, un etaj cu mâncăruri grase în fiecare 
mall, suntem liberi să mâncăm tot felul de lucruri la cinema, 
pe stadion si în parcurile de distracții. lar astăzi am ajuns să 
rezervam un întreg culoar special din magazinele alimentare 
chipsurilor si băuturilor răcoritoare cu diverse arome. 

Ar trebui să ne dăm seama că de fapt consumăm 
mult prea multe calorii, dar moștenirea noastră biologică se 
combină cu stimulente sociale puternice și ne conduce spre 
alimente grase. Ar trebui să ne dăm seara că avem nevoie de 
exerciții fizice, în schimb noi ne luărn ultimul tip de televizor, 
ne uitărn la filme și jucăm jocuri video. Stim că, dacă suntem 
sedentari și mâncăm mult vom avea de suferit, dar nu facem 
nico schimbare. 


Dar cum punem capăt unor predispozitii adânc 
întipărite? 


OBEZITATEA CR PROBLEMA OE SISTEM 


De curând, am avut ocazia să îl cunosc pe 
doctorul John Ratey, profesor de psihiatrie la Harvard 
University și autor al lucrării Spark: The Revolutionary New 
Science of Exercise and the Brain [Spark: Noua si revolutionara 
știință pentru antrenarea creierului]. În ultimul deceniu, Ratey 
s-a specializat în efectele obezității asupra organismului 
uman si în impactul periculos pe care un stil de viata 
sedentar îl are asupra capacităţii creierului de a învăța și 
gândi. Într-o după-amiază, în timp ce mă aflam în biroul lui 
amenajat în stil Cambridge, înconjurați de tablouri, cărți, 
teancuri de note de cercetare și jucării pentru câine, Ratey 
îmi expunea consecințele obezității la copii. Ce îl îngrijora? 
O societate care consideră responsabili adulții pentru propria 
lor obezitate nu mai are de făcut decât un pas și ajunge să-i 
responsabilizeze si pe copiii care suferă de obezitate. 

După părerea mea, nimeni nu înțelege mai bine 
decât Ratey dimensiunea schimbărilor sistemice de care 
este nevoie pentru a pune capăt răspândirii obezității în 
rândul copiilor. Ratey îmi explica în detaliu rezultatele unui 
studiu recent inițiat de University of Florida. Cercetătorii au 
făcut următoarea descoperire: că copiii de 1-2 ani, suferinzi 
de obezitate acută, ca și copiii de 4 ani, înregistrau în mod 
semnificativ „scoruri mai scăzute ale IQ-ului, întârzieri de 
gândire si leziuni ale creierului similare celor constatate 

la pacientii bolnavi de Alzheimer". In medie, copiii obezi 
înregistrează un scor mic, de numai douăzeci și opt de 
puncte IQ, ceea ce îl determina pe Ratey să concluzioneze că 
bebelusii supraponderali incep scoala cu un handicap mental 
și sunt condamnaţi la eșec. 

Pe Ratey îl preocupă în mod deosebit cele mai 
recente statistici realizate de Centers for Disease Control, 
care dezvăluie că unul din cinci copii în vârstă de 4 ani din 
Statele Unite este astăzi obez. Cu alte cuvinte, aproximativ 
20% din toţi copiii care intră în sistemul de școlarizare au 
un dezavantaj de învăţare. Conform lui Ratey, aceste cifre 
indică o tendinţă socială periculoasă care depășește cu mult 
opțiunile alimentare greșite. 

Iar excesul de greutate nu afectează doar abilitățile 
cognitive ale copiilor. Un al doilea studiu analiza situaţia 
persoanelor de vârsta a treia, care au atins şaptezeci și opt 
de ani. Acest studiu a dezvăluit faptul că persoanele obeze în 
vârstă aveau masa creierului cu 8% mai redusă; după ce li s-a 
cerut să facă exerciţii fizice timp de patruzeci și cinci de minute 
pe zi, activitatea cardiovasculară determinase o creştere a 
volumului creierului și imbunatatise procesele cognitive. 

Indiferent că este vorba despre copii sau despre 
persoane în vârstă, Ratey concluzionează că „prea mult 
combustibil și prea puțină mișcare încetinește activitatea 
creierului uman“. 

De vină pare să fie un stil de viata tot mai 
sedentar, dăunător procesării cognitive. De fiecare dată când 
organismul uman contractă un mușchi, el eliberează o proteină 
ce stimulează creierul să producă mai multe celule si încurajează 
celulele creierului să comunice între ele în noi moduri. În cadrul 


unor studii recente efectuate pe animale, șoarecii adulți care 

au făcut mișcare și-au intensificat atât circulația proteinelor, 
precum și fluxul sangvin din creier, demonstrându-se că sunt cu 
aproximativ 25% mai inteligenți decât soarecii sedentari. 

Marea intuiţie a lui Ratey? Organismul uman ar 
putea fi un organism în căutare de alimente bogate in calorii, 
dar el este, în același timp, un organism care funcționează 
mai bine atunci când se misca. De-a lungul timpului, un 
stil de viata sedentar, care este nociv pentru creierul uman, 

a devenit institutionalizat si nu ajută la nimic dacă îi 
invinovatim pe copii si pe cetățenii în vârstă. 

Ca rezultat al cercetărilor recente legate de 
relația dintre mișcarea fizică si cognitie, Ratey a devenit 
susținătorul neobosit al practicării educaţiei fizice și 
pauzelor în şcolile de stat, căminele de pensionari si birouri. 
El militează pentru o nutriție sănătoasă și de calitate, pentru 
cantine cu mese sărace în calorii şi pentru imediata eliminare 
a fast-food-urilor din școli. Tine cu regularitate legătura 
cu forurile centrale și este în prezent în consultări cu unii 
giganţi din industria de resort, precum Google și Microsoft, 
într-un efort neobosit de a introduce exercițiul fizic și 
mişcarea în rutina zilnică. Conform lui Ratey, angajaţii care 
folosesc „pupitre înalte“ (mese de birou concepute astfel 
încât să te poți deplasa încet pe o pistă rulantă în timp ce 
lucrează pe o suprafață de lucru la nivelul toracelui) nu 
numai că sunt mai sănătoşi, dar iau decizii mai bune, au o 
memorie mai bună si fac dovada unei productivitati mai 
mari. În timpul programului de școală, copiii care stau 
așezați pe mingi mari de gimnastică, nu pe scaune, eliberează 
prin mișcare proteine benefice din punct de vedere cognitiv. 


Tar în cazul persoanelor în vârstă, mişcarea generează celule 
noi ale creierului, care previn o multitudine de boli mintale. 

Vestea cea bună este că afecțiunile cognitive nu 
sunt din cale-afară de greu de remediat. 

Într-un experiment recent, unui grup de 
persoane de vârsta a treia din New York i s-a solicitat să 
participe la un exercițiu care dura mai putin de o oră zilnic, 
iar rezultatele au fost uimitoare după numai trei luni. 
Hipocampusul, zona din creier responsabilă pentru stocarea 
și coordonarea memoriei, a crescut cu aproape 30% în doar 
nouăzeci de zile. Astfel, pe lângă avantajele pentru sănătate — o 
mai bună circulație a sângelui, agilitate, oase mai puternice și 
predispozitie scăzută la depresie, ADD, ADHD și o listă mai 
mare de afecțiuni psihice — activitatea fizică joacă un rol 
major în privinţa capacităţii creierului de a-și aminti, învăța 
și rezolva probleme. 

Ratey este o figură marcantă în acest domeniu 
nu doar pentru că a evidenţiat legătura importantă dintre 
obezitate si cognitie, dar este totodată unul dintre puţinii 
experți care luptă pentru o schimbare radicală, care să vizeze 
sistemul, fără să-i considere responsabili pe supraponderali 
pentru situaţia lor nefericită. Este posibil ca el să creadă în 
puterea voinţei — puterea individului de a se ridica la un 
nivel superior — dar, pe lângă responsabilitatea personală, 
el crede totodată că forte puternice din societate lucrează 
împotriva unui stil de viata sănătos. 

Obezitatea nu este doar o problemă personală — ea 
este una de sistem. Și are nevoie de o rețetă sistemică pentru 
a fi vindecată. 


PERFECTIONAREA RESPONSABILITĂŢII 
PERSONALE 


Când B.F. Skinner publica, în 1971, Beyond 
Freedom and Dignity, nimeni nu ar fi putut anticipa că 
în urma acestei lucrări indivizii aveau să fie cei socotiți 
responsabili pentru toate relele lumii moderne. Și totuşi 
responsabilitatea personală a devenit una din consecinţele 
involuntare ale dezvoltării psihologiei comportamentale. 
Într-o perioadă scurtă de timp, întreaga lume se obișnuia 
cu ideea că orice comportament uman ar putea fi explicat 
printr-o serie de impulsuri pozitive și negative. Acest lucru 
însemna totodată că orice comportament uman putea fi 
modificat doar prin manipularea recompensei şi a pedepsei. 

Figuri proeminente de pretutindeni jubilau. 
Dintr-odată societatea era în posesia unei formule simple, 
previzibile, pentru a reproiecta obisnuinte și înclinații 
umane. Recompense precum mâncarea, banii, prețuirea 
și prornovarea puteau fi folosite pentru a încuraja un 
comportament dezirabil. Dimpotrivă, aplicarea unor 
pedepse precum critica, șocul electric, izolarea și retragerea 
privilegiilor puteau fi folosite pentru a extirpa o întreagă 
serie de tendințe indezirabile. Prin administrarea cu 
regularitate a unui regim de tipul „și cu batul, si cu 
zăhărelul“, comportamentul unei persoane putea fi 
remodelat. 

Peste noapte, profesorii începeau să așeze stele 
aurii în dreptul numelor unor studenți străluciți, managerii 
erau de acum ocupați să înmâneze „diplome de merit“ și 
fiecare jucător de fotbal era recompensat personal pentru 


contribuţia lui si primea un trofeu. Răsplată, răsplată, 
răsplată. 

Clinicile de terapie prin aversiune apăreau ca 
ciupercile după ploaie. Dacă doreai să renunti la fumat, 
să pierzi din kilogramele în plus sau să scapi de oarece 
apucături violente, nu era nevoie decât să ti se administreze 
un șoc electric scurt de fiecare dată când un comportament 
indezirabil punea stăpânire pe tine. Ţi-ai aprins o ţigară, ti 
se administrează un șoc electric. Ti-o aprinzi pe a doua, alt 
soc. Repeti gestul si vei avea parte de același tratament iar și 
iar, până când, în cele din urmă, creierul va asocia ţigara cu 
durerea si nu vei mai tanji după ea. 

În acest fel, tentatiile înnăscute puteau fi 
îndepărtate, obiceiurile nesănătoase, uitate și erau învățate 
comportamente noi. 

Odată instaurată relația directă de „cauză și efect“ 
între un comportament nedorit și un impuls pozitiv/negativ, 
„responsabilitatea“ pentru corectarea comportamentelor 
indezirabile îi revenea de acum individului. 

Deodată, doar de noi depindea să ne 
reprogramăm. 

Dar, având în vedere că rezultatele pe termen 
lung ale terapiei prin aversiune erau dezamăgitoare (în timp, 
oamenii reîncepeau să fumeze, infractorii se dedau din nou 
la fapte reprobabile și așa mai departe), am ajuns să fim 
puși fata în fata cu adevărata complexitate a obisnuintei, 
voinţei libere, rațiunii, moralității si predispozitiilor genetice 
moștenite. 

Nu e chiar atât de simplu cum susținea cândva 
știința comportamentală. Dar asta nu ne opreşte să-i 


invinovatim în continuare pe indivizi pentru situaţiile în care 
se găsesc. În loc să recunoaștem natura complexă, sistemică a 
comportamentului uman, am înlocuit terapia prin aversiune 
cu cărţile de dezvoltare personală, cu produse farmaceutice 
și talk-show-uri zilnice și trambitam din ce în ce mai sonor 
binefacerile autoresponsabilizării, ca nu cumva să se facă 
auzite vocile putinilor opozanți — câțiva psihologi — care 
spun „nu atât de repede!“ 

Pe măsură ce doctrina responsabilitatii 
personale și a responsabilizării câștiga teren, am început să 
criticăm aspru victimele sociale, liderii individuali ai unor 
corporaţii, experții și liderii lumii, susținând că nu făceau 
tot ce le stătea în putință. Ne-am îndreptat acuzaţiile și spre 
noi înșine, pentru că nici noi nu făceam tot ce ne stătea în 
putinţă. Numai că, în ciuda omniprezentei responsabilizării, 
obezitatea, șomajul, imigrația ilegală, poluarea, violența 
urbană, dependenţa de droguri și alte probleme persistente 
continuau să ia amploare. 

Psihologia comportamentală a pus bazele unei 
ere moderne a responsabilități individuale, dar vina si 
puterea voinței proprii nu sunt pe măsura problemelor adânc 
întrepătrunse, sistemice, pe care trebuie astăzi să le abordam 
pentru a ne asigura supraviețuirea. 

David Gurteen, consultant în afaceri, care se 
autointitulează un „Mediator al Gestionării Cunoştinţelor“, 
sisternatiza relaţia dintre înţelegerea necesară pentru a 
rezolva probleme complexe și tendința noastră de a găsi 
vinovați atunci când afirma: „Acolo unde există înțelegere 
nu mai există vină“. Și invers, când nu se poate ajunge la 
înțelegere, vina este calea de ieșire previzibilă. 


L AVERTISMENT 
A 9 COSTA 

Având în vedere că această complexitate 
accelerată face tot mai dificilă dobândirea de cunoștințe şi 
determină înrăutățirea condițiilor globale, personalizarea 
vinei se va intensifica, fără îndoială, distrăgându-ne atenţia 
de la rezolvarea celor mai periculoase probleme. 

Știu că nu e o prognoză optimistă, dar... să nu 
dați vina pe mine... 


6. CORELATIA CONTRAFACUTE. 
SUPERMEMA AR. 3 


ULTIMUL AVERTISMENT 
REBECCA o. COSTA J 


Există o anecdotă celebră despre un medic care la 
un moment dat s-a hotărât să le explice colegilor săi, o dată 
pentru totdeauna, care sunt adevăratele cauze ale bolilor 
de inimă. Afișând un zâmbet ironic, el făcea următoarele 
asocieri: 

Japonezii consumă foarte puţină 
grăsime și au mai puține cazuri de infarct decât 
englezii sau americanii. 

Francezii consumă multă grăsime, dar și ei 
înregistrează mai puține cazuri de infarct decât 
englezii sau americanii. 

Chinezii beau foarte putin vin roșu și au mai 


puţine cazuri de infarct decât englezii și americanii. 


Italienii beau cantități uriașe de vin roșu, dar au mai 
puţine cazuri de infarct decât englezii 


i americanii. 


Germanii beau multă bere si mănâncă multi crenvursti 
și grăsimi, dar și ei au mai puține cazuri de infarct 
decât englezii și americanii. 
Concluzia lui: mâncaţi si beti tot ce vă place. Ceea ce va 

omoară este, în mod evident, faptul că vorbiti engleza. 

Cea de-a treia supermermă și piedică în calea 
progresului este corelatia contrafăcută sau, după cum o 
denumesc eu uneori, „clavinisirn“, după atotcunoscătorul 
personaj Cliff Clavin, postasul din popularul sitcom Cheers. 
Clavin era un personaj care făcea frecvent trimitere la 
tot felul de fleacuri pe care le credea date ştiinţifice. El isi 
începea întotdeauna afirmaţiile spunând: „Este un adevăr 
putin cunoscut că...“ 
La prima vedere, o corelaţie contrafăcută 

sună în mare exact ca explicaţia lui Cliff Clavin sau a 
medicului care vorbea despre cauza infarctului: ea apare 
profund înrădăcinată în logică și dovezi empirice. Însă o 
corelaţie contrafăcută este o formă de logică înșelătoare. 
Ca urmare, concluziile pe care le tragem, deşi interesante, 
sunt false. 


În secolul XXI, nu numai că am perfecționat 
corelatia contrafăcută, dar am gi căzut în mrejele vrajei ei. 
O corelaţie contrafacuta are loc ca urmare a trei practici larg 
acceptate: 

+ Acceptarea corelatiei ca substitut pentru 
cauzalitate. 

+ Folosirea ingineriei inverse pentru fabricarea 
dovezilor. 

+ Girul acordat consensului în stabilirea 
realitatilor esenţiale. 


Când acţionează simultan, aceste scheme au 
puterea de a face credinţele să pară realități cu legitimitate 
științifică. Or, în termenii progresului, e o vrajă nefastă. 

Astăzi, când atât de multe informaţii vin 
înspre noi într-un ritm ametitor, corelatia contrafăcută 
face imposibilă corelatia autentică si separarea realitatilor 
de ipoteze, opinii, teorii. Pur si simplu, nu avem timp să 
verificam fiecare ipoteză. Chiar dacă am avea, volumul de 
informaţii pe care ar trebui să îl traversăm pentru a ajunge la 
adevărul empiric este copleșitor și cei mai mulți dintre noi nu 
avem capacitatea sau timpul să o facem. 

Dar care este problema dacă înțelegem greșit 
câteva realități? Nu este sfârșitul lumii. Nu, nu este. 
Deocamdată. Dar trebuie să recunoaștem: imposibilitatea de 
a discerne datele reale si credințele nefondate are consecințe 
catastrofale. Mayasii, khrnerii și romanii au aflat-o pe pielea lor. 

Când nu reușim să separăm datele reale de 
ficţiune, riscărn să diagnosticăm greșit problemele cu care ne 
confruntăm, ceea ce duce la minimalizari și la eșec după eșec, 
pentru că ne-am bazat soluţiile pe ceea ce părea să fie știință, 
dar nu era. În acest fel, corelatia contrafăcută — prezentarea 
unor ipoteze greşit concepute drept date reale — a devenit 
un obstacol extrem de periculos în calea progresului în 
vremurile moderne. 


CANGNICARER CORELAȚIE! 


Motivul pentru care corelatia contrafăcută 
a ajuns atât de populară este ușor de înţeles: să observi 


întâmplător o relație — orice fel de relație — între două 
evenimente este infinit mai ușor decât efortul uriaş necesar 
pentru a dovedi că un lucru este cu adevărat cauză pentru 
un altul. Astfel că, pe măsură ce lumea devine tot mai 
complexă și ajunge să fie mai dificil de identificat cauza care 
a generat problemele noastre, începem să coborâm standardul 
pentru obținerea dovezii. Este un răspuns natural în fata 
complexităţii. 

Dar ce este de fapt o corelaţie și de ce este 
mai prejos decât efortul de a demonstra cauza și efectul? 
Vorbim despre o corelaţie atunci când două lucruri se 
modifică în același timp. Nimic mai mult. Dacă numărul 
celor care dețin arme de foc crește în același ritm în care se 
intensifică încălzirea globală, atunci, conform unei corelaţii 
contrafăcute, acest lucru sugerează că cele două evenimente 
sunt într-un fel legate între ele. Înseamnă oare că deținerea 
de arme de foc determină încălzirea globală? Greu de crezut. 
Sau că încălzirea globală determină creșterea vânzării de 
arme? La fel de puţin probabil. 

În cazul unui exemplu absurd, cum e legătura 
dintre armele de foc și încălzirea globală, rațiunea ne spune că 
cele două evenimente nu sunt conectate între ele. Nu există 
nicio legătură între schimbarea climatică și armele de foc si nu 
are nicio importanţă cât de strâns corelate sunt datele. 

Totuși ce se întâmplă când raportul dintre două 
evenimente nu este la fel de clar? Să luăm raportul dintre 
consumul de vin roșu și bolile de inimă ca exemplu, sau cea 
dintre vaccinuri și autism, ipotecile de rang I și o recesiune 
globală sau salariile profesorilor și educaţia publică. Sunt 
toate acestea similare cu raportul dintre armele de foc si 


schimbarea climatică sau există dovezi incontestabile că 
unul dintre termeni este cauză pentru celălat? Aceasta este 
problema cu corelatia. Deşi ea sugerează de multe ori că 
există cauzalitate, nu înseamnă neapărat că o cauză și un 
efect au fost dovedite. 

În lumea de astăzi, care cunoaște o evoluție 
accelerată și unde presiunea de a genera rezultate pe termen 
scurt este omniprezentă, standardele odinioară ridicate 
pentru identificarea cauzei au început încet-încet să se 
erodeze. În fiecare zi, experții ajung la concluzii noi pe baza 
corelatiilor. Se grăbesc să anunţe că tocrnai au descoperit 
un elixir îndelung căutat pentru o problemă neînchipuit de 
complexă și să-și încaseze răsplata financiară și faima asociate 
cu orice descoperire. Apoi, fara să le pună la îndoială teoriile, 
restul societăţii îi urmează orbește, punând în aplicare înainte 
de vreme remedii false unul după altul, iar timpul trece. 

Când corelaţii contrafăcute încep să apară 
pretutindeni — la știrile de seară, în sala de judecată, în 
sala de curs, în cărţi, alegeri electorale si politici publice —, 
nu se mai poate face diferenţa între conjunctură și date 
reale. Vă mai amintiţi ce s-a întâmplat când Leinweber „a 
descoperit“ că producţia de unt din Bangladesh corespundea 
creșterii si descresterii de la Bursa din New York? O 
corelație contrafăcută. Sau ce spuneţi despre faimoasele 
audieri McCarthy din 1954, unde se decidea că oricine avea 
un prieten comunist era un spion? Din nou, o corelaţie 
contrafăcută. Sau lagărele intesate de mii de cetățeni 
americani de origine japoneză, lipsiţi de drepturile civile, în 
timpul celui de-al Doilea Război Mondial, deoarece rasa lor 
îi desemna ca o amenințare la adresa siguranței nationale? 


Toate aceste evenimente se bazau pe corelaţii contrafăcute, 
relaţii eronate de tipul cauză și efect, care fuseseră repede 
adoptate ca adevăruri populare. 

Ca și cum complexitatea scăpată din frâu nu ar 
fi o provocare suficientă pentru creierul uman, confuzia în 
privința realitatilor esenţiale amplifică si ea impasul nostru 
colectiv. Dacă nu reușim să diagnosticam cu exactitate cauza 
unei probleme, cum să o rezolvăm? 

Încă nu am fost suficient de convingătoare? Să 
vă mai dau un exemplu rapid, care ilustrează cât de dificil 
a ajuns să deosebim un fapt real de o credinţă și cum acest 
lucru ne face să căutăm tratamente greșite. 

În urmă cu câteva luni, jurnalista Charlene Laino 
relata următoarele date: 


Cercetătorii europeni au ajuns la 
concluzia că adolescenților care folosesc telefoanele 
mobile mai mult de cincisprezece ori pe zi le e mai 
greu să adoarmă și să aibă un somn profund în 
comparaţie cu ceilalți adolescenți care folosesc mai 
rar telefoanele. 


Descoperirea că folosirea telefoanelor mobile 
era un motiv de tulburare a somnului în cazul adolescenților 
i-a determinat pe părinţii de pretutindeni să le spună 
copiilor lor să nu mai vorbească mult la telefon sau chiar 
să le confiste aparatele. Multe școli au reacţionat, limitând 
folosirea telefoanelor mobile, iar psihiatrii, consilierii 
educaţional, celebrităţile și personalitățile marcante din 
media cereau publicului să facă la fel. 


Însă raportul prezentat de Laino și alții se baza în 
mare măsură pe interpetarea dată de ei unui studiu condus de 
doctorul Gaby Badre, medic și deținător al unui doctorat din 
partea Academiei Sahlgren din Göteborg, Suedia, și a London 
Clinic din Marea Britanie. Doctorul Badre descoperise că, pe 
lângă folosirea excesivă a telefoanelor celulare, adolescenții 
care sufereau de tulburări ale somnului, în același timp 1/ 
consumau mai multe băuturi bogate în cafeină, cum ar fi 
cafeaua și sucurile carbogazoase; 2/ consumau cantități mai 
mari de alcool; 3/ se trezeau târziu (11 a.m., în loc de 8:30 
a.m.) şi 4/ prezentau un nivel mai ridicat de anxietate și 
agitaţie. Altfel spus, oricare dintre aceşti factori puteau la 
rândul lor să explice problemele cu somnul. Studiul lui Badre 
nu-și propunea să arate că folosirea frecventă a telefonului 
mobil era cauza unui somn precar, ci doar că, alături de multi 
alti factori, era corelată cu un somn agitat. 

Un caz tipic de clavinism în toată splendoarea. 

Însă atunci când surse credibile, cum e mass-media, 
ne spun că tulburările de somn au fost asociate cu folosirea 
telefonului mobil, ce concluzie tragem de aici? Presupunem 
imediat că trebuie să controlăm felul în care adolescenţii 
le folosesc. În mod neașteptat, acest lucru este posibil să 
genereze exact efectul opus: cercetarea lui Badre, alături de 
un alt studiu condus de un fost profesor la Rutgers, Sergio 
Chaparro, sugerează că un adolescent poate experimenta 
mai multă anxietate când una dintre sursele de reducere a 
stresului — cum este vorbitul la telefon — este eliminată. 
Atunci cum ar trebui să procedeze părintele? Să-i ia definitiv 
telefonul copilului sau să îl încurajeze să îl folosească mai 
mult? 


În acest mod, o corelație contrafăcută face 
extrem de dificilă separarea realităţii de ficțiune, a cauzei si 
efectului de o simplă corelaţie, iar indivizii, familiile, școlile, 
liderii și naţiunile resimt confuzie când trebuie să acţioneze 
cu responsabilitate. 

Totuşi, suntem o societate care acceptă rapid orice 
corelație în locul unei realități verificate. 

La un moment dat, cu toţii am fost convinşi de 
faptul că terapia de înlocuire a hormonilor reducea riscul 
bolilor de inimă. $i eu, alături de alte femei din această tara, 
m-am grăbit să merg la doctor să fac rost de o rețetă. Apoi, la 
numai un an, un alt cercetător demonstra că această terapie 
de fapt creștea riscul apariției bolilor de inimă. Un an mai 
târziu, medicii respingeau rezultatele studiului și reveneau 
la recomandarea terapiei cu hormoni. Am jucat același gen 
de ping-pong când ni se spunea că boxerii bărbătești sunt 
mai indicaţi pentru creșterea fertilității decât chiloţii, apoi 
n-au mai fost; când ni se spunea că o masina-hibrid este 
mai prietenoasă pentru mediul înconjurător, apoi n-a mai 
fost; când Saddam Hussein era considerat cea mai mare 
ameninţare pentru America, apoi n-a mai fost; și când 
credeam că mărfurile chinezești ieftine care ne invadau erau 
cauza unui dezechilibru periculos al balanței comerciale și 
mai târziu am înțeles mai bine cum stăteau lucrurile. 

Ar fi bine să recunoaștem că am intrat într-o 
perioadă când standardele noastre pentru demonstrarea 
relaţiei dintre cauză și efect au ajuns periculos de scăzute. 
Suntem gata să acceptăm corelaţii simple în loc să alocam 
timp şi resurse pentru a înţelege chestiuni extrem de 
complexe și adesea amenințătoare. În schimb, acest lucru a 


condus la o multitudine de programe greşite, care pretindeau 
că rezolvă cele mai dificile provocări cu care ne confruntăm. 

De curând am dat peste site-ul doctorului Jon 
Mueller, profesor de psihologie socială la North Central 
College și expert în identificarea diferenței dintre cauzalitate 
si corelaţie. Site-ul lui Mueller oferă titluri din presă ca 
exemple evidente pentru cât de ușor este să confunzi 
corelatia cu o cauză: 


„Existenţa unui ventilator într-o încăpere pare să 
reducă riscul de moarte subită la sugari“ 

„SMS-urile îmbunătăţesc aptitudinile lingvistice“ 
„Un studiu arată că mersul la biserică reduce în mod 
semnificativ riscul de deces“ 

„Irnplanturile mamare reduc riscul de cancer, dar 
cresc riscul de suicid“ 

„Migrena este adesea asociată cu tulburările psihice“ 
„Televizorul afectează atenția copilului mic“ 

„Unele tipuri de cancer cresc riscul de divorţ“ 
„Izolarea socială poate avea un efect negativ asupra 
capacităților intelectuale“ 

„Ținerea unui jurnal alimentar dublează pierderea în 
greutate“ 

„Consumul de peşte gras reduce riscul de a suferi de 
demență“ 

„Un secret uimitor pentru o viata mai lungă: studiati!“ 
„Teama de iad ne face mai bogaţi“ 

„Părinţii severi au copii obezi“ 

„Versurile care au conotaţii sexuale îi determină pe 
adolescenţi să facă sex“ 

Și lista continuă. Dacă suntem atenţi, vedem 
corelaţii inexacte peste tot. 

Confuzia între corelație și cauzalitate a devenit 
un loc comun atât de firesc, încât psihologul și umoristul 
Shane T. Mueller comenta de curând un sondaj Gallup în 
care 1 009 americani erau întrebaţi: „Credeţi că o corelație 
implică o relaţie de cauzalitate?“ În mod surprinzător, 62% 
au răspuns afirmativ, iar Mueller concluzionează: „Este 
de fapt un mandat din partea populaţiei. El ne spune că 
poporul american este sătul de păsăreasca științifică pe care 
experţii se străduiesc să ne-o bage pe gât și își dorește reguli 
clare în legătură cu ceea ce trebuie crezut. Or, dacă corelatia 
implică o relație de cauzalitate, nu numai că totul este mai 
ușor de înțeles, dar este evident că până și știința trebuie să 
răspundă dorinţei Măriei Sale Publicului“. 

Stiinta „trebuie să răspundă“ voinţei publicului? 
Datele reale nu mai sunt date reale? 

Mueller expune într-un mod strălucit ceea ce 
multi dintre noi bănuiam de ceva vreme: corelatia contrafăcută 
s-a infiltrat în fortăreața odinioară sacră a gândirii raționale, 
acolo unde datele erau supuse analizei atente. 


POLITICI PUBLICE LIMITORRE 


Ce se întâmplă cu politicile publice atunci 
când problemele econornice, politice și sociale sunt prost 
diagnosticate, ca rezultat al unor corelaţii false? 

La început, în această carte am vorbit despre 
penuria de apă în California de Nord, care generează 


dificultăți în irigarea unor terenuri întinse destinate 
agriculturii si în aprovizionarea cu apă potabilă a unei 
populaţii aflate într-o creştere explozivă. An de an, pe 
măsură ce incidența ploilor scade, situaţia se înrăutățește în 
California. Dar, din nefericire, seceta este o realitate istorică 
de netăgăduit în această regiune. 

Și același efect îl are asupra dezvoltării 
construcţiei de locuinţe. 

În 2002, statul California raporta că are aproape 
treizeci și cinci de milioane de locuitori — o creştere cu cinci 
milioane în zece ani. lar până în anul 2030, se preconizează 
că populaţia va atinge cincizeci de milioane de locuitori. Și 
cum, după unele estimări, vorbim despre o economie care 
se situează pe poziţia a șaptea în lume și despre o pepinieră 
a tehnologiei de mâine, regiunea nu dă semne că ar încetini 
ritmul. 

Una dintre modalitățile implicite prin care un 
orășel mic precum acela în care eu trăiesc își controlează 
dezvoltarea este limitarea numărului de dușuri, toalete și 
chiuvete care intră în dotarea fiecărei locuinţe. Fiecărui 
cămin i se alocă un număr de „credite de apă“ și fiecărui 
echipament de folosire a apei îi este desemnat un anumit 
număr de credite. 

Deși aparent acest lucru poate suna bizar, se pare 
că funcționează într-o oarecare măsură. Cu mult timp în urmă, 
căsuţele mici de pe plajă ar fi fost demolate pentru a face loc 
unor vile uriașe, dacă nu ar fi fost ciudat ca o locuinţă de 2 450 
de metri pătrați să aibă o singură baie. Restrictiile de apă, alături 
de entuziasta Carmel Heritage Society, au păstrat orășelul 
Carmel ca o destinaţie plăcută, pitorească si prețioasă pentru 


mii de turişti, care se ingramadesc an de an să admire locuinţele 
și magazinele scoase parcă din cărțile de poveşti. 

De curând, mi-am asumat sarcina de a 
transforma o casă cu două etaje care nu a avut niciodată 
o baie la parter. M-am decis să transform o debara într-o 
baie de serviciu, pentru ca musafirii să nu mai fie nevoiţi să 
treacă prin dormitorul de la etaj ca să ajungă la baie. Cum 
încă mai avearn câteva „credite de apă“ disponibile, am mers 
la autorităţile de care apartineam, mi-am plătit taxele si 
am făcut o cerere pentru instalarea unei toalete si a unei 
chiuvete. Cererea mea a fost respinsă aproape imediat. Când 
am întrebat care erau motivele, o functionara agresivă mi-a 
ținut un discurs moralizator despre problemele cu apa din 
zona noastră. După cincisprezece minute de săpuneală, spre 
ușurarea mea, a venit si concluzia: 

— Nu putem permite ca oricine să-şi 
construiască o toaletă în plus de fiecare dată când are chef! 
Unde credeţi că am ajunge? 

M-am gândit puţin, apoi am răspuns: 

— Dar dacă am mai multe toalete nu înseamnă 
că o să merg mai des la baie. Tot de atâtea ori o să trag apa, 
indiferent dacă am una sau paisprezece toalete în casă. 

Se uită la mine nedumerita. Apoi a ridicat din 
umeri și mi-a respins cererea. 

Era clar pentru mine că numarul de toalete 
Fusese greşit corelat cu consumul apei însă, în mod evident, 
acest detaliu minor nu contează în stabilirea unei politici 
publice. 

Realitatea este că, în cazul toaletelor, se consumă 
mai multă apă doar dacă crește numărul de rezidenți, 


nu când crește numărul toaletelor. Ceea ce era neclar — 
nestudiat — era relaţia dintre numărul de toalete și numărul 
de membri ai unei gospodării. Acestea erau datele majore 
care lipseau și pe care ar fi trebuit să se bazeze o politică 
publică. 

Dar acesta este doar un mic exemplu pentru 
modul în care corelatiile contrafăcute conlucreaza pentru 
a da naştere unei politici publice iraționale. Există și 
consecinţe mai mari și mai grave ale acestei supermeme. 

Când a fost descoperită o relație între SIDA si 
homosexualitate, bărbaţii homosexuali au fost ostracizati 
și, cu viteza fulgerului, SIDA a fost etichetată ca fiind o 
„problemă a homosexualilor“. Când s-a stabilit că există o 
legătură între alimentaţie și infractionalitate, imediat a fost 
impus un program de schimbare a dietei deţinuţilor, ca un 
instrument nou de prevenire a infractionalitatii. lar când 
a fost făcută legătura între fumat și cancer, fumatul a fost 
interzis peste tot. 

Apoi, după un timp, am înţeles că SIDA nu 
viza doar populația gay. Este un virus care se transmite 
prin fluidele corporale și discriminează în funcție de 
preferinţele sexuale. $i, cu toate că dieta este importantă, 
nu reduce violenţa din închisori, nici valul tot mai mare de 
infractionalitate. Apoi, am aflat că nu tigdrile sunt cele care 
au cauzat apariţia cancerului, ci mai degrabă chimicalele 
dăunătoare adăugate tutunului de către producători. 

Mai târziu am aflat şi că nu e adevărat că toți 
copiii care dorm cu lumina aprinsă sunt mai mult predispuși 
la miopie, dar este posibil ca ei să aibă părinţi cu miopie, 
care lasă o lumină aprinsă în dormitorul copiilor tocmai 

pentru că ei sunt cei care au nevoie de lumina suplimentara 
și că ei transmit mai departe această trăsătură moştenită 
genetic copiilor lor. Ne-am mai schimbat si atitudinea pe 
care o avearn faţă de vaccinurile gripale, NAFTA, analiza 
profilului rasial și regulile privind consumul de apă, toate 
acestea pentru că unele corelaţii false fuseseră în mod eronat 
acceptate drept cauze. 

Deși corelatiile rapide sunt atrăgătoare, nu se poate 
spune că ele reușesc să dezvăluie cauzele complexe, întrepătrunse, 
ale problemelor pe care omenirea le are de rezolvat. 

Cu cât ne bazăm mai mult pe corelaţii false 
și coborâm standardul de verificare a dovezilor, cu atât 
deschidem mai larg calea pentru credinţe și comportamente 
iraționale. Acesta a fost tiparul istoric urmat de toate 
civilizațiile mari, si nici noi, în secolul XXI, nu suntem 
imuni. 

Să luăm ca exemplu problema unui sistem 
educational public tot mai șubrezit. Există atât de multă 
corelaţie contrafăcută — opinii si studii corelate —, încât 
încercarea de a explica de ce școlile noastre de stat sunt în 
regres eșuează și a devenit imposibil să mai înțelegem care 
este adevărata problemă. 

Este bine cunoscut faptul că educaţia de stat 
în Statele Unite a scăzut în mod constant sub standardele 
globale timp de mai multe decenii. Noi studii evidenţiază 
un declin periculos al rezultatelor la matematică, ştiinţe 
exacte si scris la nivelul tuturor grupelor de vârstă. Cu toate 
că rata generală a abandonului școlar în rândul liceenilor 
a scăzut de la 15%, cât era în 1972, la 11% în 2008, acest 
progres trebuie, din păcate, înțeles în termeni rasiali și 


socioeconomici. Astăzi, doar 2,7% dintre copiii provenind 
din familii cu un venit ridicat nu își încheie studiile liceale, 
în timp ce aproape 24% dintre cei ce provin din familiile cu 
un venit scăzut renunţă mai devreme. O analiză mai atentă 
dezvăluie că aproape o treime din elevii hispanici renunță 
la studii, urmaţi de 14% dintre elevii afroamericani, în 
comparaţie cu numai 9%, cât este rata abandonului școlar 
printre copiii caucazieni. 

Una dintre consecinţele nefaste ale ratei 
ridicate a abandonului şcolar, însoţită de presiunea tot 
mai mare din partea părinţilor asupra copiilor, în familii 
cu un venit ridicat, de a urma universități de elită, a fost 
„inflația notelor“. Inflația notelor este o tendinţă care se 
manifestă prin faptul că elevii primesc note mai mari pentru 
performanţe care, în alte condiţii, ar fi fost notate mai prost. 
Începând cu anii 1960, notele au crescut în mod constant. 
Diversele studii făcute arată că creșterea se înscrie între 25 
de zecimi și un punct în ultimii zece ani, dar absolut toate 
studiile arată că învățământul actual se îndreaptă într-o 
direcție nedorită. 

Notele mari au o mulțime de avantaje. Mai 
puţine teme pentru acasă, teste mai puţine şi mai ușoare, 
carnetele de note arată mai bine, iar rata de admitere 
la facultate e mai mare: studenții, părinţii, școala, 
Inspectoratul, Statul — toată lunea e fericită. Din păcate, 
există un efect secundar minor în toată această exuberanta: 
nimeni nu învață nimic. 

A existat o dezbatere îndelungă și aprinsă timp 
de mai multe decenii despre modul cum ar trebui pus pe 
picioare sistemul educaţional public. În mod inexplicabil, 


aspectele rasiale și socioeconomice rareori sunt discutate, în 
ciuda dovezilor clare că rata abandonului urmează evoluțiile 
rasiale și economice ale societăţii. Probabil că atunci când 
întregul sistem va fi pus la punct, de el va beneficia orice 
student din orice mediu, fără niciun impediment rasial. Cel 
puţin așa se presupune. 

Unii susțin că profesorii ar trebui 
responsabilizati mai mult și propun eliminarea titularizării 
pe post si introducerea unor teste periodice pentru profesori. 
Alţii vin cu argumentul că salariile profesorilor sunt prea 
mici și acest lucru duce la angajarea unor cadre cu o pregătire 
inferioară, nepotrivite pentru alte locuri de muncă mai bine 
plătite în societate. Iar alții invinovatesc sindicatele pentru 
că păstrează profesori nepotriviti în sistem mult timp după 
ce eficienţa lor a scăzut. 

Mai există un grup care susține că lipsa 
implicării din partea părinților ar fi adevăratul motiv. În 
familiile cu două surse de venituri, mulți dintre părinţi 
nici măcar nu știu ce studiază copiii lor la școală, dacă au 
probleme sau dacă au teme pentru acasă. Alții îi invinovatesc 
pe părinţi că îi „suprarăsplătesc“ pe copiii lor și îi obișnuiesc 
să creadă că sunt indreptatiti să aibă orice şi, ca urmare, 
copiii nu mai sunt motivaţi să învețe. $i mai sunt unii care 
dau vina pe guvern pentru subfinantarea educaţiei. Ei 
pretind că adevărata „cauză“ a eșecului pentru profesori și 
elevi este lipsa banilor pentru instruirea cadrelor didactice, 
facilitățile limitate, manualele și calculatoarele învechite, 
mese nesănătoase și salariile proaste ale profesorilor. 

Însă acestea sunt doar o parte dintre motivele 
pentru care educaţia de stat este în declin în Statele Unite. 


Dacă adăugăm acestor argumente numărul tot mai mare 

de copii care suferă de depresie, au gânduri suicidale 

sau criminale, ni se înfăţişează imaginea mai clară, mai 
tulburătoare a situaţiei generale. Problema în ceea ce privește 
educaţia de stat este una extrem de complexă si sistemică, 

si nu are nicio șansă să fie solutionata doar prin simpla 
actualizare a manualelor și creșterea salariilor. 

Doctorul Yaneer Bar-Yam concluzionează în 
câteva rânduri rolul periculos pe care îl joacă corelatiile false 
în diagnosticarea eronată a eșecului pe care îl cunosc școlile 
de stat: 


În 1983, The National Committee 
on Excellence in Education [Comitetul Naţional 
pentru Excelenţă în Educație] a publicat un raport 
intitulat O națiune expusă riscului, care se dorea a fi 
o chemare a tuturor forțelor pentru a pune umărul 
la îmbunătățirea sistemului de educaţie [din Statele 
Unite], confruntat cu o concurenţă internațională 
puternică. Conform rezultatelor standard obținute 
la matematică și științe exacte, Statele Unite sunt cu 
mult în urma altor tari din lume astăzi. Rezultatele, 
în mod evident, s-au înrăutățit în decursul 
timpului, în loc să cunoască o îmbună! 
privim scorurile obținute la teste ca un indicator 
al succesului în viitor, această situație pare să fie 
un paradox: am înregistrat timp de mai multi ani 
rezultate slabe si totuși economia este extraordinar 
de puternică — cum putem interpreta aceste date? 
Înseamnă acest lucru că subiecte precum matematica 


tire. Dacă 


si ştiinţele exacte nu au nimic de a face cu succesul 
economic sau că au o relaţie invers proporțională cu 
succesul? Nu ar avea niciun sens. 


Bar-Yam aduce în acest caz un argument 
convingător. O relaţie invers proporțională între 
rezultatele tot mai slabe înregistrate la matematică și 
științe exacte și o capacitate economică tot mai mare 
ne-ar putea conduce la concluzia că o populaţie mai putin 
educată este mai productivă și mai înzestrată cu potenţial 
economic. Cu toate acestea, să ne imaginăm doar pentru 
o clipă care ar fi implicaţiile dacă am accepta o asemenea 
concluzie. Să ne închipuim impactul pe care l-ar putea 
avea corelarea greșită a unei statistici eronate asupra 
viitorului educației publice. De exemplu, dacă economia 
crește în timp ce rezultatele obținute la matematică si 
științele exacte scad, de ce să nu scoatem din programa 
școlară aceste materii? 

Înțelegerea unor relaţii cauzale în condiții 
haotice si complexe necesită un angajament fata de cele 
mai înalte standarde de verificare a dovezilor științifice, 
indiferent cât de mult ar dura. Și totuşi, într-o lume 
dependentă de corelaţii si grăbită, standardele științifice au 
fost coborâte pentru a face loc unor corelaţii simpliste, care 
deseori nu spun aproape nirnic sau absolut nimic despre 
cauzele profunde. 


CORELAȚIE Ș! IMPAS 


Când o societate acceptă corelatia ca un substitut 
rapid pentru cauzalitate, ea lansează programe sociale 
menite să rezolve un milion de simptome, fără măcar să 
ajungă la rădăcina problernelor sale. Pentru o scurtă perioadă 
de timp, este posibil ca simptomele să se amelioreze. Se 
poate ca problema chiar să pară că a dispărut. Mai târziu însă 
ea reapare și e mult mai puternică. Ameliorarea pe termen 
scurt este o amăgire — si încă una periculoasă. 

Ideea greșită privind conservarea apei este 
exemplul perfect pentru modul în care corelatiile false dau 
impresia că penuria de apă poate fi rezolvată doar prin 
consumul redus de apă. 

Doctorul Martin Parry, profesor la Grantham 
Institute for Climate Change și la Centre for Environmental 
Policy, din cadrul Imperial College London a fost primul care 
a evidenţiat rolul pe care ameliorările, cum ar fi conservarea 
apei, îl joacă în soluţionarea unor probleme complexe. În 
viziunea sa, scopul unei reduceri este mai degrabă să ușureze 
gravitatea situaţiei căreia trebuie să-i facă faţă o societate, 
în cele din urmă. Conform lui Parry, arneliorarea, fiind 
insuficientă, conduce la „deficite de adaptare“, care până la 
urmă se adaugă unor corectii extreme și dureroase. 

Parry este de părere că, deși o ameliorare reușită 
poate reduce temporar amploarea unei probleme, ea nu 
poate niciodată să o soluţioneze. Acesta este motivul pentru 
care o denumim „ameliorare“. În calitate de copreședinte 
al Inter-Governmental Panel on Climate Control [Comisia 
Interguvernamentala pentru Controlul Modificărilor 

Climatice], în 2008, Parry a aplicat observaţiile sale la 
mișcarea ecologică: „Arneliorarea s-a bucurat de toată atenţia, 
însă nu putem rezolva această problemă prin reducere. 
Suntem puși acum în fata opțiunii de a alege între un viitor 
cu o lume prejudiciată sau o lume profund prejudiciată“. 
Indiferent care ar fi problema — fie că este o problemă 
economică, politică sau socială catastrofală —, măsurile 
drastice pe care va trebui să le luărn când o problemă ne 
amenință supraviețuirea vor depinde de ceea ce am făcut 
până atunci să atenuăm impactul acelei probleme. 

Însă, în acest caz, cheia este „să atenuăm"“ 
impactul problemei. Ameliorările nu sunt menite să vindece 
problemele noastre. Cum spune Parry, când un bolovan se 
rostogolește din vârful dealului drept spre noi, de felul în 
care îi încetinim coborârea si îl faramitam în bucăți depinde 
cât de mare va fi paguba pe care o vom suferi când bolovanul 
ajunge jos. 


INGINERIA INVERSĂ 


Pe de o parte, avem înlocuirea corelatiei 
prin cauzalitate, dar există și alte moduri în care datele 
verificabile ajung să fie ecranate atunci când societatea 
atinge pragul cognitiv și începe să accepte credințe în locul 
cunoștințelor. 

În acest secol XXI, am devenit experți în a 
aduna date verificabile pentru a le pune în serviciul acelor 
concluzii pe care ni le dorim, organizând apoi informaţiile în 
argumente logice, plauzibile. În marketing, acest procedeu e 


cunoscut sub numele de strategie spin, dar în comunitatea 
științifică fenomenul este cunoscut drept „inginerie inversă“ 

De exemplu, în acest fel putem determina cauza 
catastrofelor din aviaţie. În urma unui astfel de eveniment, 
este ceva obișnuit să se recupereze „cutia neagră“ in care 
se găsesc înregistrările din cabina pilotului și să se adune 
laolaltă toate rămășițele pieselor din aparatul de zbor pentru 
a afla ce a provocat prăbușirea lui. Aceeaşi tehnică o folosim 
pentru a stabili cauzele unui incendiu, pentru a repara 
automobile și, în știință, să „constituim drumul înapoi“ în 
cazul unor fenomene neobservabile precurn quarckurile. 

Intenţia iniţială a ingineriei inverse a fost 
deconstruirea unui eveniment în principii mai mici care ar 
putea fi reproduse, astfel încât să înțelegem mai bine ce s-a 
întâmplat. Procedeul presupune că se începe cu rezultatul 
final și etapele sunt apoi parcurse în ordine inversă, până ce 
toate piesele și procesele constitutive vor fi fost explicate pe 
deplin. 

Într-o mare măsură, acesta este chiar procedeul 
pe care îl folosim pentru a formula concluzii despre stele 
negre și planete îndepărtate, care se găsesc la o distanță 
mult prea mare pentru a putea fi studiate. Observăm un 
fenomen nou, apoi îl trecem prin sita cunoștințelor noastre 
pentru a îmbunătăţi legi și teorii care ştim că ar putea să 
explice reacţia. Apoi creăm teste teoretice pentru a vedea ce 
explicaţii rămân în picioare. Acesta este modul în care teoriile 
noi ajung să fie acceptate în decursul timpului. 

Având în vedere că ingineria inversă este atât 
de utilă pentru explicarea unor lucruri aflate la milioane de 
kilometri distanţă, ne folosim astăzi de ea ca de o modalitate 


la îndemână pentru a explica lucruri mai aproape de noi. 
Totuși, deseori, mergem putin mai departe decât simpla 
explicație și manipulăm datele verificabile pentru a ajunge 
la ceea ce noi exprimăm astăzi prin termenul spin. De fapt, 
în ultima vrerne, ingineria inversă a devenit unul din cele 
mai puternice instrumente ale marketingului de masă; o 
serie de date verificabile pot fi puse laolaltă pentru a produce 
aproape orice rezultat dorit. După cum spune o veche zicală, 
„dacă realitatea nu se potriveşte cu teoria, atunci schimbă 
realitatea.“ Să ne mai mirăm că am ajuns să nu mai stim care 
sunt datele dovedite în mod empiric și care sunt credințele 
nedovedite? 

Am învățat o lecţie majoră despre cât de ușor 
este să rescrii o poveste pentru a se potrivi, în urmă cu câțiva 
ani, când încă mai eram director executiv in Silicon Valley. 

Lucram pentru un client care crease un nou 
model de telefon mobil, dar care nu reușise să intre pe piaţă. 
În locul telefoanelor mici cu mini-tastaturi numerice şi 
ecrane color tactile, clientul crease un telefon portabil uriaș, 
cu o tastatură mare și cu o baterie pe măsură. Arăta ciudat, 
urât și greoi — nepotrivit pentru orice fel de buzunar. 

Apelând la ingineria inversă, firma noastră de 
marketing a încercat să găsească o utilizare pentru acest 
telefon. Am inițiat un studiu de cercetare la nivel naţional, cu 
focus grupuri, cercetări ș.a. După toată această desfășurare 
de forte am avut și răspunsul așteptat: telefonul greoi cu 
funcţii limitate era ideal pentru cetățenii de vârsta a treia. 
Telefonul a fost pus într-o lumină nouă și a ajuns imediat 
în vogă printre seniori, ei având nevoie de o tastatură 
mai mare şi o singură cerinţă: capacitatea de a da și primi 


telefoane. Astfel, compania s-a repozitionat rapid ca un 
furnizor de tehnologie prietenoasă pentru seniori. Întreaga 
documentație, site-ul și materialele de publicitate au fost 
refăcute pentru a veni în sprijinul acestei noi poziționări 

a brandului: ușor de folosit, mai mare, cu o tehnologie 
eficientizată la dispoziția seniorilor. 

O treabă bine făcută. 

De curând, în timp ce participam la o acțiune 
de caritate pe plan local, am avut ocazia să-l întâlnesc pe 
nou-alesul director executiv al companiei respective. Nu 
ştia că lucrasem cu ceva timp în urmă cu acea companie, 
așa că a început să-mi povestească în detaliu trecutul plin 
de succes al companiei, explicându-mi că fusese creată cu 
scopul anume de a asigura tehnologie adaptată pieței în 
creştere a seniorilor. Era sincer în descrierea lui legată de 
începuturile firmei, dar era si dureros de inexact. Din punctul 
lui de vedere, succesul telefonului mobil pentru seniori era 
obiectivul deliberat, planificat al unei strategii corporatiste 
premeditate. Când, de fapt, acea strategie fusese refăcută 
pentru a transforma eșecul unui produs într-un succes. În 
mod evident, istoria fusese rescrisă. 

Ingineria inversă a devenit o practică acceptată 
în societatea modernă. Datele ajung să fie ecranate, iar 
istoria este pur si simplu revizuită pentru a se potrivi unor 
concluzii noi — iar informatia devine cu mult mai dificil de 
reperat. 

În politică, ingineria inversă a devenit de 
asemenea un loc comun. În mod frecvent, când președinții 
se retrag, intenţiile lor reale tin deseori de ingineria inversă, 
ca o modalitate de a veni în întâmpinarea opiniei publice. 


Astăzi, succesul președintelui Nixon în deschiderea relaţiilor 
cu China face ca implicarea sa în scandalul Watergate să pară 
un soi de vendetă partizană. Chiar și invazia în Irak, bazată 
initial pe ameninţarea unor „arme de distrugere in masă“, 

a fost reformulată ca o oportunitate unică de a instaura 
democraţia si de a aduce stabilitate în Orientul Mijlociu. 
Luaţi orice lider al oricărei naţiuni și observați cum, odată 
cu trecerea timpului, erorile sale sunt reformulate pentru a 
se potrivi într-o poveste logică, eroică, idealizată. Dar acest 
lucru nu ar trebui să ne surprindă. Când complexitatea 

face dificil de atins realităţile și informaţiile, este de la sine 
știut că suntem un organisrn ce se lasă pradă credințelor. 
Fictionalizarea istoriei este doar un exemplu în plus pentru 
acest fenomen. 

Când ingineria inversă se aplică unor probleme 
extrem de complexe, cum ar fi recesiunea globală, terorismul 
sau siguranța în spaţiul aerian, ea generează totodată 
concluzii inexacte $i periculoase. De exemplu, în tratatul său 
intitulat „Reverse Engineering Gone Wrong”, A.J. McEvily 
arată cum complexitatea face casă bună cu deconstructia: 


Înaintea unui zbor de 2000 de ore, 
arborele și bucșele [unui aparat de zbor privat] sunt 
verificate și, dacă sunt foarte uzate, ele se înlocuiesc. 
În cazul de faţă, s-a constatat că era nevoie ca 
arborele și bucșele să fie schimbate. Dar producătorul 
initial al supapei-fluture dispăruse de pe piață și 
acum exista un al doilea producător care furniza piese 
de schimb. 

Cel de-al doilea producător folosea un proces 


cunoscut ca inginerie inversă pentru producerea 
pieselor de schimb. Altfel spus, el încerca să 

copieze în cele mai mici detalii caracteristicile 
arborelui și ale bucșelor originale. Cu toate acestea, 
importanţa tratării termice adecvate fusese neglijată 
și, ca urmare, supapa-fluture nu a funcţionat 
corespunzător în timpul zborului, iar avionul s-a 
prăbușit. 


Încercarea de copiere a unei simple supape- 
fluture dezvăluie cât de ușor pot fi trecute cu vederea 
caracteristicile esenţiale și cum pot fi trase concluzii 
incorecte în timp ce încercăm să demontăm multe, foarte 
multe procese interdependente. Probabilitatea de a scăpa din 
vedere fie si un singur ingredient creşte în mod exponential 
pe măsură ce complexitatea tehnologiei noastre şi a 
circumstanțelor creşte. În acest fel, atunci când ne referim la 
siguranţa zborurilor, la ajutorul financiar acordat de guvern 
corporațiilor, la escaladarea fenomenului infracţional și la 
depozitarea deșeurilor nucleare, ingineria inversă conduce 
adesea la rezultate catastrofale. 


OEMBCRATICRRER DATELOR 
VERIFICABILE 


Într-o noapte târziu, îl ascultam pe popularul 
actor de comedie Jon Stewart criticând succesul Wikipediei 
pe internet. În cazul în care nu sunteți familiarizați cu 
Wikipedia, aceasta este o enciclopedie colaborativă, gratuită 

și online, care poate fi editată, adăugită și îmbunătăţită 

de oricine, indiferent de diplomele din CV, formare sau 
convingeri. Ideea care se află în spatele site-ului este 

că erorile vor fi corectate în mod natural chiar de cei 

care folosesc Wikipedia: dacă ei citesc ceva inexact, au 
posibilitatea să corecteze informația în timp real. În acest 
fel, fondatorii Wikipedia speră că informaţia cumulativă a 
omenirii este actualizată, exactă și accesibilă pentru publicul 
larg. 

Pentru a vă da o oarecare idee despre cât de 
mult succes a ajuns să aibă Wikipedia, vreau să vă spun că, 
în 2009, site-ul oferea mai mult de trei milioane de articole 
dintr-un registru amplu de subiecte, iar enciclopedia online 
creștea cu rapiditate. Conform declaraţiilor fondatorilor 
Wikipedia, „într-o comparatie anterioară a enciclopediilor, 
Wikipedia avea aproximativ 1 400 000 de articole, totalizând 
340 de milioane de cuvinte, în timp ce Enciclopedia 
Britannica deținea aproximativ 85 000 de articole, totalizând 
55 de milioane de cuvinte, iar Microsoft's Encarta deținea 
aproximativ 63 000 de articole și totaliza 40 de milioane de 
cuvinte“. 

Mai mult, în conformitate cu comScore, un 
serviciu de evaluare si monitorizare a userilor de pe internet, 
aproximativ 326 de milioane de useri pe lund folosesc astazi 
Wikipedia ca o sursă de informare. 

Ca răspuns, Jon Stewart le reamintea 
telespectatorilor de riscurile pe care le implică creditul 
acordat experţilor anonimi, îndeosebi când nu există nicio 
certitudine că informaţiile sunt corecte: „De când au ajuns 
datele verificabile ceva pentru care trebuie să vă daţi votul? 


Dacă ne-am lua după Wikipedia, dacă toţi suntem de acord, 
atunci e adevărat. Atâta tot? Doar să fim de acord? Eu 
credeam că altceva înseamnă datele verificabile.“ 

Ce se întâmplă atunci când datele verificabile 
sunt consfintite prin consens? Și cât de neobișnuită să fie 
oare această practică? La urma urmelor, sondajele de opinie 
arată că o majoritate covârșitoare a americanilor cred că O.J. 
Simpson și-a ucis soţia, în ciuda faptului că el a fost găsit 
nevinovat de un juriu într-o şedinţă de judecată la tribunal. 
Nu este aceasta o realitate consfintita prin consens? Ce să 
spunem despre invinovatirea celor trei directori executivi 
pentru eșecul întregii industrii americane de automobile? $i 
aceasta este o realitate consfintita prin consens. Şi haideţi să 
nu uităm de avantajele reciclării gunoiul nostru menajer în 
fiecare săptămână. Din nou, un consens unilateral. 

După cum stim deja, când realitățile certe ajung 
să fie extrem de dificil de dobândit, credințe ilogice le iau 
locul. Uneori aceste credinţe se bazează pe corelaţii false, 
uneori ele sunt rezultatul manipulării logicii, iar alteori, se 
bazează pur si simplu pe popularitate. 

Însă fără o cunoaștere deplină a realitatilor certe, 
ne pierdem capacitatea de a înțelege ce determină apariţia celor 
mai mari ameninţări. Așa că, începem pur și simplu să acceptăm 
credințe în locul informaţiilor. 

Într-o după-amiază, am avut șansa să urmăresc 
discursul fostului preşedinte al Rezervei Federale, Alan 
Greenspan, figură emblematică a lumii financiare, care 
igi susținea unul dintre rapoartele sale bianuale obișnuite 
în fata membrilor Congresului. Greenspan isi cântărea cu 
grijă cuvintele, asigurându-se că nu stârneşte supermema 


opozitionista si cea de personalizare a vinei, în timp ce cu un 
calm desăvâșit demonta una după alta corelatiile implicite. În 
cele din urmă, într-un moment unic de exasperare, a privit în 
sus către membrii Congresului și le-a reamintit: „Domnilor, 
fiecare dintre dumneavoastră este îndreptăţit să aibă propria 
opinie, însă nu este îndreptăţit niciunul să aibă propria 
realitate.“ 

Un avertisment justificat din partea marelui 
maestru al complexității. 


7. GÂNDIREA PE SERTARE. 
SUPERITIEMA NR: S 


Pe data de 9 septembrie 2009, două legende 
ale ştiinţei, James Watson — care, alături de Francis Crick 
a câștigat Premiul Nobel pentru descoperirea structurii 
ADN-ului — și E.O. Wilson, naturalist de renume 
internaţional și întemeietor al sociobiologiei, au apărut 
împreună pe scena unei mici săli de teatru de la Harvard 
University. Wilson, aflat la vârsta de optzeci de ani, 
purtând obișnuita lui haină lejeră, de culoare kaki, cu 
cravată la gât, afișa alura suplă și sprintenă a unui student 
care tocmai absolvise universitatea. Watson, si el trecut 
de optzeci de ani, era îmbrăcat într-un costum alb de in, 
cu toată prestanta unui adevărat senator din Sud. În timp 
ce acești doi titani luau loc pe scaunele lor, fiecare de 
cealaltă parte a moderatorului, liniștea punea stăpânire pe 
încăperea aflată în așteptare. 

Asistam la un moment istoric. Watson $i Wilson 
fuseseră rivali de temut in lumea biologiei timp de aproape 
un sfert de secol. La un moment dat, în anii 1950, Watson 
avusese curajul să compare munca lui Wilson în domeniul 
istoriei naturale cu „îndeletnicirea de a colecta timbre“. Si de 
aici totul a luat proporţii. Mai târziu, Wilson a dat replica, 
sugerând că cercetarea lui Watson ar fi putut fi mai potrivită 
pentru departamentul de chimie, pentru că acesta cu 
siguranță nu intelesese care era scopul biologiei. 

În timp, pe măsură ce biologia moleculară capta 
tot mai mult atenţia, antagonismul dintre cei doi oameni de 
știință devenea din ce în ce mai public. 

Watson insista asupra alocării unui buget și 
unor resurse mai substanţiale cercetării în microbiologie. A 
renunțat la biologia evoluționistă ca la o pălărie uzată, s-a 
pronunţat împotriva ecologiei și a afirmat că genetica era 
frontiera legitimă a biologiei. În fata acestei situații, Wilson 
a ripostat: în autobiografia sa, Wilson vorbea despre Watson 
ca despre „un Caligula al biologiei“. 

Lucrurile s-au desfășurat în acest mod timp de 
câteva decenii. Centrul biologiei era fisurat de cei doi giganţi 
care își disputau viitorul ei. 

Dar în seara aceea, printr-o întorsătură 
dramatică, ambii bărbaţi păreau sinceri atunci când 
recunoșteau contribuţia fiecăruia la evoluţia științei. Wilson 
a recunoscut cel dintâi că acea concurenţă acerbă le servise, 
în cele din urmă, amândurora. Watson fusese un rival 
valoros, care îl stimulase pe Wilson să facă pași importanţi 
în propria sa cercetare și manieră de abordare a studiului. 
Când a fost întrebat de moderator despre rezistenţa cu 


care întâmpinase la început biologia moleculară, Wilson a 
făcut o afirmaţie uimitoare: „M-am înșelat“, a zis, ridicând 
din umeri. Apoi a început să vorbească despre cât de 
importantă se dovedise a fi opera lui Watson pentru biologia 
evoluționistă: mulțumită descoperirii ADN-ului, biologii 
aveau în sfârșit instrumentele necesare pentru a identifica 
evoluţia tuturor speciilor. Mare parte din munca pe dibuite 
fusese de acum dată uitării. 

Watson era de acord cu Wilson. În viziunea sa, 
nu mai era nimic care să amintească de conflict: evoluția este 
acum explicată prin biologia celulară, iar biologia celulară 
este în mod evident explicată prin evoluție. În decursul 
timpului, cele două au fost convergente. 

În acest fel, Wilson și Watson au ajuns la un 
armistițiu. 

Indiferent dacă era vorba despre înţelepciune și 
bunăvoință, pe care le dobândim odată cu înaintarea în vârstă, 
despre evoluția firească a științei sau despre credinţa lui Wilson 
în unificarea cunoştinţelor, care avusese loc în 1998, odată cu 
publicarea lucrării Consilience, rivalitatea dură de odinioară era 
acum înlocuită de un respect profund și convingător. În seara 
aceea, doi giganţi din lurnea biologiei se adunaseră pe o mică 
scenă de la Harvard, doi vechi prieteni uniți de dorința comună 
de a descoperi secretele vieții pe pământ. 


Se întâmplă adesea să devină imposibil de 
distins imaginea de ansamblu, în special când continuăm să 
rămânem cu privirea atintita asupra imaginii mai mici din 
fata ochilor. Este posibil ca la început să nu putem înțelege 
care este legătura dintre cele două spirale de ADN si evoluţie 


și viceversa sau poate că ne întrebăm cum ar putea să se 
împace vreodată doctrina religioasă cu principiile evoluţiei. 
Poate că, la prima vedere, este neclar ce legătură există între 
fizică şi psihologie, psihologie și geologie sau geologie si 
economie. $i care este problema? Asa cum Wilson și Watson 
descopereau după mai multe decenii de rivalitate, aceasta 

nu înseamnă că o perspectivă este corectă și cealaltă greșită. 

Ea înseamnă pur şi simplu că noi nu am descoperit cum 
funcţionează ele împreună în contextul unui sistem mai mare, 
mai extins. Uneori nu reușim să înţelegem din cauza miopiei 
noastre, dar adesea și deoarece creierul nostru se poate să nu 
fie încă în stare să facă acele conexiuni complexe. La urma 
urmelor, puterea noastră de înțelegere are limite biologice, 
cognitive. Uneori imaginea de ansamblu este chiar prea mare. 


SERTARE IMPENETRABILE 


Creierul uman tinde în mod firesc să reducă 
din complexitate, fragmentând-o în componente mai mici, 
gestionabile. Acest fenomen se manifestă în mai multe 
forme: divizii corporatiste impenetrabile, departamente 
guvernarnentale, discipline științifice si secte religioase. 
Generaliștii sunt înlocuiţi de „specialiști“ în domenii tot 
mai înguste, iar obiectivele strategice sunt feliate în ținte de 
dimensiuni infinitezimale, care pot fi măsurate si urmărite si 
pentru care indivizii pot fi responsabilizati. Dacă suma este 
mai mare decât părțile, atunci de ce să nu începem chiar cu 
suma și să o fragmentam în parti mai mici de la bun început? 
Pare rezonabilă această abordare. 


Dar oare așa este? 

Cea de-a patra supermemă este gândirea pe 
sertare: o gândire şi o conduită compartimentate, care suprimă 
colaborarea necesară în abordarea unor probleme extrem de 
complexe. 

În loc să încurajeze cooperarea dintre 
indivizi și grupuri care împărtășesc un obiectiv comun, 
gândirea pe sertare declanșează contestare, concurență 
și discordie. Întrucât compartimentele impenetrabile nu 
permit împărtășirea şi coordonarea dincolo de granițele 
organizaționale, informaţiile care sunt deja greu de dobândit 
devin de-a dreptul inaccesibile. 

Carol Kinsey Goman descrie efectul gândirii 
„siloz“ în articolul ei intitulat „Tearing Down Business «Silos» 
[„Să distrugem «sertarele» din afaceri“]: 


Am văzut eu însărni ce efect au aceste 
sertare asupra unei întreprinderi: organizația se 
dezintegrează într-un grup de tabere izolate, prea 
putin încurajate să colaboreze, să împărtășească 
informaţii sau să se unească în echipe care urmăresc 
obiective majore. Mai multe grupuri ridică granite 
impenetrabile, neutralizând eficienţa celor care 
trebuie să interacționeze depășindu-le. Liderii locali 
se concentrează asupra planurilor lor — adesea 
în detrimentul scopurilor urmărite de restul 
organizației. Luptele interne care rezultă de aici și 
care urmăresc acapararea autorității, finanțelor si 
resurselor distrug productivitatea şi pun în pericol 
îndeplinirea obiectivelor corporației. 

Astăzi, aceste sertare impenetrabile există 
pretutindeni. Cei care fac parte din structurile CIA nu discută 
cu cei din FBI, iar cei de la catedra de fizică nu pun piciorul 
în clădirea care găzduiește catedra de economie. Specialiștii 
în probleme de mediu nu vorbesc cu directorii companiilor 
de petrol, inculpatii nu vorbesc cu procurorii, republicanii nu 
vorbesc cu democrații, medicii nu vorbesc cu cei din companiile 
de asigurări, iar Al-Qaida nu vorbește cu nimeni. Și ne mai 
întrebăm de ce societatea se află în impas si de ce probleme tot 
mai mari, complexe și sistemice continuă să se înrăutățească. 


CELE TRE! IMPROVICATII 


Unul dintre cele mai alarmante exemple de care 
se face vinovată gândirea pe sertare este oprirea progresului 
uman, cum se poate constata în industria sănătății. 

Conform Institutului de Medicină, din 1993 
până în 2003, populaţia Statelor Unite a crescut cu 12%, 
iar vizitele pacienţilor la urgenţă au ajuns la peste 27%. Și 
studii recente arată că problema crește exponential, situația 
inrautatindu-se în fiecare an. De ce? Cu ocazia unei călătorii 
cu avionul pe care am efectuat-o de curând si care traversa 
toată tara, am avut şansa să stau alături de vicepreședintele 
executiv al uneia dintre cele mai mari companii de asigurări 
de sănătate. Era un fost chirurg, impecabil imbrăcat, care 
se exprima concis și care practicase meseria de medic cu 
multi ani în urmă, cu intenţia de a aduce o schimbare reală 
în sistemul de sănătate. Din perspectiva sa, companiile de 
asigurări aveau toate atuurile. 


Când l-am întrebat ce credea despre inițiativa 
de promovare a „opțiunii publice“ în sistemul de sănătate 
din Statele Unite, el mi-a răspuns că nicio creștere a 
cheltuielilor alocate pentru Medicare sau Medicaid nu va 
rezolva problema. Apoi, mi-a explicat că cel mai bine putem 
înțelege industria sănătății dacă ne gândim la ea ca la trei 
compartimente independente: spitale, medici și companii de 
asigurări. 

A continuat să îmi explice că astăzi, când 
putem fi primiți la Camera de Urgenţe, medicul de gardă, 
care trebuie să ne trateze, nu are aproape nicio informaţie 
referitoare la starea sănătății noastre înainte să ajungem 
acolo. Când ne îndreptăm grăbiţi spre Urgenţe, suntem o 
persoană total străină pentru medicul care ne îngrijește. 

Dacă avem noroc, cineva care ne-a însoţit poate 
să-i spună doctorului ce știe despre trecutul nostru medical: 
ce medicamente luăm, cine este medicul nostru curant, la ce 
suntem alergici și orice alte informaţii care îi trec prin minte 
în acele clipe. Uneori, personalul de la Carnera de Urgenţe 
poate obține accesul la unele dintre fişele noastre medicale și 
poate să întocmească rapid un profil care să-l ajute pe medic 
să pună un diagnostic, dar, în cel mai fericit caz, este un 
proces aleatoriu, pripit și defectuos. Cel mai adesea, medicul 
care se ocupă de noi este obligat să ghicească, ținând cont de 
simptomele noastre, pe loc, fără să beneficieze de avantajul 
de a cunoaște vreun detaliu despre problemele noastre 
medicale. 

Medicul de gardă de la Camera de Urgenţe, 
de care noi depindem în acel moment critic, nu are un 
minimum de informaţii despre noi, astfel încât lucruri ce ar 

putea fi perfect normale pentru organismul nostru, dar nu 

și pentru altcineva, este foarte posibil să fie tratate ca un 
simptom legat de afecțiunea noastră. De exemplu, medicul 
de la Urgenţe nu are nicio posibilitate să știe că inima noastră 
a bătut întotdeauna putin mai repede din ziua când ne-am 
născut sau că temperatura corpului a fost întotdeauna mai 
ridicată sau că am avut gleznele umflate dintotdeauna, la fel 
ca mama, bunica și străbunica. 

În schimb, medicul de la camera de Urgenţe 
este pregătit să facă uz de parametrii „mediei“. Orice 
simptom care iese în afara acestei medii este interpretat 
ca un simptom „neregulat“ și e luat în calcul în stabilirea 
diagnosticului final — indiferent dacă simptomul este 
perfect normal pentru organismul nostru sau nu. 

Așadar, în cea mai mare parte, diagnosticele şi 
tratamentele stabilite in Camera de Urgenţe sunt speculative 
— medicul de gardă dă verdictul, cel mai probabil. 

Iar statisticile care rezultă în urma „celor mai 
probabile“ diagnostice si tratamente ne pun pe gânduri. 
Conform New England Journal of Medicine, există o 
probabilitate de 34% ca un pacient de la Camera de Urgenţe să 
fie reinternat în 90 de zile. Iar aici intervine elementul șocant. 
În decurs de un an, peste 50% dintre cei care au fost externati 
după o intervenţie chirurgicală au fost respitalizati sau au 
decedat în primele 12 luni de la externare. Atunci ce gen de 
urgente sunt cele pentru care acești pacienți sunt tratați? 

Când s-a trecut la o examinare a ratelor celor 
mai ridicate de reinternări în decursul primelor treizeci de 
zile, s-a constatat că cele mai frecvente erau următoarele 
afecţiuni: 


1. Insuficienta cardiacă, 27% 

2. Psihoze, 25% 

3. Chirurgie vasculară, 24% 

4. Afectiuni pulmonare obstructive cronice, 23% 

Un sfert din pacienţii care suferă de insuficență 
cardiacă, psihoze, afecțiuni vasculare și probleme pulmonare 
revin la Camera de Urgenţe în numai patru săptămâni. Cum 
este posibil așa ceva? În teorie, orice pacient care prezintă 
o afecţiune serioasă ar trebui să meargă în mod regulat la 
medicul său, după ce a ajuns la Urgenţe și, astfel, nu s-ar mai 
întoarce din nou acolo. 

Acum ajungem la cel de-al doilea compartiment: 
doctorii. 

Astăzi, doctorii care tratează pacienţii Medicare 
sunt nevoiți să consulte patru până la șase pacienţi într-o oră 
pentru a reuși să rămână în sistem. Faceţi calculele singuri: acest 
lucru înseamnă că orice medic care acceptă astăzi Medicare 
poate petrece între zece și cincisprezece minute cu fiecare 
pacient înainte să înceapă să plătească din propriul buzunar. 

Aceasta înseamnă că, atunci când avem 
o complicatie serioasă ce survine dupa prima noastră 
internare la Urgenţe, medicul nostru, care deja a epuizat 
cele cincisprezece minute ale sale, are două opţiuni: dacă 
mai are timp, ne poate trimite la un specialist, căruia i s-au 
repartizat, la rândul lui, alte cincisprezece minute pentru 
a ne consulta; sau ne poate indruma înapoi la Camera de 
Urgenţe — același loc unde am fost greșit diagnosticati 
prima oară. Într-un număr din ce în ce mai mare de cazuri, 
pacienţii sunt îndrumați doar să revină la Camera de 
Urgenţe. 

Atunci, lucrurile încep să meargă repede la vale. 

În timp ce medicul nostru (compartimentul 1) 
s-ar putea să nu-și permită să ne consulte atât de des cât ar 
avea nevoie, spitalul (compartimentul II) este încântat să ne 
reinterneze la Camera de Urgenţe ori câte ori avem nevoie. 
Spitalul va câştiga aceeași sumă de bani, indiferent că suntem 
un pacient nou sau unul care a revenit. De fapt, pacienţii care 
revin reprezintă la ora actuală un procent semnificativ din 
fluxul de venituri ale unui spital. Deci, într-o anumită privinţă, 
diagnosticarea greșită, urmată de reinternare, a devenit o 
sursă neașteptată de venituri. În anul 2009, mai mult de 
17,4 miliarde de de dolari au fost plătiţi spitalelor pentru 
reinternări la Camera de Urgenţe. Această cifră creşte în mod 
exponențial având în vedere că medicii îndrumă pacienţii 
cu boli grave — care nu pot fi ajutați in cele zece până la 
cincisprezece minute alocate — înapoi la Camera de Urgenţe. 

După aceea, este momentul să intre în scenă 
cel de-al treilea compartiment: companiile de asigurări. De 
fiecare dată când sunt internată la Urgenţe, compania mea 
de asigurări plăteşte o groază de bani unui spital care face 
bani din reinternări. Doctorul meu știe că orice Cameră 
de Urgenţe ma va accepta cu brațele deschise, așa că nu e 
motivat să ia alte măsuri. lar compania de asigurări continuă 
să dea prime de asigurări mai mari pentru a-și acoperi 
cheltuielile. Camera de Urgenţe nu deţine fișele medicale 
de care are nevoie pentru a pune diagnostice şi a trata cum 
trebuie pacienții cu boli grave, astfel încât numărul deceselor 
și reinternărilor continuă să crească într-un ritm ametitor, 
pe măsura costurilor. Este un cerc vicios si, în tot acest timp, 
pacienţii sunt cei care plătesc prețul. 


În 2009, Anthem Blue Cross din California a 
majorat prima mea de asigurare de sănătate cu aproape 30%, 
desi eram sănătoasă clinic. Când i-am sunat să întreb cum ar 
putea să justifice creșterea bruscă, mi s-a răspuns: „A fost o 
rnăsură care s-a aplicat pentru toate categoriile de polite, nu 
numai a dumneavoastră. Suntem nevoiţi să majoram prima 
pentru toată lumea pentru a acoperi costurile suplimentare. 
Nu este ceva personal; aceeași majorare s-a aplicat pentru 
toată lumea.“ Nu este ceva personal? Atunci de ce mi se 
retrag bani din contul meu personal? 

Mai târziu, în februarie 2010, președintele 
Obama amintea de Anthem Blue Cross într-un discurs 
care avea ca tema reforma din sistemul de sănătate. 
Președintele se referea la ei ca un exemplu de creștere 
haotică a primelor de asigurare. La scurt timp după aceea, 
Congresul Statelor Unite și Şeful Comisiei de Supraveghere 
a Asigurărilor din Statul California au deschis propriile 
lor investigaţii în legătură cu majorările primelor de către 
Anthem. 

Dar să fie puși la zid cei de la Anthem Blue 
Cross seamănă în mare parte cu aruncarea vinei în spatele 
câtorva directori executivi din Detroit sau a câtorva instituţii 
financiare pentru recesiunea globală. Acuzatiile aduse 
unei companii de asigurări nu pot să amelioreze gândirea 
pe sertare, care constituie principala cauză a crizelor din 
sistemul de sănătate. Cine ştie, poate o să-i întrebăm si pe 
directorii executivi de la Anthem dacă au zburat până la 
Washington cu avioane private. 

Astăzi, Statele Unite plătesc cea mai mare 
sumă per capita pentru sistemul de sănătate în comparaţie 


cu alte tari, dar, în ce priveşte calitatea, se clasează abia pe 
poziţia treizeci și şapte între cele 191 de naţiuni membre ale 
Organizației Mondiale a Sănătății. Fără să exagerez, aș spune 
că e loc de mai bine. 

Directorul executiv pe care l-am cunoscut în 
avion era încrezător în existența unei oportunități fantastice 
pentru companiile private de asigurări de a reduce costurile 
și de a îmbunătăţi serviciile doar punând la dispoziție 
informaţiile minime despre pacient și istoricul medical al 
fiecărei persoane internate la Camera de Urgenţe — ceva ce 
ar necesita ca toate cele trei compartimente să funcţioneze 
împreună. În acest fel, s-ar îmbunătăți imediat diagnosticele 
puse in Camera de Urgenţe si ar scădea numărul 
reinternărilor, ceea ce în opinia lui era o modalitate imediată 
de a pune capăt creșterii costurilor. 

Asemenea lui Dean Kamen și a altor inovatori, 
interlocutorul meu este de părere că cea mai mare provocare 
pentru Statele Unite nu este tehnologia, ci mai degrabă 
gândirea pe sertare. Chiar dacă fiecare pare să fie conștient 
care este adevărata problemă și cum trebuie ea rezolvată, și 
spitalele, și doctorii, și companiile de asigurări consideră că 
strângerea, actualizarea și distribuirea datelor privitoare la 
pacient este sarcina altcuiva. 

Gândirea pe sertare face extrem de dificilă 
rezolvarea unei probleme sistemice întrucât niciun compartiment 
nu este responsabil pentru întreaga problemă. 

Sistemul de sănătate este doar un exemplu de 
gândire pe sertare. Compartimentele stau în calea rezolvării 
unor probleme sistemice pretutindeni unde ne indreptam 
privirea. 


Până să aibă loc recentele atacuri de la 11 
septembrie și încercarea eșuată de atac din 2009 asupra 
aparatului aparținând liniilor aeriene Northwest Airlines 
din Detroit, eram cu toții mulțumiți să putem lăsa CIA si 
FBI să își desfășoare fiecare spectacolul propriu, fără să facă 
schimb de informații. Atunci, atacurile noi au atras brusc 
atenția asupra nevoii de o mai mare cooperare între agențiile 
guvernamentale. S-a recunoscut totodată faptul că schimbul 
de informaţii dintre guvernare şi mediile universitare — 
informaţii care se obțineau greu și cu un pret mare — ar fi fost 
benefic pentru departamentele de cercetare ale majorităţii 
universităților. În această idee, CIA a revigorat programul 
MEDEA (Measurements of Earth Data for Environmental 
Analysis — Măsurători ale Datelor de pe Terra pentru Analiza 
Mediului Înconjurător) pentru a pune la dispoziţia studiilor 
de mediu informaţii până nu demult clasificate. Acest lucru 
însemna că nu mai era cazul ca universităţile să redescopere 
informaţiile costisitoare pe care CIA le deținea deja. 

Nu a durat mult până când CIA a fost aspru 
criticată pentru tentativa de colaborare. În Business Week, 
Saul Kaplan relata că „mai multi experți și specialişti invitaţi 
într-o serie de emisiuni difuzate la televiziune au acuzat CLA 
de neglijenţă, susținând că schimbul de date cu oamenii de 
știință specialiști în cercetarea mediului era o distragere de 
la misiunea de bază, aceea de conștientizare a publicului 
american“. În continuare, Kaplan își desfășura argumentarea 
criticând aspru gândirea pe sertare: 


Dar experţii au greșit. CIA și serviciile 
de Securitate Naţională ar trebui să facă mai mult, nu 


mai putin, să existe colaborare între agenții si schimburi 
de date. Protejarea datelor, capacităților și informatiilor 
secrete ne-a dus la situația dezastruoasă actuală, Poate 
că, dacă ne-am fi concentrat asupra punerii în reţea a 
capacităților și a schimbului de date între departamente, 
America ar fi astăzi o țară mai sigură. 


În acest fel, pe măsură ce gândirea pe sertare 
devine o supermemă adânc înrădăcinată, ajunge să fie tot 
mai dificil de adunat laolaltă resurse și, ca urmare, devine 
chiar mai dificil accesul la informaţii. Se irosește timp si 
se pierd resurse atâta vreme cât fiecare agenţie încearcă 
să dubleze în mod independent munca alteia, iar soluțiile 
bazate pe colaborare, de care este nevoie pentru rezolvarea 
celor mai complexe si periculoase chestiuni cu care ne 
confruntăm, sunt tot mai îndepărtate. 

Un alt exemplu pentru modul în care gândirea 
pe sertare inhibă progresul poate fi descoperit printre 
nenurnăratele organizaţii nonprofit. Este șocant să 
descoperim cât de multe organizații independente nonprofit 
sunt astăzi implicate în rezolvarea acelorași probleme. 

În Monterey County, unde locuiesc eu, sunt înregistrate 
aproximativ 1 212 organizaţii nonprofit. În traducere, acest 
lucru înseamnă că sunt în jur de trei organizații nonprofit la 
fiecare 1 000 de locuitori — fiecare concurând pentru aceeași 
finanțare în fiecare an. 

Dar cu ce se ocupă toate aceste organizații 
independente? Sunt într-adevăr 1 212 probleme sociale 
distincte și separate, care așteaptă să fie soluționate? 
Probabil că nu. 


În urma cutremurului din 2010 din Haiti, 
devenea mai mult decât evident cât de mult se suprapuneau 
preocupările „sertarelor“ nonprofit. Nouă sute de organizații 
diferite de voluntari și guvernamentale au descins simultan 
pe insulă cu lucrători și ajutoare. Deși fiecare o făcea cu cele 
mai bune intenţii, când atât de multi oameni din atât de 
multe organizaţii separate și-au făcut apariţia la fata locului, 
era absolut imposibil să îi comasezi pe toţi în porturile serios 
avariate și pe pistele de aterizare. În multe cazuri, voluntari 
neinstruiti și lipsiţi de aptitudini au fost lăsați să pătrundă 
în tara înaintea medicilor, asistentelor și a experților în 
salvarea victimelor, de care era imperios nevoie și care au fost 
redirectionati de forțele militare spre insulele din apropiere, 
ca să aștepte până când se va fi rezolvat congestionarea de 
forte umane. Pentru ca haosul să fie si mai mare, organizaţii 
noi apăreau în fiecare minut pe internet, colectând fonduri 
și recrutând și mai mulți voluntari care se ofereau să 
ajute. În loc să se optimizeze activitatea unor organizaţii 
precum Crucea Roșie Arnericană, care furnizase cu succes 
servicii de urgență pentru victimele dezastrelor timp de 
130 de ani, fiecare pornea la drum de capul lui, accentuând 
complexitatea, redundanta, confuzia $i întârzierea unei 
situaţii aflate sub imperiul urgentei. Lipsa de cooperare cu 
organizaţii experimentate, precum Crucea Roșie, a avut drept 
rezultat suprapunerea intervențiilor din partea organizațiilor 
nonprofit, care au ajuns să blocheze administrarea 
ajutorului. Ele cădeau în capcana de a crede că eforturile 
independente erau într-un fel superioare colaborării. 

Dar realitatea sugerează contrariul. Când 
„sertarele“ există în exces este ca și cum ar fi prea multi 


bucătari care se contrazic în aceeași bucătărie, chiar dacă toţi 
deţin rețete pentru o mâncare cu acelaşi gust. Se poate să 
murim de foame așteptând ca mâncarea să fie gata. lar ceea 
ce este valabil pentru sistemul de sănătate și organizaţiile 
nonprofit este valabil şi pentru business. 

Doctorul Carol Kinsey Goman, consultant 
pentru mediul de afaceri și autor al lucrării This Isn't the 
Company I Joined: How to Lead in a Business Turned Upside 
Down [Nu aceasta este compania în care am fost angajată: 

Cum să conduci într-un business care s-a întors cu josu-n sus], 
relatează că „un studiu iniţiat de Industry Week a ajuns la 
concluzia că funcţiile din lumea businessului, care operează 
ca niște sertare, sunt cel mai mare impediment pentru 
dezvoltarea unei corporații. O analiză detaliată, comandată 
de American Managernent Association, arată că 83% dintre 
directorii executivi afirmau că există «sertare» în companiile 
lor și 97% considerau că acestea au un efect negativ“. 

Pe măsură ce complexitatea crește si informaţiile 
reale si cunoștințele devin tot mai greu de dobândit, 
„sertarele“ nu fac decât să îngreuneze mai mult accesul 
la informaţii vitale. Dacă ar trebui să escaladăm Marele 
Zid Chinezesc pentru a ajunge la informaţii reale, e oare 
de mirare că suntem dispuși să ne mulțumim cu corelaţii 
contrafăcute, răspunsuri pe ghicite și credințe? Credintele 
nu numai că sunt mai ușor de înţeles din punct de vedere 
cognitiv şi mai uşor de acceptat ca adevărate, ele nici nu iti 
impun să te caţări ca un alpinist până în vârf, unde cineva iti 
face vânt și te trimite din nou jos. 

Mai mult, să escaladezi zidul unui „sertar“ 
pentru a putea colabora este adesea un demers obositor, 


frustrant, periculos. Colaborarea este dificilă. lar colaborarea 
într-un mediu complex, aflat în mișcare rapidă este adesea 
imposibilă. 

Cum să o rezolvam? Trebuie să începem prin 
demolarea propriilor noastre sertare. Asemenea lui E.O. 
Wilson si James Watson, trebuie să pornim de la ipoteza 
că persoanele care luptă pentru atingerea aceluiași obiectiv 
reușesc atunci când ajung să își împărtășească informaţii și 
resurse, în loc să concureze pentru ele. Trebuie să ne dorim 
să lăsăm deoparte instinctele primitive de a ne proteja 
teritoriul si să ne adunăm forțele pentru binele omenirii. 


INCONVENIENTUL TERITORIALITATII 


Biologii care studiază cimpanzeii — cu care 
impartim mare parte din materialul nostru genetic — susțin 
că apariția nu e decât o extensie firească a teritorialitatii. Încă 
o dată, explicaţia motivului pentru care a devenit dificil 
pentru grupurile umane să lucreze împreună își are originea 
în instincte, care erau cândva vitale pentru supraviețuirea 
strămoșilor noștri. 

Teritorialitatea este procesul prin care animalele 
isi stabilesc graniţele cu scopul de a-și proteja hrana, 
partenerii și puii, asigurându-și în acest fel supraviețuirea. 


Cu toate că dimensiunea zonelor protejate variază de la o 
specie la alta, așa cum variază și măsura în care granițele 
teritoriale sunt clar delimitate, cimpanzeii și alte animale, 
incusiv ființele umane, își stabilesc rapid granițele teritoriale 
şi le apără, pentru propria lor bunăstare. Acesta este 


motivul pentru care am construit șanțuri de apărare în jurul 
castelelor. Este în același timp motivul pentru care avem 
legi controversate pentru imigrare. Aşa se explică gardurile 
decorative pe care le ridicam pentru a ne separa proprietatea 
de cea a vecinilor noștri si faptul că ne distantam de colegi 
care se mută într-un alt departament sau se angajează la 
concurenţă, deși altădată îi consideram prietenii noștri. 
Toate acestea sunt încercări de a ne lua măsuri de precauție 
pentru supraviețuirea noastră, distantandu-ne de „cei din 
afară“. 

Dintr-o perspectivă istorică, când oamenii 
au făcut tranziţia de la vânătorii și culegătorii nomazi — 
oameni care nu erau legați de teritorii delimitate — la 
îndeletnicirile agricole, nevoia de a apăra terenul care era 
favorabil pentru aceste îndeletniciri a devenit tot mai 
puternică. A-și proteja pământul echivala cu protejarea 
hranei de care era nevoie pentru a rămâne în viata. Granițele 
deveneau mai rigide, iar pedepsele pentru intruziune 
deveneau și ele tot mai aspre. Să treci un hotar fără să ai 
permisiunea însemna intemnitare si, uneori, chiar moartea. 

Într-un mediu social complex, gândirea pe 
sertare ar putea să nu fie altceva decât un instinct irațional 
de a apăra „teritoriul“ pentru a îmbunătăți şansele de 
supravieţuire. La urma urmelor, un atac al unui coleg, 
intruziunea altui departament, săpuneala din partea 
șefului, chiar ideologia opusă a unui rival, toate reprezintă 
ameninţări la adresa locului nostru de muncă, a statutului 
nostru, a capacității noastre de a avea o ocupaţie de pe 
urma căreia să trăim și să le asigurăm copiilor noștri 
existența. În acest fel, sertarele nu doar reduc complexitatea 


fragmentand-o in componente mai mici, ușor de înţeles, 
dar ele definesc „teritorii sociale“, care trebuie protejate cu 
hotărâre. 

Psihologul Aidan Sammons sintetizează în felul 
următor, modul în care funcţionează tagmele: 


Pentru a impune ordine și 
predictibilitate unei lumi complexe și imprevizibile, 
noi o simplificăm. Simplificarea este atinsă prin 
modele mentale abstractizate. O perspectivă socio- 
cognitivă asupra teritorialitatii arată că împărțirea 
lumii în teritorii primare, secundare și terțiare este 
un astfel de model mental, folosit de oameni pentru 
a genera așteptări, pentru a înțelege și prevedea 
comportamentul altora (Edney, 1975). Controlând 
teritoriul nostru primar, putem prevedea ce este 
posibil să se întâmple acolo. 


Astăzi însă, instinctele preistorice de a ne apăra 
palma noastră de pământ nu îi mai servesc societății. În 
realitate, gândirea pe sertare şi comportamentul reprezintă 
un risc mai mare în comparaţie cu răsplata, pe măsură ce 
complexitatea autorizează cooperarea în interiorul grupului 
si între grupuri disparate. 


SERTARE SOLARE SECRETE 


Uneori, cum este în cazul sistemului de 
sănătate, al sprijinului acordat în urma unor dezastre și 

al businessului, efectul pe care sertarele îl au în sensul 
obstructionarii progresului este evident. Totuși, sunt mult 
mai multe exemple în care soluții pertinente pentru cele mai 
mari provocări ale noastre ies la iveală. 

De exemplu, când este vorba despre energia 
solară gratuită pentru fiecare gospodărie de pe planetă, este 
posibil să fi rezolvat deja problema. În mod surprinzător, 
soluţia nu a venit din partea vreunei firme cu începuturile in 
Silicon Valley, a unui laborator din mediul universitar sau a 
Departamentului pentru Energie. În schimb, ea vine din cel 
mai putin probabil loc cu putință: National Aeronautics and 
Space Administration (NASA). 

NASA a fost fondată in 1958 de președintele 
Dwight D. Eisenhower, ,ca rezultat al crizei de incredere 
generate de Sputnik“. Scopul initial era să realizeze zboruri in 
spatiu cu fiinte umane, ceea ce a dus la proiectele Mercury si 
Gemini si, în cele din urmă, a culminat cu programul spatial 
Apollo si cu primul om care a pus piciorul pe Lună. Apoi, 
NASA a mers mai departe și a dezvoltat Skylab și Naveta 
Spațială — două exemple de colaborare complexă încununate 
de succes. 

Cu toate acestea, în decursul timpului, marea 
iubire a Americii pentru spaţiul cosmic s-a mai temperat 
și NASA începea să se îngrijoreze că munca sa devenea 
irelevantă. Într-un efort de a-și dovedi potenţialul comercial, 
agenţia spaţială a intrat într-o perioadă de parteneriat 
comercial în care mare parte a preocupărilor ei se concentrau 
pe tehnologiile de comunicare prin satelit, navigație GPS, 
Landsat si Earth Observing. Dar, pe masura ce competiția 
pentru atragerea finanțării din Washington, D.C., se intetea, 


NASA era mai putin încrezătoare în rolul pe care il deținea în 
secolul XXI. Cât de multe lansări şi aselenizări ale navetelor 
spațiale aveau să mai urmărească americanii? 

Astfel, NASA și-a îndreptat atenţia spre o 
piaţă nouă, una care stârnea foarte mult interes: energia 
regenerabilă. Într-un ultim efort de a recâștiga rolul de lider 
deţinut cândva de NASA, câţiva oameni de știință au început 
un program secret: energie solară captată din spaţiu. Ei aveau 
să rezolve problema unei energii curate nelimitate pentru 
întreaga lume o dată pentru totdeauna. 

Dacă ne gândim mai bine, locul cel mai bun 
pentru a colecta energie solară nu se găsește pe suprafața 
planetei. Atmosfera acționează ca un scut care ne protejează, 
dar acest scut reduce în mare măsură forța energiei solare ce 
poate fi captată. Dar în spaţiul cosmic nu există interferenţe 
atmosferice, astfel încât randamentul este infinit mai mare 
decât ceea ce obținem așezând panouri solare pe acoperișul 
clădirilor. 

Timp de decenii, NASA a făcut experimente cu 
celule solare în spațiul cosmic cu scopul de a furniza energie 
sateliților și navetelor spaţiale și, în acest timp, un grup 
restrâns de cercetători de la NASA a perfecţionat o metodă 
de captare a energiei si de trimitere în condiţii de siguranță 
înapoi pe suprafața pământului. 

Electricitate provenind de la sateliții aflaţi în 
spaţiu? Sună a stiintifico-fantastic. 

Imaginati-va impactul obținut dacă fiecare 
gospodărie ar beneficia de ceva cât o antenă parabolică, prin 
care am putea primi gratuit întreaga energie de care avem 
nevoie. Exact: puterea solară gratuită ar putea fi reformatata 


și transmisă în condiţii de siguranță în fiecare cămin. Nu 
numai că ne-ar proteja buzunarele, dar ar însemna totodată 
că nu mai este nevoie de uzine de furnizare a energiei sau 
de turnuri gigantice din care pornesc cabluri ce traversează 
întregul deşert. Niciun fel de șanțuri subterane, cimitire de 
deșeuri nucleare sau emisii uriașe de carbon de la uzinele pe 
bază de cărbune. Tara ar fi mult mai în siguranță deoarece 
nu ar mai exista utilităţi centralizate, nici linii majore de 
înaltă tensiune ce trebuie urmărite pentru a nu întrerupe 
alimentarea cu energie a functiunilor importante. 

Energia solară captată din spațiu ar schimba totul. 
Atunci ce ne oprește? Este uimitor să descoperi că oamenii 
de știință care au fost implicaţi în proiectele pentru energia 
solară captată din spaţiu la NASA au stat pe la ușile celor de 
la Departamentul de Energie al Statelor Unite (DDE) timp de 
peste un deceniu. Însă nimeni nu le-a răspuns. 

NASA? Nu cumva ei au inventat sucul Tang? 

Ca și în cazul CIA-ului, care a încercat să facă 
informațiile accesibile mediului pentru a ajuta în cercetarea 
mediului înconjurător, energia verde nu avea nicio legătură 
cu misiunea încredințată celor de la NASA. NASA a fost 
acuzată de Departamentul de Energie de „tergiversarea 
misiunii“ și i s-a ordonat să se rezume la explorarea spaţiului. 

Oricât s-au străduit oamenii de știință de 
la NASA, le era imposibil să treacă dincolo de peretele 
sertarului care separa energia de cercetarea spațială. În 
tot acest timp, miliarde de dolari erau investiţi de DDE si 
partenerii Cleantech într-o tehnologie despre care NASA știa 
că era inferioară celei pe care deja o experimentase cu succes 
în laboratoare. Însă cercetătorii de la NASA erau angajaţii 


guvernului si trebuiau să păstreze confidentialitatea. Ce 
puteau face? 

Frustrati și învinși, o mână de cercetători 
și-au propus să distrugă sertarele care stăteau în calea 
progresului. Era o întreprindere riscantă şi una care punea 
în pericol cariere de peste treizeci de ani în agenţia spaţială: 
cercetătorii au solicitat permisiunea să înceapă negocierile 
cu Canada pentru un „proiect de cercetare comun“, care să le 
permită să înceapă testarea descoperirii lor și să-i dovedească 
viabilitatea. 

Guvernul canadian a fost foarte receptiv. Vedea 
aici ocazia de a perfecta proiectul captării energiei solare din 
spațiu și comercializării ei, vânzând-o Statelor Unite! 

Dintr-odată, zicala „nu poți fi profet în tara ta“ 
căpăta o nouă semnificație. După ce cheltuiseră milioane 
de dolari ai contribuabililor pentru a inventa energia solară 
spațială — soluția permanentă pentru o energie nelimitată, 
curată și sigură pentru întreaga planetă —, Statele Unite 
erau pe cale să lase o altă ţară să o eclipseze, pentru că 
o agenţie americană nu reușea să se pună de acord cu o 
altă agenţie. Deoarece ființele umane au încă în gena lor 
instinctul de a-și apăra teritoriul, chiar şi atunci când acest 
lucru este în detrimentul unui bine mai mare. Totul din 
cauza „sertarelor“. 

Când se va afla, unii se prea poate să își îndrepte 
indignarea către cercetătorii de la NASA. Alții vor acuza 
DDE că nu a reacționat. lar alti extremiști isi vor îndrepta 
privirile spre președintele Obama. S-ar putea chiar să se 
găsească unii care să ma acuze de lipsă de patriotism pentru 
că am făcut public faptul că noi detinem tehnologia necesară 

pentru a capta energie nelimitată din spaţiul cosmic. Dar 

ar fi o acuză greșită si, prin urmare, inutilă. Sertarele 
guvernamentale fortificate, incapabile să coopereze, să 

facă schimb de informaţii şi să rezolve probleme complexe 
sistemice împreună sunt adevărata problema — nu jucătorii 
individuali. 

Dacă vă gândiţi mai bine, energia solară captată 
din spațiu ar putea fi un exemplu îngrijorător pentru modul 
în care „sertarele“ obstructioneaza progresul, dar este oare 
acest exemplu în mod substanțial diferit de practica de a 
reinterna aproape 40 % din pacienţii care au trecut deja pe la 
Camera de Urgenţe în decurs de numai 90 de zile? Sau fata 
de reticenta schimbului de informații între CLA, NSA, FBI si 
Securitatea Internă? Sau bătălia istorică dintre genetică și 
evoluţie în biologie? 


CONVERGENTA ÎN LOC DE COMPETIŢIE 


În cartea sa Consilience: The Unity of. Knowledge, 
apărută in 1998, E.O. Wilson explica faptul că „sertarele“ 
au un efect mai insidios decât obstructionarea rezolvării 
unor probleme într-un caz sau altul. Wilson avertiza că 
„atomizarea profesională“ lucrează şi ea împotriva unificării 
cumulative a cunoașterii, descoperirilor si științei de care 
dispunern astăzi. Indiferent că este vorba despre găuri negre 
în spaţiul cosmic sau despre recesiunea globală actuală, 
Wilson argumentează că gândirea „siloz“ ne împiedică să 
punem laolaltă în balanţă toate legile cunoscute din fizică, 
muzică, chimie, inginerie, econornie și biologie pentru a 


explica fenomene naturale. În viziunea sa, barierele care 
stau în calea secolelor de cunoaştere trebuie puse la pământ 
pentru ca omenirea să progreseze. 

Wilson are dreptate. Cu cât ajung să fie mai 
consolidate și mai numeroase „sertarele“, cu atât omenirea 
se îndepărtează mai mult de o abordare unificată, sistemică 
in fata celor mai mari ameninţări care ne pândesc. Gândiţi-vă 
la omenire ca la niște unităţi de soldați limitați din punct de 
vedere cognitiv ce se îndreaptă în mars spre o complexitate 
ce avansează în ritm ametitor. Acum inchipuiti-va ce șansă 
ar avea aceste unități atâta timp cât nu colaborează pentru a 
dejuca planurile unui agresor de temut. Succesul necesită un 
nivel de cooperare și unificare pe care deocamdată nu am fost 
capabili să îl atingem. 

Atunci, ce ar trebui să facem pentru a reuși să 
trecem de la gândirea pe sertare la colaborare? Să pregătim 
calea pentru soluţii sistemice? Să determinăm DDE să ia 
NASA în calcul? 

Scriitorul Saul Kaplan sintetizează foarte 
sugestiv: „Nu tehnologia este cea care stă în calea inovatiilor. 
Vinovati sunt oamenii și organizațiile în care trăim și care 
se opun cu înverșunare experimentării și schimbării. Dacă 
vrem să înregistrăm progrese în rezolvarea marilor probleme 
ale vremurilor noastre, trebuie să ne ridicăm deasupra 
«sertarelor» noastre si să ne simțim liberi să recompunem 
potenţialul de care dispunem în maniere noi, astfel încât să 
conclucrăm cu cei mai neasteptati parteneri.“ 

Toţi cei pe care îi cunosc au o relaţie stranie 
cu banii. Fiecare vrea tot mai multi. Fiecare cheltuie prea 
mulți. Fiecare investește, moștenește, îi pune bine si trăiește 
cu teama că o să rămână fără ei. Unii nu vorbesc niciodată 
despre bani. Alţii nu se pot abtine să nu vorbească despre 
ei. Din cauza lor se desfac căsnicii, sunt rasfatati copiii, 
celebrităţile devin robii banilor. 

Dar, în primul și-n primul rând, puterea banilor 
se vede sub haina de pe noi, acolo unde ne păstram odinioară 
sufletul. 

Era o vreme, nu cu mult timp în urmă, când 
aveam încredere unul în celălalt si nu în contracte legale, 
bursă și asigurări sociale — o vreme în care nu banii erau 
unicul barometru care ne indica succesul sau eșecul. Alte 
valori încă mai contau. Însă astăzi se simte tot mai mult cum 


banii au încetat să mai funcționeze așa cum ne doream noi, 
un semn că idila noastră cu economia se poate să fi mers 
mult prea departe. 

La urma urmelor, nu banii sunt adevărata 
răsplată pentru o muncă bine făcută. Dacă ar fi, grădinarii, 
care trudesc zi de zi sub arsita soarelui, ar fi mai bogați decât 
directorii executivi. Ce să mai spunem despre agricultorii 
din Africa şi China, care se spetesc muncind pentru a câștiga 
doar cât să le ajungă să mănânce? Oare trudesc ei mai puţin 
decât Bill Gates? 

Banii nu sunt nici o consecinţă a faptului 
că ai noroc. Dacă așa ar fi, cei care scapă din uragane și 
supraviețuiesc accidentelor de mașină ar fi niște oameni 
bogați. 

Banii nu sunt rezultatul inteligenţei. Atât de 
multi dintre profesorii universitari pe care îi cunosc abia dacă 
reușesc să pună un banut de-o parte. 

Cei care se scaldă în bani nu sunt mai harnici, 
mai norocoşi sau mai înţelepţi. După cum cei care abia se 
descurcă nu sunt leneși, proști sau nenorocosi. Dar într-o 
lume în care comerțul este cel care decide, acest stereotip des 
întâlnit — credinţa că oamenii cu bani sunt superiori într-un 
fel sau altul — este la fel de nociv pentru progresul uman ca 
rasismul, discriminarea sexuală sau cea pe criterii de vârstă. 

E cazul s-o spunem: banii sunt doar bani — 
hârtii şi piese de metal, inventate de oameni pentru a 
face mai ușoare tranzacțiile. Desi bogăţia nu are niciun fel 
de trăsături intrinsece, cu excepţia celor pe care noi i le 
atribuim, ne grăbim mult prea des să facem asocierea dintre 
a fi bogat si o mulțime de trăsături dezirabile. Ca urmare, să 


dobandesti bogăţie a devenit cea mai scurtă cale de a dobândi 
aceste trăsături. În loc să fie un rezultat firesc al împlinirii 
umane, pentru prima oară în istorie banii au ajuns scopul 
suprem. 


CELE DOUĂ FETE ALE MONEDEI 


Cea de-a cincea și ultima supermermă este 
economia dusă la extrem — și există un motiv pentru care 
am lăsat analiza ei la urmă. 

Supermema economiei se manifesta când 
principiile simple din afaceri, cum sunt riscul/răsplata și 
profitul/pierderea, ajung să fie testul decisiv pentru stabilirea 
valorii oamenilor și prioritatilor, a iniţiativelor și instituțiilor. 
În mod similar, ajungem să punem în aplicare și în alte 
domenii din viata acele strategii care au dat rezultate în 
afaceri. Altfel spus, într-o societate care gravitează în jurul 
businessului, succesul financiar separă învingătorii de învinşi 
și, cu siguranţă, pornește de la himere, indiferent dacă ne 
cumpărăm o casă pentru familie, ne alegem perechea sau 
salvăm planeta. 

Spre deosebire de primele patru supermeme, 
opoziția iraţională, personalizarea vinei, corelatia contrafacuta 
și gândirea de „siloz“, în cazul cărora este ușor de înțeles de 
ce sunt nocive, economia dusă la extrem este resimțită mai 
degrabă ca o rudă care a venit în vizită la noi, dar uită să mai 
plece. Avem sentimente amestecate față de ea. 

Pe de o parte, mulți sunt de părere că, în 
general, comerţul este ceva bun. Goana după profit a fost 

dintotdeauna motorul care a stat la baza marilor cuceriri 
ale tehnologiei moderne si științei. Iar acestea conduc la 
îmbunătățirea nivelului de trai, prelungirea duratei de viata 
și atingerea unor noi niveluri de eficiență și productivitate 
— dovezi de necontestat că profitul asigură un puternic 
stimulent și este, prin urmare, o componentă esențială a 
progresului. 

În mare parte așa stau lucrurile. Odată cu 
prăbușirea Uniunii Sovietice şi a altor state comuniste/ 
socialiste, progresul facilitează evoluţia societăților angajate 
în satisfacerea aspirațiilor libere, neingradite, de atingere a 
prosperității. 

Pe de altă parte, se poate spune că o prea 
mare concentrare asupra cifrei profitului ne îndepărtează 
de fructificarea multor soluţii de care ar putea beneficia 
omenirea. Când considerentele economice devin singurele 
considerente, ne găsim deja pe o pantă alunecoasă. Soluţii 
utile care nu pot fi justificate din punct de vedere financiar 
nu ajung niciodată să fie puse în ecuaţie. Întrebaţi-l dacă 
vreți pe Dean Kamen. 

Vă mai amintiți de Kamen? Nonconformistul si 
inventatorul scuterului Segway? La fel cum se întâmplă în 
cazul multor genii, Kamen vede posibilități de îmbunătățire 
pretutindeni. De curând, el a schimbat viteza și a trecut 
la idealuri globale: acum Kamen consideră că a rezolvat o 
dată pentru totdeauna problema apei potabile pentru întreaga 
omenire. Să nu vă inchipuiti că e vorba doar de o reducere — 
este un tratament adevărat și permanent. 

Pentru a privi în perspectivă descoperirea lui 
Kamen, un articol recent din revista Newsweek dezvăluia 


că „bolile transmise prin intermediul apei ucid un copil la 
fiecare opt secunde și sunt responsabile pentru 80% din 
bolile și cazurile de deces ce ar putea fi ușor evitate în ţările 
în curs de dezvoltare“. Mai departe, statistici suplimentare 
întocmite de Naţiunile Unite arată că mai bine de un 

miliard de oameni din întreaga lume nu beneficiază astăzi 

de apă curentă. Și această cifră creşte pe măsură ce state 
industrializate precum India și China se alătură ţărilor care 
au avut parte de apă contaminată timp de generaţii la rând și 
pentru care problema se înrăutățește. 

În 2008, compania lui Kamen făcea publică 
realizarea unui sistem redus de purificare a apei, denumit 
Slingshot, care „produce 37,85 litri de apă curată pe oră 
la o putere de 500 de waţi“. Acesta este în mare volumul 
de electricitate necesar pentru a alimenta cu energie „o 
ghirlanda de beculete de Crăciun timp de aproape o oră“. În 
acest fel, conform lui Kamen, sistemul poate fi cu ușurință 
alimentat de gazul metan produs de o cantitate mică de 
bălegar de vită. Spre deosebire de alte metode de purificare a 
apei, invenţia lui Kamen nu necesită substanțe consumabile, 
cum ar fi produsele chimice, cărbunele activ sau membrane 
pentru procesul de osmoza. De asemenea, acest sistem 
captează într-un mod inteligent o parte din căldura folosită 
pentru purificarea apei și o folosește pentru a compensa 
electricitatea de care are nevoie purificatorul pentru a opera — 
caracteristică inspirată de motorul Stirling de la 1816. 

Kamen estimează că în următorii doi ani se va 
putea vorbi de o unitate de mare capacitate, care să producă 
suficientă apă potabilă pentru a „satisface nevoile întregii 
lumi“. Felicitări lui Kamen. 


În ciuda descoperirii sale, Kamen este primul 
care a recunoscut că rezolvarea problemei într-un laborator 
înseamnă doar jumătate de bătălie câștigată. Ideea este să o 
si pui în funcţiune, ceea ce presupune să convingi publicul 
că avantajele pe termen lung sunt mai importante decât 
costurile pe termen scurt. Și aici este punctul în care Kamen 
se oprește: „Noi credem că fiecare mașină va costa în jur de 
două mii de dolari. Trebuie să dezvoltăm modele pentru 
business și relații. În unele tari, este posibil să fie nevoie de 
microfinantare si de antreprenori; în altele, va fi vorba de 
organizaţii nonguvernamentale sau de guvern“. Succes! 

Timp de decenii, am beneficiat de produse care 
îi pot furniza oricărui individ de pe această planetă o energie 
neconvenţională nelimitată. Același lucru este valabil și 
pentru alimente, vaccinuri şi medicamente. În plus, am putea 
obţine un efect imediat asupra încălzirii globale dacă am vrea 
să vopsim drumurile și acoperișurile în alb, dacă am înceta să 
mai doborâm la părnânt copacii în loc să îi plantam sau dacă 
am vrea să renuntam la cărbune. Detiner deja cunoștințele 
și soluţiile pentru a diminua multe dintre problemele care 
încă persistă și ne îngrijorează — și chiar, în unele cazuri, 
să le solutionam. Problema nu este dacă putem interveni cu 
soluţii salvatoare aplicate în mod gradual. Problema este ce 
anume stă în calea aplicării acestor soluții — or, când e vorba 
de rezolvarea unei probleme sistemice, sunt zeci de baraje 
înșirate de-a lungul drumului. Printre aceste baraje, profitul 
— şi nu tehnologia — este unul dintre cele mai mari. Aceasta 
deoarece soluțiile sistemice ample care ar ajuta omenirea nu se 
potrivesc întotdeauna cu modelele economice acceptate. lar asta 
face ca progresul să fie împiedicat. 


Dacă însă Kamen şi alții nu-și vor putea transforrna 
invențiile într-un avantaj financiar, cel mai probabil Slingshot 
și alte invenții similare nu vor ajunge să fie adoptate la o scară 
suficient de mare pentru a avea un impact demn de luat în 
seamă. Intrebati-i doar pe producătorii de panouri solare, care 
au făcut comert cu produsele lor încă de acum patru decenii; 
sau pe fermierii care folosesc metoda hidroforică și obțin 
recolte uriașe, bazându-se doar pe o mica parte din cantitatea 
de apă care ar fi necesară în metoda convențională — totul 
fără niciun pic de pământ; sau pe nutritionistii care pot preveni 
o multime de boli doar prin modificarea dietei zilnice a unei 
persoane. Întrucât am avut ocazia pe parcursul carierei mele 
să fiu consultant pentru sute de firme care porneau o afacere, 
am fost de multe ori martoră la eșecul unor tehnologii utile, al 
căror singur defect era că anvergura lor financiară nu era destul 
de impresionantă pentru a atrage fonduri. Din păcate, numărul 
descoperirilor importante care sunt îngropate doar pentru că nu 
au o justificare econornică este mult mai mare decât al celor ce 
văd lumina zilei. 

Fără nicio îndoială, în secolul XXI profitabilitatea a 
devenit cel mai puternic barometru pentru legitimitate. 

Dar să ne gandim putin. Ce legătură are profitul 
cu soluționarea secetei globale sau cu stoparea virusurilor cu 
transmitere rapidă, care traversează granițele ţărilor în doar 
câteva ore? Cum putem cuantifica eficiența investiţiilor în 
modernizarea programelor şcolare sau pentru îmbunătăţirea 
condițiilor de trai din închisori? Este nevoie să dovedim că 
soluțiile fata de aceste probleme sunt o investiție profitabilă 
sau că banii au fost folosiţi cum trebuie? Este măcar posibil 
să facern acest lucru? 


pet eee 


În aceasta constă paradoxul situației. 

Aceleași motivații economice care stimulează invențiile 
antreprenoriale coplesesc totodată unele dintre descoperirile 
noastre cele mai importante si necesare. 

Pe măsură ce problemele pe care o civilizație 
trebuie să le soluţioneze devin tot mai complexe, mai globale 
şi mai sistemice, într-o anumită măsură profitabilitatea 
ajunge să fie irelevantă. Deși principiile care guvernează 
economia sunt rationale și concepute să asigure un rezultat 
pozitiv, când sunt aplicate unor probleme globale complexe 
ele devin contraproductive. Să te folosești de raportul risc/ 
recompensă pentru a măsura valoarea unei soluţii globale, 
umanitare, este ca si cum ai folosi o riglă pentru a măsura 
inteligența. Instrumentul nu e cel potrivit. 


ECONOMIA ECUMENICA 


Se poate să nu folosim întotdeauna limbajul unui 
economist, însă cei mai multi dintre noi gândesc aproape 
în aceiași termeni. Astăzi, când suntem în fata unei alegeri 
importante — fie ea imigrația ilegală, sistemul national 
de sănătate sau cum să obținem divorțul —, economiștii, 
politicienii, directorii executivi și omul simplu de pe stradă, 
toți verifică o listă similară: 

» Capitalizare: Cât de mult o să mă coste? 

+ Risc: Care este probabilitatea eșecului si cat de 

mult m-ar costa? 

» Profitul investiţiei: Asta este tot ce pot să obţin 

din banii pe care îi am de investit? 


+ Aprecierea rezultatului: Va duce această 

investiţie la atingerea altor scopuri? 

În sprijinul celor de mai sus, e de ajuns să 
constatăm cât de popular a devenit contractul prenuptial 
în ultimii douăzeci de ani. Motivul pentru care contractele 
prenuptiale au explodat in ultima vreme este că astăzi 
înțelegem căsătoria nu doar ca o uniune romantică, dar și 
ca un parteneriat economic. Asemenea practicii străvechi 
a încredinţării zestrei sau a căsătoriilor care erau altădată 
motivate de alianțe politice, contractele prenuptiale sunt 
niște contracte moderne menite să definească în avans 
termenii financiari ai căsătoriei. 

Ele au devenit atât de răspândite în ultimii ani, 
încât nici nu ne putem imagina că personaje ca Donald 
Trump, Bill Gates sau Madonna s-ar putea căsători fără 
contract prenuptial. De fapt, cu cât o persoană deţine mai 
multe bunuri, cu atât ar trebui să fie mai preocupată de 
protejarea acestor bunuri. Dar, dintr-o perspectivă non- 
economică, de ce s-ar căsători cineva cu o persoană căreia 
să-i incredinteze viata, copiii, viitorul și inima, dar nu si 
banii? 

Ca să ajungem la miezul problemei, de ce nu 
ne este dat să auzim niciodată despre cineva care semnează 
un contract de precustodie? Teoretic, cele mai multe dintre 
cuplurile care se căsătoresc, fie fac planuri să aibă copii, fie își 
aduc propriile odrasle în nou-infiintata familie. Așadar, de ce 
nu avem contracte care să precizeze cum vom avea grijă de 
copii în eventualitatea unei separări? Atâta timp cât ne luăm 
rnăsuri de precauţie pentru a diminua riscul, nu ar trebui să 
existe și un astfel de contract? Ar trebui, dacă nu am pune 


siguranţa bunurilor noastre mai presus de siguranţa copiilor 
noștri. 

Când se pune capăt unei căsătorii, ce se 
întâmplă? Fiecare parte încearcă să obţină cât mai mult profit 
din investiţia sa! Intrebati pe oricine a trecut deja printr-un 
divorț. Cele mai multe divorturi se transformă în scandaluri, 
în negocieri interminabile având ca obiect partajul, pensiile 
alimentare si sprijinul financiar — un proces ce poate dura 
adesea ani de zile si implica participarea mai multor avocati 
si specialiști, în funcție de mărimea averii. Iar discuțiile 
legate de custodia unui copil se reduc frecvent la discuţia cine 
va „susține financiar“ copilul. 

Dar contractele prenuptiale și împărțirea 
bunurilor după divorț sunt doar două exemple modeste 
ale felului în care se insinuează economia în viata noastră. 
Peisajele naturale de altădată au devenit acum ,,panorame” 
sau parcuri naționale presărate cu puncte de colectare a 
taxelor de trecere. Aveţi nevoie de o pătură sau de un avion? 
Platiti un dolar. Vreti să vă parcati mașina? Se poate, dar va 
costă. Vreti să săpați o fântână în spatele casei? Completaţi 
un formular și așteptați să vă vină rândul. 

Este important totuși de remarcat că această 
mentalitate este un fenomen nou care nu exista în urmă 
cu treizeci de ani, când camparea era liberă, când nu ne 
raportam la casele noastre ca la niște bunuri de mare pret si 
nimeni nu auzise de vreun contract prenuptial. 


LUPTA PENTRU UN BINE MAI MARE 


Dacă dorinţa de profit este motorul din spatele 
invențiilor, am putea oare spune că este motorul din spatele 
căutării unui bine mai mare? Nu este chiar așa. O să dau un 
exemplu simplu, dar edificator, care demonstrează că nu 
întotdeauna unul îl determină pe celălalt. 

În 2010, o tânără a descoperit că magazinele 
Wal-Mart si H&M din New York aruncau pungi uriașe 
cu articole noi-noute, nevândute, în containerele pentru 
gunoaie din spatele magazinelor lor — dar nu înainte de a le 
găuri cu foarfecele pentru a nu mai putea fi purtate. 

Conform celor relatate de Cyntia Magnus, care 
descoperise hainele distruse, „[erau] mănuși cu degetele 
tăiate... Șosete groase. Pantofi Mary Jane de lac pentru copii 
de 9-10 ani, cu pielea tăiată cu foarfeca. Jachete bărbătești, 
sfasiate pe lungime și la mâneci. Puful din căptușeală ieșea 
ca niște sfere albe de bumbac.“ Dar de ce toate acestea? In 
fiecare an, numărul celor care trăiesc sub pragul sărăciei în 
New York City este în jur de 20%. În timpul lunilor friguroase 
de iarnă, cei săraci suferă de pe urma condiţiilor vitrege pe 
care le oferă lumea străzii. Atunci ce ar determina un lant 
comercial profitabil să apeleze la foarfece pentru a tăia 
hainele călduroase si manusile în loc să le ofere organizaţiilor 
caritabile? Supermema economiei duse la extrem. 

La urma urmelor, dacă s-ar răspândi zvonul că 
oricine ar putea primi aceste articole de îmbrăcăminte pe 
nimic, ce s-ar întâmpla cu preţurile, cu vânzările, cu clienții? 
Dintr-o perspectivă reală, probabil că nimic. Cei fără adăpost 
nu-și fac cumpărăturile în aceste magazine, ceea ce înseamnă 


că acestea nu ar pierde clienţi. lar clienţii obișnuiți nu s-ar 
așeza la coadă în fata sediului unei organizaţii caritabile, cu 
speranţa că ar putea primi haina pe care o râvnesc, fără să 
plătească un ban și să fie și măsura potrivită. 

Dar, așa cum am stabilit deja, asta nu contează. 
Nu contează decât ceea ce cred ei că o să se întâmple cu 
profitul lor: preferă să distrugă produsele nevandute decât 
să-și facă singuri concurență. $i aici este cheia problemei: in 
centrul fiecărui comportament irațional se află o supermema 
tulburătoare. În cazul de față, principiile unui comerț rational 
nu permiteau să se facă ceva în interesul unui bine mai mare. 

Astăzi, consideratiile de ordin economic predomină 
în detrimentul altor valori într-o asemenea măsură, încât acum 
au puterea de a decide cum și dacă vor fi soluționate cele mai mari 
ameninţări ale omenirii. 

În 2009, cu ocazia unei vizite la Harvard 
University, l-am întâlnit pe E.O. Wilson imediat după ce se 
întorsese de la una dintre prestigioasele conferințe anuale 
la care este cu regularitate invitat să ia cuvântul. Când 
acceptase invitația, presupusese că se dorea să vorbească 
despre un subiect în care este recunoscut ca fiind un expert. 
Wilson este cel mai celebru naturalist din lume. Mai este 
recunoscut în același timp ca părinte al sociobiologiei și 
biodiversitatii, o autoritate de necontestat în studierea 
vieţii furnicilor, un prolific scriitor şi un susținător înfocat 
al mișcării ecologiste. Dar s-a întors consternat și profund 
îngrijorat de ceea ce constatase: 


Tot ceea ce voiau acei oameni de la mine 
era să vorbesc despre recesiune. Ce o să se întâmple? 


Ce a declanșat-o si cât de mult o să dureze până ne 
vom fi revenit? Acolo se presupune că sunt prezenți 
cei mai inteligenți oameni din fiecare domeniu. Cei 
mai buni si mai inteligenți oameni din lume. Și nu 
am ajuns la niciun rezultat. Absolut niciunul. De 
fapt, m-au și întrebat dacă nu m-ar deranja să schimb 
subiectul discursului meu. M-au întrebat dacă aș 
putea vorbi despre recesiune, având în vedere că 
toată lumea era interesată de acest lucru. 


După o mică pauză, a adăugat: „Economia distruge 


Este trist atunci când oameni valoroși precum 
un E.O. Wilson și alții își pierd abilitatea de a împărtăși 
informaţii şi de a colabora în privința unor probleme 
importante — îndeosebi într-o vreme când avem nevoie de 
toate mințile mari ce pot fi adunate laolaltă pentru a depăși 
pericolele care ne aşteaptă. 

Din nefericire, experienţa lui Wilson nu este 
singulară. Am auzit aceleași îngrijorări exprimate de alte 
personalităţi care au participat la diverse summituri globale 
pe parcursul ultimelor decenii. Cu taţii erau îngrijoraţi că nu 
se mai face nimic substanţial, pentru că economia a confiscat 
absolut totul. De aici temerea crescândă că ne lăsăm acaparati 
în mod periculos de o unică obsesie. 

De ce tot ceea ce facem este brusc dominat 
de economie? Cum au ajuns aceste principii să ne domine 
civilizația? De ce am ajuns să fim obsedati de bani? Și în acest 
caz, răspunsul poate fi găsit mergând în urmă până la strămoșii 
nostri si analizându-le înclinațiile biologice moștenite. 


G SCHIMBARE TERIFIANTA 
IN EXISTENTA CINPRNEEILOR 


În urmă cu câțiva ani, absolvenții unei 
universități importante au conceput un experiment pentru 
a vedea ce se întârnplă cu cimpanzeii dacă sunt inițiați în 
câteva principii de bază ale economiei. 

Ideea care stătea la baza experimentului era ca 
acești cimpanzei să fie învățați cum să devină consumatori 
și să li se observe comportamentul pe măsură ce realizau 
diferite tipuri de tranzacţii. Pentru a duce la bun sfârșit 
această sarcină, în fiecare săptămână un grup de cimpanzei 
primea un număr de jetoane. Acestea reprezentau banii ce 
puteau fi folosiți pentru a cumpăra produse, exact ca niște 
consumatori obișnuiți. 

Imediat ce jetoanele erau distribuite, i se 
permitea pe rând câte unui cimpanzeu să intre într-o cușcă 
învecinată, separată de cea unde cimpanzeii trăiau ca un 
grup. Un asistent intra în cușca separată cu o tavă cu gustări 
pe care cimpanzeul avea posibilitatea să le examineze și apoi 
să le cumpere cu jetoane. După ce el făcea alegerea, asistentul 
îl ajuta să socotească numărul exact de jetoane, punea 
jetoanele pe tavă si îi dădea gustarea. 

Când cimpanzeul termina cumpărăturile, 
se alătura din nou grupului în cușca comună. Apoi, 
următorul animal era adus in cusca separată să-şi facă si el 
cumpărăturile. Acest lucru se repeta iar și iar, cu toți membrii 
grupului. 

Era însă un mic inconvenient. Fiecare dintre 
produsele aflate pe tavă avea un alt pret. Cu un jeton un 


cimpanzeu cumpăra cinci biscuiţi, dar numai o mică bucăţică 
dintr-un măr. Fiecare cimpanzeu avea de aflat care erau 
gustările care le meritau jetoanele. 

Într-o perioadă de timp uimitor de scurtă, 
cimpanzeii au învățat care era valoarea jetoanelor prin 
metoda încercărilor și erorilor repetate. Curând, aceștia au 
ajuns consumatori cu discernământ, care se foloseau de 
raționamente asernănătoare celor ale ființelor umane despre 
valoare și pret, examinând adesea cu atenţie produsele de pe 
tavă înainte să indice care era decizia lor finală. 

Pe măsură ce acești cimpanzei deveneau tot mai 
familiarizați cu produsele și cu preţurile, tranzacţiile erau 
Finalizate mai repede. Cimpanzeii stabiliseră deja care era 
cea mai bună „valoare“. Astfel, când intrau în cușcă, trânteau 
repede „banii“ pe tavă și ieșeau cu cumpărăturile, fără să se 
mai uite la celălalte produse. 

Cercetătorii au hotărât să schimbe un pic 
lucrurile. Au modificat preţurile. Au mărit brusc numărul 
de jetoane necesare pentru produsele preferate ale 
cimpanzeilor, astfel încât jetoanele valorau mult mai puțin. 
Când cimpanzeii au descoperit că nu obțineau la fel de 
multe pentru banii lor, s-a creat o mare confuzie, urmată 
de agitaţie și furie. Ei s-au revoltat împotriva asistentului, 
devenind agresivi și necooperanti. Unii n-au mai vrut să 
cumpere nimic. Alții au devenit tot mai indeciși, agresivi și 
deprimati. 

Dimpotrivă, când cercetătorii au scăzut 
prețurile, cimpanzeii s-au arătat foarte încântați de norocul 
neașteptat. Surplusul de produse i-a făcut mai generoși cu 
ceilalți cimpanzei, mai putin artagosi si, uneori, letargici. 


Dar ceea ce a dus la decizia de oprire a studiului 
a fost apariţia unor efecte colaterale grave, pe care nimeni 
nu le-ar fi putut prevedea. Cimpanzeii începeau să pună 
în aplicare recent insusitele principii economice si în alte 
dornenii ale vieţii lor în comunitate — așa au apărut unele 
comportamente neașteptate și tulburătoare. 

De exemplu, într-un mod cu totul surprinzător, 
cercetătorii au observat că femelele flirtau cu masculii si 
ofereau sex în schimbul jetoanelor. Nu voiau mâncare! 
Jetoane! Bani! 

Era dovada unei manifestări rusinoase de 
prostituție şi părea să fie motivată de un singur lucru: 
dorința femelei de a accede la bogăție — și era gata să facă 
orice ca să o obțină. 

Și, ca să fie și mai amuzant, într-o bună zi a mai 
apărut și un jaf. Un cimpanzeu liniștit, cu un comportament 
echilibrat, a intrat în cușca separată, să-și cumpere gustarea. 
S-a prefăcut că se uită la produsele de pe tavă, așezându-se 
strategic cât mai aproape de hrană si jetoane. Apoi, dintr-odată, 
cu un gest brusc, a izbit tava dedesubt, iar hrana și jetoanele 
au zburat prin aer și au aterizat în cușca celorlalți cimpanzei. 
Complicii din apropiere au început să tipe si au insfacat rapid 
prada, înainte ca asistentul de laborator să poată reacţiona. 
Nu există niciun dubiu: a fost un jaf premeditat. 

Pe lângă prostituție și hotie, o mulțime de alte 
comportamente neobișnuite începeau să apară: trocul, 
manipularea, acumularea proviziilor, chiar unele începuturi 
primitive de piață neagră pentru produsele valoroase. 

În cele din urmă, organizaţiile pentru drepturile 
animalelor au aflat de experiment și și-au manifestat 


indignarea. În opinia lor, cimpanzeii fuseseră corupți, iar 
comportamentul bizar al animalelor era singura dovadă de care 
aveau nevoie. Pentru a evita alte dispute viitoare si perspectiva 
unei publicitati proaste, universitatea a trebuit să pună capăt 
rapid experimentului. Pacea a fost reinstaurată în micul grup 
de cimpanzei care, pentru scurt timp, deveniseră consumatori 
experimentați. De-acum nu mai era nici urmă de jetoane, de 
magazin, și nici vorbă de vreo infracțiune sau de sex pe bani. 

Dar am avut ocazia să vedem cum funcţionează 
economia dusă la extrem. 


MAIMUTE ȘI BAN! 


Autor al unor lucrări de specialitate, renumitul 
biolog Richard Dawkins ne oferă o explicaţie evoluționistă 
privind impactul pe care l-au avut banii asupra micului grup 
de cimpanzei, precum și asupra omenirii astăzi. În cartea sa 
de referinţă, Gena egoistă, Dawkins afirmă: „Selecţia naturală 
îi favorizează pe indivizii care manipulează cu succes 
comportarnentul altor indivizi, indiferent dacă acest lucru 
este sau nu în avantajul indivizilor manipulati". 

Nicăieri nu este mai ușor de reperat manipularea 
reușită decât în economie. Dintr-o perspectivă biologică, 
indivizii care au acumulat cea mai mare bogăție își sporesc 
șansele de supravieţuire, creându-și un surplus. Astfel, 
când apar oportunităţi care să favorizeze creşterea bogăției, 
reacția noastră biologică normală este să profităm de ele 
pentru a ne îmbunătăţi șansele de supravieţuire. Este un 
instinct înnăscut. 


Din această perspectivă, faptul că maimutele 
oferă sex pentru jetoane este absolut natural, la fel cum sunt 
si hotia, acumularea proviziilor, înșelăciunea si agresivitatea. 
Principiile selecției naturale dictează ca fiecare organism 
să facă tot ce îi stă în putinţă pentru a manipula mediul în 
avantajul său, iar când o caracteristică dominantă a mediului 
sunt banii (jetoanele), noi manipulăm în mod instinctiv 
economia în favoarea noastră. Totul este cât se poate de clar. 

Terence Charles Burnham, cercetător la Harvard 
University, o spune altfel: „Teoria evoluționistă prevede că, 
atunci când sunt supuse unor constrângeri fiziologice și 
informaționale, comportamentul organismelor se va orienta 
către maximizarea succesului lor reproductiv“ În acest context, 
este ușor de înțeles de ce principiile mediului de afaceri au 
devenit atât de răspândite. Economia este sistemul perfect și cel 
mai eficient pentru manipularea resurselor în vederea obținerii 
unui avantaj evolutionar. Banii ne oferă accesul la sistemul de 
sănătate, apă curată, hrană, siguranță, adăpost și alte avantaje 
vitale pentru supraviețuire în lumea modernă. 

Nu este de mirare că apelăm la principii 
economice în domenii ale vieţii care nu tin de afaceri. 

Odată ce am învățat să manipulăm cu succes comerțul în 
beneficiul nostru, este absolut firesc să recurgem la aceleaşi 
instrumente și în alte sfere. 

În grupul de cimpanzei, banii (jetoanele) au fost 
introdusi de niște cercetători curiosi. În cazul oamenilor însă, 
care e originea banilor? Cum s-a ajuns ca banii să altereze 
comportamentul uman? 


OMUL BANII St HAOSUL 


Nu e greu astăzi să ne imaginăm cum 
funcționau societățile înainte de inventarea banilor sau 
a creditului. Însă pentru a înţelege cu adevărat originile 
supermemei economiei — cum au ajuns banii și comerțul 
să domine comportamentul modern — ne-ar prinde bine 
să facem o scurtă călătorie în trecut, începând cu originea 
banilor. 

Înainte de apariţia banilor, procedura utilizată 
de civilizațiile străvechi pentru a face schimb de bunuri și 
servicii purta numele de „troc“. Trocul era o modalitate 
eficientă de a face comerţ, întrucât se baza pe valoarea 
unor bunuri si servicii cu care toată lumea era familiarizata. 
În acele vremuri, schimburile implicau mână de lucru și 
produse, adică bunuri și vite. 

Într-o economie a trocului, dacă cineva are mai 
multe vaci, iar eu am mai mult grâu decât pot să consum, 
am ajunge să ne înțelegem asupra unei cantităţi care ar 
reprezenta un schimb corect pentru ambele parti. Apoi, am 
face schimbul — unul dintre viteii lui pentru o parte din 
grâul meu. Asta ar fi tot. Fără rambursări, fără puncte bonus 
pentru membri, fără cupoane de numerar. 

Trocul depindea însă de ceea ce economis 
denumesc azi „coincidenţă a nevoilor“: era nevoie ca vita și 
grâul să fie disponibile, pentru ca schimbul să fie simultan. 
În cazul în care cuiva îi trebuia grâul meu astăzi, dar nu avea 
un vițel de dat la schimb, ghinionul lui. 

Soluția evidentă era să se schimbe grâul pentru 
o altă „marfă intermediară“, care făcea posibil ca grâul să fie 


primit mai târziu, când se năștea un vițel. Acest aspect, pe 
lângă facilitatea de a te duce în piaţă cu hârtii si monede în 
locul căruțelor pline de grâu și vite, a constituit impulsul care 
a stat la baza apariţiei banilor. 

Totuși, identificarea valorilor vitelor și 
bunurilor ce urmează a face obiectul schimbului este în mod 
considerabil mai ușoară din punct de vedere cognitiv decât 
identificarea valorii unei monede. Moneda se bazează pe un 
proces dificil de asociere a unei anumite valori cu o hârtie sau 
un „simbol“ de metal al acelei valori. Altfel spus, nici hârtia, 
nici monedele nu valorează în sine prea mult: important 
este ceea ce ele reprezintă. lar atribuirea unei valori pentru 
un obiect care reprezintă altceva este de departe mult mai 
complexă decât atribuirea unei valori pentru un produs real, 
precum un vițel sau o banita de grâu. În acest fel, acceptarea 
larg răspândită a „simbolului“ unei valori — banii — a 
reprezentat un salt major în evoluția ființei umane. 

Odată ce oamenii au început să producă în masă 
monede, ceea ce înțelegem noi prin economie modernă nu 
era prea departe. Legi și sisteme complexe pentru credite, 
datorii, investiţii, speculaţii și principii ale comerțului 
evoluau cu rapiditate. Nu a mai durat mult până când 
principiile economiei au devenit inseparabile de sistemul 
de guvernământ. Nu uitaţi că, la început, când oamenii 
recurgeau la troc direct pentru bunuri şi servicii, valoarea 
era stabilită de indivizi, nu de guvernare sau de experţi. Dar, 
odată ce producția de monede devenea apanajul centralizat 
al guvernărilor, omenirea renunța la troc și intra într-o eră 
nouă, cea a econorniei. Valorile deveneau mult mai confuze 
— ca şi semnificația bogăției. Bogăția devenea simbolică. 


Apoi a venit momentul revoluţiei industriale. 
În timpul revoluţiei industriale, pași înainte fără precedent 
erau infaptuiti în producţia de masă, ceea ce se reflecta 
în obţinerea unui surplus de produse mai ieftine. Într-o 
perioadă scurtă de timp, am fost martorii tranziţiei de la o 
societate fundamental agrară la una industrializată, în care 
oferta putea fi supradimensionată pentru a satisface practic 
orice nivel al cererii. 

Următorul pas era optimizarea — bunuri la un 
pret și mai mic, vânzări mai mari, piețe extinse, concurență 
sporită, fuziuni, subcontracte, diversificare, parteneriate, 
tranzacționări, mărci obiective şi promovare. Era marcat 
astfel începutul economiei duse la extrem: zorii principiilor 
sofisticate, care își propuneau maximizarea profitabilitatii 

Economia dusă la extrem a avut ca rezultat 
niveluri mai ridicate de eficienţă, antreprenoriat 
institutionalizat și metodologii sofisticate pentru mărirea 
profitabilitatii prin manipularea resurselor, oamenilor și 
pieţelor. Această nouă epocă a fost responsabilă pentru 
formarea organizaţiilor bazate pe capitalul de risc, care 
finantau ele însele o revoluţie în domeniul electronicii, 
calculatoarelor, internetului și comunicării prin telefoane 
mobile. Economia dusă la extrem a condus totodată la o 
explozie de școli de afaceri și certificate de MBA, precum 
și la nașterea unei noi generaţii de figuri legendare din 
lumea financiară, precum Peter Drucker, Jack Welch, 
Warren Buffett şi Donald Trump. Economia dusă la 
extrem a pus presiune asupra guvernelor, scolilor publice 
și organizaţiilor nonprofit să isi echilibreze bugetele, să-şi 
crească productivitatea, să îmbunătățească managementul 


activelor si să dezvolte strategii competitive. Mai mult, 
economia dusă la extrem a fost totodată imboldul care a 
insufletit standardizarea comerțului international. Motorul 
care asigură o eficienţă mai mare a determinat toate țările 
industrializate să adopte principii de afaceri uimitor de 
asemănătoare. 

În acest mod, epoca economiei duse la extrem 
perfecționa cuceririle dobândite în timpul revoluției 
industriale, ridicând economia la nivelul unei supermeme 
universal acceptate. Dar, în ciuda acestui progres recunoscut, 
există și un incovenient. Sistemele noastre monetare au 
devenit atât de complexe, încât cei mai străluciți economişti 
ai lumii, printre care se numără și Alan Greenspan, 
întâmpină astăzi dificultăți în descrierea exactă a modului în 
care mai este identificată valoarea banilor. Astăzi, valoarea 
unei monede depinde de multe lucruri: producţie, exporturi, 
circulație, lichidităţi, monede străine, inflație, deflatie şi o 
sută de alți factori. Pe scurt, este extrem de cornplexă. 

În momentul în care complexitatea sistemelor 
noastre monetare depâșeşte capacitatea de a accede sau de 
a înțelege realitățile imediate, este normal pentru noi să 
începem să ne sprijinim pe credinţe în locul cunoștințelor 
fondate. Or, când vine vorba despre economia modernă, nu 
există credință mai periculoasă decât atitudinea noastră fată de 
ideea de credit. 

În niciun alt caz nu se aseamănă mai mult 
efectul banilor asupra comportamentului uman și influența 
lor asupra cimpanzeilor decât atunci când este vorba despre 
conceptul obscur de credit. Din perspectivă biologică, 
creditul furnizează un alt instrument puternic pentru 


manipularea mediului nostru: era o modalitate de a dobândi 
mai multe bunuri mai rapid, fără să existe aparent nicio 
consecință negativă. Ca urmare, instinctul nostru biologic 
natural era ca pârghia creditului să fie folosită în favoarea 
noastră si, după cum am aflat de curând, multi indivizi, 
multe afaceri, organizații nonprofit, guvernări, școli si 
asociații, exact așa au procedat. 

Cu cât ni se oferea mai mult credit, cu atât ne 
doream mai mult. Vă doriţi să conduceţi o mașină nouă de 
ultimul tip, fără să garantati cu nimic? Da! Vreti să cumpăraţi 
o casă nouă fără să deţineţi active sau să aveţi un venit? Da! 
Să beneficiaţi de o reducere de 30% la cumpărăturile făcute 
dacă aplicaţi pentru un card de credit? Da! 

Nu este așadar deloc surprinzătoare confuzia 
totală de astăzi între ceea ce detinem si ceea ce datorăm. 
Mulţi dintre tinerii de azi se raportează la cardurile de 
credit ca și cum ar fi bani câștigați. În loc să înțeleagă 
creditul ca un împrumut ce trebuie rambursat, ei îl văd 
ca pe ceva greu de identificat în afara valorii nete. În 
mintea lor, o limită de credit mai ridicată este similară cu 
depunerea unor sume mai mari de bani în contul curent. 
Și, având în vedere noua generaţie de carduri de debit 
legate strâns de conturile curente, nu este deloc de mirare 
că tinerii sunt mai confuzi decât au fost vreodată. Dar nu 
știi până nu încerci. 

În 2007, pentru fiecare 135 de dolari 
economisiti, cetățeanul american obișnuit avea datorii de 
aproximativ 9 800 de dolari. Altfel spus, fiecare bărbat, 
femeie si copil din America datorează acum de șaptezeci si 
două de ori mai mult decât au economisit. 

Iar dacă asta nu sună deloc linistitor, să nu uităm 
că guvernele noastre își gestionează bugetul la fel ca noi, în 
gospodăriile noastre. 

În 2009, datoria federală a Statele Unite depășise 
cota de 12 trilioane de dolari. Și asta nu e tot. Obligatiunile 
nerambursabile, denumite în mod obișnuit „programe 
sociale“, cum ar fi asistența socială, ajutoarele pentru 
veterani, ajutorul de şomaj, Medicare, Medicaid, tichetele de 
masă și subventiile pentru agricultură sunt asigurate prin 
lege și, prin urmare, trebuie și ele plătite. Biroul de Analiză 
Bugetară al Congresului a declarat că „valoarea actuală a 
acestor deficite este de aproximativ 41 de trilioane de dolari.“ 

Acum, adăugați și deficitele acumulate de fiecare 
stat în parte, estimate între 30-50 trilioane de dolari. 

Care este totalul final la care se ajunge adăugând 
deficitul federal, programele sociale și obligatiunile statelor? 
Peste 53 de trilioane de dolari sau, altfel spus, aproximativ 
175 000 de dolari pentru fiecare bărbat, femeie sau copil care 
locuiește în America. 

Adăugați cei 9 800 de dolari, cât este datoria 
personală, și fiecare dintre noi este ținut dator cu exact în 
jur de 200 000 de dolari —, cu o dobândă care creşte pe zi ce 
trece, astfel încât o familie de patru persoane va avea o datorie 
personală și guvernamentală de 1 milion de dolari ce va trebui 
rambursată la un moment dat. 

Și totuși, în ciuda acestor cifre alarmante, noi 
continuăm să ne împrumutăm. Continuam să ne ipotecăm 
viitorul de parcă nota de plată nu ne va fi adusă niciodată. 

Apoi, dintr-odată, datoria ne-a prins din urmă în 
2007, când un număr record de persoane nu au mai putut să își 


plătească ipotecile. Foarte mulți proprietari de locuinţe au cedat 
sub greutatea datoriei ce fusese acumulată timp de ani de zile. 
În plus, experți și șefi ai celor mai mari instituții financiare din 
lume păreau luaţi prin surprindere. Și ei, la rândul lor, fuseseră 
victime ale credinţei false în numele căreia creditul era similar cu 
activele bancare. Era ca si cam deodată toată lumea își dădea 
seama, simultan, că activele lor erau construite din cărți de joc. 
Când a bătut vântul, totul s-a prăbușit la părnânt. 

Așa se întâmplă când supermeme precum 
economia dusă la extrem depășesc gândirea rațională și 
realitățile verificabile. Ne lăsăm conduși de comportamente 
care pe termen lung aduc prejudicii imense. Exact cum 
s-a întâmplat în cazul multor familii ale căror case au fost 
confiscate pentru că nu înțeleseseră diferența dintre numerar 
si credit. Era oare dorinţa lor de a avea un cămin pe care nu 
și-l puteau permite atât de diferită de cea a cimpanzeilor care 
erau dispuși să fure și să ofere sex pentru mai multe gustări? 
La fel cum au procedat cimpanzeii, noi suntem un organism 
care e predispus biologic să dobândească oricât de mult surplus 
posibil pentru a-și spori șansele la supraviețuire. Si se pare că 
nu ne interesează prea mult cum dobândim acest surplus. 

Poate că apărătorii drepturilor animalelor 
aveau dreptate să ceară oprirea experimentului înainte ca 
intruziunea comerțului să aibă urmări și mai periculoase. Nu 
vom ști niciodată. 


POLITICI PUBLICE CSCILANT 


Pe lângă faptul că ne afectează vieţile și afectează 
instituţii sociale altădată imune, precum universităţile și 
căsătoria, supermerna econorniei duse la extrem are un 
impact la fel de puternic asupra politicilor publice. Având în 
vedere că profitul devine tot mai mult unitatea de măsură 
care definește succesul, o afacere bună poate să fie cu 
ușurință confundată cu propasirea civilizației. 

Această confuzie este evidentă mai ales în timpul 
perioadelor de declin economic. 

De exemplu, in 2009, când s-a confruntat cu 
un deficit fără precedent, statul California a început să ia în 
considerare surse neconvenționale de finanțare pe care le 
respinsese cu vehementa în trecut. 

Pe măsură ce întreaga lume se prabusea într-o 
recesiune profundă, California, cea de-a douăsprezecea 
mare economie a planetei, era forțată să înceapă să 
emită IOU-uri' în loc de cecuri către contribuabili, 
creditori si guvernele locale. Rambursările de taxe ale 
statului California erau și ele amânate si multe servicii 
guvernamentale se închideau sau erau drastic tăiate. Se 
restructurau serviciile de protecţie împotriva incendiilor, 
polițiștii erau concediati și bibliotecile publice, închise. Pe 
măsură ce recesiunea se accentua, iar numărul șomerilor, 
al falimentelor și confiscărilor de proprietăţi prin 
nerestituirea creditului ipotecar creștea, devenea evident 
că taxele tot mai mari impuse cetățenilor care abia puteau 
să facă fata situaţiei nu erau soluţia care să umple sipetele 
federale, statale, nationale si locale. Cum avea statul 


` Abreviere pentru Í owe you — recunoaştere formală a unor datorii (n, tr.). 


să asigure sprijin pentru servicii de bază precum cel al 
pompierilor sau protecţiei polițienești? Ce se putea face? 
Atunci, cineva a venit cu sugestia să legalizam 
marijuana. Dacă marijuana s-ar vinde în mod legal, atunci 
ar putea fi și ea taxată și acest lucru ar genera o infuzie 
rapidă de venituri. Conform lui Alison Stateman, reporter 
la revista Time, „marijuana este, la urma urmelor, cea mai 
mare sursă de numerar a statului California, cu 14 miliarde 
de dolari pe an din vânzări, cu mult peste cel de-al doilea 
produs agricol cel mai bine vândut în acest stat — laptele și 
smântâna —, care aduce încasări de 7,3 miliarde de dolari pe 
an, conform celor mai recente statistici ale Departamentului 
pentru Agricultură. Colectorii de taxe ai statului estimează că 
proiectul de lege ar aduce statului aproximativ 1,3 miliarde 
de dolari pe an.” 

În același articol, Tom Ammiano, membru în 
corpul legislativ al statului California, își expunea punctul de 
vedere: „În cazul oricăror idei noi de creștere a veniturilor, 
se spune că trebuie să gândim neîncorsetat, că trebuie să fim 
creativi, iar eu consider că problema legalizării, reglementării 
și impozitării marijuanei este o astfel de idee. Nu este ceva 
nou, ideea a mai fost vehiculată, iar voinţa politică se poate 
să existe.“ 

Dar de ce acum? Pentru că, dacă adăugăm 
veniturile uriașe din impozite la cei 1 miliard de dolari, 
cât estimeaza James Gray, judecătorul Curţii Supreme 
a statului California, care ar fi economisiti anual prin 
eliminarea taxelor de arest, urmărire judiciară si încarcerare 
a unor infractori care au comis acte nonviolente, ideea e 
mult prea tentantă ca să fie trecută cu vederea. Poate că 


acesta este motivul pentru care, în aceeași săptămână când 
Ammiano introducea proiectul său de lege, Procurorul 
General al Statelor Unite anunţa la rândul său că descinderile 
întreprinse de forțele federale printre cultivatorii, dealerii 

și consumatorii de marijuana aveau să înceteze și fiecare 

stat urma să promulge propriile legi care să reglementeze 
consumul de marijuana. Guvernul federal pregătea terenul 
pentru ca statele să poată legaliza o recoltă ilegală de 
numerar si făcea acest lucru chiar sub nasul publicului. 

Să nu uităm că, doar cu un an în urmă, să 
te pronunti în favoarea legalizării marijuanei era curată 
sinucidere politică. Totuși, având în vedere că întreaga tara 
se afla în criză economică, politicienii, spre meritul lor, au 
renunțat la prejudecăţi și au făcut un pas înainte pentru 
a imbratisa o soluţie nouă, radicală, pentru dezastrul 
financiar. 

Dar climatul politic şi-a schimbat la fel de rapid 
părerea, pe măsură ce noi date ieșeau la iveală. 

Un economist a atras atenţia că veniturile 
prognozate pentru impozitarea marijuanei erau mult 
exagerate și nici vorbă să genereze infuzia majoră anticipată 
iniţial. Primele previziuni erau în mod eronat bazate 
pe prețul ridicat pe care îl avea marijuana ilegală. Odată 
legalizată, era posibil ca marijuana să invadeze piața, ceea 
ce însemna coborârea preţurilor. Imediat ce oferta creştea 
și preţul scădea, taxele obţinute de pe urma marijuanei 
aveau să fie cam la același nivel cu taxele percepute pentru 
culturi populare precum căpșunile sau salata verde. În 2010, 
un studiu realizat de RAND Drug Policy Research Center 
[Centrul pentru Cercetarea Politicilor Publice privitoare 


la Droguri], arăta că preţurile aveau să scadă cu 90%, din 
momentul în care marijuana era legalizată. 

Odată ce pleaşca financiară era dezmintita, 
entuziasmul care cuprinsese Capitoliul se micşora; cu 
toate acestea, câțiva, printre care si Ammiano, continuau 
să susţină că ar fi fost posibilă obținerea unor avantaje 
economice „substanţiale“. Morala poveștii? Astăzi, politicile 
publice si, probabil, etica întregii societăți sunt ușor de modelat 
de nevoile economice. 

În multe privințe, atitudinea noastră fata de 
marijuana nu diferă de atitudinea pe care o avem fata de 
programele extracuriculare de muzică și sport, fata de 
energia verde, reabilitarea închisorilor și imigrația ilegală. 
Dacă o soluţie pentru o anumită problemă are o logică 
economică, ne pronuntam în favoarea ei, dar imediat ce se 
demonstrează că este neprofitabilă, costisitoare sau lipsită 
de orice avantaj economic tangibil, o respingem fara să mai 
stam pe gânduri. Să punem problema în felul următor: dacă 
nu o putem justifica economic, atunci probabil că nu este o 
idee chiar atât de bună. Dimpotrivă, dacă generează venituri 
mari, atunci e o idee valoroasă. 

Dar este acest lucru adevărat? 


INSTITUȚII SLABITE 


Efectul economiei duse la extrem nu influențează 
doar politicile publice; ea afectează și instituții sociale 
importante. Fie că instituţia e căsătoria, o afacere de familie 
sau educaţia superioară, profitul financiar decide azi tot. 


De exemplu, nu gresim dacă spunern că în 
mintea celor mai multi oameni, universităţile și colegiile 
încă sunt unul dintre paradisurile sigure pentru învățați, 
pentru minţile descătușate de prejudecăţi, inventatori și 
nonconformisti. Multe dintre cele mai utile descoperiri ale 
societății au fost creațiile unor minţi strălucite care au căutat 
protecţie și resurse în mediul universitar. 

De fapt, pentru a proteja setea de cunoaştere, 
cele mai multe instituţii de învățământ superior au adoptat 
politici precum titularizarea, un proces prin care unui expert 
i se oferă un post permanent în facultate și are siguranța că 
nu va fi concediat pentru opiniile sale. Cele mai multe dintre 
instituțiile de învățământ recunosc rolul important pe care 
un mediu neutru și sigur îl joacă în căutarea unui bine mai 
mare, astfel încât au avut grijă să-şi asigure independenţa 
faţă de influenţele din exterior. 

În ultimele trei decenii însă această perspectivă 
s-a schimbat în mod radical. Mai mult ca niciodată, astăzi 
se acordă atenție strângerii de capital, extinderii numărului 
de înscrieri si consolidării unei francize, în timp ce măsuri 
de protecţie importante, precum titularizarea, sunt aspru 
criticate. 

Mai mult, deși mare parte din finanțarea 
universităților este încă asigurată de guvern și donatori 
privaţi, cele mai multe colegii au fost obligate să funcţioneze 
ca niște societăţi „profitabile“. Universitățile investesc mai 
degrabă în construirea de stadioane sofisticate și mai puţin 
în salarii, pentru că atletismul este o sursă sigură de bani. În 
plus, profită de internet, oferind cursuri și grade universitare 
convenabile „online“. Ele găzduiesc concerte, festivaluri 


şi discursuri ale personalităţilor şi pun la punct sute de 
concesionări profitabile ale campusurilor, care au devenit la 
fel de elaborate ca orice lant comercial national. 

Dar, de departe, cel mai mare profit a venit 
din parteneriatul cu lumea afacerilor. Wayne C. Johnson, 
director executiv la acea vreme la Hewlett-Packard University 
Relations Worldwide, susținea în 2004 că se manifesta „o 
nevoie tot mai intensă de colaborare între universităţi și 
corporaţii“ — şi avea dreptate. Universitățile au nevoie de 
mai multe fonduri. Dar de ce s-a „intensificat“ dintr-odată 
colaborarea cu lumea businessului? Răspunsul îl găsim în 
economia dusă la extrem: colaborare înseamnă mai multe 
avantaje și profit pentru ambele instituții. 

Astăzi, a devenit un loc comun pentru 
instituţiile de învățământ din întreaga lume să 
tranzactioneze cercetarea — devenind in mod frecvent 
o extensie a departamentului de cercetare şi dezvoltare 
comercială a unei companii. Acest parteneriat este încununat 
de succes pentru că asigură finanţare universităţii, iar 
corporatiile pot subcontracta instituţiile de învățământ 
superior pentru cercetări dificile, complicate, pe termen lung. 
Aparent, o dublă binecuvântare. 

$i totuși, pe măsură ce disperarea universităţilor 
crește, se manifestă un efect secundar al acestei alianțe 
aparent perfecte: cercetarea care este viabilă din punct de 
vedere comercial este favorizată în detrimentul cercetării 
nonprofitabile. Iar când spun favorizată, vreau să spun 
finanțată. 

Priviţi ce s-a întâmplat cu departamentele de 
fizică şi inginerie de la Standford University și MIT, pe 


măsură ce piețele de consumatori pentru semiconductori, 
calculatoare si comunicaţii începeau să ia avânt. Sau 
actualul parteneriat dintre companiile de biotehnologie și 
departamentele de microbiologie de la Harvard, Cornell si 
University of Texas. În fiecare dintre cazuri au început să fie 
pompati dolari în aceste departamente, după ce cercetarea 
desfășurată de ele se dovedea a fi viabilă din punct de vedere 
comercial. 

Din păcate, dacă vrem să aflăm în ce direcţie se 
îndreaptă universitățile, tot ceea ce trebuie să facem este să 
urmărim mișcările bursei. 

Într-un raport oficial intitulat „Intellectual 
Property: Universities Corporations, Finding Common 
Ground [Proprietatea intelectuală: universități, corporații 
și descoperirea unui numitor comun“], American Society 
for Engineering Education (ASEE) rezuma existența unei 
tendințe periculoase în mediul de cercetare universitar, după 
cum urmează: 


În anii 1950 și la începutul anilor 1960, 
bugetul federal alocat cercetării în științe naturale 
și inginerie s-a ridicat la 2% din PNB. Situaţia s-a 
schimbat în anii 1970, când sumele alocate sănătății 
și biologiei au crescut în mod substanțial. Cifrele 
funizate de NSF [National Science Foundation] arată 
că tot bugetul federal pentru cercetarea în inginerie 
a rămas la același nivel între anii 1970 si 2000 - in 
jur de 5 până la 7 miliarde de dolari; banii alocati 
cercetării pentru științele naturale au fost între 3 
miliarde si 5 miliarde de dolari; cu toate acestea, 


în aceeași perioadă, sumele alocate cercetării din 
domeniul științelor vieţii și medicinii au explodat, 
ajungând de la aproximativ 5 miliarde de dolari la 
20 miliarde de dolari. 


Astăzi, ideea de cercetare de dragul cercetării este 
treptat abandonată, iar economia dusă la extrem este motorul 
acestei schimbări neliniștitoare. Intrebati-i doar pe cei din 
departamentele de antropologie, zoologie sau științe 
umane ale fiecărei universități. Acestor departamente li se 
reduc drastic și în mod periodic sumele cuvenite, în timp 
ce milioane de dolari din finanţarea asigurată de mediul de 
afaceri se duc spre cercetarea din inginerie, biotehnologie 
și fizică. Pe scurt, bugetul alocat cercetării în fiecare 
universitate a ajuns să fie inextricabil legat de eficiența 
comercială. După cum se consemna în raportul ASEE, „multe 
companii folosesc laboratoarele universităților în principal 
pentru dezvoltarea de produse și explorarea tehnologiilor 
avansate; ele apelează tot mai mult la universități ca la «surse 
de (...) cercetare aplicată.»“ 

Dar lucrurile nu au stat așa întotdeauna. 
Evident, a existat mereu o oarecare colaborare între 
educaţie, guvern și mediul de afaceri, dar niciodată n-a 
avut o asemenea anvergură: niciodată până într-acolo 
încât businessul să decidă ce departamente și ce ramură 
a cercetării primește finanțare; niciodată până într-acolo 
încât „profitul investiţiei“ să fie factorul decisiv; și niciodată 
până într-acolo încât să fie abandonate descoperirile a căror 
singură valoare este beneficiul adus omenirii, în favoarea 
iniţiativelor profitabile. 


Dar este nedrept ca unele universităţi să fie ținta 
criticilor noastre pentru că cedează sub presiunea economiei 
duse la extrem. 

În egală măsură și directorii multor organizații 
nonprofit sunt influențați profund de principiile intruzive 
ale afacerilor. Este demoralizant să vezi cât de mult 
timp petrec consiliile de administraţie ale organizaţiilor 
nonprofit pentru strângerea de fonduri sau găsirea 
unor modalități de a furniza aceleași servicii cu bani 
mai puțini. Donatiile trebuie investite și gestionate in 
mod corespunzător, trebuie atrași sponsori, iar cei care 
reprezintă organizaţiile nonprofit trebuie să devină experți 
în marketing pentru a avea succes în atragerea de donații. 
Concurența este acerbă. 

Atenţia acordată profitului se extinde și asupra 
conducătorilor bisericii, care sunt apreciaţi și avansați 
în funcție de mărimea donațiilor pe care le aduc. La fel, 
politicienii sunt răsplătiți în funcţie de sumele pe care le-au 
adus în campanii pentru partidele lor. 

Oriunde ne îndreptăm privirea, economia 
dictează felul în care funcționează astăzi instituțiile. Și, cu 
cât suntem mai dispuși să evaluam progresul ființei umane în 
termenii pecuniari, cu atât mai mult crește miopia. Remediile 
pentru amenințările cele mai complexe și mai periculoase ale 
lumii ajung să se limiteze la investiţii profitabile, iar talentele 
oamenilor nu sunt lăsate să-și spună cuvântul. 


CORECTITUDINE ÎN INDUSTRIA 
FARMACEUTICA 


Probabil că niciunde nu este mai polarizat 
conflictul dintre economie și progresul uman decât în 
dezbaterea nesfârșită asupra sistemului de sănătate. Când 
punem fata în fata doi termeni, existența umană și profitul, 
suntem o societate care în mod evident are două cadre de 
gândire. 

Pentru început, trebuie să spunem că sistemul 
de sănătate și companiile de produse farmaceutice sunt 
companii pro-profit. În cea mai mare parte, sunt companii 
publice. Multe milioane de oameni dețin în portofoliile 
lor financiare acţiuni în sistemul de sănătate și companii 
farmaceutice, de care depind ca sursă de venit și de susținere 
în momentul pensionării. 

Din această perspectivă, noi, ca investitori, ne 
așteptăm din partea companiilor de produse farmaceutice să 
ne asigure un profit financiar consistent. Ne dorim ca acestea 
să își crească vânzările, să își diminueze cheltuielile și să își 
îmbunătățească profiturile, astfel încât valoarea titlurilor 
noastre să urce. Altfel, de ce am mai cumpăra acțiunile 
lor? Până acum, companiile de produse farmaceutice din 
domeniul sănătăţii și biotehnologiei nu ne-au dezamăgit. 

Conform Pharmaceutical Research and 
Manufacturers of America (PhRMA), in 2002, profiturile 
companiilor de medicamente erau de cinci ori si jumătate 
mai mari decât media tuturor industriilor reprezentate in 
topul Fortune 500. În septembrie 2007, MED Ad News 
anunţa că primele douăzeci de companii „Big Pharma“ 

dețineau un venit net combinat de aproximativ 110 miliarde 
dolari. Sau, altfel spus, mai mult de jumătate din împrumutul 
guvernului către AIG. 

Cu alte cuvinte, în mai putin de doi ani, 
profiturile din industria de produse farmaceutice din Statele 
Unite ar acoperi împrumutul acordat AIG. Desigur, acest 
lucru nu se va întâmpla, dar ne face să gândim în perspectivă 
modestele prime de la AIG, care ne-au indignat cândva pe noi. 

Însă responsabilitatea fiduciară a companiilor 
de produse farmaceutice și din sistemul de sănătate de 
a face profit în avantajul acţionarilor lor are și un aspect 
neliniștitor — o latură morală neplăcută. 

Cât de mult ar trebui să i se permită unei 
companii pro-profit să taxeze pentru un singur și unic 
medicament care ar putea salva viata unui om? Dintr-o 
perspectivă strict economică, răspunsul este acesta: cel mai 
ridicat pret pe care cei mai multi oameni sunt gata să îl plătească. 
Este o simplă chestiune de cerere și ofertă, iar cererea 
pentru un medicament care să salveze viața unui om este 
întotdeauna mare, așa încât... 

Dar, când e vorba de viață și moarte, ne dăm 
seama că nu este corect. Când e vorba de copii care se 
îmbolnăvesc, oricât de insensibili am fi, vrem să se facă totul 
pentru a le alina suferința — aproape cu orice pret. Atunci, 
ce ar trebui să facă o companie pro-profit în cazul în care 
trebuie să decidă dacă cineva trăieşte, moare sau suferă? Pe 
de o parte, compania este obligată de etica afacerilor și de 
lege să le asigure cele mai mari venituri posibile acţionarilor. 
Pe de altă parte, compania are responsabilitatea morală de a 
salva vieţi. 


Ce alegem? Profitul sau oamenii? Obligatiile fata 
de investitori sau responsabilitatea fata de omenire? Cum 
poate o companie să servească doi stăpâni? 


PRESIUNEA DE A REACȚIONA RAPIO 


Până în acest moment am analizat care sunt 
efectele pe care banii, profitul si instinctele preistorice le 
au asupra comportamentului omului modern. Dar mai 
există în același timp un produs secundar la fel de puternic 
al supermemei economiei duse la extrem: atunci când 
principiile businessului sunt predominante, se manifestă 
o presiune enormă asupra indivizilor să reacționeze în 
fața problemelor complexe cu rapiditate și eficiență. O 
acțiune rapidă și decisivă este mai valoroasă decât o analiză 
cumpătată, bine cântărită, metodică. 

Cândva planurile strategice pe o perioadă 
de cinci ani erau o necesitate, dar astăzi foarte puține 
companii și state iau în serios acest exercițiu şi multe l-au și 
abandonat. Să fii eficient, să fii prompt și capabil de reacţii 
rapide în fața schimbărilor capricioase ale pieței a devenit 
cheia succesului în secolul XXI. Și când constatăm cât de 
complexă și schimbătoare a devenit lumea într-o perioadă 
atât de scurtă de timp, ne putem invinovati singuri? Pare 
inutil să dezvolti strategii pe termen lung când peisajul global 
se modifică cu viteza nanosecundelor. Azi General Electric 
a pus piciorul în industria înfloritoare a computerelor, 
făcând achiziţii după achiziţii, iar mâine deja se îndreaptă 
spre altceva. Într-o zi Microsoft și Google sunt pe punctul 

de a-și uni forțele, ziua următoare sunt concurenți. Într-o 
săptămână, o companie anunţă cu mândrie că a depășit 
previziunile analistilor în privinţa câștigurilor, iar săptămâna 
următoare acțiunile ei la bursă se prăbușesc. Complexitatea 
tot mai accelerată și presiunea de a răspunde rapid generează 
un comportament aleatoriu nu numai în evoluția politicilor 
publice, dar și printre companiile altădată de neclintit din 
topul din Fortune 500. 

Astăzi, rapid înseamnă competent, iar încet 
înseamnă neadaptat. Rapid înseamnă eficient, iar încet 
înseamnă să rămâi în urmă. Rapid înseamnă prompt, iar 
încet înseamnă învechit. 

În această privință, noi suntem o societate care 
știe exact ce își dorește. Ne dorim să avem lideri hotărâți, 
care să știe să acționeze în consiliile de administraţie și la 
Casa Albă. Ne dorim să avem oameni de acțiune puternici, 
pricepuți la afaceri, rationali, care pot evalua și acționa rapid. 
Nu are importanță dacă problemele cu care ne confruntăm 
astăzi sunt infinit mai complexe decât au fost vreodată. 

Nu are importanță dacă acești lideri dețin același aparat 
biologic ca al nostru și, prin urmare, sunt la fel de copleșiți de 
complexitate ca noi, în viața de zi cu zi. 

Nic nu apucăm să ne dam seama, dar presiunea 
de a acționa rapid se manifestă când comparăm performanțele 
de pe Wall Street cu producţia de unt din Bangladesh, când 
limitam numărul de toalete per locuinţă si îl invinovatim pe 
Saddam Hussein pentru atacurile de la 11 septembrie. Ea 
generează o societate care se îndreaptă grăbită spre război, spre 
aprobarea mai multor legi noi și spre finanţarea următorului 
elixir miraculos. Oriunde te uiţi, grabă, grabă, grabă. 


Dar este o certitudine că niciuna dintre 
problemele extrem de complexe si sistemice cu care se 
confruntă civilizația astăzi nu poate fi soluționată rapid. Si 
nici nu poate fi remediata ușor, ieftin sau prin atenuarea 
consecutivă a simptomelor, într-un lanţ de reduceri. Dacă vom 
continua să ignorăm investițiile și planificarea pe termen lung 
și vorn alege doar soluții menite să aibă rezultate pe termen 
scurt, șansele de vindecare permanentă sunt foarte mici. 


LUPTA PENTRU O SOCIETATE 
DOMINATĂ DE AFACERI 


Pentru a aprecia pe deplin cât de larg răspândite 
au ajuns principiile economiei — să înțelegem adevăratul 
pericol al economiei duse la extrem — să ne îndreptăm 
atenția asupra conflictelor care persistă de secole întregi în 
Orientul Mijlociu. 

Asemenea multor oameni, încă din copilărie 
am asistat la șirul de urcusuri și coborâșuri, decizii dure 
și eşecuri ale tratativelor de pace din Orientul Mijlociu. 
Izbucneau conflicte; Israelul, alături de alte state, propunea 
compromisuri; se declara „incetarea conflictului“; apoi 
apăreau noi facțiuni; liderii lumii erau convocați la Camp 
David sau luau ceaiul în bucătăria Goldei Meir; și se 
consolidau noi înțelegeri si alianțe. Apoi, cineva ucidea un 
soldat sau lansa o ameninţare si iar se încingea atmosfera. 
Aceste conflicte au început înainte ca mulți dintre noi să ne fi 
născut și, din câte se vede, vor continua multă vreme după ce 
noi nu vom mai fi. 

Încerc, dar trebuie să recunosc că nu pot ţine 
evidenţa tuturor sectelor religioase și a credințelor fiecăreia. 
Există Al-Qaida, Hamas și Hezbollah. Apoi, sunt diverse 
triburi care adunate laolaltă reprezintă talibanii. Apoi, mai 
există si Organizaţia Abu Nidal, Brigăzile Martirilor al-Aqsa 
și PFLP și PFLP-GC, alături de Organizaţia pentru Eliberarea 
Palestinei, Maktab al-Khidamat, Jihadul Islamic Egiptean 
și Jihadul Islamic Palestinian. Evident, ar trebui ca ziua să 
aibă treizeci de ore ca să studiez toate aspectele istorice și 
contemporane și să am o părere întemeiată în chestiunea 
Orientului Mijlociu. Pur și simplu, sunt prea multe grupări 
teroriste, fiecare cu propria ei istorie si agendă, și nu mai pot 
sti cine atacă pe cine si de ce. 

Când informaţiile ajung să fie imposibil de 
cuprins, lăsăm deciziile în seama unei autorități mai înalte 
și, ne place sau nu, noi, americanii, așa am făcut. Cu excepția 
profesorilor universitari și a câtorva persoane care studiază 
Orientul Mijlociu, cei mai mulți dintre noi ne bazăm pe 
guverne să clarifice problemele arzătoare și să acţioneze in 
numele nostru. lar acest lucru, după cum am constatat, nu 
funcționează întotdeauna. 

Este poziția precară pe care o generează 
complexitatea. Chiar dacă ne dorim să acceptăm o 
responsabilitate personală, să trecem la acțiune, suntem 
paralizati de incapacitatea noastră de a înțelege toate datele unei 
probleme. În cele din urmă, nu ne rămâne decât să depindern de 
alții care să ne spună ce este bine, dar și ce este adevărat. 

Cu toată magnitudinea acestei provocări, 
cu riscul de a mă implica și eu într-o obositoare lista de 
explicaţii, o să ofer o perspectivă mult mai simplă asupra 


conflictului din Orientul Mijlociu. Războaiele din Orientul 
Mijlociu sunt războaie între supermeme. Unele dintre 
neînțelegeri au avut la bază conflictul dintre o supermemă 
religioasă impotriva alteia, însă de la o vreme ele s-au 
transformat în diferente ireconciliabile între supermema 
economiei duse la extrem, care domină cultura occidentală, 
și supermema religioasă, care domină cultura Orientului 
Mijlociu. Ambele reprezintă credințe adânc înrădăcinate și 
niciuna nu se bazează pe realități verificate. 

Motivul pentru care Statele Unite nu pot să 
înregistreze un progres în Orientul Mijlociu este acela că își 
doresc ca statele musulmane să ia decizii raționale pe baza 
unor principii economice. În acest scop, noi continuăm să 
scoatem din discuţie religia, dar de fiecare dată ajungem 
înapoi în același punct. Ne întrebăm: „De ce sunt fanatici cei 
din Orientul Mijlociu și nu acționează ca niște oameni de 
afaceri? De ce nu își propun să ofere un nivel de viață mai 
bun poporului lor și pun pe primul loc doctrina religioasă?“ 
Sunt lucruri perfect logice pentru noi. Astfel că ne imunizam 
negocierile sărind peste capitolul religie, ca și cum o doctrină 
de afaceri nu este o religie în sine, iar noi nu suntem niște 
misionari la fel de dogmatici. 

In The Stillborn God: Religion, Politics, and the 
Modern West, [Dumnezeul ndscut mort: Religie, politica si 
Occidentul modern] Mark Lilla, profesor de stiinte umaniste 
la Columbia University, susține că „după o luptă care a durat 
sute de ani, Occidentul a învățat să separe religia și politica 
— să pună bazele legitimitatii conducătorilor săi fără să facă 
apel la girul divin". Lilla descrie cu acuratețe conflictul dintre 
Occident și ideologia Orientului Mijlociu în felul următor: 


Noi, în Occident, suntem tulburati si 
dezorientati. Deși avem fundamentalistii nostri, ni 
se pare de neînțeles faptul că ideile teologice încă mai 
declanșează pasiuni mesianice, distrugând societăți 
întregi. Am crezut că așa ceva nu mai este posibil, că 
oamenii au învățat să separe chestiunile religioase de 
cele politice, că fanatismul era mort. Ne inselam. 


Și continuă: 


Cu două sute și ceva de ani în urmă, 
începeam să credem că Occidentul se îndrepta 
categoric spre democrația laică modernă și că, 
inevitabil, alte societăţi, care aleseseră același drum, 
aveau să îl urmeze. 


Lilla descrie guvernarea Statelor Unite ca 
pe un „experiment recent în istoria omenirii“: prima 
încercare moderna de a guverna independent de doctrina 
religioasă. Cu toate acestea, definiția îngustă pe care el o 
atribuie „doctrinei religioase“ constituie o problemă. Deși 
Occidentul încearcă să separe scriptura creștină de sistemul 
de guvernământ, în realitate nu a făcut decât să schimbe un 
sistem de credinţe cu un altul: creștinismul a fost inlocuit cu 
economia dusă la extrem. 

Nu trebuie decât să ne uităm la armele preferate 
ale Occidentului: embargouri comerciale, taxe, retragerea 
ajutorului și a materiilor prime, stimularea prin investiții 
masive în infrastructură și comerț extern. Îi ademenim pe 
ceilalți cu trufandalele noastre economice la pachet cu câțiva 


factori descurajatori și pe urmă ne mirăm de ce nimeni nu se 
arată interesat. lar dacă le-au încercat o dată, ne întrebăm de 
ce le-a pierit interesul. 

Faptul că li se cere societăţilor centrate în jurul 
religiei, așa cum sunt cele din Orientul Mijlociu, să așeze 
valorile economice mai presus de credințele lor echivalează 
cu a le cere să gândească asemenea creștinilor. Se prea 
poate ca Statele Unite să se raporteze la preocuparea de a 
obține bani ca la un proces obiectiv, salubru, dar în Orientul 
Mijlociu, ei o percep ca pe o violare a vieții dedicate sacrului 
și luptă din răsputeri să rămână fideli supermemei lor, chiar 
cu prețul sacrificării unui standard de viață mai ridicat. Într- 
un asemenea mediu, noi nu putem apela la stimulente și 
represiuni economice pentru a încuraja pacea; ele vor fi 
întotdeauna eclipsate de dimensiunea sacrificiului impus de 
o religie care este în mod activ practicată minut de minut, 
în fiecare zi. 

În timpul călătoriilor mele în Orientul Mijlociu, 
am fost uimită de diversitatea modalitatilor în care religia s-a 
integrat în existența cotidiană: bărbaţi în floarea vârstei, în 
costume de afaceri, își scot covorașul de rugăciuni, îl pun pe 
trotuar și cad în genunchi pentru a-și rosti rugăciunile câtre 
Allah pe parcursul întregii zile; megafoanele încercuie turla 
oricărei moschei, transmițând cântece religioase şi rugăciuni 
zi şi noapte; femeile isi acoperă trupurile si chipurile in timp 
ce stau liniștite în fața calculatorului, navigând pe web în 
internet-caféuri. Oriunde priveam, fiecare obicei pe care îl 
observam era impregnat într-un fel de tradiția religioasă. 

Acum, să ne gândim cum arată viata în Statele 
Unite, unde credințele religioase au fost șterse cu buretele. În 

ultimii ani, s-a discutat despre eliminarea ritualului ieslelor 
de Crăciun amplasate in fata primăriilor, a minutelor de 
rugăciune în tăcere din școlile de stat si a oricărei referiri la 
Dumnezeu în sălile de judecată și consilii de administraţie. 
Nu e deloc întâmplător că singurul loc în care Dumnezeu este 
încă permis e moneda noastră națională. „In God We Trust“ 
apare pe fiecare bancnotă, să le reamintească în permanență 
adoratorilor economiei să-și pună credința în slujba puterii 
tot mai mari a banului. 

O dovadă a rupturii dintre doctrina economică 
a Occidentului și doctrina islamică a Orientului Mijlociu 
este scrisoarea din 2006 pe care președintele Mahmoud 
Ahmadinejad i-o trimitea președintelui George W. Bush, 
în contextul unor grave divergențe politice cu Iranul. 
Imaginati-va ce confuzie trebuie să fi fost la Casa Albă în 
privinţa răspunsului potrivit pentru a fi adresat unui șef de 
stat care scria în felul următor: 


Mi s-a spus că Excelenţa Voastra 
urmează învățăturile lui lisus și crede în promisiunea 
divină a drepţilor care vor stăpâni pământul [...] 
Scrierile revelate ne spun că noi toți am fost 
chemați să-l preaslăvim pe Dumnezeu și să urmăm 
învățăturile Profetilor divini [...] Liberalismul si 
democraţia în stil occidental nu au fost capabile să 
ajute la înfăptuirea idealurilor umanității. Astăzi, 
aceste două concepte au eșuat. Aceia care au 
harul revelatiei pot deja să audă vuietul clătinării 
și prăbușirii ideologiei și gândirii sistemelor 
democratice liberale [...] Fie că ne place sau nu, lumea 


gravitează către credinţa în Cel Atotputernic, iar 
dreptatea si voința lui Dumnezeu vor fi deasupra 
tuturor lucrurilor. 


Cum spune profesorul Lilla, când noi, cei din 
Occident, primim o astfel de scrisoare din partea unui alt 
șef de stat, „rămânem fără cuvinte, asemenea exploratorilor 
care dau de o inscripție străveche scrisă cu hieroglife“. La 
urma urmelor, președintele Statelor Unite a absolvit un 
apreciat program MBA la Harvard și era un autoproclamat 
„businessman“, hotărât să reinstaureze principiile sănătoase 
ale afacerilor la Casa Albă. În opinia sa, dacă guvernările 
ar fi gestionate la fel de eficient si obiectiv precum marile 
afaceri, atunci multe dintre problemele cu care se confruntă 
omenirea ar fi îndreptate. Ultirnul lucru pentru care era 
pregătit președintele Bush era să intre într-o dispută pe teme 
de istorie a religiei. Ce rost ar fi avut? 

În ceea ce privește Orientul Mijlociu actual, 
avem de-a face cu o situație complexă în care credința în 
cartea sfântă a Islamului se poate să fie mai puternică decât 
credința noastră în doctrina economiei. Teroriștii sunt 
gata să riște orice pentru a opri răspândirea supermemei 
economiei duse la extrem în partea lor de lume, pentru că 
au văzut efectele valorilor economice asupra societăților 
care practică teologia politică. Pe de altă parte, civilizația 
occidentală este pregătită să facă tot ceea ce este necesar, 
inclusiv să declare război, pentru a se asigura că națiunile 
teroriste se angajează într-un comerț corect, împărtășesc 
resursele naturale și se comportă ca niște consumatori 
destoinici. 


Lae 

Timur Kuran, profesor de economie și științe 
politice și Gorter Family Professor de studii islamice la 
Duke University, este un expert în „economie islamică“ 
Conform lui Kuran, există diferente majore între modul 
de abordare a afacerilor, banilor și principiilor economice 
fundamentale al Occidentului și cel a! Orientului Mijlociu. 
În articolul său „Geneza economiei islamice“, Kuran 
subliniază această idee: „Mai mult de șaizeci de tari au 
bănci islamice care susțin că oferă o alternativă fără 
dobândă la bankingul tradițional. Invocând principii 
religioase, câteva state, printre care Pakistanul și Iranul, 
au mers atât de departe, încât au scos în afara legii orice 
formă de dobândă; ele forțează toate băncile, inclusiv 
filialele străine, să adopte, cel puţin formal, metode vădit 
islamice de creare a unui depozit bancar sau de luare a unui 
împrumut”. Ne putem imagina în Occident scoaterea în 
afara legii a unui lucru atât de fundamental precum dreptul 
de a percepe dobândă pentru un împrumut? Ar fi ridicol! 

Poate că nimeni nu reflectă mai bine felul de 
a concepe lucrurile în Occident decât personajul Francisco 
d'Anconia, din romanul Atlas Shrugged de Ayn Rand, o carte 
care a devenit biblia noii ere pentru gigantii din lumea 
businessului și pentru figurile emblematice ale economiei, 
printre care și Alan Greenspan: 

„Dacă mi s-ar cere să denumesc trăsătura 
distinctivă cea mai admirabilă a americanilor, aș alege, — 
pentru că ea conține pe toate celelalte — faptul că ei au 
fost cei care au inventat expresia a face bani. [...] Americanii 
au fost cei dintâi care au înţeles că bogăţia trebuie creată. 
Cuvintele «a face bani» contin esența moralității umane.“ 


Lupta din Orientul Mijlociu nu înseamnă 
creştini contra musulmani sau musulmani contra evrei 
sau o bandă contra alteia. Este mult mai complicat de atât. 
Înseamnă supermema economiei contra unei supermeme 
religioase la fel de înrădăcinată: o cruciadă a economiei 
laice contra unui mandat trimis de Allah să o oprească. lar 
când credinţele — indiferent că ele se bazează pe economie sau 
religie — depășesc cunoașterea rațională, nu poate exista un 
deznodământ logic. Pentru prima dată în istoria Orientului 
Mijlociu, am ajuns acum să înțelegem această dinamică. 

În urmă cu ceva ani, scriitorul francez, filosof 
și câștigător al Premiului Nobel, Albert Camus, caracteriza 
rolul pe care îl joacă gândirea rațională în vremuri tulburi. El 
spunea în felul următor: „Într-o lume a conflictului, o lume a 
victimelor si tortionarilor, este menirea oamenilor rationali 
să nu fie de partea torționarilor.“ 

Dar tortionarii există sub multe forme — ei nu 
sunt doar aceia care poartă arme sau mânuiesc săbii. Unii 
dintre aceşti tortionari ucid tehnologii de care este foarte 
mare nevoie. Alții anihilează titularizarea și libertatea 
universităților. Unii distrug promisiunea și speranța fericirii 
conjugale prin contracte financiare, în timp ce alții elimină 
planuri și soluţii pe termen lung în numele eficacitatii. 
Inarmati cu doctrina economiei duse la extrem, tortionarii 
progresului omenirii vin unul după altul, iar mulțimile de 
victime, orbite, calcă pe urmele lor. 

Așa stând lucrurile, l-aș întreba pe Camus un 
singur lucru: cum putem să îi distingem pe unii de ceilalți? 


9. DESPĂRȚIREA 
SUPERMEMELOR. 
SOLUȚII RAȚIONALE 
ÎNTR-O LUME IRATIONALA 


Era o după-arniază răcoroasă de mai, in Portland, 
statul Oregon. Paul Hawken, un vizionar al mișcării 
afacerilor sustenabile, stătea în fața absolvenților din 
promoţia 2009. Cu câteva luni în urmă, tinuse discursul de 
început de an universitar. După cum spune chiar el, era decis 
să țină un discurs care să fie „direct, sincer, bine pus la punct, 
onest, plin de pasiune, încrezător, emotionant, senzațional si 
elegant.“ 

Hawken petrecuse mare parte din viata luptând 
împotriva supermemelor moderne, astfel că avea multe de 
spus despre varietatea de roluri pe care le joacă datele și 
credinţele astăzi în progresul omenirii: 


Când sunt întrebat dacă sunt pesimist 
sau optirnist în ceea ce priveşte viitorul, răspunsul 

meu este intotdeauna acelasi: daca iei aminte la cum 
explică știința tot ceea ce se întâmplă pe pământ si 
nu ești pesimist, înseamnă că nu ai înțeles datele. Dar 
dacă ţi-e dat să întâlnești oameni care se străduiesc să 
refacă echilibrul pe pământ si viata celor săraci și nu 
ești optimist, înseamnă că nu ai inimă. Ceea ce văd 
pretutindeni în lume sunt oameni obișnuiți care sunt 
dispuși să lupte contra disperării, sărăciei si a lipsei 
dramatice de şanse pentru a-i reda lumii o fărâmă de 
compasiune, de dreptate și frumusețe. 


Hawken are o percepţie clară a situației în care 
ne aflăm. Credintele distructive care amenință progresul 
omenirii sunt făurite de om și de aceea nu sunt o condiție 
permanentă. Prin urmare, „oamenii obișnuiți“ pot birui 
supermeme adânc înrădăcinate și pot reface încă o dată 
echilibrul major dintre cunoaștere și credințe. 


REFACEREA ECHILIBRULUI 


Există multe exemple în istorie în care, în mod 
surprinzător, indivizii au triumfat asupra supermemelor. 
Însă progresul presupune adesea un mare sacrificiu personal. 
În 1633, Galileo era condamnat de Biserica Catolică pentru 
erezie și întemnițat pentru că descoperise că Pamantul se 
învârtea in jurul Soarelui. Cu toate că rugamintile confratilor 
săi convinseseră autoritățile să limiteze pedeapsa la arestul la 
domiciliu, libertatea de mișcare i-a fost restricționată până la 
sfârşitul vieții. 


Charles Darwin, la rândul său, a așteptat 
șaisprezece ani să publice Originea speciilor, de teama 
atacurilor pe care membrii familiei sale le-ar fi avut de 
suferit din partea slujitorilor zeloși ai bisericii. Teama lui era 
întemeiată. Biserica, dar și multi colegi, prieteni si rude, l-au 
ostracizat imediat, considerând că teoria lui era eretică. 

Mai recent, persecuția, acuzațiile de 
incompetenta și umilirea publică la care au fost supuși 
Martin Fleischmann și Stanley Pons i-au forțat pe cei doi 
fizicieni, care susțineau că descoperiseră fuziunea la rece, să 
se refugieze în niște sătucuri din Anglia și Franţa. Și totuși, 
de la data când au făcut descoperirea, în 1989, rezultatele 
experimentelor lor au fost confirmate de atât de multe 
laboratoare independente din întreaga lume, încât doctorul 
Eugene Mallowe, autor pe subiecte ştiinţifice pentru MIT, 
susține că dovezile referitoare la fuziunea la rece sunt 
zdrobitoare și, prin urmare, aceasta este o certitudine. 

Triumful asupra supermemelor nu este pentru cei 
docili. 

Din fericire, supermeme precum opoziția 
iraţională, personalizarea vinei, corelatia contrafăcută, gândirea 
„de siloz“ și economia dusă la extrem nu se potrivesc cu soluţiile 
inspirate. Dean Kamen, Bill Gates, Jim Watson și E.O. 
Wilson e puțin probabil să se lase opriți de credințe iraționale 
sau conformism. De fapt, pe măsură ce rezistenţa cu care 
sunt întâmpinate descoperirile importante creşte, aceşti 
războinici neobositi se întăresc mai mult și devin tot mai 
hotărâți să facă loc schimbării pentru binele comun. 

De exemplu, în iunie 2006, gigantul financiar 
Warren Buffett, cu o avere estirnată la 42 de miliarde de 

dolari, anunţa în mod public că urma să renunţe la 85% din 
averea sa, oferind pentru început în jur de 1,5 miliarde de 
dolari pentru Bill & Melinda Gates Foundation, pentru 
lupta impotriv malariei, SIDA și tuberculozei. O altă parte 
a sumei era destinată îmbunătăţirii educaţiei în întreaga 
lume. Mai târziu, în 2010, Bill Gates se angaja cu o sumă 
suplimentară, în valoare de 10 miliarde de dolari pentru 
dezvoltarea și repartizarea gratuită a vaccinurilor către 
țările sărace. lar în 2005, E.O. Wilson, Neil Patterson și 
alti deschizători de drumuri puneau bazele E.O. Wilson 
Biodiversity Foundation, care creează primele manuale de 
biologie online exhaustive si gratuite. Scopul lor este ca 
orice bărbat, femeie și copil să aibă acces la tot ceea ce se se 
știe despre viata pe pământ. 

Și mai sunt mii de alte exemple. Însă de departe 
unul dintre cele mai ilustrative exemple de pionier care a 
reușit să biruiască cu succes supermemele moderne este 
economistul Muhammad Yunus, din Bangladesh, căruia i se 
datorează începuturile „microimprumutului“. 


SĂ COMBARTEM CONFORMISMUL 


În 2006, Muhammad Yunus câștiga mult- 
râvnitul Premiu Nobel pentru Pace pentru efortul său depus 
în direcţia perfecționării si popularizării microfinantelor. 

Cei care nu sunt familiarizati cu Yunus, pot să aibă impresia 
că succesul lui a venit peste noapte; Yunus însă spune că a 
fost un demers dificil, care a durat treizeci de ani, presărat cu 
multe obstacole iraționale. 


Yunus a început prin a-și testa o idee: aceea 
că le-ar putea fi acordate împrumuturi oamenilor săraci 
din Bangladeshul anului 1974, în plină foamete. A început 
cu o sumă mică. A luat 856 taka, ceea ce însemna la 
vremea aceea echivalentul a 27 de dolari, din economiile 
lui personale si le-a împrumutat unui grup format din 
patruzeci și două de impletitoare harnice de coșuri, care 
locuiau într-un mic orășel, Jobra. Femeile au folosit banii, 
cumpărând materiale ca să poată vinde marfa la cea mai 
apropiată piață. Sperau să câștige suficient cât să isi 
hrănească familiile. 

Se spune că într-un timp record, toate cele 
patruzeci și două de femei au ajuns să aibă afaceri profitabile 
și au rambursat în totalitate împrumutul, precum și dobânda 
aferentă. 

Acest lucru i-a dat de gândit lui Yunus. 

Conform băncilor experimentate și rechinilor din lumea 
împrumutului, care percepeau dobânzi exorbitante, săracii 
erau debitori riscanti. Întrucât ei nu dețineau bunuri, 
posibilitatea de a risipi banii fără să mai poată rambursa 
împrumutul era extrem de ridicată. Astfel că, în momentul 
când ferneile și-au achitat împrumutul la timp și fără 
probleme, Yunus a început să pună la îndoială credințele 
(memele) adânc înrădăcinate în legătură cu imprumutul 
acordat celor săraci. 

Erau corecte aceste credințe? Tearna de a-și 
pierde bunurile era singurul motiv pentru care oamenii își 
rambursau împrumuturile? Sau era posibil ca dorința unui 
grup de a reuși sau de a se autosustine să fie un stimulent la 
fel de puternic? 


În acest fel, în 1983, contrar sfaturilor 
experților financiari, ale guvernului, băncilor, agenţilor 
privaţi de acordare a împrumuturilor — practic, împotriva 
sfaturilor tuturor —, Yunus punea bazele Grameen Bank 
(care înseamnă „banca satului”), bazându-se pe principiile 
„cercurilor de solidaritate“. Pe lângă faptul că nu se solicitau 
garanții suplimentare pentru acordarea împrumuturilor, 
politica noii bănci era să acorde împrumuturi unor grupuri 
de cinci până la opt persoane. Sumele împrumutate erau 
mici, iar durata de rambursare scurtă — în jur de șase luni. 
În plus, orice caz de neplată se reflecta negativ asupra 
tuturor membrilor grupului, astfel că atunci când un membru 
avea probleme financiare, ceilalți îl ajutau să își respecte 
obligațiile. 

Apelând la presiunea socială în locul celei 
colaterale, Yunus exploata fără să știe un fenomen biologic 
puternic: instinctele noastre preistorice de a ne uni în 
grupuri cu semenii noștri și de a ajunge la un succes 
muncind împreună. În acest fel au reușit strămoşii nostri să 
supravieţuiască în sălbăticie și se pare ca acest instinct este 
încă bine întipărit în alcătuirea noastră genetică. Suntem o 
specie care în mod firesc gravitează în direcția unui grup si 
depinde de acel grup pentru a supraviețui; oricine a studiat 
comportamentul rudelor noastre celor mai apropiate, 
cimpanzeii bonobo, o poate confirma. Prin urmare, când 
supraviețuirea noastră este ameninţată de sărăcia extremă 
și de spectrul înfometării, predispoziția de a munci laolaltă 
pentru a depăși condiţiile vitrege funcționează la fel de 
eficient precum ameninţarea de a rămâne fără casa ipotecata. 

Dar nu știi până nu încerci. 


Până în prezent, mai mult de 97% din 
împrumuturile Grameen Bank acordate săracilor au fost 
rambursate la timp și complet. Banca a acordat împrumuturi 
pentru mai mult de șapte milioane de oameni săraci care nu 
puteau obține credite, oameni din cincizeci si opt de tari, 
printre care si Statele Unite, Franța, Canada și șaptezeci si 
opt de mii de sate din Bangladesh. 

Și da, a avut o rată a rambursărilor de 97%. 
Niciuna dintre cele mai mari și mai sofisticate instituții 
financiare din lume nu a reușit să se apropie de această 
cifră-record. Mai mult, Yunus declară că „din momentul 
când s-a deschis, banca a acordat împrumuturi totalizând 
echivalentul a 6 miliarde de dolari (americani) [...] Din 
punct de vedere financiar, [banca] este o instituție care se 
autofinanteaza și nu a mai primit bani din donaţii începând 
din 1995“. Apoi, el continuă: „64% din persoanele cărora li 
se acordă împrumuturi și care au fost clienții băncii timp de 
cinci ani sau mai mult au trecut dincolo de pragul sărăciei.“ 

Chiar mai important de atât, succesul Grameen 
Bank a contribuit la răspândirea mai multor mii de 
organizații de microfinantare din întreaga lume. Conform 
articolului „Small Loans Empower“ scris de Sue Wheat, 
expert în microfinantare, ,,microfinantarea a devenit în zilele 
noastre o strategie majoră de ușurare a poverii sărăciei, și azi 
există peste 7 000 de instituții de microfinantare în întreaga 
lume, care înglobează în jur de 16 milioane de oameni". 

Conform celor mai recente statistici, afirmă 
Wheat, nu mai putin de 1,5 miliarde de oameni este 
posibil să trăiască cu mai puţin de 1 dolar pe zi. Astfel încât 
organizații cum ar fi Self-Employed Women’s Association 


(SEWA) în India — care, asemenea băncii lui Yunus, a 
acordat împrumuturi pe termen scurt de numai 1,50 de 
dolari — au devenit cruciale pentru scoaterea din sărăcie a 
mii de femei. Conform rapoartelor SEWA, până la 94% din 
femeile din India sunt extrem de vulnerabile din punct de 
vedere financiar, deoarece „în puține cazuri dețin capital 
propriu sau instrumente de producție și nu au acces la 
tehnologie sau facilităţi moderne.” Microimprumuturile 
au devenit un mod eficient de echilibrare a jucătorilor de 
pe piață — celor dezavantajati li se oferă o șansă reală prin 
încurajarea colaborării între membrii grupului. 


YUNUS ȘI CEI CINCI GOLIAT 


Microfinantarea a avut succes nu doar pentru 
că Yunus s-a adresat unui instinct evoluționist existent și 
comun tuturor ființelor umane, ci și pentru că a învins cele 
cinci supermerne — credințe puternice, inradacinate, care 
stau în calea progresului astăzi. 

Prima supermemă de care s-a ciocnit Yunus 
a fost opoziția puternică față de ideea că împrumuturile 
fără garanții suplimentare vor fi rambursate de cei săraci. 
Conform opiniei bancherilor, împrumuturile care nu se 
bazau pe garanții adiționale erau riscante. Însuși Yunus avea 
să se confrunte cu acea credință veche care spune că dacă 
imprumuti bani săracilor, asta nu înseamnă că le schimbi 
în vreun fel condiția. Înţelepciunea tradițională afirma că 
existau mai multe motive pentru care săracii erau săraci și că 
lipsa disponibilitatii de capital nu era unul dintre ele. Apoi, a 


apărut obiectia privind faptul că împrumuturile erau acordate 
unor grupuri de oameni în loc să fie responsabilizați indivizii. 
În această privință, băncile acordau împrumuturi doar 
indivizilor și micilor firme, nu grupurilor constituite ad-hoc. 
Au urmat obiecțiile referitoare la ratele scăzute ale dobânzii. 
Rechinii împrumuturilor stabiliseră deja că împrumuturile 
negarantate au dobânzi mai mari. Atunci, de ce să nu fie mai 
mari? Orice făcea Yunus, cineva avea ceva de obiectat. 

Și chiar după ce Yunus a dovedit în cele din 
urmă, după sute de studii de caz, că microimprumutul 
acordat celor săraci funcționa, timp de zece ani nu a putut 
să găsească sprijin financiar pentru a deschide banca. 
Supermemele sunt încăpățânate și nu se dau bătute ușor in 
fata realitatilor verificabile. 

Yunus isi aminteste: 


S-ar spune că acest rezultat pozitiv 
i-ar face pe bancherii traditionalisti să își schimbe 
părerea despre împrumutul acordat săracilor. Însă nu 
s-a schimbat nimic. Aveau o mulțime de argumente 
care explicau de ce era trecător succesul de care ne 
bucuram. Nu erau în stare să accepte faptul că săracii 
și-ar putea rambursa împrumuturile. „Cei care vă 
sunt clienți probabil că nu sunt într-adevăr săraci“, 
spuneau unii dintre ei. „Altfel, cum și-ar permite să 
ramburseze împrumuturile?“ 
„Haideţi cu mine să le vedem casele“, le răspundeam. 
„Veti vedea că sunt săraci lipiti pământului. Nu au 
absolut nimic! Își plătesc împrumuturile muncind din 
greu, zi de zi“ 


Cea de-a doua supermermă învinsă de Yunus a 
fost personalizarea vinei. În instituţiile financiare domina 
credinţa că săracii erau săraci din pricina slăbiciunilor lor de 
caracter — erau lipsiţi de discernământ, iresponsabili fiscal, 
leneși sau putin scoliti și, prin urmare, nu erau pregătiţi 
pentru concurența comercială. Aceste percepții inexacte au 
determinat instituţiile financiare să îi considere pe săraci ca 
pe niște debitori riscanti, ei fiind singurii vinovaţi pentru 
felul în care trăiau. Însă Yunus vedea lucrurile altfel. El 
considera că săracii erau pur și simplu oameni care nu au avut 
nicio șansă. Dacă ar avea de ales, nimeni n-ar alege să moară 
de foame. În loc să le invinovateasca pe victime pentru 
circumstanţele lor, Yunus a văzut cum funcționează forţele 
din interiorul sistemului. Și, odată ce a procedat în acest fel, 
a avut o intuiţie: săracii nu erau oameni care nu au avut nicio 
șansă. Credintele eronate făceau ca lor să nu li se acorde nicio 
șansă. Pentru a face progrese, era necesară eliminarea acestor 
asumptii incorecte. 

Cel de-al treilea Goliat învins de Yunus au fost 
datele false, care demonstrau ca antecedentele săracilor 
în materie de rambursare a împrumuturilor nu erau chiar 
promițătoare: corelatia contrafăcută. Corelatia dintre absența 
bunurilor si neplata împrumutului era una falsă, dar ea 
există și azi în instituțiile financiare de top. De fapt, dat fiind 
că neachitarea creditelor ipotecare a atins un nivel-record, 
nu mai e de ajuns ca debitorii să facă dovada că au suficiente 
bunuri pentru a acoperi creditul, ei trebuie să dovedească 
și că au venituri stabile. Doar bunurile singure nu erau 
suficiente să acopere riscurile imprumutului — nici măcar 
dacă aveai milioane de dolari în proprietăți imobiliare, titluri 


de valoare, acțiuni la bursă sau o afacere lipsită de datorii. 
Niciun salariu a ajuns brusc să însemne niciun credit. 

Nu e prin urmare deloc surprinzător că Yunus a 
avut nevoie de mai mult de un deceniu ca să adune suficiente 
date empirice pentru a învinge supermema corelaţiei 
contrafăcute, care fusese susținută de date, cercetări si opinii 
ale experţilor care erau false, toate dovedind că era o idee 
proastă să acorzi celor săraci credite pe termen scurt fără 
garanții colaterale. 

Cea de-a patra supermemă învinsă de Yunus 
a fost gândirea pe sertare. Yunus a abordat-o în două 
modalități diferite. În primul rând, el a respins ideea 
că scopurile unei instituţii financiare sunt diferite de 
scopurile comunității. El percepea ambele scopuri ca fiind 
interdependente: dacă prosperau clienţii băncii, atunci 
și băncii îi mergea bine. Totodată, Yunus a respins ideea 
că împrumuturile acordate indivizilor erau mai putin 
riscante decât creditele acordate unor grupuri de cetăţeni. 
În perspectiva sa, „sertarele“ individuale nu erau la fel de 
eficiente precum colaborarea, în special într-un mediu 
competitiv și complex. 

În sfârșit, când s-a confruntat cu supermema 
economiei duse la extrem, Yunus punea oamenii înaintea 
profitului. El credea că o comunitate care prosperă din 
punct de vedere economic este benefică pentru o instituție 
financiară, în comparaţie cu una care este afectată de 
dobânzi înrobitoare, pe termen scurt. Și, judecând după 
recentele consecințe ale programelor ipotecare din Statele 
Unite, Yunus a avut dreptate. Pe lângă faptul că este o 
afacere de succes, Grameen Bank ar putea fi un instrument al 

schimbării pe termen lung: cu cât banca obţine un profit mai 
mare, cu atât mai multe împrumuturi ar putea încheia și mai 
multi oameni ar putea fi inglobati. E o spirală ascendentă, 
fără sfârșit, o modalitate permanentă de eradicare a 

sărăciei. De fapt, ideea lui Yunus a avut un succes atât de 
mare, încât în 2007 el declara: „Depozitele și alte resurse 
bancare ale Grameen Bank insumeaza astăzi 157% din toate 
împrumuturile restante.“ Comparati toate acestea cu situaţia 
celor mai profitabile bănci din Statele Unite, care păstrează o 
rezervă totală de numai 3 până la 4% din banii deponentilor 
lor. 

Respingând ideea unui profit cu orice pret, Yunus 
a construit una dintre instituțiile financiare cu cea mai 
rapidă creștere şi cu cea mai mare stabilitate. El a învins cinci 
concepții greșite, dar puternice (supermeme), privitoare 
la împrumutul acordat săracilor și a repus pe făgașul firesc 
progresul ființei umane. 

Dacă Yunus este un erou al timpurilor moderne, 
acest lucru se datorează faptului că el a înlocuit vechile 
mituri (dintr-un domeniu care se pretindea obiectiv) cu 
realități verificate. Dar, cum s-a văzut, nicio inițiativă 
nu este imună în fata supermemelor. Intuitia lui Yunus 
a contribuit la refacerea echilibrului dintre superstitiile 
impenetrabile, perpetuate de cele mai profitabile instituții 
financiare ale lumii, și dovezile empirice despre împrumutul 
acordat săracilor. La fel ca Wag Dodge, pompierul a cărui 
idee a schimbat domeniul luptei cu focul, ideea lui Yunus — 
momentul lui de „aha“ — a schimbat domeniul luptei cu 
suferința umană. 


10, CONSTIENTICARE 
ȘI ACTIUNE. 
O ABORDARE TACTICĂ 


Cu multi ani în urmă, în timp ce călătoream in 
Japonia, mi-a fost dat să aud o pildă străveche. O rezum 
mai jos. 

Într-o zi, un țăran mergea pe drumul lui, urmând 
o potecă de țară prăfuită, când soarta îi scoate înainte un 
călugăr budist. Văzând că acest călugăr nu avea de nici unele 
— nici încălțări, nici apă și nici merinde —, ţăranului i se 
făcu milă și îl pofti să mănânce impreuna. Cum stăteau ei la 
umbra unui copac, țăranul îl întrebă pe străin, care în toate 
privintele părea un om ca toţi ceilalți, de ce pornise la drum 
fără să aibă nimic cu el. 

Țăranul îl întrebă: „Te crezi Dumnezeu?" Străinul 
îi răspunse: „Nu!“ „Eşti o reîncarnare a lui Dumnezeu?“ „Nu!“ 
„Eşti om?“ „Nu!“ Exasperat, țăranul exclamă: „Atunci ce 
esti?" Străinul zambi si îi răspunse: „Sunt desteptat!“ 


IEEE 

DESTEPTARER LA REALITATE ŞI 
INTELEGERER TIPARULUI 


Până acum am parcurs mare parte din 
incursiunea noastră. Mai întâi, am descoperit că marile 
civilizații prosperă când reușesc să urmeze și credinţele, și 
cunoștințele. După cum am arătat, în vremea imperiilor 
mayasilor, romanilor și khmerilor, acest lucru s-a întâmplat 
în prima perioadă a dezvoltării, când populaţia creștea, 
prospera și dobândea controlul asupra mediului său natural. 

(Până acum nu am știut acest lucru.) 

După aceea, pe măsură ce sistemele sociale, 
guvernările, ritualurile și problemele la care o civilizație 
trebuie să se raporteze cresc în complexitate, societatea 
nu mai poate avansa. Metodele de rezolvare a problemelor 
specifice emisferelor stângă și dreaptă, elaborate pe 
parcursul a milioane de ani, încetează să mai dea rezultate. 
Complexitatea și anvergura problemelor devin prea 
copleșitoare pentru potențialul biologic al creierului. 

(Nu ne-am mai confruntat cu această situație 
până acum.) 

Discrepanta dintre viteza redusă de evoluţie a 
creierului uman și ritmul rapid în care crește complexitatea 
poartă numele de „prag cognitiv”. Fiecare civilizație s-a 
ciocnit de un prag cognitiv — și acesta a fost momentul în 
care a marcat inceputul declinului. 

(De asemenea, o informatie nouă.) 

Impasul este cel mai timpuriu semn. Lideri 
$i experți devin incapabili să facă fata celor mai mari 
ameninţări cu care se confruntă societatea, cum ar fi seceta, 


războiul și bolile, iar aceste probleme încep să treacă de la o 
generaţie la alta, ca o moștenire permanentizată. Indivizii, 
la rândul lor, se simt și ei paralizati, cuprinși de teamă si fără 
speranţă. 

(Nu am bănuit niciodată că impasul este parte 
componentă a unui tipar. Acum ne este foarte clar.) 

Odată ce am ajuns într-un impas, credințe 
nefondate iau locul faptelor și gândirii raționale. În timp, 
unele dintre aceste credinţe ajung atât de puternice, încât 
devin supermeme. Scopul supermemelor este să suplinească 
deficienţele cognitive, însă ele fac mai mult rău decât bine. 

(Nu ne-am imaginat niciodată că din cauza 
complexității se poate ajunge la ignorarea datelor verificate.) 

În cele din urmă, supermemele ajung să 
se răspândească atât de mult, încât ele coplesesc toate 
instituţiile sociale, obiceiurile, valorile și gândirea rațională. 
Astăzi, cinci sunt supermemele care stau în calea progresului: 
opoziţia iraţională, personalizarea vinei, corelatiile contrafăcute, 
gândirea pe sertare și economia dusă la extrem. Pe măsură ce 
aceste supermeme devin tot mai puternice, ele determină 
modalități unice de comportament și gândire. Unicitatea, 
la rândul ei, suprimă soluțiile utile. În tot acest timp, 
problemele periculoase nu dispar. 

(Nu ne-am gândit niciodată că aceste credințe care 
ne însoțesc zi de zi ar putea fi un obstacol în calea progresului.) 

În cele din urmă, una dintre problemele noastre 
sistemice devine atât de exacerbată, încât degenerează în 
colaps. Lovitura finală poate veni sub multe forme: un virus 
pandemic, încălzirea globală, războiul nuclear. Nu contează 
care dintre problemele nerezolvate devine fatală, până la 

urmă una dintre ameninţări ajunge să fie prea mare pentru 
resursele colective ale civilizației și nu mai poate fi oprită. 

După cum am spus, am parcurs mult din drumul 
nostru. lar asta e bine. Atunci când întelegem, suntem pe 
jumătate vindecati. 

Civilizatiile străvechi nu aveau avantajul de a 
analiza milioane de ani de istorie a omenirii. Ele nu știau 
nimic despre evoluţie; nu descoperiseră neurostiinta și nu 
dispuneau de o tehnologie care să le permită să privească în 
interiorul corpului și creierului uman. Astăzi însă, pentru 
prima oară în istorie, aceste cunoștințe există și îi permit 
omului modern să descifreze motivele biologice care duc la 
declin și colaps. 

Întrebarea care se pune este următoarea: cum 
folosim noi aceste cunoştinţe pentru a merge mai departe? 

La urma urmelor, evoluţia își respectă propriul ei 
ritm, astfel încât creierul uman se poate adapta, însă nu atât 
de repede. Or, după toate probabilitățile, complexitatea este 
un fenomen ce nu poate fi oprit, care înaintează cu o viteză 
tot mai mare. Dacă esența problemei este discrepanta dintre 
două ritmuri inegale ale schimbării, există oare vreo cale de a 
lega o punte între ele? 


CALEA CEA SCURTĂ ȘI CALER 
CER Luncă 


Când suntem confruntati cu un concurent 
aparent greu de învins — unul care este și mai mare și 
mai puternic; unul care are mai mulți bani, susținători sau 


resurse; unul care este mai bine înarmat și mai numeros 
— ce putem face? Ceea ce facem întotdeauna. Îi dejucăm 
planurile. 

Fie că ne aflăm pe terenul de fotbal sau pe 
câmpul de luptă, în afaceri sau politică, nu vom reuși decât 
dacă vom acționa într-un mod tactic pe termen scurt si 
strategic pe termen lung. Altfel spus, initiem o acțiune 
pentru a pune capăt asaltului imediat, în timp ce ne pregătim 
să atacăm sursa problemei. În felul acesta câștigă. 

Timp de douăzeci și cinci de ani, am lucrat in 
companii care își începeau drumul în Silicon Valley, una 
dintre sarcinile mele fiind să ajut la întocmirea planurilor 
strategice pe termen scurt și lung. 

Un plan strategic pe termen scurt insemna să 
prognozezi produsele, serviciile și veniturile pentru anul 
următor, în timp ce un plan pe termen lung însemna să faci 
estimări de piață, să cercetezi datele concurenţei, tendințele 
consumatorilor, tehnologiile emergente si tiparele istorice 
până când conturam o strategie pentru următorii cinci ani. 

Dar mult mai importantă decât durata acestor 
planuri de luptă era natura fiecăruia. Planurile pentru un an 
conţineau tactici detaliate, care puteau fi imediat aplicate, 
în timp ce planurile pe termen lung erau mult mai generale. 
Primul transpunea teoria în acțiune; cel de-al doilea era un 
plan de soluţionare la scară telescopică. 

$i, pentru că ciclurile de viata ale produsului în 
Silicon Valley au o durată scurtă — in general, in mai putin 
de douăsprezece luni, o tehnologie nouă devenea articol 
de uz curent sau era depășită —, planurile pentru un an 
atrăgeau toată atenţia. Ca urmare, planurile pe trei și cinci 

ani erau reduse la un exercițiu corporatist obligatoriu timp 
de câteva săptămâni în fiecare an. Odată ce procesul se 
încheia, dosarele intesate de prognoze elaborate erau așezate 
pe un raft și toată lumea se apuca din nou de muncă și făcea 
ce era de făcut în acea zi, acea săptămână și acea lună. 

La sfârșitul unor exerciții de planificare 
extenuante, adesea repetam ceva ce primul meu șef m-a 
făcut să înţeleg: 


În ceea ce privește planificarea, tine 
minte că planul nostru pe termen scurt este să 
rămânem îndeajuns de mult în business cât să avem 
un plan pe termen lung. 


După douăzeci și cinci de ani, aceeași idee se 
aplică în cazul problemelor noastre de astăzi. Avem nevoie de 
un plan pe termen scurt pentru a rămâne în viata îndeajuns de 
mult cât să ajungem la o vindecare permanentă. 

Din fericire, natura ni le-a oferit pe ambele. 
Când se pune problema să gestionăm probleme complexe, 
care depășesc abilitățile noastre cognitive, planul nostru 
pe termen scurt implică ameliorări inteligente. Însă doar 
ameliorarile nu sunt suficiente. Din fericire, si natura are un 
plan pe termen lung: evoluția intuitiei — o reacţie biologică 
tot mai intensă în fața complexi 


ÎMPOTMOUȚI ÎN AMELIORARI 


După cum am văzut, scopul ameliorărilor 
(tactici) pe termen scurt, precum conservarea și reciclarea, 
este să-i furnizeze civilizaţiei timpul necesar pentru a 
descoperi o soluţie de durată. Cu toate acestea, pe masura 
ce problemele devin tot mai grave și există mai multe 
răspunsuri greșite decât corecte, ameliorarea eficientă 
devine extrem de dificil de identificat. Când ne concentrăm 
doar asupra unei metode de evitare a erorilor, cel mult 
două, impactul asupra problemei nu este atât de mare 
cum sperasem sau nu are un efect atât de îndelungat cum 
sperasem, dar de cele mai multe ori nu renunțăm. Ne 
convingem pe noi înșine că luăm măsuri mici, „sustenabile“, 
și că toate aceste măsuri adunate laolaltă vor schimba ceva. 
Dar oare așa este? 

Sunt multe motive pentru care ameliorările pe 
termen scurt dau greș. Primul motiv este că adesea arneliorările 
ajung să fie confundate cu vindecarea. Si, odată ce sunt 
identificate cu vindecarea, căutarea unei soluții permanente 
nu mai e o prioritate. 

Să ne gândim la grupurile de justitiari care 
protejează acum granița dintre Statele Unite si Mexic, de 
exemplu. Desi eforturile lor pot fi incunante de succes pe 
termen scurt, indiferent cât de multi justitiari sunt recrutați 
să patruleze granițele Americii, nu este o soluţie sustenabilă 
pentru problema complexă a securităţii. lată de ce: dacă la 
un moment dat, în viitor, zona de sud-vest ar fi să trăiască 
experiența unei secete similare penuriei de apă de care 
sufereau odinioară mayasii, migraţia în masă în Statele Unite 


ar fi inevitabilă și nimic nu ar putea-o opri — nici grupurile 
de justitiari, nici gardurile, nici șanțurile, nici avioanele sau 
mașinile fără pilot. Imaginati-va milioane de oameni care 

se deplasează spre nord în același timp, în căutarea apei și a 
hranei. Numai dacă autorităţile sunt pregătite să le ordone 
soldaților să tragă în femeile și în copiii care traversează 
ilegal graniţa astfel, Statele Unite nu ar avea cum să 
oprească un val istoric de refugiați, forțați să înceapă 
migrația pe măsură ce schimbările climatice își iau tributul. 
Patrulele de la graniță pot fi o ameliorare utilă astăzi, când 
numărul de imigranți ilegali este mic. Dar, pe măsură ce 
numărul acestora crește, orice măsură care este luată in 
prezent în considerare, de la ziduri la canale, este sortită 
eșecului. 


Același lucru este valabil în cazul ameliorării 
simptomelor asemănătoare gripei în aeroporturi, pentru 
a opri răspândirea virusurilor pandemice periculoase. Din 
păcate, simptomele celor mai multe virusuri nu se manifestă 
timp de mai multe zile. Aceasta înseamnă că mulți purtători 
umani ai virusurilor sunt asimptomatici. Totuși, după cum 
s-a descoperit de curând, este nevoie doar ca un turist, un 
lucrător din restaurant, o asistentă sau un controlor de 
tichete să fie factorul de la care să înceapă o epidemie cu 
răspândire rapidă. Din nou, numai dacă nu suntem pregătiți 
să violăm drepturile civile ale unei persoane, solicitând 
verificarea medicală obligatorie si carantină, este posibil 
să nu fie nicio modalitate de a opri răspândirea globală a 
tulpinilor noi, puternice, de gripă. 

Totuși, în ciuda faptului că recunoaștem cât sunt 
de superficiale măsurile noastre provizorii de soluționare 


a problemelor, suntem o societate care confundă în mod 
constant ameliorarea cu o soluţie permanentă. 

De exemplu, în 2008, Atul Gawande, fizician 
la Harvard, publica The Checklist Manifesto [Manifestul 
listelor de control], o carte care s-a bucurat de o imensă 
atenţie. Conform doctorului Gawande, având în vedere 
că procedurile din spitale, aviație, finanțe și alte domenii 
majore devin tot mai complexe, iar oportunitatea apariţiei 
erorilor crește în mod exponential, listele de control 
devin vitale. Listele de control scad în mod semnificativ 
numărul de erori și permit oricui, indiferent de educaţie și 
experienţă, să opereze la același standard. 

La fel ca în cazul multor revelații de acest gen, 
Gawande scrie inspirându-se din experiența personală. 
Gawande ne relatează o istorie teribilă despre cazul unui 
pacient care a avut neșansa de a i se tăia o arteră în timpul 
unei operații. În mod firesc, acest incident ar fi trebuit să 
se soldeze cu sângerare și inundarea cavităţii toracice a 
pacientului, după care acesta ar fi murit pe masa de operații 
din pricina pierderii masive de sânge. Dar, în cazul lui 
Gawande, pacientul a supraviețuit mulțumită unei liste de 
control din sala de operație. Acea listă menţiona necesitatea 
prezenței celor patru unități de sânge care să fie acolo, 
pentru orice eventualitate. 

Gawande apreciază folosirea listelor de control 
și în alte câmpuri extrem de complexe. În cartea sa, el arată 
că listele de control au fost folosite timp de decenii în aviație 
pentru a preîntâmpina accidentele. El menționează multe 
exemple, începând de la finanțe până la domeniul culinar 
sau la construcţii, unde sarcini foarte complexe au fost 

fragmentate în simple liste de control, de aici rezultând o mai 
mare coerenţă și productivitate. 

Gawande explică totodată modul în care listele 
de control pot fi folosite ca un antidot eficace pentru 
complexitatea tot mai mare prezentă în viata noastră 
personală. El susține că „listele de control par să fie capabile 
să ne protejeze pe fiecare, chiar și pe cei experimentați, 
împotriva eșecului în cazul mult mai multor sarcini decât 
ne-am imagina. Ele furnizează un soi de rețea cognitivă și 
suplinesc unele lacune mentale.“ 

Cu toate că Gawande ne oferă un argument 
convingător pentru folosirea listelor de control, el nu pare 
să își dea seama că devine susținătorul unei ameliorări 
temporare, care, asemenea altor ameliorări, nu este 
sustenabilă. 

Pe măsură ce complexitatea continuă să crească, 
numărul de unități care compun listele de control va crește 
și el si, având în vedere actuala accelerare, va crește rapid. 

La urma urmelor, cu cât stim mai mult despre ceea ce poate 
merge prost, cu atât mai lungă va deveni lista noastră. O listă 
de zece unități crește până la douăzeci de unități, după aceea 
de la douăzeci la cincizeci și de la cincizeci la o sută până 
când, în cele din urmă, lista este mult prea lungă și trebuie 
fragmentată în mai multe liste de verificare mai mici. Nu are 
importanță dacă detinem o listă cu o sută de unități sau zece 
liste cu zece unități fiecare, pe măsură ce sarcinile devin mai 
complexe, ele devin imposibil de gestionat. 

Aceasta deoarece rădăcina problemei nu este 
organizarea, ci mai degrabă complexitatea. Procedurile din 
sala de operaţii sunt diferite pentru fiecare tip de chirugie 


si în fiecare an numărul măsurilor de precauție necesare 
creşte în mod exponential. Același lucru este valabil 
astăzi și în cazul aparatelor de zbor extrem de complexe, a 
armamentului, finanţelor și sistemelor de informaţii. 

Nu va trece mult timp și listele de control vor 
începe să semene foarte bine cu alte ameliorări pe termen scurt, 
precum reciclarea, decontările sau expedițiile în jeep-uri de-a 
lungul granițelor pentru a opri imigrația ilegală. Deși fiecare 
dintre aceste măsuri ameliorează temporar simptomele 
unei probleme complexe, ele au un efect redus în abordarea 
chestiunilor esenţiale. 

Acest aspect ne aduce in fata celui de-al doilea 
motiv pentru care ameliorările dau greș: Ameliorările anulează 
sentimentul că trebuie urgentată rezolvarea problemelor noastre. 

Ameliorările ne dau impresia că o problemă 
este rezolvată când simptomele încep să dea înapoi. Odată 
ce ele scad în intensitate, în mod firesc scade și convingerea 
că e nevoie de o soluție — mai ales atunci când o soluţie pe 
termen lung este mai costisitoare și mai dificilă, iar impactul 
ei nu se face simţit timp de ani de zile. Prin urmare, in loc să 
ne punem eforturile în slujba găsirii unei soluții permanente, 
suntem mult mai înclinați să implementam pe rând câte o 
rezolvare temporară. 

Așa de exemplu, după ce guvernul Statelor Unite 
a oferit susţinere financiară producătorilor de automobile 
americani și a evitat pierderea milioanelor de locuri de 
muncă din această ramură, presa nu a mai vorbit despre asta. 
În același mod, după ce Bernie Madoff a fost arestat, țara a 
răsuflat ușurată. Sistemul functionase și escrocii bogaţi de pe 
Wall Street dispăruseră cu totul. Și, după ce niciun cetățean 

din California nu și-a mai udat peluza din fata casei, seceta 
amenințătoare a părut dintr-odată gestionabilă. 

Chiar dacă, logic, știm că problema nu e 
rezolvată, odată ce suferința se domoleste, pur și simplu 
ne pierdem apetitul (motivația noastră) de a ne ocupa de 
probleme sistemice mai dificile. 

Cel de-al treilea motiv pentru care ameliorarile 
nu funcţionează este faptul că ameliorările individuale fac ca 
problemele sistemice să nu fie rezolvate într-un mod sistemic. 

Cele mai amenințătoare probleme cu care ne 
confruntăm astăzi sunt toate sistemice, iar problemele 
sistemice necesită soluții extrem de complexe, multifatetate. 
Aceste probleme nu pot fi reduse la simpla ecuatie dintre 
cauză și efect și, prin urmare, soluțiile bazate pe simpla 
ecuație dintre cauză si efect nu funcționează. Altfel spus, 
toate acestea înseamnă că vindecarea problemelor noastre 
celor mai mari necesită bani, energie, concentrare, răbdare și 
amânarea satisfactiei pentru perioade de timp insuportabil 
de lungi. Și cine s-ar putea împăca cu toate acestea? 

Pe de o parte, ameliorările, prin chiar natura 
lor, sunt mai ieftine, mai ușoare, mai rapide și generează o 
finalitate imediată. Însă absolut orice ameliorare (sprijin 
guvernamental financiar, rationalizarea folosirii apei, 
prevenirea incendiilor, patrula de frontieră și siguranța 
sporită în aeroporturi abordează numai unul sau două 
aspecte ale unei probleme mai mari. $i, până la urmă, nu 
există niciodată masa critică necesară pentru a pune în 
aplicare o schimbare sistemică. 

Cea de-a patra problemă a ameliorărilor este că ele 
nu sunt sustenabile. 


După cum am văzut, complexitatea nu este 
statică. Este o țintă în continuă mișcare și creşte și prinde 
viteză odată cu trecerea timpului. Acest lucru face ca 
ameliorările să fie eficiente pentru perioade de timp tot mai 
scurte. În acest fel, pe măsură ce fiecare ameliorare eșuează, 
ne grăbim să o inlocuim cu Planurile B, C, D, E şi așa mai 
departe. 

Și, în sfârșit, ameliorările dau greș pentru că 
abordăm remedierea în mod serial — în loc să acoperim toate cele 
zece spărturi din baraj, noi acoperim una singură de zece ori. 


ADEVĂRATA AMELIORARE 
R PROBLEMEI 


Când problemele cu care ne confruntăm sunt 
sistemice, o pușcă nu ne e de niciun folos. Avem nevoie de o 
mitralieră Gatling. 

Singure, ameliorările nu pot avea forța de a 
încetini avântul, dar atunci când se fac mai multe ameliorări 
în paralel, suma lor depășește rapid pe fiecare în parte. 

Unul dintre cele mai subtile exemple de eficiență 
a arneliorărilor paralele îl găsim în Statele Unite în timpul 
celui de-al Doilea Război Mondial. Când Statele Unite intrau 
in cel de-al Doilea Război Mondial, douăzeci și două de tari 
din Asia, Europa şi Africa erau deja implicate într-un conflict 
global de peste doi ani. Conflictul lua proporţii, dar Statele 
Unite își păstrau poziția, rămânând o tara neutră — asta 
până la 7 decembrie 1941, după atacul japonezilor de la Pearl 
Harbor. Un atac direct a schimbat totul. În ziua următoare, 

Statele Unite au intrat imediat în conflict — dar într-un 
război care era doar împotriva Japoniei. Abia la 11 decembrie 
— după ce Statele Unite au declarat în mod oficial război 
Japoniei — Germania și Italia declarau război Statelor Unite. 
Astfel, într-un timp foarte scurt, în doar câteva săptămâni, 

o tard care făcuse eforturi mari pentru a sta departe de 
tulburările globale se trezea dintr-odată chiar în mijlocul 
unei lupte pentru putere de proporții pe care omenirea nu 

le mai cunoscuse. Aspirând la dominaţia întregii planete, 
Germania, Italia și Japonia, împreună cu Ungaria, România 
și Bulgaria erau de o parte a baricadei, Marea Britanie, 
Uniunea Sovietică, Statele Unite si alte cincizeci de state 
aliate, de cealaltă parte. 

Fiind vorba despre un război cu un număr foarte 
mare de lupte purtate simultan, în atât de multe parti ale 
lumii, cu atât de multe armate diferite, cu conducători, arme, 
protocoale si instructii diferite, Statele Unite nu puteau face 
decât un singur lucru: să adune laolaltă Aliaţii și să lanseze 
cât mai multe tactici posibile, toate odată. 

Pe lângă multitudinea de logistici bine 
coordonate de comandanții militari ai celor mai puternici 
trei aliaţi (Stalin, Roosevelt și Churchill pe frontul de luptă 
european și Chiang Kai-Shek, Roosevelt și Churchill pe 
frontul din Pacific), fiecare instituţie, bărbat, femeie sau 
copil de pe teritoriul Americii și-au unit forțele. Femeile au 
ieșit din casă și au mers să muncească în fabrici, construind 
avioane și ambalând muniţie; rationalizarea hranei din 
fiecare casă și a combustibilului a fost o măsură imbratisata 
cu entuziasm; şcolile și-au instalat sirene care anunțau 
iminenta bombelor și au mandatat practica instructiilor; 


tinerii bărbați primeau permisiunea de a părăsi universitățile 
pentru a servi în armată; medici și asistente cu experienţă 

se angajau, sporind numărul cadrelor medicale militare. 
Consurnatorii își propuneau să evite produsele fabricate 

în afara Statelor Unite și începeau să curnpere obligaţiuni 
guvernamentale într-un număr mai mare decât oricând în 
trecut, pentru a sprijini efortul de război al țării, în timp ce 
aeroporturile își deschideau facilitățile USO. Guvernul a votat 
GI Bill pentru a-i ajuta pe veterani să fie reasimilati în economie 
după ce se întorceau acasă, iar restricțiile de imigrație erau 
ușurate, astfel încât să se permită numărului uriaș de refugiați 
de război să pătrundă mai ușor în țară. Într-o bună zi, o paradă 
care să ureze bun-venit soldaților ce se întorceau acasă avea să 
fie organizată undeva într-un colț al Americii. 

În timpul celui de-al Doilea Război Mondial, 
fiecare instituţie și fiecare individ al fiecărei naţiuni aliate 
erau nerăbdători să își facă treaba, însă cheia succesului 
era că toți acționau la unison. În acest fel, nu a durat mult 
până când mii de eforturi mai mici și mai mari s-au adăugat 
pentru a întregi o victorie uriașă. Germania, Japonia și 
Italia erau înfrânte și, odată ce aceste țări erau înfrânte, 
liderii forțelor aliate au început imediat să lucreze la 
măsuri pe termen lung pentru a se asigura că omenirea nu 
se va confrunta din nou cu un conflict similar. Ei au avut 
înţelepciunea să caute o soluţie permanentă, cu toate că 
războiul se terminase și ameliorările fuseseră încununate 
de succes. În schimb, ei au perseverat, sperând să descopere 
o soluție care să evite pentru totdeauna orice alt război. În 
urma celui de-al Doilea Război Mondial, luau ființă Naţiunile 
Unite, se constituia NATO, toate statele industrializate 

semnau tratatele Conventiilor de la Geneva și nenumărate 
alte măsuri inovatoare erau iniţiate pentru a rezolva o 
problemă în mod evident complexă. 

Și pe termen scurt, și pe termen lung — 
ameliorare și vindecare —, cel de-al Doilea Război Mondial 
a marcat un nivel ridicat al capacității noastre de a înțelege, 
gestiona și aborda o problemă globală extrem de complexă. 
Omenirea a triumfat în fața unei provocări inimaginabile 
și apoi, cu înțelepciune, a luat măsuri de siguranţă pentru a 
asigura o pace durabilă. 

Mulţi oameni care au trăit în timpul războiului 
privesc în urmă cu nostalgie. Ei simt că au luat parte la un 
eveniment major, la un eveniment important, pentru că 
toți aveau un singur obiectiv. Unii numesc asta patriotism, 
dar, în realitate, este un exemplu coplesitor al forței 
incrementalismului paralel. 

Incrementalismul paralel este o strategie de 
ameliorare în care efectul cumulativ al ameliorărilor multiple, 
utile prin cumulare și aplicate în tandem, este în mod exponențial 
mai eficient decât implementarea succesivă a ameliorărilor. 

În termeni mai simpli, vine o vreme când o 
problemă ajunge să fie atât de mare și atât de cornplicată 
încât trebuie să lupti cu toate puterile și cu toate armele. 


DACĂ NU E UNA. ATUNCI E ALTA 


Incrementalismul paralel nu e folosit doar când 
e vorba de război sau dezastre naturale. Il aplicăm în egală 
măsură în existența noastră de fiecare zi. 


Să zicem, de exernplu, că noi, asernenea altor 
milioane de oameni, ne trezim că riscam să ne pierdem locuinţa, 
întrucât ratele ipotecii au crescut subit. Ce opțiuni am avea? 

Ei bine, primul lucru pe care îl vom face este să 
punem capăt cheltuielilor care nu sunt absolut necesare. Vorn 
tăia din buget până la sânge și apoi iar și iar. Probabil ne-am 
vinde aurul, acţiunile, titlurile de valoare și alte investiții. 
Poate vom încerca să ne refinanțăm împrumutul cu o 
dobândă mai avantajoasă, poate vom găsi o cooperativă de 
credit sau vom face o vizită la bancă să vedem cum ne poate 
ajuta. Ne-am înscrie la orice program disponibil de ajutor 
guvernamental și am apela la sfaturile uneia dintre zecile de 
companii de consiliere pe probleme de creditare. Am putea 
să ne vindem cea de-a doua mașină, garajul, să ne ducem cu 
bijuteriile la casa de amanet și să căutărn o a doua sau a treia 
slujbă. Unii dintre noi s-ar putea bizui pe ceilalți membri ai 
familiei și pe prieteni pentru sprijin financiar. 

Cu alte cuvinte, am face absolut tot ce am putea să 
ne salvăm casa. Și am face toate aceste lucruri în același timp — 
nu câte unul pe rând. 

Unele dintre soluțiile încercate vor avea un 
impact mare, altele nu vor avea niciun rezultat. De exemplu, 
este posibil să nu îndeplinim condiţiile pentru a beneficia de 
asistența FDIC’, dar poate descoperim că ne poate ajuta o 
cooperativă de credit. Sau este posibil să nu obținem atât de 
multi bani, după ce ne-am vândut cea de-a doua mașină sau 
garajul, cât am sperat, în schimb, bijuteriile amanetate pot 
valora cu mult mai mult decât credeam. 

Ideea este că, atunci când suntem supuși unui 
risc iminent, cea mai bună strategie este să incercam orice. 


* Federal Deposit Insurance Corporation — corporație care asigură depozitele banci- 
lor americane, prin intermediul Bank Insurance Fund. (n. tr.) 

Nu ne permitem să așteptăm ca Planul A să esueze pentru 

a iniţia Planul B; o astfel de abordare ia prea mult timp, iar 
locuința noastră ar avea toate șansele să intre în proprietatea 
băncii. Dimpotrivă, când suntem la ananghie, trebuie să 
facem tot ce putem pentru a lansa Planurile A, B, C, D, E 

și F deodată, în speranța că unele dintre aceste idei vor 
funcționa, chiar dacă nu știm exact care. 

Acesta este incrementalismul paralel. 
Incrementalismul paralel presupune că suma eforturilor 
noastre incrementale ne oferă cea mai mare șansă de a reuși. 
Cu cât este mai complexă și mai distructivă o problemă, 
cu atât mai critică ajunge să devină lansarea ameliorărilor 
în paralel. Aceasta deoarece, când ne confruntăm cu o 
complexitate excesivă, este imposibil să spunem dinainte ce 
soluţii vor funcţiona. De fapt, uneori nici nu este posibil să 
ne ordonăm opțiunile după priorități. 

În consecință, incrementalismul paralel este 
cel mai eficient răspuns atunci când suntem amenințați 
să ne pierdem casa, viața sau libertatea. Este totodată și 
cel mai eficient răspuns atunci când omenirea se află sub 
amenințare. Fie că este vorba despre o scurgere de petrol 
catastrofală, de răspândirea periculoasă a bolilor transmise 
prin apă sau de o recesiune globală, unul dintre mijloacele 
prin care putem contracara complexitatea constă în 
aruncarea unei plase cât mai largi. 


ÎNȚELEPCIUNE ÎN CAPITALUL DE RISC 


La un moment dat, în timp ce era intervievat, se 
spune că Thomas Edison ar fi făcut următoarea remarcă: „Nu 
am dat greș. Tocmai am descoperit 10 000 de modalităţi care 
nu funcţionează!“ 

Este interesant că atunci când e vorba de 
inventatori, ingineri, oameni de știință și exploratori, 
nimeni nu este suprins să afle că cele mai multe dintre 
experimentele lor dau greș. Deseori, munca lor nu generează 
rezultate concrete timp de mulți ani — și uneori chiar 
niciodată. De fapt, cu cât este mai dificilă și mai complexă 
problema pe care încearcă să o soluţioneze, cu atât este mai 
mare marja de eșec la care ne putem aștepta. 

Și totuși, dacă întrebaţi pe oricine de pe 
stradă dacă ar alege președinte, senator, guvernator sau 
primar un candidat care a înregistrat eșecuri în 80% dintre 
experimentele făcute, ar dura mai putin de o secundă 
până când ar răspunde clar și răspicat: „Nu!“ Dar dacă ar fi 
vorba despre un CEO al unei mari companii publice, despre 
consilierul vostru financiar sau despre medicul vostru 
personal? Probabil că răspunsul ar fi tot „Nu!“ 

Dar există un model de business care se bucură 
de foarte mare succes și care este ideal pentru probleme 
complexe, deoarece se bazează pe eșecuri repetate. Este 
vorba despre capitalul de risc. 

Cei din domeniul capitalului de risc sunt experți 
în eșecuri. Sunt oameni pricepuți care, an de an, finanţează 
mii de companii noi pe niște piețe speculative, al căror 
potenţial nu a fost dovedit, știind că mai puţin de un sfert 

din investiţiile lor vor avea șansa să le aducă profit. Deşi 
capitaliștii de risc speră că fiecare investiţie pe care o fac 

va fi profitabilă, realitatea este că aproximativ 20% dintre 
companiile din portofoliul lor aduc un profit care depășește 
cu mai mult de zece ori investiția iniţială. Aproximativ 50% 
dintre companii obțin un profit foarte modest, iar restul de 
o treime valorează mai putin decât banii investiţi. Cu toate 
acestea, profitul obținut de companiile care au succes (si care 
reprezintă 20% din numărul total) face să pară minuscul 
eșecul celorlalte. Cu alte cuvinte, rata extrem de ridicată a 
eșecului reprezintă însuși prețul pe care capitaliștii de risc 
sunt dispuși să-l plătească pentru a câștiga potul cel mare, 
bazându-se pe un număr restrâns de succese. În mod curios, 
niciunul nu se plânge de faptul că acest model de business ar 
fi greşit. De ce? 

Încercarea de a prognoza modul în care o 
tehnologie necunoscută poate să evolueze pe o piață 
necunoscută este atât de complexă, atât de imprevizibilă, 
încât niciun efort suplimentar nu ar schimba nimic. 

Prin urmare, se poate spune că acești capitaliști de risc 
transformă într-o afacere însăși opțiunea lor de a-și asuma mai 
multe alegeri greșite. Secretul este să facă suficiente încercări, 
astfel încât succesele să poată neutraliza pierderile. 

Altfel spus, capitaliștii de risc care cunosc 
succesul sunt experţi în gestionarea unor niveluri ridicate de 
incertitudine și complexitate deoarece modelul lor de afaceri 
se bazează pe incrementalismul paralel — multe investiţii 
incrementale făcute în paralel. 

Totuși, imaginati-va ce s-ar întâmpla în cazul în 
care comunitatea capitalului de risc s-ar lăsa paralizată de 


această rată de eşec de 80%. Imaginati-va cum ar fi dacă s-ar 
hotări brusc să investească în tot mai puține companii, într-o 
încercare inutilă de a-și reduce riscul. Imaginati-va cum ar 

fi ca ei să înceapă să pretindă ca o afacere aflată la început 

de drum — orice afacere — să răspundă acelorași așteptări 
pe care le avem acum de la liderii noștri politici ori de la cei 
care conduc AIG sau Ford Motor Company. Modelul lor de 
business ar cunoaște rapid colapsul. 

Așa e când o societate devine intolerantă fata de 
eforturile inutile, de resursele cheltuite, de timpul risipit, de 
cercetarea de prisos și de optimismul pierdut. Atunci când 
cerem ca fiecare soluție propusă si fiecare program inițiat să 
fie de succes, înainte chiar de a investi măcar un banut în ele, 
progresul ajunge într-un punct mort. 

Ironia este că, pe măsură ce amenințările 
nerezolvate cresc în intensitate și complexitate, crește în 
egală măsură și intoleranta noastră fata de orice fel de 
„Tisipă“. Cu cât devine mai disperată situaţia noastră, cu 
atât mai exactă este soluția pe care ne-o dorim — și cu atât 
mai mare este precizia pe care o pretindem liderilor noștri. 
În cele din urmă, standardul pentru un succes garantat este 
fixat atât de sus, încât niciun fel de propunere nu poate 
fi adoptată sau susținută. Ne opunem oricărei inițiative 
pe motiv că este imperfectă, neverificată sau ineficientă, 
mărind impasul în care ne găsim. 

Să luam ca exemplu recenta recesiune globală. 
La numai câteva luni după ce guvernul Statelor Unite salva 
instituțiile financiare aflate în pragul falimentului, deja ne 
plângeam de risipa de prime de la AIG. Apoi, ne-am îndreptat 
spre risipa de fonduri din partea directorilor executivi din 

industria de automobile, care zburaseră până la Washington 
cu avioane private. În mintea noastră, primele și avioanele 
private însemnau cheltuieli iresponsabile. 

Toleranta noastră fata de risipă şi eșec se 
găsește la un nivel periculos de scăzut. Dacă am fi gândit ca 
niște buni capitaliști de risc, nu ne-ar fi îngrijorat faptul că 
70% din banii acordati de guvern au fost irositi și doar 30% 
au fost folosiți pentru a genera redresarea intenționată 
de guvern. Ce ar însemna dacă numai trei din fiecare 
zece dolari investiţi ar opri producătorii de automobile 
din America să se scufunde într-o spirală mai adâncă a 
recesiunii? Este vreun dubiu că am considera acest lucru un 
eșec imens? 

Dar atunci când o civilizație se confruntă cu o 
complexitate imperceptibilă, progresul depinde de nivelul de efort 
investit și de resurse consumate, pe care civilizaţia e dispusă să le 
tolereze. 

Altfel spus, cu cât problemele devin mai 
complexe, cu atât mai redusă este eficiența la care trebuie 
să ne așteptăm. Când nu putem înţelege cauza sau natura 
celor mai mari amenințări, sunt foarte puține șanse să fim 
exacti în privința soluțiilor potrivite. Ca urmare, asemenea 
capitalistilor de risc trebuie să stim să acceptăm pierderile 
colaterale, altfel nu avansăm în niciun fel. Pentru a avea 
câteva programe foarte profitabile, trebuie să acceptăm că, 
într-un mediu extrem de complex, rata de eșec va fi mai mare 
decât rata de succes. Acesta este prețul progresului. 


PLANURI PARALELE ÎN POLITICILE 
PUBLICE 


Acum înțelegem modul în care funcționează 
incrementalismul paralel în capitalul de risc. Dar cum se 
aplică el în cazul politicilor publice? 

Este simplu. În loc să se treacă de la o ameliorare 
greșită la următoarea, vom lansa sirnultan fiecare soluție 
care poate îmbunătăţi în mod incremental situația. Cu alte 
cuvinte, modul în care trebuie atacate problemele noastre 
cele mai mari, mai amenințătoare și mai persistente este să 
ne folosim de absolut orice: fără să așteptăm să vedem dacă 
funcționează, fără soluţii unice, fără studii care să analizeze 
în avans profitul, fără discuţii nesfârșite pentru a stabili care 
e abordarea cea mai potrivită. 

De exemplu, dacă am trăi într-o lume perfectă, 
am acţiona preventiv apelând la programe de lucrări 
publice multiple, pentru a neutraliza efectul secetelor 
care ne așteaptă — și le-am pune imediat în aplicare: am 
construi uzine de desalinizare, am face rezervoare noi, 
uriașe, am oferi scutiri de taxe pentru construirea de bazine 
subterane private, am căuta tehnologii noi, care extrag 
apa din atmosferă, am construi conducte uriașe pentru 
transportarea apei în zonele aride, am investi în cercetările 
care au ca scop „cultivarea norilor“ și așa mai departe. Nu 
am mai sta să dezbatem care dintre aceste programe a 
fost cel mai util sau cel mai eficient din punct de vedere al 
costurilor. Și nu ne-am mai baza pe ameliorări succesive, 
pentru că am sti că timpul va expira înainte să fi solutionat 
noi problema. 

Dar, din păcate, zonele care vor fi cel mai mult 
afectate de o secetă fac mult prea putin pentru a se pregăti. 
Asemenea mayasilor, care au avut la dispoziție mii de ani să 
implementeze o mulțime de soluţii practice, societatea modernă 
cedează in fata negării iraționale si a credințelor convenabile. 

În această privință, California își gestionează 
la ora actuală lipsa periculoasă de rezerve de apă în același 
mod în care guvernele lumii abordează alte ameninţări 
periculoase. Să ne gândim la pescuitul necontrolat, de 
exemplu. Este un fapt cunoscut de toată lumea că nu 
facem astăzi altceva decât să epuizărn fauna oceanelor mai 
rapid decât poate oceanul să o refacă. Având în vedere că 
tehnologia ajută flotilele mari să localizeze și să prindă 
cantități record de peşte, noi avem astăzi un impact 
devastator asupra unei surse majore de hrană, precum și 
asupra unui întreg ecosistem marin. 

Cu toate că statisticile diferă foarte mult, toate 
sunt atât de alarmante, încât nu contează care sunt cifrele 
cărora le dăm mai mult credit. Conform celor susținute de 
Nick Nuttall, de la United Nations Environment Program 
(UNEP - Programul de Mediu al Naţiunilor Unite), Food and 
Agriculture Organization (FAO - Organizaţia pentru Hrana 
și Agricultură) raportează că în anul 2004 „mai mult de 70% 
din speciile de pește ale lumii erau fie complet exploatate, 
fie epuizate.” Nuttall raportează: „În ultimul deceniu, în 
nordul Atlanticului, varietatea piscicolă comercială de cod, 
merluciu, eglefin și plătică a scăzut cu nu mai puţin de 95%, 
impunându-se luarea de măsuri urgente“. 

Consecințele pescuitului necontrolat în oceanele 
planetei abia acum ies la suprafață. De exemplu, pescuitul 


necontrolat de anşoa de-a lungul coastei peruviene s-a 
soldat cu o scădere a producţiei în numai un an, de la 10,2 
tone metrice la 4 tone metrice. lar în 1992, fabricile de 
prelucrare a cărnii de cod din Newfoundland, Canada, s-au 
prăbușit definitiv, ducând la pierderea a peste patruzeci de 
mii de locuri de muncă. Aceeași soartă urmează să o aibă 
curând fabricile de prelucrare a cărnii de pește din Marea 
Nordului și Marea Baltică. Reprezentanţii Greenpeace 
constată cu amărăciune: „În loc să se încerce găsirea unei 
soluții pe termen lung pentru aceste probleme, toată lumea 
din industria pescuitului se orientează spre Pacific — dar nu 
acesta este răspunsul.“ 
Se pare că în orice domeniu ameliorările pe 
termen scurt, cum e și pescuitul într-un alt ocean, au o 
dinamică incontrolabilă. Dar, atâta timp cât problema 
nu se găsește in bătătura noastră, așa cum era și cazul cu 
construirea mai multor închisori, de ce ar trebui să ne pese? 
Pescuitul necontrolat în oceanele noastre este 
o problema extrem de complexă, sistemică, implicând 
mulți, foarte mulți factori. În primul rând, trebuie luate 
în considerare drepturile pescarilor care comercializează 
peştele. Multi dintre ei au pescuit dintotdeauna în aceleași 
ape si în acest fel şi-au câștigat existența, generaţii la rand. 
Poate să-i învinovăţească cineva că se folosesc de cele mai 
bune echipamente pentru a captura cât mai mult pește? Apoi 
este vorba despre pești — cum pot ei lupta cu tehnologia? 
Se pare că nu au de gând să isi dezvolte noi aptitudini pentru 
a depăși competenţa tot mai perfecționată a omului. Să 
ne gândim și la consumatori. Peștele este o sursă majoră 
de proteine pentru o mare parte a populației globului, de 

aceea pescuitul necontrolat are un impact periculos asupra 
capacității de a supraviețui a multor semeni. În plus, trebuie 
să luăm în considerare totodată relaţiile diplomatice dintre 
statele lumii, având în vedere că vasele de pescuit încep să 
străbată granițele până acum respectate din ocean, pentru 
a-și atinge cota de pește pescuit. În sfârșit, cu siguranță, 
sunt ecologiștii, biologii, naturaliștii, specialiștii din mediul 
universitar și discipolii lor, care sunt îngrijorați de pagubele 
generate de pescuitul necontrolat asupra faunei marine și a 
planetei ca întreg. 

Este evident că pescuitul implică drepturi și 
preocupări care privesc multe grupuri de oameni. Este o 
chestiune foarte complexă și care se referă la multe aspecte 
— una care nu are șanse să fie ameliorată cu succes dacă se 
deschid restaurante „sustenabile de pește“ sau dacă va creşte 
preţul la conservele de ton în supermarketuri. Lucrurile nu 
stau atât de simplu. 

În această privință, stoparea pescuitului 
necontrolat nu este cu mult diferită de încercarea de a găsi 
o soluţie pentru terorism, pentru supraaglomerarea din 
închisori sau pentru prăbușirea financiară globală. Nu este 
diferită de efortul unilateral necesar pentru a reface sistemul 
public de educaţie sau pentru a rezolva problemele legate de 
dependență, și nici de provocările cu care ne-am confruntat 
în cel de-al Doilea Război Mondial. În fiecare caz în parte, o 
arneliorare reușită necesită abordarea problemei pe mai multe 
fronturi: politic, economic, legal, international, educational, 
cultural și ecologic. Până când fiecare aspect al problemei 
pescuitului necontrolat — începând de la drepturile pescarilor 
de a-și câștiga existența, până la drepturile semenilor care pun 


planeta mai presus de profit — nu va fi abordat cu aceeaşi 
fervoare, problema nu va fi stopată. 

Incrementalismul paralel funcționează pentru că 
el obligă ameliorările să abordeze aspectele sistemice, si nu doar 
simptomele individuale. 

Incrementalismul paralel este cel mai eficient 
mod de abordare a ameliorărilor, când problemele devin 
prea complexe pentru a putea fi înțelese sau gestionate. 
Cu toate acestea, orice strategie de ameliorare — fie ea 
unică sau multifatetata — este temporară. Ce se întâmplă 
cu soluțiile cu un caracter permanent? Putem face ceva 
pentru a umple definitiv golul care separă complexitatea de 
cunoaștere? 

Şi în acest caz, omul modern deține două arme 
de care civilizațiile anterioare nu dispuneau: reinstaurarea 
forței cunoașterii și evoluţia intuitiei. 

Primul antidot pentru colaps este refacerea 
echilibrului dintre cunoaștere și credințe. 

Una dintre modalitățile prin care noi rupem 
tiparul istoric al ascensiunii și declinului este menţinerea 
unui echilibru între două tendinţe specifice unei civilizaţii: 
căutarea credințelor şi căutarea faptelor. După cum am 
afirmat mai înainte, societăţile și indivizii prosperă atunci 
când credințele neverifiate și faptele demonstrate coexistă. 
Credintele preiau controlul numai atunci când complexitatea 
face ca dobândirea de cunoștințe să fie foarte dificilă. Și, 


după cum am văzut, în timp, unele dintre aceste credințe 
devin supermeme dominante, care obstructioneaza 
progresul uman. 

În acest scop, când o societate își perfecționează 
demersul de căutare a cunoașterii, ea contracarează dictatura 
credințelor și, de fapt, imunizează o civilizație împotriva 
supermemelor. Gândiţi-vă la fapte si cunoaștere ca la niște 
vaccinuri puternice, care ne protejează si ne ajută să nu abdicăm 
în fata credințelor iraționale. 

Există multe feluri în care civilizația modernă 
poate proteja căutarea cunoașterii. O modalitate este să 
se păstreze integritatea instituţiilor educaţionale în fata 
influenţei supermemelor. Cum arătam ceva mai devreme, 
universitățile și colegiile depind astăzi tot mai mult de 
companiile mari în privinţa finanțării. În consecinţă, 
cercetarea care demonstrează viabilitatea comercială are 
șanse mai mari să primească fonduri decât cercetarea făcută 
de dragul cercetării — iar efectul asupra prioritatilor unei 
universităţi este dramatic. 

Instituţiile noastre importante de învățământ 
reprezintă un barometru care arată cât de dezechilibrată 
a ajuns să fie relaţia dintre credințe si cunoaştere. Cu 
cât reușesc mai mult supermemele (profitabilitatea, 
productivitatea, profitul investiţiilor şi alte principii 
econornice) să conducă programele instituţiilor de 
învățământ superior, cu atât mai puţin probabil este ca 
universităţile să se angajeze în cercetarea care nu are 
avantaje pe termen scurt, practice sau palpabile. Multi 
administratori de universități recunosc că sunt consternati 
de această situaţie și totuși se simt obligaţi să o accepte, 


pentru a evita dezastrul financiar. Ei sunt prinși în capcană — 
încearcă să se supună principiilor economiei în timp ce se 
străduiesc să păstreze respectul pentru căutarea cunoaşterii 
și pentru progresul omenirii. 

Universitățile de astăzi ar face bine să 
stabilească, preventiv, care e cota permisă a fondurilor 
provenite din afaceri raportată la totalul contribuţiilor. Mai 
înțelept decât să primească bani din orice sursă posibilă ar fi 
să reziste tentatiei de a deveni un instrument involuntar de 
cercetare pentru o companie comercială. 

Universitățile sunt în mod evident un punct 
de pornire, dar există multe alte arene în care cunoașterea 
pierde teren. De exemplu, bugetul și timpul de care e nevoie 
pentru a face jurnalism de investigație tind să devină rapid 
de domeniul trecutului. Rar se întâmplă ca un ziar sau o 
emisiune de știri să investească resursele necesare într-un 
proiect de cercetare detaliat, pe termen lung. Nimeni nu își 
mai permite așa ceva. Când te grabesti să difuzezi un subiect 
fără să consulti o a doua si o a treia sursă, publici zvonuri, nu 
mai mult — si avem aici exemplul jurnalistului Dan Rather, 
care a lansat acuzaţii privind felul în care George W. Bush și-a 
dus la îndeplinire serviciul militar fără să aibă dovezi, sau 
exernplul lui Jayson Blair, redactor la New York Times, care a 
fost acuzat de plagiat și fabricare de date pentru articolele lui 
dintre anii 1999 și 2003. 

Chiar si în viata noastră privată, avem prea putin 
timp pentru a porni în căutarea cunoașterii. Complexitatea 
nu numai că a facut dificil să discernem faptele; internetul 
şi mijloacele de comunicare rapide le-au făcut să fie si foarte 
multe. Atât de multe informaţii ne bombardează atât de 

rapid, încât nu mai deosebim stânga de dreapta. Într-un 
asernenea mediu nu avem de ales şi trebuie să ne bazăm pe 
experți, pe celebrități și pe gazdele talk-show-urilor, și ne 
aşteptăm ca ei să filtreze pentru noi „faptele“ relevante și să 
tragă concluzii în numele nostru. Astfel, deși este tentant să 
arătăm cu degetul spre universități, media sau alte instituții, 
trebuie totuși să acceptăm o parte din responsabilitatea de a 
nu fi dispuși să investim timpul și efortul necesare pentru a 
separa realitatea de ficțiune. 

Gândirea raţională, cercetarea şi dovezile 
ştiinţifice pot fi ridicate în rang de credinţele paralizante. 
S-ar putea să fie nevoie de mai multi angajaţi care să verifice 
realitatea în studioul de ştiri sau de mai mult timp și resurse 
pentru un jurnalism de profunzime, cu adevărat profesionist. 
Se poate să fie nevoie de sprijinul guvernului care să 
subventioneze ziarele, pentru ca oricine să aibă acces la un 
ziar fără să plătească. Se poate să fie nevoie de o societate în 
care meseria de profesor să fie printre cele mai bine plătite, 
ca să-i atragă pe cei mai buni și mai străluciți — profesioniști 
care să le transmită elevilor încă din clasa I bucuria de a învăța 
şi care să-i inspire pe tineri să facă o distincție clară între ceea 
ce cred ei că este adevărat și ceea ce poate fi dovedit. 

Într-o lume perfectă, acordarea unui rol superior 
cunoașterii ar face ca prieteni și vecini să se întâlnească 
săptămânal în „grupuri de discuţii“ menite să clarifice esenţa 
problemelor arzătoare, începând de la sistemul de sănătate si 
de la investiţii, până la încălzirea globală și terorism. Poate că 
aceste grupuri de discuţii ar putea deveni la fel de populare 
precurn cluburile săptămânale de carte, care, graţie lui 
Oprah, s-au răspândit la un moment dat în toată tara. Poate 


că oamenii ar citi și ar asculta, arătându-se interesați nu 
doar de o singură perspectivă. Cei care urmăresc Fox News 
s-ar uita la MSNBC o dată sau de două ori pe săptămână 
si viceversa. Una dintre cele mai bune prietene ale mele 
citește două ziare în fiecare dimineață — unul american si 
unul străin — tocmai pentru a ajunge să aibă un punct de 
vedere cât mai obiectiv cu putință. Recunoaste că este greu 
și costisitor, dar spune si că este singurul mod pe care l-a 
descoperit de a evita parti-pris-urile culturale. 

Când căutarea cunoașterii va ocupa același 
loc pe care îl ocupă azi goana noastră după bani și confort, 
civilizația va redescoperi echilibrul de care are nevoie pentru 
a prospera. Altfel spus, cunoașterea trebuie să ajungă să fie 
la fel de râvnită ca celebritatea, la fel de valoroasă ca victoria, 
la fel de generală ca opinia şi la fel de venerată ca tradiția. 
Atunci, si numai atunci, cunoașterea si credințele vor putea 
sta alături. 

Atunci și numai atunci obositoarea si nesfarsita 
dezbatere religie versus evoluţie va ajunge la binemeritata 
ei finalitate. Recunoscând că oamenii au în egală măsură 
nevoie de credinţe și de cunoaștere, avem o armă nouă 
împotriva extremistilor care ne cer să alegem fie credința, 
fie cunoașterea. Astăzi se poate să nu înţelegem cum anume 
se pot împăca evoluția și doctrina religioasă, dar asta 
nu înseamnă că una dintre ele este greșită și nenecesară 
progresului uman. Asta înseamnă doar că noi nu avem 
abilitatea cognitivă de a le reconcilia pe cele două — la fel ca 
în cazul teoriei relativităţii a lui Einstein și teoriei gravitației 
a lui Newton, nu am înţeles exact până acum felul în care cele 
două pot funcţiona împreună. Dar ce contează? 


Atâta timp cât noi continuăm să credem că 
o idee este bună și cealaltă e greșită, echilibrul dintre 
cunoaștere și credințe rămâne în pericol. Fie că este vorba 
despre omul de știință și ateistul Richard Dawkins, pentru 
care credinţele religioase fac un mare deserviciu umanității, 
sau de cei din tagma preoțească, care în mod frecvent se 
pronunță împotriva gândirii rationale, e vorba de o atitudine 
dăunătoare progresului civilizaţiei, întrucât ignoră dovezile 
istorice care arată că de la începutul timpurilor specia 
noastră a căutat datele empirice și divinitatea. Experții din 
ambele tabere ne cer pur și simplu să alegem între doi copii 
care ne sunt la fel de dragi: nevoia noastră de a cunoaşte și 
imperativul nostru de a crede. 

Nu există un loc în care cunoașterea și realitățile 
să fie mai necesare astăzi decât la nivelul conducerii țării 
noastre. Întrucât complexitatea problemelor globale 
amenințătoare crește şi totodată se intensifică presiunea 
de a soluţiona probleme mai repede și mai bine, liderii 
guvernarnentali se trezesc cel mai adesea că deciziile lor 
au la bază o logică greșită şi credinţe neverificate, în loc de 
informaţii raţionale. Confuzia dintre datele științifice solide 
și simpla ipoteză, corelaţie sau aproximaţie îi face pe liderii 
de la cel mai înalt nivel să ajungă la concluzii periculoase, 
conducând întreaga țară pe un drum greșit. 

De exemplu, privind retrospectiv, putem 
recunoaște astăzi că existau prea puține dovezi care să ateste 


existenţa unor arme de distrugere în masa în Irak, chiar 
dacă acesta a fost punctul de plecare pentru invazia Statelor 
Unite din 2003. Colin Powell a prezentat la Naţiunile Unite 
câteva fotografii neclare făcute prin satelit și, pe lângă asta, 
mai erau unele informaţii de pe teren care nu puteau fi 
confirmate. Pe scurt, asta era tot ce ştiau Statele Unite. 

Presati de sentimentul acut al pericolului, după 
evenimentele de la 11 septembrie, conducătorii Statelor 
Unite au ajuns să fie mai confuzi ca niciodată în privinţa 
diferenței dintre fapte si credințe. Manati de dorinţa de a-și 
zdrobi inamicul și deținând foarte puţine informaţii cu care 
să pornească la drum, în 2002, Casa Albă si Senatul au votat 
la unison pentru „autorizarea folosirii Forțelor Armate ale 
Statelor Unite împotriva Irakului“. În acest mod, confuzia 
dintre ceea ce era real și ceea ce era doar speculație a fost 
responsabilă pentru o decizie pripită si iraţională care a 
costat viețile a mii de militari și civili. 

Din nefericire, războiul nu e singurul exemplu 
elocvent pentru felul în care credinţele devin atât de 
puternice, încât liderii și experţii încep să le confunde cu 
dovezile. Mai recent, disputa legată de reforma din sistemul 
de sănătate al Statelor Unite a fost purtată în principal de 
politicieni cu pregătire juridică şi economică. Din câte ştiu, 
nu era decât un singur medic printre ei. Aceiasi avocaţi 
sunt responsabili pentru stabilirea politicilor publice și în 
alte domenii complexe precum cercetarea celulelor stem, 
încălzirea globală, tehnologia nucleară și educația. Inarmati 
cu rapoarte și date, ei nu au pregătirea necesară pentru a le 
înţelege si, fiind vorba de dosare prea voluminoase pentru 
a putea fi citite si examinate cu atenţie, ei sunt forțați să se 

bazeze pe instincte, pe subordonati, pe politica si credinte. 
Nimeni nu se așteaptă ca un oficial guvernamental să fie 
expert în toate domeniile posibile, dar nici nu ne așteptăm să 
ia decizii superficiale privitoare la chestiuni periculoase, fără 
o consultare prealabilă a celor mai autoritzati specialiști in 
domeniu. 

Dar ce se întâmplă când nu fac asta? Ce se 
intampla cand pur si simplu nu este destul de mult timp sau 
nu sunt suficienti bani pentru a apela la experti sau cand nu 
se poate gasi drumul printr-un munte imens de informatii si 
opinii avizate? Ne putem apăra în vreun fel de riscul de a lua 
decizii politice doar pe baza unor credințe? Se pare că da. 

Puţini dintre noi ştiu câ, în anul 1951, 
președintele Harry Truman împărtășea aceleași îngrijorări. 
Aşa că a început să-i invite discret la Casa Albă pe oamenii de 
știință şi să aibă întâlniri neoficiale cu ei. Acești oameni de 
ştiinţă nu au fost niciodată plătiți si nici nu au dorit vreodată 
să dobândească faima, avere sau o slujbă permanentă. 
Truman a menţionat fără echivoc de la început că scopul 
întâlnirilor era ca președintele să afle adevărul-adevărat de 
la cele mai strălucite minți ale națiunii. Acesta era modul in 
care Truman dorea să atingă echilibrul între adevăr si planuri 
politice, care altfel ar fi putut sta în calea luării celor mai 
bune decizii pentru tara. 

După Truman, președintele Dwight D. 
Eisenhower a ținut seama, la rândul lui, de cele mai 
proeminente figuri din rândul oamenilor de știință pentru 
a se consulta cu ei. După cel de-al Doilea Război Mondial, 
Statele Unite s-au temut tot mai mult să nu își piardă rolul 
de lider în știință și tehnologie. Astfel, în 1953, Eisenhower 


începea să invite informal grupuri mici de oameni de știință 
la Casa Albă. Eisenhower susținea că acesta era cel mai bun 
mod de a contrabalansa informațiile pe care le primea de la 
membrii cabinetului și de la conducerea militară a Statelor 
Unite despre noile tehnologii radar, nucleare și spaţiale. 

În 1957, când rușii lansau celebrul Sputnik, 
tensiunile amplificate de Războiul Rece au atins un nou 
vârf. Sputnik era dovada absolută de care forţele militare 
aveau nevoie pentru a concluziona că „Uniunea Sovietică era 
periculos de avansată în privința rachetelor intercontinentale“. 
Chiar în această perioadă dominată de îngrijorări, preşedintele 
Eisenhower a constatat el singur că se baza din ce în ce mai 
mult pe experţi din afara Washingtonului. De fapt, contribuția 
oamenilor de știință devenea atât de importantă, încât 
preşedintele a decis să îi dea un caracter formal organizației, 
și întâlnirile inițiate de Truman au primit denumirea de 
Comitetul de Consiliere Științifică [President's Science 
Advisory Committee sau PSAC]. 

Mai târziu, preşedintele John F. Kennedy a 
perfecţionat rolul PSAC, comitetul fiind important în luarea 
unor măsuri inteligente în cercetarea complexă științifică, 
astfel incât să se bazeze pe un suport solid în transformarea 
politicilor publice. Totodată, Kennedy a lărgit preocuparea 
preponderent militară a PSAC, incluzând explorarea spațiului 
(NASA) și dând curs astfel proiectului său personal de a 
trimite primul om pe Lună. 

Conform lui Charles Townes, laureat al 
Premiului Nobel în fizică și un participant activ la PSAC în 
timpul administratiilor Eisenhower si Kennedy, cincisprezece 
până la douăzeci dintre cei mai recunoscuți oameni de 

știință din Statele Unite au mers in mod frecvent la Casa 
Albă o dată pe lună pentru a discuta cu preşedintele subiecte 
aflate sub imperiul urgentei. Oamenii de ştiinţă se alăturau 
sau părăseau aceste întâlniri în funcţie de expertiza lor în 
problemele discutate. În afară de președintele comitetului, 
nu exista niciun angajat permanent. 

Obiectivul PSAC era ca tara să beneficieze de pe 
urma celor mai strălucite minti, câteva zile în fiecare lună. 
Era un fel de datorie civică asumată de oamenii de știință si 
de experți. 

Când ajungeau la Washington, erau izolaţi o 
zi sau cel mult două pentru a se consulta între ei fără nicio 
supraveghere sau interferență din afară. După aceea, în ultima 
zi, ei se întâlneau în particular cu președintele pentru a-i 
prezenta rezultatele deliberărilor, într-un schimb de discuții 
deschise, necenzurate. Nu întotdeauna se ajungea la o înțelegere 
între specialiști și nici între ei și președinte. Însă, odată ce ei 
îşi prezentau concluziile — pozitive, negative sau indecise —, 
consilierii ternporari se întorceau acasă la munca lor. 

Dar în 1973, din motive necunoscute, 
președintele Richard Nixon a desființat PSAC. Prin gestul 
său, se pierdea o sursă majoră de date obiective. Faptul că 
se pusese punct activităţii PSAC era un semn că Statele 
Unite se îndreptau într-o direcție greșită — un gest la fel de 
important precum decizia mayașilor de a opri construirea 
rezervoarelor de apă si de a se rezuma la imbunarea zeilor 
prin sacrificii umane. 

Richard Garwin, autor al lucrării How the Mighty 
Have Fallen, arată că experţii independenţi au fost „tot mai 
mult supuși testelor politice şi ideologice“, ceea ce a făcut 


ca obiectivitatea să fie greu de menţinut în Biroul Oval. El 
rernarcă faptul că mulţi consideră că desființarea agenţiilor 
care furnizează informaţii neafectate de parti-pris-uri — 
agenţii precum Office of Technology Assessrnent [Biroul 
pentru Evaluarea Tehnologiilor și PSAC ]— e sinonimă cu 
„a ne împușca singuri în cap“. 

Mai târziu, în 2001, președintele George 
Bush a încercat să resusciteze o organizație asernănătoare 
PSAC prin constituirea Consiliului Prezidential pentru 
Stiinta si Tehnologie [President's Council on Science and 
Technology — (PCAST)] — o organizație care cuprindea 
experti prezidentiali. Conform lui Bush, PCAST reprezenta 
o versiune îmbunătățită a organizaţiei inițiale a lui 
Eisenhower. Însă PCAST seamănă destul de vag cu PSAC — 
o sursă vitală cândva de „discuţii deschise“ cu președintele. 

De exemplu, PCAST operează astăzi sub 
supravegherea atentă a Office of Science and Technology 
(OSTP) [Biroul pentru Stiinta și Tehnologie]. OSTP este 
un departament compus din angajați cu normă întreagă 
la Washington, conduși de doctorul John Holdren, care e 
copresedinte al PCAST, dar și director al OSTP și asistent 
prezidenţial pentru probleme de ştiinţă și tehnologie. 
Aceasta înseamnă că experții, angajaţii, cercetarea, 
recomandările etc. sunt acum analizate de Holdren si de 
personalul său de la OSTP, înainte de a ajunge la președinte. 

Totuși, scopul initial al PSAC era să 
contrabalanseze opiniile celor din interiorul Washingtonului, 
indiferent de opiniile politice sau de felul în care 
recomandările oamenilor de ştiinţă se raportau la politica 
dusă de administraţia existentă. Acesta a fost, de asemenea, 

unul din motivele pentru care toate intalnirile PSAC cu 
preşedintele au avut loc în prezenţa a doar câtorva dintre 
membrii anturajului prezidențial, fără ca media sau publicul 
să aibă acces. Acest lucru le-a permis oamenilor de știință 

să vorbească deschis, fără să fie stanjeniti sau preocupaţi 

de planurile administrației sau de siguranța locurilor de 
muncă. Comparati această imagine cu întâlnirile PCAST de 
astăzi: aceste persoane sunt conduse, din câte se pare, de 
doctorul Holdren și de OSTP, și la fiecare ceremonie participă 
media, pentru ca subiectul să apară pe prima pagină, iar sub 
presiunea opiniei publice, schirnbul liber de idei este inhibat. 

Să luăm de exemplu recentul subiect al scurgerii 
de petrol din Golf. A fost alcătuit un comitet din treizeci și 
cinci de specialiști numiţi de administraţia prezidențială 
pentru a face recomandări — niciunul dintre ei neavând 
vreo calificare legată de accidentul forajelor de petrol din 
largul mării, în timp ce specialiştii care veniseră cu soluţii 
imediate pentru unul dintre cele mai mari dezastre ecologice 
din istoria Statelor Unite nu au fost chemaţi la discuţii. În 
loc să meargă dincolo de zidurile Casei Albe pentru a aduna 
o echipă de specialiști cu înaltă calificare, președintele s-a 
bazat în cea mai mare parte pe deciziile biroului OSTP si 
ale specialiștilor PCAST, pe care i-a consultat cu câteva zile 
înainte de a se orienta spre consiliul din afara clădirii. 

În realitate, lucrurile s-au derulat atât de lent la 
Washington, încât cetăţenii care încercau să ia legătura cu 
OSTP, Casa Albă sau orice altă agenție — persoane precum 
actorul cu un înalt simț civic Kevin Costner — nu aveau altă 
opţiune decât să iniţieze acțiuni pe cont propriu, creând 
propria armată de experți. În tot acest timp, ei își constituiau 


propriile grupuri, fără să mai aștepte Washingtonul, pentru a 
folosi tehnologii deja disponibile. 

Astfel, cu riscul de a fi acuzată de informare 
eronată sau de afișarea unui comportament opozitionist, 
permiteti-mi să fiu prima care o spune în mod public: PCAST 
nu este PSAC. Grupul de specialişti odinioară flexibil, care 
se aduna lunar pentru a furniza adevăruri nepoleite celei 
mai importante instante a naţiunii a fost treptat redus 
la o extensie a OSTP — departe de entitatea puternică și 
obiectivă de soluționare a problemelor, cum era ea cândva. 

Si totuși, niciodată până acum nu a avut 
omenirea o mai mare nevoie de minţi luminate pentru a 
avansa. 

Pe măsură ce societatea modernă se apropie 
de pragul cognitiv, se resimte nevoia tot mai acută de a 
restructura PCAST sau de a reinvia PSAC și de a încuraja 
fiecare reprezentant si senator să se întâlnească cu experți 
din afara Washingtonului, cât mai des cu putinţă. De ce 
să nu facem din aceasta noul model pe care să îl urmeze 
întreaga lume: o guvernare care se sprijină pe o mică 
armată de specialiști cu o gândire avansată, fara parti- 
pris-uri, care să se apere cu propriile forţe de încorsetarea 
supermemelor, o guvernare care să isi folosească propriul 
capital intelectual pentru a triumfa asupra impasului ce va 
veni și să construiască un demers logic și sustenabil? Dacă 
Statele Unite cred că adevăratul lor rol în istorie este să 
conducă lumea liberă, trebuie să conducă astăzi prin forța 
exemplului. În acest fel, adevăratul dar pe care Statele Unite 
îl oferă omenirii este trecerea în siguranţă dincolo de un prag 
cognitiv inevitabil și periculos. 

ÎN SFÂRŞIT, EVOLUȚIA 


Vă mai amintiți vechea pildă japoneză? Când 
călugărul budist a fost întrebat dacă este Dumnezeu sau 
reîntruparea lui Dumnezeu sau om, acesta a răspuns simplu 
că el este ,desteptat.” Ce a vrut să spună, de fapt? Intenţia 
lui era să spună că putea să vadă ceea ce fusese până atunci 
ascuns privirii omului. lar odată cu clarificarea privirii venea 
și clarificarea scopului şi acţiunii. Acelaşi lucru poate fi spus 
despre omenire astăzi. Acum noi suntem lamuriti. Și prin 
urmare, putem acționa. 

Dacă este vorba să facem fata complexității, 
detinem capacitatea de a apela la incrementalismul paralel 
și de a reinstaura echilibrul esențial dintre cunoaștere și 
credinţe. Acest lucru ne solicită automat timp. Dar nu este 
totul. Detinem totodată o soluţie permanentă care nu vine 
de altundeva decât de la Mama Natură însăși: intuiţia. 

Este un adevăr de necontestat: indiferent de 
provocările cu care se confruntă un organism biologic, într-un 
fel sau altul evoluţia reușește să le soluţioneze. În urmă cu 
peste 150 de ani, Charles Darwin demonstra că acesta este 
un principiu pe care ne putem baza. Astfel, din perspectiva 
reacției la mediu, abilitățile noastre cognitive aflate în 
evoluţie nu sunt de fapt diferite de opţiunea ființei umane 
de a se ridica în poziţia bipedă. În orice moment din 
evoluţia noastră, ne îmbunătăţim șansele de a supraviețui 
adaptându-ne biologic la mediul nostru înconjurător — iar 
în cazul omului modern, complexitatea este o forță motrice 
puternică. Și, chiar dacă evoluţia intuitiei se poate să fie 
mult prea lentă, este un fapt aproape de la sine înţeles că, pe 

termen lung, ea este un fel de Sfânt Graal: apărarea nobilă a 
naturii. 

Din fericire, experții în neurostiinta de astăzi au 
ajuns să stăpânească acest talent discret greu de reperat al 
creierului uman. 

Și nu prea avem timp de pierdut. 


Ai. CONSTRUIREA UNEI 
PUNȚI COGNITIVE. 
UN CREIER MAI BUN 


UTM: 

Intr-o zi, cand eram inca la gimnaziu, 
un profesor mi-a spus că nu foloseam decât 10% din 
capacitatea creierului meu. Bineînţeles că afirmația 
lui m-a afectat. Cu siguranță, profesorul care afirmase 
acest lucru a uitat să spună că noi toți ne folosim 
creierul doar în proporție de 10%. Asa încât am 
presupus, în mod firesc, că era vorba doar despre mine. 
După o săptămână în care ma simtisem curnplit din 
cauza acestei remarci, am mers la tatăl meu — cea 
mai inteligentă persoană pe care o cunoșteam. Tata 
avea un răspuns la orice. O pană la roata bicicletei 
mele? Ai aici o trusă cu tot ce-ţi trebuie — citeşte 
instrucțiunile. Te-au necăjit nişte copii la joacă? 
Du-te și te joacă în altă parte. Nu ai reușit să termini 
treburile casei? Scoală-te mai devreme. 


Într-o seară, am întrebat din senin: 
„Cum pot să-mi folosesc mai mult creierul?“ „Ce?“ 
„Vreau să ştiu cum să-mi folosesc mai mult creierul“ 
A lăsat ziarul din mână. „Să înveți la școală, asta 
„Dar asta fac deja și profesorul 
mi-a spus că nu folosesc decât 10% din creier“ „Așa 
este. Asta se întâmplă pentru că numai atât poți să 
foloseşti. Fiecare dintre noi foloseşte doar 10%." „Dar 
vreau să-mi folosesc mai mult creierul, nu doar atât!“ 
„Păi, este simplu...“ A făcut o pauză și a tras adânc aer 
în piept. „Odată ce crezi că ai găsit răspunsul... odată 
ce crezi că ştii exact despre ce vorbesti si esti sigură că 
ai găsit răspunsul exact, încerci singură să vii cu un alt 
răspuns. „Un alt răspuns? Asta e tot?“ El continuă: 
„Ei, stai putin. Foarte curând vei fi ca un alergător care 
aleargă din ce în ce mai mult pe zi ce trece. Înainte să 
iti dai seama, vei fi parcurs întreaga distanţă a unui 
maraton. După aceea, poți alerga și mai mult, si mai 
repede decât a putut cineva să alerge vreodată. Dacă 
vrei să-ți foloseşti mai mult de 10% din creier, uite 
ce trebuie să faci: în primul rând, să iti lași părinții 
în pace când ei încearcă să-și citească ziarul; în al 
doilea rând, să iti dai silinta să foloseşti 11%." Cuvinte 
încurajatoare din partea unui om obișnuit. 


trebuie să fac 


Am aflat mult mai târziu că regula celor 10 
procente este un mit. 

Este o memă încrâncenată care ne tot bântuie 
începând cu sfârşitul anilor 1800. Se spune că psihologul 


William James studia limitele fiziologice ale atletilor când a 
început să devină interesat de un fenomen pe care aceştia îl 
denumeau „al doilea suflu“. Din întreaga sa cercetare, James 
a extrapolat că, pe lângă faptul că ne folosim rar întregul 
nostru potenţial fizic, la fel, rareori ne exercităm întregul 
nostru potential mental. De aici, mai era doar un mic pas 
până la formularea ipotezei că în cea mai mare parte a 
timpului ne folosim doar o parte din capacitatea creierului. 
Mai târziu, un grup de cercetători au ajuns la concluzia că 
„un procent ridicat al cortexului cerebral era cortexul tăcut“. 
Odată ce oamenii de știință au admis că o mare parte din 
creierul uman era „tăcut“, publicul a interpretat în mod 
incorect că acest lucru însemna că această parte a creierului 
nu făcea nimic. 

Însă nu era adevărat. Noi nu știm exact ce face 
restul creierului. 

Iată cum explica doctorul Barry L. Beyerstein, 
fost profesor de psihologie la Laboratorul pentru 
Comportamentul Creierului din cadrul Simon Fraser 
University din Vancouver, în articolul său intitulat „Chiar 
folosim numai 10% din potențialul creierului nostru?": 


În primul rând, este evident că, 

asemenea tuturor celorlalte organe, creierul s-a 
transformat prin selecție naturală. Țesutul creierului 
crește și funcționează mai lent din punct de vedere 
metabolic, si doar cineva lipsit de discernământ ar 
putea crede că filtrul evoluției ar fi permis risipirea 
de resurse pentru construirea și funcționarea unui 
organ într-o atât de mare proporție nefolosit. În plus, 


îndoielile sunt alimentate de dovezi solide furnizate 
de neurologia clinică. Prin pierderea a nu mai puțin 
de 90% din potenţialul creierului ca urmare a unui 
accident sau boli, consecinţele devin catastrofale. 


Grație EEG-urilor, scanerelor PET, tehnologiei 
MRI, magnetoencefalografelor și a altor tehnologii care le 
permit cercetătorilor din domeniul neurostiintei să observe 
ce se intampla dincolo de oasele craniului, astăzi stim că ne 
folosim tot creierul. Numai că nu îl folosim pe tot în același 
timp. 

Conform celor susținute de doctorul Eikhonon 
Goldberg, clinician și profesor de neurologie la New York 
University School of Medicine, „metode noi de vizualizare a 
neuroimaginilor au schimbat neurostiinta în același mod în 
care telescopul a schimbat astronomia“ Pentru prima oară 
în istorie, cercetătorii pot observa în timp real ce parti ale 
creierului devin mai active când rezolvăm probleme, când 
ne îndrăgostim, ne incheiem pantofii sau alergăm la un 
maraton. Această cucerire a științei oferă civilizaţiei moderne 
un avantaj uriaș, pe care societăţile străvechi nu îl dețineau: 
capacitatea de a intelege creierul uman suficient de bine pentru 
a-l înarma să facă faţă unui prag cognitiv recurent. 

De fapt, prin studierea activității creierului 
uman într-o diversitate de condiţii, specialiștii în domeniul 
neurostiintei au descoperit la ora actuală trei antidoturi 
puternice împotriva atingerii unei limite cognitive: tehnici de 
antrenare a creierului, dezvoltarea intuitiei și noi informaţii 
valoroase despre procese mentale fără implicarea conştiinţei. 


COMPENRSAREAR COGNITIE! 


Într-o dimineață cetoasa din 2007, se deschidea 
cea dintâi sală pentru antrenarea activității creierului, pe 
Sacremento Street în San Farncisco, California: vibrantBrains 
era invenţia lui Jan Zivic şi a Lisei Schoonerman, doi 
antreprenori hotărâți să pună la dispoziția publicului larg 
ceea ce specialiștii în neurostiinta cunosc astăzi despre 
modalitatea de îmbunătăţire a abilităţilor naturale ale 
creierului. 

Schoonerman înțelege antrenarea creierului ca 
fiind una dintre componentele ce lipseau mișcării complete 
de menţinere în formă a sănătăţii corpului uman: 


Se manifestă o nevoie acută pentru 
orice ar putea preveni dementa si boala Alzeimer 
sau pierderea memoriei, care se instalează odată cu 
înaintarea în vârstă. Oamenii vor să facă ceva pentru 
a-și proteja propria capacitate de gândire, iar apoi, 
după ce au ajuns acolo, înțeleg că esenţial este să 
Faci mai mult decât doar să protejezi ceea ce ai deja. 
Creierul poate construi oricând rețele noi de circuite. 
Este într-adevăr remarcabil că putem învăţa lucruri 
noi, modalităţi noi de a gândi, indiferent de pregătire 
sau vârstă. 


Schoonerman formula corect: tot mai multi 
oameni sunt îngrijoraţi de pierderea abilităților cognitive și 
vor să știe ce pot face pentru a-și menține creierul sanatos. 
Ca urmare, vibrantBrains a pornit la drum cu dreptul, 


devenind peste noapte un succes. Un al doilea centru a fost 
deschis în Foster City, California, și sunt în discuţie planuri 
de extindere a acestei iniţiative. Dar cât de însemnată este cu 
adevărat această tendință? 

Într-un articol recent din Wall Street Journal, 
reporterul Kelly Greene îi lua un interviu lui Alvaro 
Fernandez, cofondator al SharpBrains, care arăta că 
americanii au cheltuit uimitoarea cifră de 80 de milioane 
de dolari pentru a-și procura produse pentru antrenarea 
capacităților mentale, în 2008. Şi, în ciuda condițiilor 
economice dificile, cererea este într-o rapidă ascensiune. 
Pe măsură ce specialiștii în neuroștiință adună mai multe 
dovezi care evidenţiază cum poate fi manipulat creierul 
uman prin modalităţi deliberate de protejare fata de bolile 
cognitive, cum ar fi dementa si Alzheimer, antrenarea 
creierului și-a găsit drumul cuvenit în cultura actuală — 
în comunitățile de pensionari, şcoli, spitale și gospodării. 
Centre de tipul vibrantBrains au apărut deja în Boca Raton, 
Florida (Sparks of Genius) și în California și Texas (Nifty 
after Fifty). Noi site-uri web dedicate antrenării cognitive 
sunt popularizate cu rapiditate pe internet, ca să nu mai 
vorbim de un număr tot mai mare de jocuri menite să 
îmbunătățească „vârsta creierului“ unei persoane. Având 
în vedere că un segment mare al populaţiei născute în 
perioada exploziei demografice se confruntă cu realitatea 
înaintării în vârstă, dorința de a ne păstra capacitatea de 
procesare a informaţiilor și de a rămâne ageri la minte 
se intensifică. Indiferent cât de sănătos ne este organismul, 
astăzi înțelegem că dacă ne pierdem capacitatea de funcționare 
a creierului, viata așa cum o cunoaştem s-a sfârșit. 


Pentru a dovedi că antrenamentul creierului 
funcţionează în același mod precum exerciţiile fizice, 
inițiatorii vibrantBrains au modelat cu inteligență 
programul lor inspirându-se din cel al sălilor tradiționale 
de mişcare fizică pentru sănătate. Clienţii merg la centrele 
vibrantBrains la fel cum merg să se înscrie ca membri ai 
sălilor de gimnastică: cu șaizeci de dolari pe lună iti asiguri 
calitatea de membru pentru un an întreg, ceea ce le permite 
clienţilor să aibă acces la un centru unde pot beneficia 
de o serie de exerciţii pe calculator menite să antreneze 
activitatea creierului și denumite Circuitul Neurobics. 
Circuitul Neurobics constă în mai multe exerciţii cognitive 
special concepute și menite să îmbunătățească memoria, 
concentrarea vizuală și spațială, aptitudinile de argumentare, 
agilitatea și viteza de reacție, precum și întărirea capacității 
de concentrare. Regimul de antrenament include totodată 
exerciții pentru atenuarea stresului, ridicarea moralului și 
relaxare — aptitudini ce s-a dovedit că întăresc abilitățile 
noastre de soluționare a problemelor. 

Clienţii își aleg propriul program de 
antrenament și pot să vină la centru pentru a folosi 
echipamentele din dotare cât de des doresc. A devenit un 
lucru obișnuit pentru membrii unui centru să se oprească 
aici înainte sau după orele de program de la serviciu, 
alternând zilele dintre practicarea exerciţiilor fizice la sala 
de gimnastică și un antrenament mental la fel de intens în 
cadrul vibrantBrains. 

Unul dintre echipamentele speciale din dotarea 
centrelor vibrantBrains este un program de calculator uşor, 
care le permite clienţilor să urmărească progresul pe care l-au 


înregistrat abilităţile lor cognitive, cum ar fi îmbunătățirea 
în timp a capacităţii de soluționare a problemelor. Acest 

gen de feedback le oferă membrilor oportunitatea de a-și 
„rafina“ exerciţiile individuale, astfel încât să își întărească 
performanţele acolo unde au scoruri mai scăzute; la fel cum 
atletii își selectează echipamentul şi exerciţiile în funcţie de 
grupele de mușchi din organism pe care vor să le întărească, 
fiecare software este conceput ca o provocare pentru diferite 
funcţii ale creierului. 

De exemplu, unul dintre programele de 
calculator oferite de vibrantBrains începe cu o simplă 
imagine subacvatică asemănătoare unui film de tip Disney 
și care arată ca interiorul unui acvariu: există o diversitate 
de plante acvatice și floră tropicală, câțiva corali și nisip 
și altele. Dintr-odată apare o piatră prețioasă, apoi trei 
pești identici. Unul dintre pești ascunde piatra prețioasă 
dincolo de ecran. Apoi, toţi cei trei pești încep să inoate 
în direcţii aleatorii — uneori încrucișându-și traiectoriile, 
alteori inotand în direcţii opuse. Dintr-odată, toți cei trei 
pești se opresc. Scopul urmărit este să se identifice peștele 
care ascunde piatra prețioasă — o sarcină relativ ușor de 
îndeplinit când avem doar o piatră și trei pești. Totuși, în 
timp, apar tot mai mulți pești identici, care încep să înoate 
urmând tipare din ce în ce mai aleatorii și complexe — și 
în același timp, mai rapide. Sarcina de a urmări traiectoria 
pietrei ascunse în spatele unuia dintre pești devine tot mai 
dificilă. Apoi, mai multe pietre urmează să apară, astfel că un 
singur pește ascunde mai multe pietre preţioase. 

Nu trece mult până când creierul nostru ajunge 
să devină confuz. Și, odată ce ne-am atins limita cognitivă, 


noi simtim pe loc acest lucru. Pur și simplu, sunt prea multi 
peşti care ascund prea multe pietre preţioase. Este imposibil 
să urmărim fiecare pistă. 

Și totuși, similar experienţei noastre cu 
jocurile video, cu cât exersăm mai mult, cu atât suntern 
mai buni. Chiar dacă nu există tipare pentru a memoriza, 
în mod uimitor, în cele din urmă creierul nostru învaţă să 
urmărească trei, patru sau cinci pești care ascund două, trei 
sau patru pietre. Pe măsură ce crește complexitatea jocului, 
totul, începând de la atenția fata de mișcarea în spațiu, 
concentrare, timpul de reacţie si interpretarea vizuală, ajunge 
să se îmbunătățească. Creierul nostru se antrenează cu acest 
exercițiu și devine astfel mai agil, mai rapid și mai puternic 
cu fiecare minut. În acest fel, antrenamentul creierului se 
desfășoară într-un mod lipsit de durere, amuzant, pentru a 
dezvolta „o gândire mai rapidă, o concentrare mai ascuţită si 
o memorie mai bună“, aptitudini care contracarează pragul 
cognitiv. 

Punctul de pornire din spatele Circuitului 
Neurobics din centrele vibrantBrains este Cautatorul de 
pietre prețioase, un program de antrenament al creierului 
dezvoltat in premieră de doctorul Michael Merzenich, expert 
în neurostiinta si profesor emerit la University of California, 
San Francisco. Merzenich este o persoană care debordeaza 
de energie si care călătorește neîncetat în jurul lumii, ținând 
prelegeri despre avantajele demonstrate pe care le are 
practicarea antrenamentului creierului pentru milioane de 
școlari și cetățeni de vârsta a treia. Inarmat cu date clinice și 
statistici de netăgăduit, Merzenich s-a angajat într-o misiune 
de schimbare a modului in care îi invatam pe alții și suntem 


învăţaţi. În perspectiva sa, noi înțelegem la ora actuală mult 
mai mult despre felul în care trebuie să ne „pregătim“ creierul 
să accepte informaţii noi mai ușor şi cu caracter permanent. 
Atunci de ce să nu punem în practică ceea ce intelegern 
despre creierul uman? 

Însă afirmaţia lui Merzenich, care susține 
că antrenamentul creierului poate fi intensificat prin 
practicarea de exerciţii tot mai complexe ca sunet, vocabular 
și aspect vizual, a devenit subiectul unei ample dezbateri — 
în mod esențial deoarece el a pus bazele propriei companii, 
Posit Science, care produce și distribuie produse de software 
precum Căutătorul de pietre preţioase. Mulţi dintre colegii 
lui Merzenich sunt îngrijoraţi că în cazul lui este vorba 
despre „un conflict de interese“ și, de asemenea, ei sugerează 
că rezultatele antrenamentului creierului sunt exagerate. 
Totuși, Merzenich adoptă o perspectivă practică: 


Instrumentele de care dispunern s-ar 
putea să nu fie perfecte, dar stim că ele funcţionează 
într-o oarecare măsură. Doar pentru că nu dispunem 
de date pentru a determina exact cât de mult ne ajută 
tehnologia, nu înseamnă că nu ne dam seama deja că 
ea funcţionează. Este un lucru pe care l-am dovedit. 
Deci, indiferent dacă ne ajută mai mult sau mai 
putin, de ce să nu începem să o folosirn? Pe parcursul 
timpului, pe masura ce vom învăța mai multe, 
produsele se vor îmbunătăți. 


Există dovezi independente în sprijinul ideii că 
Merzenich este pe drumul cel bun? Date care sugerează că ne 


găsim la apogeul cognitiei volitive? După cum s-a dovedit, ele 
există. 

De exemplu, în 2007, trei mari universități, 
cărora li s-a alăturat Mayo Clinic, au participat la elaborarea 
unui studiu despre eficacitatea antrenării creierului. Gordy 
Slack, autor de lucrări ştiinţifice și editor al Faith in Science, 
relatează despre rezultatele acestor cercetări: 


O jumătate a grupului a urmat 
programul pentru Antrenarea Creierului timp de cel 
putin o oră pe zi, cinci zile pe săptămână; cealaltă 
jumătate a urmărit DVD-uri educaționale. După 
8 până la 10 săptămâni, grupul a trebuit să treacă 
o multitudine de teste de învăţare și de memorie, 
inclusiv unul în care li se cerea să își amintească 
detalii legate de o poveste sau cuvinte dintr-o listă. 
Testul a demonstrat că memoria celor din grupul 
pentru Antrenarea Creierului s-a îmbunătățit, în 
medie, aproximativ cu echivalentul a zece ani, în 
comparaţie cu memoria celor din cel de-al doilea 
grup, care nu făcuseră decât să se uite la DVD-uri. 


Echivalentul a zece ani de îmbunătăţire? Repede, 
vreau si eu! Dar nu este decât vârful icebergului. Studii 
suplimentare realizate la W.M. Keck Foundation Center 
for Integrative Neuroscience în cadrul UCSF (University 
of California, San Francisco) au arătat că subiecţii care 
aveau vârsta peste cincizeci de ani și au urmat programe de 
antrenare a creierului au atins „abilităţile de performanță 
neurologică“ ale adulților de treizeci — treizeci şi cinci de ani. 


Este posibil să ne întoarcern la vârsta creierului nostru cu 
douăzeci de ani? Este de mirare că specialiștii în neurostiinta, 
precum Merzenich, se întreabă de ce antrenamentul 
creierului nu este o știre de pagina întâi? De ce nu a fost 
inclus deja într-un regim zilnic de menţinere a stării de 
sănătate? Mai mult decât atât, există nenumărate dovezi 
care arată că, în urma exerciţiilor de antrenare a creierului, 
rezultatele sunt vizibile pentru mai multă vreme. Este posibil 
ca efectele să fie doar unele temporare, asa cum am presupus 
iniţial. Dar este posibil și să fie permanente. 

În urmă cu nouă ani, National Institute of 
Ageing (NIA) [Institutul Naţional de Geriatrie] a început 
testarea programului de exerciții denumit un Camp Util 
pentru Vedere (CUV), dezvoltat de Karlene Ball și Dan 
Roenker. Similare programelor de antrenare a creierului 
concepute de Merzenich, programele de exerciţii CUV erau 
în mod special gândite să îmbunătățească timpul de reacție 
faţă de mișcarea obiectelor în vederea periferică a persoanei, 
fără să îi afecteze „punctul de focalizare a privirii“. Au 
fost solicitati trei mii de voluntari să folosească sistemul 
CUV timp de zece ore. Subiectii jucau o serie de jocuri în 
care complexitatea sarcinilor creștea în mod gradual, în 
funcţie de adăugarea mai multor obiecte pentru vederea lor 
periferică. Studiile care au urmat au dovedit că cinci ani mai 
târziu, după ce petrecuseră doar zece ore parcurgând acele 
prograrne, voluntarii beneficiau încă de pe urma exerciţiilor. 
Ei erau capabili să proceseze mult mai multe informaţii 
dintr-un câmp mai larg al vederii decât omologii lor. În 
același timp, voluntarii au demonstrat că au o memorie mai 
bună, au înregistrat mai puţine accidente rutiere, au fost 


capabili să-şi susțină un mod de viata independent pentru 
mai mult timp și și-au păstrat starea de sănătate fizică la un 
nivel superior fata de grupul de control care nu a beneficiat 
niciodată de exerciţiile de antrenare a creierului. 

De asemenea, Journal of the American Geriatrics 
Society a confirmat următoarele descoperiri: un studiu 
făcut asupra a 487 adulți cu vârsta de șaizeci și cinci de ani 
și peste (care au urmat programe de antrenare a creierului 
timp de patruzeci de ore pe o perioadă de opt săptămâni) a 
înregistrat îmbunătăţiri ale performanţelor pe termen lung 
ale memoriei, timpului de reacţie, concentrării și soluționării 
problemelor. 

De fapt, există la ora actuală sute de studii 
clinice din întreaga lume care atestă rezultate similare. Fie 
că este vorba despre un organism bătrân sau unul tânăr, de 
o persoană educată sau mai puţin, antrenarea creierului are 
un efect măsurabil și de lungă durată asupra aptitudinilor 
cognitive ale creierului uman. Creierul nostru devine 
mai agil, mai rapid și mai capabil să înveţe atunci când îl 
provocărn fără încetare — dar nu numai să rezolve cuvinte 
încrucișate şi să privească Jeopardy. Este de datoria noastră 
să il provocăm în moduri cât mai specifice. Si am ajuns să 
fim cât mai aproape de înțelegerea cu exactitate a acestor 
moduri. Cuvând cu cuvânt, construim acum un manual de 
utilizare pentru creierul uman — punctul zero pentru tot 
ceea ce facem, stim, gândirn şi simtim — şi sustenabilitatea 
progresului uman. 


SĂ PROFITĂM OE PLASTICITATE 


Pe scena internaţională, Merzenich este cel 
mai cunoscut pentru activitatea sa de pionierat concentrată 
asupra fenomenului denumit „plasticitatea“ creierului. 
Aceasta se referă la capacitatea creierului de a inscriptiona 
noi circuite ori de câte ori alege să facă acest lucru. 
Merzenich a fost printre primii specialiști in neurostiinta 
care au dovedit că la orice vârstă, creierul uman poate decide 
să creeze noi circuite pentru a le înlocui (sau opera în paralel 
cu) cele deja existente. Acest lucru este într-adevăr util când 
circuitele deja existente nu mai funcţionează bine, ceea ce s-a 
dovedit că începe să se intample în jurul vârstei de treizeci 
de ani. (Ei bine, da, este adevărat: începem să ne pierdem din 
potenţialul cognitiv în jurul vârstei de treizeci de ani.) 

Descoperirea plasticitatii creierului a fost 
fără precedent în lumea neurostiintei, întrucât pe această 
bază s-ar putea reface „instalația“ creierului în urma unui 
accident. Astfel, când celulele creierului, odată responsabile 
pentru mişcarea braţului nostru drept, ajung să se 
deterioreze, creierul nostru deține capacitatea de a programa 
alte celule să miște brațul nostru. Ar putea fi create circuite 
absolut noi pentru a duce la îndeplinire sarcini noi. 

Merzenich ne oferă un exemplu simplu pentru 
modul în care creierul uman învață „trucuri“ noi: 


Dacă ești un tânăr adolescent care 
trăieşte în Sao Paulo, Brazilia, există într-o proporție 
mai mare de 50% şansa să poți alerga și jongla cu o 
minge pe vârful capului în același timp. Începând de 


la o vârstă fragedă, creierul băieților brazilieni învață 
să manevreze cu dexteritate o minge — deoarece 
asta fac băieții în Sao Paulo. Însă în centrul orașului 
Minneapolis nu ai nicio şansă să vezi așa ceva, De 
fapt, se poate să nu prea dai de astfel de băieţi 
capabili să alerge în timp ce jonglează cu mingea pe 
cap. De ce? Pentru că „circumstanţele lor sociale“ 

nu le-au perfecționat această aptitudine pentru a 
deveni un scop adecvat pentru creierul lor. Dacă nu 

e perceput niciun avantaj, creierul nu construiește 
circuite pentru a alerga și jongla. Poate un băiat din 
Minneapolis să înveţe să alerge și să jongleze mingea 
pe vârful capului? Cu siguranță că poate. În realitate, 
una dintre uimitoarele calități ale plasticității 
creierului este că putem să alegem să învăţăm noi 
aptitudini pe parcursul întregii noastre vieți. Spre 
deosebire de animale, creierul uman rămâne plastic 
până în ziua în care murim. Atunci, de ce nu îşi 
dezvoltă băieţii din Minneapolis aceleași abilități 
cognitiv-musculare cum fac băieții din Sao Paulo? 
Exprimat în termeni simpli, creierul începe să decidă 
cum doreşte să evolueze, observând mediul social 

si selectand scopuri pe care el le consideră bune 
pentru el si pentru grupul său. Odată ce creierul și-a 
selectat un scop, se setează și pe sine, astfel încât să 
poată aprecia dacă acea ţintă este atinsă cu succes. 
De fiecare dată când un băiat din Sao Paulo face o 


nouă încercare de a jongla cu balonul pe cap, creierul 
sopteste: „Ţi-a reușit! Păstreaz-o în memorie!“ sau 
„Reușită încercare, dar să n-o mai faci încă o dată!“ 


În mod similar, dacă unii băieți din Minneapolis ar 
decide că aceste aptitudini ar fi importante, atunci 
creierul ar începe să inscriptioneze circuite pentru 
alergare și jonglerii cu mingea, într-un rnod identic. 
Aceasta este maniera în care învață creierul nostru. 


Doctorul Michael Stryker, coleg cu Merzenich la 
W.M. Keck Foundation Venter for Integrative Neuroscience, 
descrie modul în care creierul stabileşte priorităţile pentru 
ceea ce doreşte să înveţe: „Anumite parti ale creierului vostru 
sunt angajate într-o permanentă competiţie pentru a vedea 
care dintre [neuroni] pot crea schimbări de durată. Și acolo 
unde iti concentrezi atenţia va avea loc plasticitatea pozitivă“ 

Totul se reduce la următoarea explicaţie: 
neuronii care acționează simultan în creier formează 
circuite pe care se bazează mai târziu creierul pentru a duce 
la îndeplinire sarcini și a rezolva probleme — sau, după 
cum formula odată Gordy Slack, „neuronii care se descarcă 
împreună formează circuite împreună “ În acest fel, când 
ne confruntăm cu o complexitate care se intensifică, marea 
provocare este să eliberăm moduri de a forma circuite noi — 
noi modalități de gândire — cât mai des și cât mai rapid cu 
putință. 

Aici Merzenich se grăbește să sublinieze că 
prima regulă care guvernează capacitatea de a rezolva 
probleme este că ne putem inspira doar din ceea ce creierul 
nostru a moștenit, experimentat sau învățat. Aceasta este 
materia primă pentru tot ceea ce reprezintă gândurile, 
ideile, inovațiile și soluţiile noastre — tot ceea ce stim și ne 
imaginăm. 


De exemplu, dacă nu am învăţat niciodată 
nimic despre matematică, fizică sau inginerie, următoarea 
descoperire importantă în fizica particulelor este puţin 
probabil să „vină ca din senin“ si să ne uimească. Nu o să ni 
se întâmple dintr-odată să ne trezim într-o bună dimineață 
și să începem să asternem pe hârtie ceva de felul teoriei 
relativităţii a lui Einstein. Și asta deoarece creierul nostru pur 
și simplu nu are informaţii pentru a face acest lucru. Nu are 
nicio importanţă cât de inteligenți si creativi suntem. Tipul 
și volumul de informații pe care îl încărcăm în creierul nostru 
are un puternic impact asupra soluţiilor pe care putem să le 
dezvoltăm în fața unor problerne complexe. 

Cu alte cuvinte, creierul uman nu creează soluții din 
nimic — nici măcar pe cele creative. Creierul nostru are nevoie 
să dețină materia primă cu care să lucreze, chiar dacă materia 
primă nu poate fi identificată în soluţia finală. De exemplu, 
nu este clar care au fost acele informații specifice din creierul 
lui Wag Dodge, care l-au determinat să aibă o idee salvatoare 
în mijlocul focului de la Mann Gulch, dar este evident că el 
trebuie să fi avut anumite resurse pe care să se bizuie si pe 
care alti cincisprezece pompieri care și-au pierdut viata nu le 
aveau. 

Într-adevăr, în funcţie de cât de multe informații 
procesează, asimilează și inventariază creierul nostru, ne 
impunem să facem cumpărăturile fie într-un supermarket cu 
rafturile insirate până în tavan, fie într-un magazin mic, cu 
marfă puțină. Acesta este motivul pentru care e importantă 
o educaţie temeinică în primii ani ai copilăriei: cu cât reușim 
să învăţăm mai bine, cu atât mai multe produse se vor găsi pe 
rafturile unde creierul nostru va putea să-și facă pe tot parcursul 


vieţii noastre cumpărăturile. Sau, în cuvintele lui Louis 
Pasteur, „șansele sunt de partea unei minți instruite“. Cu cât 
suntem mai instruiți pentru a avea o intuitie, cu atât sunt 
mai mari șansele să se producă o intuiţie. Astfel, să învăţăm 
să încărcăm informaţii în mod eficient este o componentă- 
cheie pentru îmbunătăţirea sanselor noastre de a avea o 
intuiție. 

De aceea, descoperirea lui Merzenich cu privire 
la plasticitatea creierului este un moment istoric. Când 
învățarea devine starea obișnuită a creierului nostru — o 
îndeletnicire firească a existenţei noastre zilnice — cupele 
elevatorului nu contenesc să încarce în creier noi „circuite“ 
până în ziua când vom muri. Aceasta este una din trăsăturile 
cu adevărat unice și incitante ale creierului uman: niciodată 
nu este prea târziu să transformi un magazin mic tradiţional 
într-un depozit ticsit de informaţii. Nu trebuie decât să 
începem un curs, să citim o carte, să facem o plimbare, să 
învăţăm noi pași de dans sau să urmăm un program de 
antrenare a creierului pentru a începe să inscriptionam 
circuite noi. 


INSTRUMENTE NOI PENTRU ŞCOLI 


Când copiii „învaţă să învețe“ la o vârstă fragedă, 
apelând la exerciţii de antrenare a creierului, rezultatele sunt 
uimitoare. Merzenich remarca faptul că astăzi mai mult de 
1,5 milioane de şcoli primare și licee din Statele Unite aplică 
deja tehnicile de antrenare a creierului pentru a obține 
îmbunătăţiri ale exprimării, citirii şi dezvoltării cognitive 


în ansamblu. Noul program de software Fast Forward [Cu 
viteză înainte], conceput să „îmbunătățească acurateţea 
și viteza cu care un copil poate să acumuleze informaţii“, 
înregistrează rezultate de departe superioare celor care ar 
fi fost obţinute prin creşterile salariale ale profesorilor, 
achiziţionarea de noi manuale şcolare sau teste aplicate 
elevilor. Doar imaginati-va. Folosirea unui joc video de mai 
multe ori pe zi s-ar putea să fie tot ce îi trebuie unui elev 
pentru a invata intr-un ritm mai alert. 

Merzenich a descoperit că acei copii care 
urmează prograrne de antrenare a creierului pentru o 
perioadă scurtă de timp, înainte de începerea orelor, alocă 
mult mai putin timp pentru procesarea si asimiliarea 
conţinutului nou de informații. Și, cu cât copiii retin un 
conţinut mai mare, cu atât sunt mai bogate resursele pe 
care ei se vor baza — indiferent dacă soluţionează probleme 
apelând la metode de antrenare a emisferei stângi sau drepte 
a creierului sau la intuiţie. Acesta întrevede similitudini 
remarcabile între antrenarea creierului si exerciţiile de 
încălzire pe care atletii le urmează în mod regulat înainte de 
o competiţie. Asemenea corpului, creierul uman își doreşte 
să fie încălzit înainte să exerseze el singur. lar pentru a 
încălzi creierul e nevoie să îl detensionam într-un tipar al 
învățării. 

Ca un exemplu elocvent, în Jacksonville, 
Florida, aproximativ douăzeci și trei de mii de copii au fost 
supuși unor exerciții de antrenare a creierului pe parcursul 
a cincisprezece până la șaptesprezece ore în cadrul unui 
studiu de peste trei ani. Rezultatele sunt uluitoare. Copiii 
care au fost expuși programului de antrenare a creierului 


au demonstrat că au atins de două ori mai multe rezultate 
superioare la învăţătură, în comparație cu ceilalți copii care 
nu au urmat acest program. Mai mult, avantajele cognitive 
par să crească in mod exponential in fiecare an. Este ca si 
cum antrenarea creierului oferă avantaje care continuă să 
se multiplice de-a lungul întregii existente a ființei umane. 
Odată ce ţi-ai pus creierul să funcționeze urmând direcția 
corectă, acesta continuă să meargă la nesfârșit. Ăsta da 
avantaj! 


CUM SA SECLANSAM inu! 


Dar cat de departe ajungem cu antrenarea 
creierului? Ar putea fi o componentă importantă prin care 
cunoașterea să poată prinde din urmă complexitatea, dar 
oare aceasta îmbunătăţeşte abilitatea noastră de a asimila 
mai multe informații utile, dacă nu o putem exploata în 
avantajul nostru? La urma urmelor, definiţia inteligenţei 
este una dublă: abilitatea de a dobândi cunoştinţe și 
abilitatea de a aplica aceste cunoștințe pentru rezolvarea 
problemelor. 

Așadar, este posibil să fie mai important nu 
cât de mult invatam, ci ce facem cu ceea ce învăţăm. În 
acest scop, o arie curriculară care continuă să pună accentul 
pe capacitatea de a rezolva probleme apelând la analiza 
generată de emisfera stângă a creierului și sinteza generată 
de emisfera dreaptă nu va reuși să genereze ceva nou. Si, 
după cum am arătat înainte, nu va trece mult timp până 
când ambele metode vor fi coplesite de magnitudinea 


complexităţii cu care trebuie să ne confruntăm. Aici este 
locul în care intervine intuiţia. 

Doctorii Kalina Christoff, Alan Gordon și 
Rachelle Smith, autori ai unui studiu recent intitulat „Rolul 
gândirii spontane în procesul cognitiv uman“ (University 
of British Columbia) cred că răspunsul constă în „gândirea 
spontană“: „Gândirea spontană înlesnește procesul de 
înţelegere a experienţelor noastre, formularea conexiunilor 
dintre amintiri și concepte, lărgirea concentrării atente 
pentnu a lua în considerație un volum mai mare de informații 
și procesul de atribuire a valorii motivatiei experienţelor — 
factori care sunt esentiali când este luată o decizie corectă 
într-o situație complexă“. 

Aceştia continuă: „Procesul prin care lucrurile 
sunt planificate în mod deliberat ar putea fi o parte din 
procesul de luare a deciziilor, dar el este o modalitate de 
gândire mai spontană, defocusată (...) care se poate să fie 
necesară pentru a lua cu succes o decizie(i) importanta(e)". 

Pe scurt, intuiţia — următorul pas important 
în procesul cognitiv uman — este antitetic fata de gândirea 
metodică, analitică, pe care ne-am bazat secole la rând. 

Merzenich este, pe bună dreptate, de părere 
că este important să facem din învăţare starea permanentă 
a creierului uman. Dar la fel de important este să fie 
evitate ariile curriculare extrem de structurate, uniforme, 
care tratează fiecare elev în același mod. Pentru a îngloba 
aptitudinea intuitivă de rezolvare a problemelor, trebuie 
să începem să-i răsplătim pe elevi pentru răspunsurile lor 
spontane, corecte. Iar pentru a-i pregăti pe invatacei să 
navigheze cu succes într-o lume tot mai complexă, trebuie 


REE eee 


să-i invatam mai degrabă cum să facă o serie de conexiuni noi 
decât să continue să se bazeze pe gândirea reductionista. 

Conform doctorului Hemai Parthasarathy, cu 
un doctorat în ştiinţe obținut de la MIT [Massachusets 
Institute of Technology] şi fost editor al Public Library of 
Science (PloS), cei care au intuitii vorbesc despre o abilitate 
subită, neașteptată de a „vedea conexiuni care înainte le 
scăpaseră”. Astfel, adevărata oportunitate în educaţie nu este 
doar intensificarea abilității unui elev de a asimila informații, 
dar și stimularea capacităţii spontane, intuitive de a rezolva 
probleme. 

Aici este locul unde eforturile specialiştilor 
în neurostiinta, care studiază intuiţia, joacă un rol major 
pentru viitorul omenirii: intuiţia face posibilă dărâmarea 
pragului cognitiv care a fost responsabil pentru colapsul 
fiecărei civilizaţii avansate. Este o metodă dovedită pentru 
descifrarea nivelurilor până acum de neescaladat ale 
complexităţii. 


D NOUĂ 21, 0 NOUĂ ABORDARE 


Fără îndoială că intuiţia ne-a stat alături de 
mult timp, dar numai în ultimul deceniu am putut fi capabili 
să observăm modul în care ea funcționează în creierul 
uman. De fapt, totul este atât de nou, încât avem mai multe 
întrebări decât răspunsuri privind momentul și condiţiile în 
care are loc. 

Altfel spus, ceea ce am descoperit până în acest 
moment ne dă mari speranţe că intuiţia poate clădi puntea 


peste decalajul cognitiv dintre evoluţia fizică a creierului și 
complexitatea tot mai mare. 

În primul rând, stim astăzi că există intuiție. Nu 
numai că a fost observată și s-au strâns date despre ea; a 
fost chiar fotografiată la lucru în creierul uman. Activitatea 
creierului în timpul declanșării intuitiei arată complet diferit 
de activitatea specifică rezolvării problemelor, prin activarea 
emisferelor stângă și dreaptă ale creierului. De asernenea, noi 
simțim diferit atunci când facem apel la intuiţie. Conform 
doctorului Karuna Subramaniam, de la University of 
California, San Francisco, „desfășurarea procesului analitic 
implică punerea în aplicare în mod deliberat a unor strategii și 
operaţiuni pentru a aborda în mod gradual o soluție. Intuitia, 
care este considerată un tip de proces cognitiv creativ, este 
procesul prin care brusc și neașteptat oamenii ajung la o 
soluţie prin procese ce nu pot fi în mod conștient semnalate“. 

El continuă: „Soluţiile intuitiei includ de obicei 
reorganizarea conceptuală, care are loc adesea după ce 
persoanele care găsesc soluţii în fata problemelor depășesc 
un impas în calea efortului lor de soluționare si sunt brusc 
capabile să recunoască relații îndepărtate sau atipice între 
elementele problemei, care până atunci le scăpaseră din 
vedere... Când se ajunge la [o] soluţie, acești factori se 
combină pentru a crea o experiență fenomenologică unică, 
încununată de acel moment «Aha!» sau «Evrika!» 

În al doilea rând, intuiţia este un fenomen biologic. 
Nu este vorba despre o „știință stranie“ sau vreo experiență 
mistică. Mai degrabă este o funcţie fizică ce se manifestă în 
mod natural in orice creier uman. Indiferent de experienţele 
noastre, de educaţie sau background, oamenii de orice vârstă, 


din toate palierele existenţei, au intuitii. Este vorba despre 
natură, nu de educaţie. 

În al treilea rând, zone neobișnuite ale creierului 
ajung să fie activate atunci când se apelează la intuiție pentru 
a rezolva probleme complexe. În articolul intitulat „Mintea 
pregătită“, publicat în 2006, doctorul Kounios și doctorul 
Jung-Beeman, alături de alti cinci oameni de știință de la trei 
mari universităţi, descriu un experiment reprezentativ, în 
care nouăsprezece subiecți au fost solicitati să soluţioneze 
o problemă lingvistică, în timp ce activitatea creierului le 
era monitorizată. În cadrul acestui experiment, trei cuvinte 
simple, „pine“, „crab“, „sauce“ [, pin’, „crab“ şi „sos“] le erau 
prezentate fiecărui participant. Acestora i se cerea să se 
gândească la un cuvânt care se putea combina cu fiecare 
dintre cele trei cuvinte pentru a forma trei cuvinte complet 
noi. De exemplu, prin adăugarea cuvântului „apple“ [,mar“] 
celorlalte trei cuvinte, „pine“, „crab“, „sauce“, erau create 
cuvintele noi „pineapple“,L„ananas“] „crabapple“ („măr 
paduret"], „applesauce“ [„sos de mere“). 

Urmărind fiecare secvenţă de rezolvare 
a problemei cu succes, în continuare subiecții au fost 
întrebaţi dacă au trăit experienţa vreunei senzaţii spontane, 
revelatoare, asociate cu rezolvarea intuitivă. 

S-a constatat nu numai că subiecții erau capabili 
să identifice exact momentul când au apelat la intuiție 
în locul metodei de rezolvare a problemei prin activarea 
emisferelor stângă si dreaptă ale creierului, dar au fost 
determinate și zone din creier care au devenit activate când 
ei au susținut că au apelat la intuiţie și care erau de asemenea 
diferite. 


Când o persoană se folosea de intuiție pentru 
a rezolva o problemă, o circumvolutie din creier, absolut 
neremarcată până atunci, denumită Girul Temporal Superior 
anterior (GTSa), a ajuns să fie extrem de excitata: a fost 
înregistrată in mod constant o creștere bruscă a activităţii 
oscilatorii gama. GTSa este un „pliu“ în lobul temporal care, 
până în acest moment, a fost asociat cu procesarea sunetului 
şi a vorbirii şi formarea asocierilor abstracte. Acest pliu al 
creierului putin cunoscut „se aprinde ca un pom de Crăciun“ 
când facem apel la intuiție pentru a soluţiona o problemă. 
Însă astăzi tot ce avem sunt doar ipoteze legate de explicația 
cauzei. 

Aceiasi specialiști în neuroștiință au mai 
descoperit şi că Cortexul Cingular Anterior (CCA), 
responsabil pentru transmiterea de semnale între emisferele 
stângă și dreaptă, „pare să anuleze gândurile irelevante“ 
chiar înainte de a declanșa intuiţia. A existat un efort din 
partea creierului de a alunga pentru o clipă alte preocupări 
și gânduri cu scopul de a netezi calea pentru concentrarea 
maximă. Conform rezultatelor studiului, „este posibil ca CCA 
să aibă un rol în alungarea gândurilor irelevante... ajutandu-i 
astfel pe cei care soluţionează probleme să atace următoarea 
problema, ștergând cu buretele tot ce a fost în urmă. Această 
explicație presupune că procesarea intuitiei este foarte 
posibil să fie responsabilă pentru interferența internă, 
dacă ar fi să o comparăm cu procesarea nonintuitiei, şi de 
aceea este nevoie de o îndepărtare mai radicală a gândurilor 
irelevante.“ 

Acest lucru ar putea explica de ce unele exerciţii 
precum meditaţia, yoga si relaxarea conduc adesea la 


declanșarea intuitiei. Faptul că Newton stătea sub un copac, 
iar Arhimede se relaxa în baie când au avut intuitiile lor 
revelatoare se poate să nu fi fost deloc simple coincidente. 
Este posibil ca mintea să aibă nevoie „să hoinărească“ pentru 
a face conexiuni care „înainte îi scăpaseră“, 

În al patrulea rand, intuiţia este extrem de 
solicitantă din punct de vedere cognitiv. Pe lângă GTSa și CCA, 
activitatea electrică în alte patru zone ale creierului s-a 
intensificat în același timp în mod semnificativ atunci când 
s-a declanșat intuiţia. Aceste intensificări au fost înregistrate 
în cazul tuturor subiecţilor când aceștia au susținut că au 
avut senzaţii asociate cu intuiţia. Ținând cont de volumul 
mare al activității electrice din creier înainte și după 
declanșarea intuitiei, specialiștii au emis ipoteza că o gândire 
intuitivă este posibil să fie mult prea solicitantă cognitiv 
pentru ființele umane, astfel încât să o foloseacă pentru 
fiecare problemă. Intuitia ar putea să se manifeste aleatoriu, 
întrucât necesită considerabil mai multă putere decât analiza 
logică si sinteza. Poate că în acest moment din evoluția 
umană intuiţia pur si simplu nu poate fi susținută perioade 
îndelungate de timp. 

În al cincilea rând, mintea „se pregătește“ singură 
pentru a se folosi în prealabil de intuiție și se pare că există 
condiții specifice care înlesnesc acest lucru. În lucrarea sa, 

„O minte pregătită“, doctorul Kounios nota că înainte cu 
300 de milisecunde ca intuiţia să se declanșeze, la nivelul 
creierului se poate observa cum acesta se pregătește. Jonah 
Lehrer concluzionează cu discernământ despre rezultatele 
cercetării lui Kounios, afirmând: „Un mic pliu de ţesut din 
emisfera dreaptă, girul temporal superior anterior, a devenit 


neobișnuit de activ în secunda dinaintea declanșării intuitiei. 
Activarea a fost bruscă și intensă, un impuls de electricitate 
care a condus la un aflux de sânge“. 

Însă Kounios și Jung-Beeman nu au urmărit 
doar parcursul intuitiei de la sursă, ei se pare că pot 
previziona momentul când se va apela la intuiție pentru a 
rezolva o problemă înaintea soluționării acesteia. „Putem 
demonstra că pregătirea pentru soluţionarea problemei 
poate fi asociată cu stări distincte ale creierului, una care 
se orientează spre o soluţie cu intuiție, cealaltă care se 
orientează spre o soluţie fără intuiţie“. 

Altfel spus, ceea ce facem înainte de a ataca 
o problemă ar putea să determine dacă vom folosi sau nu 
intuiţia. Aceasta înseamnă că există condiţii care încurajează 
folosirea intuitiei, precum si condiții care împiedică acest lucru. 
Dacă este adevărat, atunci ce a făcut Wah Dodge pentru a-și 
pregăti mintea să aibă o intuiție salvatoare de vieți omeneşti? 
Care au fost condiţiile ce au condus la descoperirile lui Einstein, 
Charles Townes, Richard Feynman sau James Watson? Și dacă 
sunt condiţii care facilitează declanșarea intuitiei, acest lucru 
înseamnă că noi le putem crea în mod deliberat? Din păcate, nu 
stim cu exactitate. Cel putin, nu încă. 

În sfârșit, intuiţia este arma specială a creierului 
uman împotriva complexității. Când se pune problema 
unor chestiuni extrem de complexe, intuiţia este cea care 
reuşeşte acolo unde dau greș metodele de soluționare a 
problemelor apelând la emisferele stângă și dreaptă ale 
creierului. Având în vedere ceea ce știm despre procesul 
selecției naturale și modul cum luptă organismele pentru a 
se adapta la schimbările din mediul lor, putem presupune că 


un mediu din ce în ce mai complex va avea un efect asupra 
evoluţiei creierului. Dacă stim că intuiţia este ideală pentru 
gestionarea complexității, atunci înseamnă că această 
capacitate va continua să se dezvolte în continuare în 
milioane de ani. 

Dacă până acum evoluția umană a fost 
determinată în mod esenţial de schimbarea din mediu, 
astăzi, în cea mai mare parte noi controlăm mediul fizic in 
care trăim. Când nu ne place mediul nostru natural, pur și 
simplu îl schimbăm. Punem la pământ o pădure. Ridicăm 
baraje și poduri $i extindem limita țărmului cu gropi 
ecologice. Facem tunele pe sub ocean, sfidărn gravitația 
în spaţiul cosmic si producem echipamente și adăposturi 
pentru a rezista la temperaturile subarctice. Ne cățărăm 
pe cele mai înalte vârfuri de munte si coborâm în abisurile 
oceanelor la o presiune gata să ne zdrobească, în timp ce 
purtăm în spate oxigenul încapsulat de care avem nevoie. 
Cucerim toate aceste medii ostile fără nicio schimbare 
biologică: nimic, niciun apendice nou. 

Astfel, cu excepţia adaptărilor majore care ne- 
au fost impuse de schimbări radicale din mediu, cum a fost 
vârsta glaciară, fiinţele umane sunt acum transformate de un 
mediu social aflat în schimbare. Altfel spus, creierul uman se 
adaptează acum ca răspuns la o schimbare rapidă a mediului 
construit de om, și nu la cel fizic. 

În 2004, Howard Hughes Medical Institute, 
aparținând University of Chicago, publica un articol care 
descria cercetarea doctorului Bruce Lahn, profesor de genetică 
umană: „De ce descendența umană a cunoscut experiența unei 
asemenea selecţii intensificate pentru creierul uman și de ce nu 


alte specii — rămâne o întrebare deschisă. Lahn consideră că 
răspunsurile la această întrebare importantă vor veni nu doar 
din partea științelor biologice, dar în egală măsură din partea 
ştiinţelor sociale. Probabil că tocmai structurile sociale complexe 
și comportamentele culturale unice în existenţa stramosilor 
omului au alimentat evoluţia rapidă a creierului.“ 

Autorii lui Serendip, un site care abordează 
relaţia dintre creier si evoluţie, împărtășesc aceeași opinie. 
Cu cât devine mai complex comportamentul nostru, cu atât 
este mai mare impactul pe care complexitatea îl are asupra 
evoluţiei noastre fizice: „Complexitatea comportamentală se 
poate să fie legată de măsura în care funcţionează creierul ca 
un amplificator al evoluției“ 

În această privință, intuiţia poate fi înțeleasă ca 
un dar al naturii: un mod uimitor de eficient de a eluda mii 
de variabile, o multitudine de soluţii greșite și de a găsi un 
răspuns corect si elegant. În timp ce metodele tradiționale 
de soluționare a problemelor apelând la emisferele stângă $i 
dreaptă ale creierului ajung să fie coplesite de complexitate, 
intuiţia se ridică direct din haos — foarte asemănător unui 
procesor supereficient care identifică brusc acele cunoștințe 
esenţiale pentru o soluţie și le separă de informaţiile care nu 
sunt relevante. 

Asta este, de fapt, ceea ce li s-a întâmplat lui 
Wag Dodge, lui Newton și lui Einstein, lui Arhimede și lui 
Galileo, lui Townes, lui Chu şi lui Kamen. Tot ceea ce ei au 
experimentat și înţeles a fost repede inventariat și apoi 
inscripţionat fără să fie prelucrat, ţinând cont doar de acei 
factori relevanti pentru soluţie — si apoi au făcut legăturile 
într-un mod nou. Ei au avut o intuiție. 


10. 


Caracteristicile intuitiei 


Soluţia apare brusc. Se întârnplă de cele mai multe ori 
după o perioadă în care persoana s-a aflat în impas 
sau a simtit că este blocată. 

Persoana care își propune să rezolve problema 
întâmpină dificultăți în identificarea procesului de 
gândire care conduce la găsirea răspunsului. 

O foarte puternică senzație că răspunsul este unul 
corect. 

Răspunsul este corect. 

O intensificare bruscă a activității oscilatorii în bandă 
gama în Girul Temporal Superior anterior (GTSa). 
Intuitia este un proces cognitiv solicitant. Activitatea 
electrică intensificată are loc în patru zone ale 
creierului: M/GTS stâng posterior, cingularul 
anterior, M/GTS drept posterior și amigdala stângă. 
Sunt activate ambele emisfere ale creierului. 

Creierul se pregătește singur cu 300 de milisecunde 
înainte: STG-ul ajunge excitat, iar CCA începe să 
oprească gândurile deranjante. 

Intuitia este extrem de eficientă pentru rezolvarea 
problemelor foarte complexe si dificile, 
permițându-ne să înțelegem conexiunile care au fost 
în prealabil trecute cu vederea. 

Soluţiile intuitive sunt neconvenţionale, extrem de 
inovatoare și bogate în consecinţe, pentru că sunt 
eliberate de supermeme. 


Este posibil să nu înţelegem exact cum 
funcţionează intuiţia și este posibil să nu știm când sau dacă 
va fi folosită pentru a soluţiona o problemă. Știm însă că, în 
termenii înțelegerii modului în care operează creierul când 
avem o intuiţie, multe dintre indicatoarele de pe traseu arată 


aceeași direcție — înspre inconștient. 


COMPLEXITATE SI CONSTIINŢĂ 


Mi-am dat seama de legătura dintre intuiție 
și inconștient într-o zi, când îi luam un interviu 
antreprenorului Jerry Lauch. Lauch este unul dintre 
pionierii responsabili pentru punerea bazelor unor clinici 
cu caracter comercial pentru tratarea tulburărilor de 
somn. În acest cadru se diagnostichează și corectează 
tiparele anormale de somn. Având în vedere experiența 
sa vastă în studierea efectelor pe care lipsa somnului le 
are asupra învăţării, procesului de luare a deciziilor si 
comportamentului uman, m-am surprins de multe ori 
încercând să înțeleg aspecte uimitoare legate de creierul 
lui Lauch. 

Într-o zi, când vorbeam cu el despre cât de greu 
le e specialiștilor în neurostiinta să identifice exact cum 
funcţionează intuiţia, Jerry mi-a spus: 


Cel mai important lucru pe care îl facem 
atunci când dormim este să organizam și să găsim un 
sens în informații pe care le detinem deja sau pe care 
le-am experimentat de curând. Inconstientul nostru 


e cu mult mai puternic decât constientul nostru. 
Când ne gândim la ele înțelegem modul cum ființele 
umane gestionează niveluri superioare de profundă 
complexitate în străfundurile inconștientului nostru. 
Nu e de mirare că, atunci când avem o intuiţie, o 
resimtim subit. Nu e de mirare că nu putem explica 
exact de unde vin revelatiile noastre. Nu e de mirare 
că nu putem decide să avern o intuiţie de fiecare dată 
când ne dorim. 


Așadar, intuiţia este un proces conștient 
sau inconștient? Diferenţa dintre gândirea generată de 
emisferele stângă si dreaptă și intuiție e chiar diferența 
dintre metoda conștientă de rezolvare a problemelor și cea 
inconștientă? La urma urmelor, noi stim că procesele mintale 
care nu implică conştiinţa operează chiar și atunci când 
suntem treji — întrebaţi orice psiholog. Atunci, dacă intuiţia 
este o formă inconștientă de soluţionare a problemelor, cum 
vor contribui la o mai bună înţelegere a intuitiei lucrurile pe 
care le ştiu despre inconștient? 

Inconștientul a rămas multă vreme un bastion 
al complexităţii omului. Explorarea lui a început odată cu 
psihologii William James si Boris Sidis, un student de-al lui 
James, care în 1898 publica The Psychology of Suggestion: 

A Research into the Subconscious Nature of Man and Society 
[Psihologia sugestiei: Un studiu despre natura subconștientă 
a omului și a societății]. Un an mai târziu, în 1899, Sigmund 
Freud își publica cercetarea sa deschizătoare de drumuri, 
Interpretarea viselor, care lansa miscarea modernă a 
psihanalizei. 


Mult mai târziu, graţie ideilor revelatoare 
în domeniul sociobiologiei cu care a venit E.O. Wilson si 
descoperirilor din biologia moleculară pe care i le datorăm 
lui James Watson, am învățat că multe dintre forțele 
ce pun în mișcare mintea umană, atribuite până atunci 
inconştientului, erau în realitate predispozitii moștenite si 
instincte biologice. Nu ne-am născut tabula rasa: evoluţia 
înzestrează fiecare ființă umană cu motivații, aptitudini 
și strategii pentru supravieţuire. Chiar și asa, mai sunt 
multe de descoperit despre inconștient și toate acestea pot 
fi explicate doar prin biologia evoluționistă sau psihologia 
freudiană. 

În ciuda acestor aspecte, am fost puși în situația 
extremă să găsim un om de știință care să nu recunoască 
faptul că inconştientul e favorizat de complexitate. Faptul că 
intuitiile apar în mod spontan și nu pot fi urmărite în raport 
cu vreun proces conștient identificabil ar putea să indice 
că intuiţia este legată într-un fel de inconştientul nostru 
profund. Cu timpul, pe măsură ce vom învăța mai multe 
despre inconştient si creierul uman, este posibil să dobandim 
o mai bună înțelegere a mecanismelor de funcționare a 
intuitiei. 


INTUIȚII MARI St MICI 


Indiferent că sunt generate de conștient sau 
inconștient, unele intuitii se referă la probleme mici, precise, 
cum ar fi soluţionarea problemei apei potabile pentru 
omenire, în timp ce altele reprezintă schimbări majore de 

paradigmă, cum ar fi descoperirea spiralei duble a ADN- 

ului. Oricare ar fi dimensiunea problemei, toate intuitiile 

au o logică, o calitate intrinsecă. La fel ca intuiţia care 

l-a îndemnat pe Wag Dodge să aprindă un foc creând un 
perimetru protector în jurul lui sau ca observaţiile care au 
dus la teoria selecției naturale a lui Darwin, problemele pot fi 
complexe, dar intuitiile prin ele însele sunt deseori rafinate 
și evidente. Intuitiile au un mod de a pătrunde până în inima 
unei chestiuni, înlăturând fără milă informaţiile inutile, 
neesentiale. Pe lângă faptul că sunt spontane, eliberate de 
supermeme, corecte, nedetectabile si implică GTS și CCA, ele 
sunt in acelasi timp caracterizate printr-o anumita precizie. 
Să luăm, de exemplu, formula E = MC’. Mai concis de atât nu 
se poate. 

Nu cu mult timp în urmă, fiind martoră la o 
situaţie care s-ar fi putut transforma într-o tragedie, am avut 
ocazia să constat îndeaproape care sunt repercusiunile unei 
intuitii simple, rafinate — nu a vreunui savant câștigător 
al Premiului Nobel sau a unui inventator celebru, ci a unui 
vecin și prieten de-al meu. 

În primăvara lui 2008, o furtună cu fulgere a 
aprins un foc în Big Sur atât de rapid, încât a rămas cunoscut 
ca unul dintre cele mai mari și distructive incendii din istoria 
Californiei. Cum vânturile de coastă biciuiau flăcările până 
la înălțimea unei clădiri de paisprezece etaje, furnul negru se 
răspândea la orizont precum cerneala vărsată din călimară 
și o vâlvătaie de tăciuni fierbinți zbura prin aer, aterizând 
mai apoi pe iarba uscată și pe frunzele copacilor. Incendiul 
necontrolat înainta brusc în valuri nesfârșite de foc si părea 
că nu există nicio cale pentru a opri atacul purtat de vânt. 


Întreg orașul Big Sur primise ordin de evacuare. Oamenii isi 
luau în grabă albume de fotografii, animale de casă, pături şi 
tablouri și fugeau spre nord, adăpostindu-se în împrejurimile 
orașului Carmel-by-the-Sea, unde locuitorii îi întâmpinau cu 
bratele deschise, instalând paturi suplimentare în camerele 
de oaspeţi, oferindu-le rulote unde să doarmă și camere 
libere la hotel. Biroul local al Crucii Roşii americane a instalat 
imediat adăposturi în două şcoli, fără nicio restricție pentru 
evacuaţi. Prieteni, rude și cetățeni săritori ai orașului îi 
asimilau cu generozitate pe toți. 

Pentru că focul mistuia o locuinţă după alta 
într-un val uriaș, imposibil de oprit, m-am gândit brusc că 
ar fi fost posibil ca locuința prietenului meu John Saar să 
fie în calea flăcărilor. John trăia acolo de când lumea. Toţi 
locuitorii din Big Sur îl cunoşteau. A moștenit o afacere 
înfloritoare în oraş cu atât de mult timp în urmă, încât 
nimeni nu își mai amintea când anume venise acolo. Este 
genul de om care pur și simplu nu poate merge nicăieri 
fără să se oprească să schimbe o vorbă cu cinci oameni şi să 
mângâie trei căţei. 

Imediat ce mi-am dat seama că focul se îndrepta 
spre locuinţa lui, l-am sunat pe John să văd ce făcea. Dar 
nimeni nu mi-a răspuns. Atunci am continuat să sun — 
întrebându-mă dacă nu cumva începuse să mute cu o 
camionetă sau cu ajutorul altora lucrurile din casă. A doua 
zi, iar niciun răspuns la apelurile mele. $i nici două zile mai 
târziu. 

Apoi, în cea de-a treia zi, când focul fie se apropia 
de locuinţa lui, fie deja o mistuise, ne-am intersectat pe 
drum. M-am grăbit să îl salut. „Unde ai fost? S-a întâmplat 


ceva cu locuinţa ta?“ „Casa e bine“, mi-a răspuns el în timp 

ce isi îndepărta cenușa de pe pantaloni. „Atunci, ce s-a 
întâmplat? De câteva zile încerc să te sun.“ „Păi, să-ți spun 
cum a fost. Eram sus la mine, ştii, în casă și ma uitam la foc si 
Fum de pe terasă și, ei bine, eram sigur că o să vină spre mine. 
Cred câ mă obisnuisem cu ideea că aveam să-mi pierd casa. 
Voiam doar să mă mai bucur o dată de ea. Îmi pregătisem 
mașina. Dar mă gândearn că putearn să mai stau acolo cât 
aveam eu chef — știi, să mai beau o bere și să mă uit la 
flăcările care traversau dealul“ „Și?“ „Aşa că mă gândeam 

ce puteam să fac, știi, să încerc să salvez casa. Stiam deja că 
pompierii nu aveau cum să mă ajute. Se chinuiau cu toţii 

să salveze oraşul de flăcările care-l inghiteau și vântul se 
intetea. Așa că am continuat să stau acolo uitându-mă la fum 
și pe urmă, din nu știu ce motiv dat naibii, am început să 

mă gândesc la «parapetele de foc»." „Parapetele de foc?" „Da, 
din alea pe care ești obligat să le pui între garaj și casă. Fac 
parte acum din legislaţia nouă pentru construcţii. Trebuie să 
ridici un parapet de foc si să instalezi o usa anti-inflamabila 
între garaj si casă “ „Nu ştiam toate astea.“ „Și pe urmă m-am 
gândit că un parapet de foc este în principiu un strat dublu 
de foaie izolantă rezistentă.“ „Serios?“ „Da. Asta este. Așa 

că aveam câteva foi dintr-astea rezistente la foc, pe care le 
uitasem prin garaj nici nu mai știu de când, probabil de când 
mesterisem câte ceva prin casă anul trecut, și m-am apucat 
să le rup în bucăţi si să le dau foc. Le-am lăsat putin în foc 

si pe urmă le-am scos de acolo. Intelegi? Dar chestiile alea 

nu au luat foc. Nu poți să faci foile ignifuge să ia foc. Nici 
măcar dacă le arunci în foc si la laşi acolo.” „Și ce-ai facut?“ 
„Păi, stai să-ţi spun. De îndată ce mi-am dat seama de toate 


astea, am chemat câţiva băieți și ne-am dus cu toţii la Home 
Depot şi Ace Hardware cu trei camioane și am adus de acolo 
toate foile ignifuge pe care le-am putut căra cu noi. Am 
plătit câţiva muncitori și i-am adus la mine acasă. Apoi am 
încercat să acoperim casa pe afară cu foile alea cât de repede 
am putut.“ „Ce-aţi făcut?“ „Da, acoperișul, terasa, toţi 
pereţii, geamurile, totul. $a fi văzut cum arăta, ziceai că este 
un bunker ciudat dintr-o călătorie în timp. Oamenii care 
treceau pe lângă ea pe drum se minunau și făceau poze.“ 
„Ţi-ai acoperit toată casa?“ „Ei bine, da. Totul, absolut totul. 
Ne-a luat trei ore. După asta, când flăcările au început 

să bată dinspre deal, mă uitam la ele cum se năpusteau 
asupra foliei și cădeau la pământ. Pur și simplu se stingeau. 
Era de necrezut. Nimic nu părea să îmi atingă casa. Acum 
totul este în regulă, numai că e destul de ciudat să mergi 
înăuntru. E întuneric ca într-o peşteră.“ 

Două lucruri erau demne de remarcat în legătură 
cu revelația spontană pe care o avusese John: intuiţia lui 
neplanificată îi salvase casa — chiar în timpul în care alte 
case din jur erau cuprinse de flăcări — si, al doilea, uimitor cu 
adevărat, intuiţia lui John se eliberase de supermeme: nicio 
opoziţie ilogică sau vreo personalizare a vinei, nici vorbă de 
corelaţii false, gândire de tagmă sau consideraţii economice. 
Deşi probabil că ar fi putut face asta, John nu își propusese 
să igi omologheze descoperirea și să facă din ea o iniţiativă 
profitabilă. Nici nu a stat să compare avantajele acoperirii 
casei cu folie și costurile unui efort disperat de ultimă oră. 

Adevărul este că John lăsase de o parte orice 
supermema moderna. Exact cum procedaseră si Mohammad 
Yunus si Dean Kamen, el era liber să gândească dincolo de 


Luz) eee 


modelele tradiționale, să își lase mintea să se miște liberă 
până când va fi dat de o soluţie care aştepta undeva, într-un 
ungher al minţii sale; apoi, dintr-odată, el descoperise o nouă 
conexiune între parapetii de protecţie impotriva focului, foile 
de azbest și protejarea exteriorului casei. Or, în acel moment, 
soluţia lui John nu era mai putin importantă pentru el decât 
cea care odinioară îi salvase viata lui Wag Dodge. Adevărata 
schimbare — schimbarea care contează — rareori își are 
originea în raţiuni de afaceri. 

Astăzi, există dovezi că, până și în cele 
mai fericite circumstanţe, doar în jur de 4% din totalul 
populaţiei, indiferent de educaţie sau moştenirea din 
trecut, se bazează pe potenţialul avansat al creierului de a 
soluţiona probleme. Conform lui Jonah Lehrer, autor de 
texte ştiinţifice, în cazul unor teste simple în care subiecților 
li se pune la dispoziţie o cutie care conţine o placă de plută, 
o lumânare și chibrituri și li se „cere să apropie lumânarea 
de placa de plută, astfel încât să ardă cum trebuie“, aproape 
90% dintre ei aleg două soluţii incorecte. Doar 4% își dau 
seama că de fapt cutia de carton este cheia rezolvării 
problemei. Câţi dintre cei 4%, capabili să gestioneze 
complexitatea, deţin astăzi posturi importante în guvernare 
sau se găsesc la conducerea unor multinaționale? 

William Futrell, un inovator în domeniul 
reformei educaţionale, care face eforturi pentru a 
implementa noi tehnici de învăţare în școlile lipsite de 
fonduri din centrul metropolelor, vorbea de curând despre 
frustrările sale generate de perioada lungă de timp de care 
au nevoie soluţiile — chiar cele verificate — pentru a fi 
recunoscute și însușite: 


Mă tot gândesc că abia după 700 de ani 
de când fusese inventată șaua, cineva s-a gândit să 
inventeze scara de ga. Odată cu inventarea ei, omul 
putea să își schimbe punctul de greutate și de avânt 
pentru a-şi face calul să preia sarcina si, dintr-odată, 
structura puterii unor civilizații întregi avea să se 
schimbe. Uimitor, a fost nevoie să treacă alti 200 de 
ani până când cineva s-a gândit să construiască ziduri 
care să-i oprească pe caii de asalt. Ideile vin încet și 
deseori o simplă idee schimbă totul. Dar unde stau 
ele în așteptare? 


Uneori, intuitiile importante își au originea 
în bucăţile de foaie ignifugă aruncate în foc. Alteori, ele 
apar când un mar cade din copac si, alteori, ele apar când 
scufundărn un corp în apă și volumul echivalent de apă se 
revarsă dincolo de marginile căzii pline. Dar, indiferent cine 
are intuiţia sau in ce circumstanţe apare ea, intuitiile au 
consecinţe cu multe ramificații. 


SĂ FACEM URMĂTORUL PAS 


Dacă ne uităm în urmă, înțelegem că organismul 
uman a reușit să facă patru salturi majore pe scara evoluţiei, 
și acum suntem pe punctul de a-l face pe al cincilea. 

Intuitia este răspunsul naturii în fata pragului 
cognitiv — puntea între evoluţia lentă a creierului uman 
și problemele care au devenit prea complexe pentru noi, 
pentru a le putea înţelege sau rezolva — un paradox 


recurent care a pus stăpânire pe civilizaţii timp de secole la 
rând. 

Deoarece creierul uman se străduieşte să atingă 
o adaptare extrem de importantă pentru a face fata unui 
mediu cognitiv tot mai complex și mai provocator, intuiţia 
va continua să evolueze. Peste milioane de ani, metodele de 
soluționare a problemelor adecvate unor niveluri ridicate de 
complexitate vor ajunge să se perfecționeze — mai întâi, ele 
vor fi folosite rar și în mod spontan, apoi, mult mai târziu, 
ele vor fi atât de ancorate în viața de zi cu zi, încât intuiţia va 
fi indiscernabilă de metodele generate de emisferele stângă si 
dreaptă ale creierului. 

Adevărata întrebare este următoarea: Mama 
Natură nu va precupeti niciun efort pentru a satisface nevoia 
noastră de a ne dezvolta, dar vom putea noi să punem în 
practică ceea ce știm acum despre intuiţie pentru a-i da 
evoluției o mână de ajutor? 


Les APELUL CR ITON IE: 
CONGITH FAVORABILE 
PENTRU COGHITIE 


ULTIMUL AVERTISMENT 
REBECCA o. COSTA J 


În urmă cu o lună eram invitată să 
vorbesc în fata unui grup de studenți despre relaţia 
dintre complexitate, colaps și posibilități de corectare 
a tiparului. O parte dintre studenți erau interesaţi de 
ascensiunea și declinul străvechilor civilizații, însă 
cei mai mulți voiau să știe dacă văzusem vreun semn 
care să prevestească un colaps iminent, de proporţiile 
unui cataclisrn. 

„Îmi pare rău, nu veți avea un astfel de noroc“, le-am 
răspuns eu. „Mai aveţi suficient timp să vă terminati 
cursurile și să absolviti universitatea.“ 

Cu toate că amenințarea colapsului ne acaparează 

în mare măsură atenţia, nu este decât o ocazie în 
plus de a mai arunca o privire asupra felului în care 
organismul omenesc se comportă în această secvență 


de timp: unde credeţi că ne aflam în termenii 
evoluției? Și unde ne regăsim în tiparul istoric al 
declinului? La început? La sfârșit? După fiecare 
prezentare, îmi încurajez audiența să răspundă la 
aceste întrebări pe parcursul unui dialog spontan, 
fără niciun fel de bariere. 

Cele mai multe dintre dialogurile mele cu studenţii 
au un caracter prietenos şi sunt relaxate. Ne 
punctăm dialogurile cu glume gi ne plangem de 
slăbiciunile ființei umane, îndeosebi într-o lume 
copleșită de probleme serioase, bombardată azi de 
tehnologie, informatii si pericole. Împărtășim aceeași 
perspectivă, că suntern creaturi biologice, care ne 
dam jos din pat în fiecare zi și încercăm să facem tot 
ce putem noi mai bine. În unele zile, ne îndeplinim 
onorabil rolul, în altele, mai putin. Dar, având in 
vedere că ne desparte doar o diferență de mai putin 
de 2% în genomul prin care ne deosebim de cea mai 
apropiată rudă a noastră, cimpanzeul bonobo, trebuie 
să recunoaștem că avem mult mai multă ambiţie 
decât ne permite aparatul biologic să demonstrăm. 
Numai acest aspect este suficient să preia mare parte 
din presiunea care apasă pe umerii fiecăruia din sala 
de curs. 

În acea zi specială, după ce imi sustinusem 
prelegerea, un tip masiv se ridică în picioare, undeva 
în spatele sălii, și imi strigă cu o voce exasperata: „Nu 
aveţi de gând să ne spuneți ce să facern?“, și toată 
lumea a izbucnit în hohote de râs. 

Ce să facem? 


UL AVERTISMENT 
RESECCR o. COSTA J 


Credeam că le explicasem deja ce puteam face: să 
recunoaștem tiparul colapsului, să ne păzim de 
supermeme, să câștigărn timp folosindu-ne de 
modelele capitalului de risc pentru a recurge la 
ameliorari si să ne apucărn de exerciții de antrenare 
a creierului pentru a ne întări abilitățile noastre 
cognitive rămase în urmă. Pe lângă toate acestea, 
putem să ne incredem în forţa intuitiei — antidotul 
evolutionist al naturii in fata pragului cognitiv. 
Neurostiinta deține cheia pentru supraviețuirea 
omului modern. 

Credearn că era foarte clar ce tratament trebuia 
urmat. Dar odată ce râsetele s-au domolit, studentul 
din spatele amfiteatrului a continuat să-și susțină 
punctul de vedere. Dorea să știe care erau măsurile 
practice pe baza cărora el putea acționa în lumea din 
afara sălii de curs. „Dacă soluţia este să ai mai multe 
intuitii“, ma întreba el, „nu ar trebui să ne spuneţi 
cum să facem acest lucru?“ Avea dreptate. La ce bun 
toate scamatoriile teoretice dacă nu duceau la ceva 
util, ceva care să pună lucrurile în mișcare? 

În ciuda obstinatiei mele de a întocmi o listă pentru 
toate acele „cum să“ încurajăm intuiţia, trebuie să 
mărturisesc că sunt anumite condiții asupra cărora 
specialiștii din neurostiinta sunt de acord că pot 
facilita cognitia și, după cum s-a dovedit, unele dintre 
ele favorizează totodată intuiţia. Dar nu ne este de 
prea mare ajutor: când ne sporim șansele de a stabili 
conexiuni libere în creier, este logic că ne creăm un 
mediu favorabil pentru o soluționare mai eficientă 


a problemelor. Acest lucru nu garantează faptul că 
vom avea o intuiţie, însă dovezi incipiente sugerează 
că ne putem îmbunătăți șansele. Totuși, înainte 

să mă lansez în redactarea unei liste, le-am oferit 
studenților mei o axiomă importantă, demnă de 
reflecţie: Intuitia este o descoperire recentă. 

Cu puţine cercetări făcute asupra acestui subiect, 
datele care vin în sprijinul condiţiilor favorabile 
apariției intuitiei nu numai că sunt putin relevante, 
dar până la această oră nu au fost coroborate. Prin 
urmare, cu riscul de a contribui la construcția unei 
„corelaţii contrafăcute“, nu pot vorbi decât despre 
ceea ce credem noi astăzi — iar datele verificabile 
viitoare vor confirma sau infirma afirmaţiile mele. 


CÂND SUNT DOI. PUTEREA CREȘTE 


Rasa umană a avut o îndelungată și romantică 
tradiție de creditare a marilor descoperiri in fata tribulatiilor 
unor indivizi unici: Einstein, Arhimede, Benjamin Franklin, 
van Gogh, da Vinci — şi lista este lungă. Interesant, dar 
fiecare poveste tesuta în jurul unei revelații este similară: 
un individ eclectic își propune să soluţioneze o problema 


complexă care a pus în încurcătură omenirea timp de secole, 
când deodată dă din întâmplare peste un moment „aha!“. 
La început, revelația lui este respinsă de toată lumea si după 
aceea, odată cu trecerea timpului, inventatorul este izbăvit, 
iar ideile sale imbratisate de toţi cu mult entuziasm. Cetatea 


se pregăteşte de paradă. Inventatorul este răsplătit pentru 
tenacitatea sa de nezdruncinat, copleșit cu laude și bogății, 
pentru ca mai apoi să se piardă în lumina estompată a 
apusului, până nu se mai vede deloc. 

O poveste frumoasă. Dar este ea adevărată? Sunt 
intuitiile actul providential singular al unui geniu? Uneori, 
sunt, dar cel mai adesea, nu. 

S-a dovedit că există un motiv pentru care 
copiii de școală pot reține numele celui care a inventat 
ginul din bumbac și motorul cu aburi (chiar dacă nu au 
văzut niciodată unul în realitate), dar habar nu au cine 
a inventat internetul, semiconductorii sau telefonul 
celular, chiar dacă folosesc aceste aparate zilnic. Astăzi, 
tot mai multe invenții sunt rezultatul muncii unor echipe 
care colaborează între ele, și nu al muncii unei singure 
persoane. În realitate, atât de multi oameni joacă un rol 
într-o colaborare complexă, încât am fi supuși unei mari 
presiuni dacă ar fi să decidem care dintre contribuţii a 
fost cea mai valoroasă: cea a matematicianului a fost 
mai importantă decât a chimistului sau a fizicianului 
sau a inginerului? Este la fel de dificil cum este să 
decizi cine este responsabil pentru un film de succes. 
Regizorul? Producătorul? Scenaristul? Actorii, figurantii 
sau responsabilii cu montajul? Nici nu este de mirare 
că discursurile de mulțumire pentru premiile acordate 
filmelor si realizărilor ştiinţifice sună ca un apel nominal: 
cel premiat le mulțumește zecilor de colaboratori si invită 
pe scenă zece persoane. Ei știu foarte bine că proiectele 
complexe cer colaborare — nicio superminte nu poate 
pretinde că merită ea singură tot creditul. 


NSE Se 


Aceasta pentru că soluțiile pentru probleme mari, 
complexe, au nevoie de convergenta multor domenii diferite 
de expertiză. Nicio singură persoană nu deține suficient de 
mult talent în suficient de multe discipline pentru a trata 
problemele sistemice de astăzi. O singură persoană care să 
rezolve încălzirea globală? Nicio şansă. Terorismul? Nici 
vorbă. Să eradicăm bolile copilăriei? Nici măcar Bill Gates în 
persoană. Nu este o chestiune de resurse; este o chestiune de 
dificultate. De fapt, pe măsură ce complexitatea se intensifică, 
timpul de care este nevoie pentru ca un singur individ să ajungă 
la o descoperire se prelungeşte tot mai mult. 

Într-un articol tulburător, autorul de texte 
științifice Robert Roy Britt relatează că de multe ori chiar 
și cei mai dedicați și înzestrați dintre noi ajung să se 
împotrnolească: „Un studiu dedicat câștigătorilor Premiului 
Nobel din 2005 a ajuns la concluzia că acumularea de 
cunoştinţe de-a lungul timpului a făcut ca cercetătorii să 
trudească mult mai mult înainte să ajungă la o descoperire. 
Vârsta la care gânditorii dau naștere unor invenţii 
remarcabile a crescut cu aproximativ șase ani pe parcursul 
secolului XX". 

Dacă este adevărat că un torent de informații 
noi si tehnologie a prelungit cu câțiva ani durata unei 
descoperiri individuale, acest lucru nu înseamnă neapărat că 
marile realizări au nevoie de mai mult timp pentru a atinge 
finalitatea. Înseamnă doar că trebuie să le alocăm mai mult 
timp pentru a se împlini, dacă muncim singuri. 

Cercetări recente evidențiază faptul că soluțiile 
pentru problerne dificile sunt superioare când oamenii lucrează 
în grupuri mici, fata de situațiile când se muncește individual. În 


2006, the American Psychological Association (APA) relata în 
Journal of Personality and Social Psychology faptul că grupuri 
de trei, patru sau cinci persoane soluţionează probleme foarte 
complexe mai bine și mai repede decât indivizii separat. 

Un studiu realizat pe 760 de studenți de la University of 
Illinois din Urbana-Champaign a comparat diverse grupuri 

de dimensiuni diferite pentru a determina cât timp i-ar 

lua fiecărui grup pentru a formula răspunsuri corecte la o 
problemă. Rezultatul, valabil şi în urma altor studii, a fost că 
în cazul grupurilor de două persoane sau al uneia singure se 
pare că nu există suficient spirit critic, iar în cazul grupurilor 
formate din mai mult de cinci persoane, adesea devine mult 
prea ineficient și greoi să fie soluționate problemele complexe. 

Conform afirmației lui Antony Jay din cartea 
sa intitulată The Corporate Man, din punct de vedere istoric, 
dimensiunea ideală a grupului s-a demonstrat că este în jur 
de zece indivizi. Jay isi susține punctul de vedere afirmând că 
grupurile mici sunt eficiente deoarece, timp de milioane de 
ani, oamenii au muncit împreună cu succes, fiind vânători 
în grupuri de aproximativ zece persoane. În continuare, el 
amintește de succesul armatelor romane și britanice, care 
erau organizate în unităţi mici de aproximativ zece soldați 
fiecare. 

În 1998, doctorul J. Dan Rothwell, profesor de 
comunicare la Cabrillo College, demonstra la rândul sau că 
deciziile luate de grupurile mici erau superioare celor luate 
de indivizi. Rothwell a ajuns la concluzia că numărul minim 
de persoane dintr-un grup, adecvat soluționării eficiente 
a problemelor dificile, era de trei, însă numărul maxirn 
depindea de tipul și gradul de dificultate a sarcinii. 


Mai târziu, cercetările întreprinse de doctorul 
Tata si doctorul Anthony au dezvăluit că, în cazul unui grup 
mai mare, se poate vorbi despre un dialog constructiv si 
explorare atentă, dar în același timp apare un efect colateral 
limitativ: cu cât sunt mai multe persoane care se adaugă 
grupului, cu atât mai mult vor fi inhibate opiniile și ideile 
divergente. Când se pune problema tolerantei fata de 
contestare, s-a dovedit că grupurile mici o acceptă mai ușor 
decât cele mai mari. 

Dezavantajele în cazul grupurilor mari au 
fost confirmate, un an mai târziu, de doctorii Harris si 
Sherbloom, care constatau că deseori grupurile mari ajung 
să aibă în componența lor indivizi a căror îndeletnicire era 
„trândăveala socială“ și „tragerea de timp“, fără să aibă nicio 
contribuţie la procesul de luare a deciziilor. 

Așadar, care este dimensiunea optimă a unui 
grup pentru a soluţiona probleme complexe? După toate 
opiniile, mai mult de trei și mai putin de zece persoane. S-a 
dovedit că șansele de a ajunge la rezolvări inovatoare 
ale problemelor ar putea fi mai mari dacă s-ar lucra în 
„grupuri neurale“ mai mici, de patru până la nouă persoane. 
Imaginati-va care ar fi impactul asupra calităţii deciziilor 
noastre dacă grupul de jurati s-ar reduce la patru membri 
în loc de nouă sau dacă consiliile de administraţie ale 
corporațiilor și organizaţiilor nonprofit ar fi reduse drastic. 
Dar ce aţi spune de reducerea numărului de membri din 
subcomitetele guvernamentale, de elevi dintr-o clasă de 
studiu sau de oficiali care sunt indreptatiti să participe la 
discuţii de pace la masa tratativelor? 


Dar probabil că niciunde în altă parte nu a jucat 
un rol mai mare dimensiunea grupului în determinarea 
succesului ca în afacerile moderne. Numărul de membri ai 
unui grup ar putea furniza cel mai important și unicul indiciu 
al motivului pentru care companiile aflate la început de 
drum depășesc în inovaţii si dejoacă planurile corporatiilor- 
gigant, în ciuda faptului că acești giganţi au la dispoziție mai 
multe resurse cu care și-ar putea zdrobi rivalii mai mici. 

Cu toate acestea, corporatiile fiind mai mari, 
sunt îngreunate de birocrația lor, de protocoale, politică, 
proceduri, personal, tagme și concedieri masive, care deseori 
le fac la fel de inutile ca un exces de forță depus în urmărirea 
unei muște. Dimpotrivă, companiile aflate la început de 
drum, de dimensiuni mici și gestionabile, înglobează mai 
multă creativitate, o dezvoltare mai rapidă și operațiuni mai 
flexibile tocmai pentru că oamenii lucrează în fiecare moment 
al fiecărei zile în grupuri mici. Cu buzunarele mai goale, un 
echiparnent inferior și mai puţini experți, companiile mici 
aflate la început de drum ajung la performanţe la care marile 
corporaţii nu pot ajunge, dovedind neîncetat că dimensiunea 
grupului triumfă asupra resurselor. 

Din acest motiv, marile corporaţii au început 
mai nou să considere că achiziția micilor companii este o 
strategie esențială, de care au nevoie pentru a se dezvolta. 
Deși marile companii s-ar putea să nu poată fi capabile să se 
organizeze cu succes în grupuri mai mici, ele deţin mijloacele 
necesare pentru a cumpăra inovațiile companiilor mai 
mici, după cum a demonstrat gigantul din lumea medicală 
Johnson & Johnson. 

Intre 1995 si 2004, Johnson & Johnson a 
achiziţionat 51 de companii mai mici. La ora actuală, J&J 
operează prin mai mult de 200 de filiale separate — nu 
divizii sau departamente, ci mai degrabă firme mai mici 
care funcţionează independent. Mai mult, apetitul acestui 
gigant pentru achiziţii este din ce în ce mai mare. De ce? 
Dacă aruncăm o scurtă privire asupra medicamentelor 
aflate în topul vânzărilor companiei J&J, înțelegem cum 
stau lucrurile. Dintre cele şase produse farmaceutice 
care generează veniturile cele mai mari, numai două au 
fost dezvoltate în laboratoarele proprii ale gigantului 
farmaceutic. Celelalte patru au fost achiziționate de la firme 
mai mici. 

Același tipar îl urmează și legendarul Google, 
care își derulează afacerile pe internet, în ciuda faptului că 
are reputaţia de a fi cea mai inventiva companie din lume. 
Între 2001 și 2009, Google a achiziționat peste cincizeci și 
trei de companii mai mici (aproximativ şapte în fiecare an) 
pentru a-şi menține avantajul tehnologic. Similar politicii 
duse de J&J, marea majoritate a veniturilor companiei 
Google sunt rezultatul satisfacerii nevoilor clienților prin 
achiziţii. Chiar si un deschizător de drumuri cum este 
Google s-a dovedit incapabil să își gestioneze resursele vaste, 
personalul, tehnologia și parteneriatele pentru a-și depăși 
concurenţa agilă. 

Dacă este un lucru dovedit că trei până la zece 
persoane pot să inoveze și să gestioneze complexitatea mai 
bine decât grupurile mai mari, ce impact ar avea lucrul în 
„grupuri neurale“ de patru până la nouă persoane asupra 
altor genuri de organizaţii? Cum ar influența summiturile 


globale, echipele de intervenţie și sporturile practicate de 
marile ligi? Dar activitatea în clasele din învățământ? 

Interesant de remarcat, cu mai mult de 
douăzeci de ani în urmă, renumitul program Tennessee 
Student/Teacher Achievement Ratio (STAR) [Raportul de 
Performanta dintre numărul de elevi/profesori in Tennessee] 
a evidenţiat faptul că „în cazul claselor de grădiniță mai mici, 
cu numai 13-17 copii, aceștia erau aproximativ cu o lună mai 
avansați decât omologii lor din clase de câte 22-25 de copii, 
la sfârșitul anului școlar, iar în clasa pregătitoare înainte de 
școală, cei din clasele cu mai puţini copii erau aproape cu 
două luni mai avansați“. 

Încă o dată, concluzia ar fi că grupurile mai mici 
sunt mai performante în privința procesului de învățare. 
Atunci, de ce să nu încercăm să reducem dimensiunea clasei 
de la șaptesprezece elevi la patru până la nouă copii — 
mărimea optimă conform rezultatelor cercetării? Răspunsul 
ar putea fi unul simplu. Doar introducând programe de 
antrenare a creierului în aria curriculară, timp de câteva 
minute zilnic, și reducând numărul elevilor dintr-o clasă, 
multe dintre problemele cu care ne confruntăm în sistemul 
de educaţie publică ar dispărea. 

În finalul analizei, când vine vorba despre 
metode intuitive de rezolvare a problemelor, nu trebuie decât 
să gândim precum Goldilocks: unele grupuri sunt „mult prea 
mari“, iar altele sunt „mult prea mici“. Și, atâta vreme cât 
este vorba despre creierul uman, grupuri de câte patru până 
la nouă persoane se dovedesc a fi „exact cât trebuie“. 

PIETRELE CUBICE ȘI COGNITIA 


V-aţi întrebat vreodată de ce unul dintre cele 
mai dificile lucruri pe care trebuie să înveţe să le execute un 
robot este să meargă în două picioare? După cum s-a dovedit, 
există o explicaţie. Evident, simplul act de a merge nu este 
simplu deloc. 

Profesorul Florentin Wérgétter de la 
Universitatea Göttingen din Germania explică de ce este 
o adevărată provocare să înveţi un robot să meargă pe 
un teren accidentat, cum sunt pietrele cubice: „Folosirea 
unor pași diferiţi exact în momentul potrivit — măsurat 
în milisecunde — si calcularea echilibrului perfect, astfel 
încât robotul să nu cadă în fata și să se zdrobească. Acești 
parametri sunt foarte dificil de manevrat.“ 

Worgotter intră în continuare in detalii 
referitoare la provocarea pe care o reprezintă simpla 
schimbare a suprafeței de mers: „Când se pune problema 
unor lucruri mai dificile — cum ar fi schimbarea suprafeţei 
de teren — creierul intervine și spune: «acum trecem de 
pe suprafaţa de gheaţă pe cea cu nisip și trebuie să modific 
ceva»." 

În timp ce creierul uman prelucrează schimbările 
suprafeţei de teren și adaptează corpul să acționeze rapid, 
pentru un robot este extrem de dificil să facă aceleași calcule 
cu viteza luminii fără să se prăbușească. Aceasta deoarece 
mersul în poziţie dreaptă pe suprafețe neregulate constituie 
o sarcină cognitivă intensă. Ochii noștri trebuie să evalueze 
vizual înălțirnea și adâncimea terenului înainte de fiecare 
pas și să facă adaptări rapide: să ridice piciorul la înălțimea 


potrivită, să schimbe unghiul la care se înclină în fata corpul, 
să modifice centrul de gravitație şi mersul și să determine 
forţa necesară pentru a avansa cu fiecare dintre picioare 

și a le pune în siguranță pe pământ. Fiecare pas necesită 
culegerea rapidă a unor date, urmată de procesarea imediată, 
folosirea aptitudinii de rezolvare a problemelor si acțiunea 
instantanee, după care urmează o altă rundă de colectare a 
datelor, procesare, rezolvare a problemelor si adaptare si asa 
mai departe. În mod incredibil, creierul nostru realizează 
toate aceste calcule fara să se oprească vreodată să gândească 
in mod conștient. Este uimitor că nu avem nevoie de două 
minute întregi între pașii pe care îi facem. 

Dintr-o perspectivă evoluționistă, mersul pe 
suprafeţe neregulate activează un sistem închis de tip buclă 
din creierul uman, care s-a dezvoltat când am adoptat poziția 
bipedă, aproximativ cu cinci milioane de ani în urmă. Odată 
cu această buclă evoluționistă, creierul nostru a început să 
evolueze cu o viteză ce nu avea egal. Astfel, urmarea a fost 
că după alte milioane de ani, noi ne-am dezvoltat aparatul 
necesar pentru a procesa volumul uriaș de date de care 
aveam nevoie pentru a deveni organisme bipede extrem 
de înzestrate. Ne-am perfecţionat acest talent de-a lungul 
timpului si prețul a fost unul scump. 

Chiar și astăzi, avantajele de care beneficiem 
de pe urma mersului pe un teren denivelat sunt uimitoare: 
îmbunătățirea echilibrului, orientarea în spaţiu, memoria, 
concentrarea, timpul de reacţie si întregul antrenament 
cognitiv. Inputul senzorial în timp real, începând de la 
picioare si ochi, solicită creierul să facă miliarde de calcule 
în milisecunde și acest lucru s-a dovedit că este similar 


cu exercițiul practicat de fiecare zonă a creierului în mod 
simultan. 

În acest fel, unul dintre antrenamentele la care ne 
supunem creierul este mersul intr-un ritm alert pe suprafeţe 
denivelate. Este ca și cum i-am propune creierului nostru să 
meargă la sala de gimnastică să ridice greutăţi cat e ziua de 
lungă. 

Într-un studiu controversat, doctorul Arthur 
Kramer, profesor la University of Illinois din Urbana, a 
studiat efectele pe care le are mersul asupra abilităților 
cognitive ale persoanelor de vârsta a treia. După șase 
luni cu plimbări scurte în fiecare zi, Kramer a înregistrat 
îmbunătățiri semnificative atât în privința memoriei, cât 
și a atenţiei. Desi suprafețele denivelate sunt mai potrivite 
decât cele regulate, există dovezi astăzi că mersul pe orice 
suprafaţă are consecinţe benefice din punct de vedere 
cognitiv. Si nu este vorba doar de intensificarea fluxului 
sangvin prin tot organismul și prin creier. Conform 
doctorului Michael Merzenich, relaţia dintre mișcare și 
cognitie nu poate fi separată deoarece „mișcarea este în 
mod inextricabil controlată pe baza unui «feedback» de 
către organismul si creierul nostru“. Acest lucru înseamnă 
că de fapt creierul nostru se comportă ca un calculator care 
procesează mișcarea de deplasare pe măsură ce ne mișcăm cu 
rapiditate pe suprafeţe neregulate. 

Legătura dintre activitatea de locomotie a 
organismului nostru și felul în care noi percepem si procesăm 
datele este de netăgăduit. Cu toate că această conexiune 
este posibil să se fi creat cu milioane de ani în urmă, când 
omul s-a ridicat în poziţia bipedă, avantajele cognitive ale 


mersului sunt la fel de adevărate astăzi cum erau și pentru 
strămoşii nostri la început. Azi, suntem conştienţi de faptul 
că mersul nu numai că este benefic pentru starea noastră de 
sănătate, dar el constituie în același timp un izvor nesecat de 
înțelepciune. 


PUTEREA NOUTĂŢI 


Este un adevăr unanim acceptat de specialiştii 
din neurostiinta si de psihologi că cel mai bine operează 
creierul uman atunci când este în mod regulat confruntat 
cu provocări noi. De curând s-a descoperit că pentru creier 
sunt benefice diverse activităţi de soluționare a problemelor, 
precum cuvintele încrucișate și Sudoku. În același timp, 
se pare că beneficiern de avantaje atunci când combinăm 
aceste activităţi: să rezolvăm cuvinte încrucișate o perioadă 
de timp, apoi să ne ocupăm de Sudoku și după aceea, din 
nou, de cuvinte încrucișate. Același lucru este valabil pentru 
schimbarea rutinelor zilnice: o nouă rută spre locul de 
muncă, un sport nou sau un alt hobby. De fiecare dată când 
ne concentrăm să învăţăm ceva nou — orice —, creierul 
activează neurotransmitatori. 

Nu are importanţă care este noua activitate — dacă 
învăţăm să facem o plăcintă de la zero sau dacă rezolvăm 
un calcul matematic — în fiecare caz, creierul le cere 
neurotransmitatorilor să ducă mai departe şi să stocheze 
informații noi. Aceasta deoarece ori de câte ori învăţăm ceva 
nou, noi inscriptionam „circuite“ biologice noi din creier, care 
provoacă circuitele vechi pe care ne-am bizuit de fiecare data. 


ULTIMUL AVERTISMENT 
SI REBELLER O. COSTA 


Dintr-odată, noi creăm mai multe opțiuni si mai multe trasee 
din care creierul urmează să selecteze. 

În timp, căutarea acestor noi circuite devine 
noua „normalitate“; creierul ajunge să se obișnuiască să 
creeze circuite noi în propriul său avantaj. Învăţarea reușită 
are un moment de avânt asociat cu ea: cu cât creierul învață 
mai mult, cu atât isi dorește mai mult să înveţe. Dorinţa de a 
învăţa devine obisnuinta. 

În această privinţă, antrenarea creierului are 
multe în comun cu antrenamentul fizic. Cu cât practicăm mai 
multe exerciţii, cu atât mai mulţi compuși chimici de tipul 
morfinei sunt eliberați în creier. Această buclă pozitivă de 
feedback ne face să ne dorim mai mult să practicăm exerciţii. 

Dar dacă exersăm aceiași mușchi iar și iar, 
mușchii pe care nu îi folosim în cele din urmă se atrofiază 
din lipsa exerciţiului. Acesta este motivul pentru care 
instructorii de gimnastică cu experienţă schimbă în mod 
regulat rutinele de antrenament. Ei intenționează să le 
dea tuturor mușchilor din organism ocazia să lucreze, 
astfel întregul nostru organism să fie în formă — nu 
numai anumite zone. 

Același lucru este valabil în cazul creierului. 
Când diversificăm în mod regulat antrenamentul, pentru 
a face fata noilor provocări, noi beneficiem de avantajul 
activarii unor zone diferite ale creierului. La fel ca in cazul 
antrenamentului fizic integral, cu cat lucram mai multe 
zone, cu atat vor fi mai bune rezultatele. Acesta este unul 
dintre motivele pentru care programele de antrenare 
a creierului, concepute cu multă atenţie, sunt atât de 
eficiente. 


Este nevoie de modalităţi ușoare de a combina 
exerciţiile? Mike Logan, consilier pe probleme de educaţie la 
Illinois State University, ne oferă câteva sugestii simple: 


Dacă sunteți dreptaci, folosiţi mâna 
stângă pentru activităţile zilnice (sau invers). Incepeti 
prin a vă spăla pe dinţi cu mâna stângă și continuaţi 
până când ati ajuns să o faceţi cu dexteritate. Apoi, 
încercaţi să vă descurcati rezolvând sarcini mai 
complexe, cum ar fi să mâncaţi. Modificarea unor 
activități simple ne determină creierul să facă 
schimbări pozitive. Gândiţi-vă la milioanele de 
neuroni care învață lucruri noi pe măsură ce ajungeţi 
să stăpâniţi în sfârșit toate operațiunile pe care le 
faceati cu cealaltă mana! 


În termenii micilor companii, organizaţiilor 
sociale și guvernelor, același lucru este valabil, întrucât 
varietatea pavează drumul pentru o gândire intuitivă. Cel 
mai bun exemplu de organizaţie guvernamentală care a 
înţeles perfect importanța relației dintre varietate și cognitie 
vine din ultimul loc unde cineva ar fi putut bănui că se poate 
evidenția: Poșta Statelor Unite. 

Poşta SUA este o organizaţie extrem de eficientă, 
care procesează milioane și milioane de obiecte mici zilnic, 
fiecare pentru o sumă infimă, Fiecare funcţie este organizată 
după cea mai strictă disciplină și rutină. Si totuși, în mod 
surprinzător, fluctuatia personalului este redusă, iar rata 
erorilor practic inexistentă din perspectiva actelor care 
înregistrează operaţiunile comerciale. 

Este foarte probabil ca posta să nu constituie 
un veritabil bastion pentru gândirea inovatoare, însă cei 
implicaţi în acest domeniu sunt extraordinar de sensibili 
faţă de efectele pe care rutina le are asupra creierului uman. 
Cercetările au demonstrat că unele activităţi profund 
repetitive, cum ar fi sortarea si livrarea corespondenţei, 
duc la plictiseală, un moral scăzut și o fluctuatie mare de 
angajaţi. 

Dar, în urmă cu un deceniu, Poşta SUA a inițiat 
o modalitate inventivă de introducere a diversității cu scopul 
de a pune capăt riscurilor generate de rutină. Sarcinile în 
serviciul poștal nu diferă în mod semnificativ de la un loc 
la altul — si chiar acest aspect a constituit o oportunitate 
unică: angajaţii puteau să schimbe locul de muncă și să se 
mute în alte colţuri din tara pentru perioade scurte de timp, 
fără să afecteze în vreun fel productivitatea. 

Pe lângă faptul că se evitau toate capcanele 
posibile asociate cu monotonia, programul furniza un al 
doilea avantaj: un instrument util de marketing pentru 
recrutarea de personal. Posibilitatea schimbării locului de 
muncă a devenit rapid unul dintre avantajele serviciului 
poştal: perspectiva călătoriei şi a diversităţii fără periclitarea 
siguranţei locului de muncă. Mai mult, conform opiniei 
angajaților care beneficiau de acest program, schimbarea 
era un mare prilej de amuzament. Deși sarcinile care le erau 
încredințate rămâneau aceleași, li se ofereau experienţe noi 
în orice aspect legat de jobul propriu-zis: colegi noi, vecini 
noi, alte magazine și așa mai departe. Programul schimbului 
de joburi reprezenta soluţia ideală pentru un job extenuant, 
strict structurat și repetitiv, unul care altfel avea toate 


premisele să se finalizeze cu erori grave si cu o fluctuatie de 
personal greu de stăvilit. 

Câteva corporaţii mari oferă programe 
similare, dar, in general, pe măsură ce funcţiile devin tot 
mai specializate, multe companii se agaţă cu încăpățânare 
de ideea că repetiţia conduce la o mai mare productivitate. 
Având în vedere dovezile de care dispunem, nu este clar de 
ce persistă această memă. Dacă gândirea intuitivă depinde 
de realizarea unor conexiuni noi în zone din creier, atunci 
diversificarea rutinei și diminuarea uniformitatii nu numai 
că menţin spiritul de angajament al funcţionarilor, dar, în 
același timp, fac din gândirea intuitivă o prioritate. 

După cum sublinia Mike Logan, posibilitatea de a 
include mai multă diversitate și învăţare în existența noastră 
de zi cu zi există indiferent de profesia pe care o avem. Ar 
putea fi la fel de simplu cum este să ne folosim de mâna stângă 
în loc de dreapta, să folosim un cuvânt nou în vocabularul 
nostru pe parcursul zilei, să desfășurăm o activitate in timp ce 
stam la masa noastră de lucru sau să rezolvam un Sudoku la 
micul dejun. Diversitatea stimulează noile circuite, iar intuiţia 
nu este altceva decât o nouă rețea de circuite. 


SĂ NE INSTRUIT, SĂ CREAM nat 
CIRCUITE ȘI SĂ FIM ÎNVINGĂTOR! 


Antrenarea creierului ar putea deveni un câmp 
cu perspective nebănuite de dezvoltare, însă nu se mai 
pune problema unei dezbateri în jurul ideii că produsele 
desemnate de specialiști în neurostiinta, precum doctorul 


Michael Merzenich, asigură un câștig cognitiv. Astăzi, aceste 
produse sunt adoptate de un program nou de educaţie 
mondial, cu exerciţii de gimnastică pentru antrenarea 
creierului din întreaga lume, precum și de tot mai multi 
oameni și școli private. 

De fapt, guvernul japonez este atât de convins 
de faptul că antrenarea creierului este o armă esenţială 
împotriva complexităţii tot mai mari, încât a devenit prima 
ţară care a investit 350 de milioane de dolari în instrumente 
cognitive noi pentru dezvoltarea noii generaţii. Guvernantii 
japonezi cred nu doar că antrenarea creierului îi va înarma 
pe cetățenii lor cu o nouă aptitudine cognitivă în econornia 
globală, ei văd în ea totodată o măsură de siguranță esenţială 
fata de Alzheimer, demenţă și alte boli cognitive asociate 
cu fenomenul de îmbătrânire. Guvernul japonez a înțeles 
mecanismul. 

Prin pregătirea creierului uman astfel încât să 
poată rezolva probleme complexe, putem dobândi cel mai mare 
avantaj socioeconomic posibil în toate domeniile și industriile 
societății. În această privinţă, guvernul japonez înțelege 
îmbunătățirile ce pot fi dobândite în planul cognitiei ca pe 
un câștig strategic pe termen lung si un mandat cu care 
creditează sănătatea umană. Având în vedere multitudinea 
studiilor care evidenţiază relația directă între cele douăzeci 
până la șaizeci de minute de antrenament zilnic al creierului 
și îmbunătățirile aduse stării de sănătate, capacităţii de 
rezolvare a problemelor, orientării în spațiu, memoriei, 
timpului de reacţie și ascutirii concentrării, a-i acorda 
creierului un antrenament zilnic nu e — în cuvintele unui 
coleg de breaslă — „nicio bătaie de cap“. 


SĂ REMENIM LA PAUZĂ 


Multe studii de cercetare au fost dedicate 
avantajelor pe care le dobândim prin oprirea periodică din 
procesul de rezolvare a unei probleme pentru a o putea 
analiza dintr-o perspectivă nouă. Unul dintre aspectele 
interesante ale gândirii intuitive este faptul că oamenii care 
au trăit experiența descoperirilor subite, susțin, toți, că 
înaintea momentului „aha!“ s-au simți „blocaţi“. Ei s-au lovit 
de un fel de barieră cognitivă care îi împiedica să facă noile 
conexiuni necesare pentru a rezolva problema. Dar, de îndată 
ce au luat o pauză — s-au relaxat și s-au gândit pentru o 
scurtă perioadă de timp la cu totul altceva, răspunsul a venit 
ca un trăsnet nu se ştie de unde. 

Astăzi, multe studii demonstrează importanța 
relaţiei dintre „jocul“ nestructurat și cognitie în rândul 
copiilor de școală. Într-un studiu realizat în 1977, Saltz, 
Dixon și Johnson au demonstrat că timpul alocat jocului are 
un efect covârșitor asupra testelor de inteligență deoarece 
el încurajează creativitatea, folosirea vocabularului și 
capacitatea spontană de rezolvare a problemelor. Studii mai 
recente iniţiate de doctorul Anthony Pellegrini, profesor de 
psihologie la University of Minnesota, și Robyn Holmes, de 
la Monmouth University, evidențiază efectul pozitiv pe care 
il are pauza asupra procesului de învățare: „Copiii acordă mai 
puţină atenţie sarcinilor din clasă pe parcursul unor perioade 
mai lungi de timp, în comparaţie cu perioade mai scurte“. 

Studiul lui Pellegrini si Holmes evidențiază 
faptul că, in general, copiii învaţă și obțin perfomante mai 
bune la scoala imediat după o perioadă de pauză. O altă 


concluzie este că perioadele scurte de studiu concentrat dau 
rezultate mai bune decât perioadele de studiu fără pauze. În 
urma unor studii similare întreprinse în Japonia și Taiwan, 
s-a constatat că procesul de instruire dă rezultate mai bune 
când perioadele de învățare sunt „relativ scurte“ și 
și când „sunt pauze frecvente între aceste perioade de 
activitate“. De fapt, în China, a devenit o practică standard 
să se asigure în cadrul sistemului școlar de învățământ ore 
de joacă nestructurată la fiecare cincizeci de minute pentru a 
favoriza concentrarea și învăţarea la orele de curs. 

Mai mult decât atât, avantajele pauzei nu se 
aplică doar copiilor care asimilează informații și învaţă 
să rezolve probleme. Multe studii confirmă că de aceleași 
avantaje putem beneficia când sunt programate pauze dese 
la locul de muncă, în special când activitatea unui angajat 
necesită perioade lungi de concentrare a atenţiei. Astfel, 
devine evident faptul că se realizează o relație între pauzele 
intercalate și perioadele de muncă, relaxare și gândirea 
intuitivă. 


S-a dovedit că există o explicație pentru faptul 
că cele mai bune idei ne vin când ne trezim dimineața 
sau în timp ce facem un duș, conducem automobilul sau 
stăm liniștiți. Adesea, când ne întoarcem după o scurtă 
vacanță, probleme care altădată păreau de nerezolvat 
devin dintr-odată solutionabile. De câte ori nu ne-am simtit 
blocaţi, iar apoi ne-am ridicat în picioare şi am făcut câţiva 
pași doar ca să ne așezărm din nou și să descoperim unde 
greșisem de fapt? 

Poveşti cum este cea a cutiei de vopsea care a 
curs și astfel a dus la inovaţia lui Jackson Pollock în arta 


abstractă americană sau cea a fizicianului premiat cu Premiul 
Nobel, Richard Feynman, care obișnuia să scrie notițe 
interminabile pe servetelele de la cocktailuri, in timp ce 
stătea în barurile cu chelnerite topless, au un singur lucru 

în comun. De fiecare dată, descoperirea intuitivă a avut loc 
atunci când persoana în cauză se relaxa și își lăsa mintea să 
hoinărească liberă pentru a face noi conexiuni și a dezvălui 
soluţii până atunci ascunse. 

Am descoperit că este mult mai probabil pentru 
creierul uman să ajungă la o descoperire majoră când 
activitatea cerebrală degajează unde de tip alfa — genul 
de unde care se manifestă atunci când meditărn. „Faza de 
relaxare este crucială“, spune doctorul Mark Jung-Beeman, 
expert în neurostiinta cognitivă de la Northwestern 
University, remarcând că unele dintre cele mai bune gânduri 
ale noastre apar în timp ce suntem pe jumătate adormiti. 

Conform doctorului Joydeep Bhattacharya, 
psiholog la Goldsmith University of London, unul dintre 
semnele care anunţă instalarea gândirii intuitive este 
apariția undelor de tip alfa în emisfera dreaptă a creierului. 
Aceste unde de tip alfa ajută creierul să răspundă noilor 
idei și informaţii, încurajând mintea să „hoinărească”. 
Graţie dispozitivelor perfecţionate de măsurare, doctorul 
Bhattacharya poate astăzi să prognozeze când va avea 
loc gândirea intuitivă. El a descoperit că participanţii la 
experiment rezolvau puzzle-uri folosindu-se de intuiție 
„cu câteva (până la 8) secunde înaintea răspunsului 
comportamental“. 

Intuitia are nevoie ca mintea să fie într-o stare 
de relaxare şi într-o bună dispoziție. Doctorul Karuna 


Subramaniam de la University of California din San 
Francisco, alături de Kounios, Parrish și Jung-Beeman, 

au descoperit următoarele: „Participanții care erau într-o 
stare de bună dispoziţie mai intensă decât ceilalți rezolvau 
mai multe probleme si găseau soluţii inedite, mai intuitive, 
in comparatie cu participantii care nu manifestau acelasi 
nivel de buna dispozitie [...]. Buna dispozitie influenteaza 
activitatea de pregatire din CCA [cortexul cingular anterior], 
intermediind participanţilor posibilitatea să se angajeze 
într-o procesare care să favorizeze soluționarea problemelor 
prin intuiție“. 

Ce încearcă să ne transmită toți acești oameni 
de știință? Deseori ajungem să fim cei mai aprigi dușmani 
ai noștri când se pune problema să manifestăm gândirea 
intuitivă, Este în mare parte ca atunci când facem eforturi să 
adormim, știind că a doua zi de dimineaţă avem de susținut 
o prezentare importantă. Pe măsură ce timpul se scurge 
şi ne dăm seama că avem tot mai putin timp la dispoziţie 
să dormim, devenirn şi mai nelinistiti și ne fortam să ne 
relaxăm și să dormim. Același gen de șaradă se aplică și în 
cazul intuitiei. Dacă facem eforturi să avem o intuiţie, nu 
ajungem nicăieri. În realitate, cu cât ne straduim mai tare, cu 
atât mai mult ne îndepărtăm de o stare de relaxare si cu atât 
mai puţin probabil este să apară intuiţia. 

Presiunea, stresul, raționamentul, atitudinea 
negativă si stările proaste duc la inhibarea capacităţii 
intuitive de soluționare a problemelor. Deoarece aceste 
înclinații tin de propriul nostru control, putem crește 
capacitatea noastră de a gestiona complexitatea doar prin 
relaxarea minţii şi construirea unei atitudini pozitive, 


optimiste, astfel încât intuitiile să fie încurajate să se 
manifeste. Problemele complexe trebuie abordate după 

o perioadă de odihnă, după practicarea unor exerciţii de 
yoga, a meditatiei sau după o scurtă plimbare afară. Sau 
după ascultarea unui pasaj muzical, după o baie caldă sau o 
perioadă scurtă de relaxare în linişte. Orice înseamnă, din 
ceea ce putem face ,deconectare” şi relaxare a minţii este 
benefic pentru intuiție. 


LEMENTE CARE NE SISTRAG ATENȚIA 


Cercetările au demonstrat că, înainte de a face 
apel la intuiție pentru a rezolva o problemă, creierul se 
„pregătește“ singur timp de câteva milisecunde. Această 
pregătire cuprinde un efort deliberat al creierului pentru a 
pune capăt elementelor interne și externe care i-ar distrage 
atenţia, astfel încât să poată hoinări într-un mod foarte 
concentrat şi în acest fel să facă asocieri noi semnificative. 

În comparaţie cu gândirea creativă, care poate sau nu poate 
să fie productivă, intuiţia este o metodă exactă de rezolvare 
a problemelor complexe. Ca urmare, în timpul intuitiei, 
creierul doreşte să facă două lucruri aparent contradictorii: 
să caute liber să realizeze conexiuni noi, în timp ce elimină 
fără menajamente opțiunile care nu funcţionează. 

Pe lângă relaxare, intuiţia este facilitată când 
unele gânduri nerelevante legate de întâmplări anterioare și 
viitoare sunt eliminate și se creează ceea ce doctorul John 
Kounios, profesor la Drexel University, denumește o ,placuta 
curată”. 


Liz) eee 


In lucrarea sa din 2006, The Prepared Mind 
[O minte pregatita], Kounios scria: ,CCA [cortexul cingular 
anterior] ar putea fi implicat în alungarea gândurilor irelevante, 
cum ar fi reveriile sau gândurile legate de un test susținut 
anterior, ceea ce îi permite celui care rezolvă problema să atace 
următoarea problemă cu o «plăcuţă curată». Această explicație 
presupune că procesarea intuitiei este mai expusă bruiajului 
intern decât procesarea nonintuitiei si, astfel, este nevoie de 
intensificarea eliminării gândurilor irelevante“. 

În acest scop, meditaţia și alte activități care 
contribuie la aducerea minții în „prezent“ cresc şansele 
pentru capacitatea intuitivă de rezolvare a problemelor. 

Pe de o parte, o persoană ar putea argumenta 
că Wag Dodge și John Saar se confruntau amândoi cu 
numeroase elernente care le distrăgeau atenţia când au avut 
intuitiile lor. În ambele cazuri, un infern de foc se apropia 
amenintator de repede. De cealaltă parte, este posibil ca 
dezastrul iminent să-i fi forțat să se concentreze asupra 
problemei lor, în timp ce eliminau toate celelalte gânduri. 
Într-adevăr, atunci când viața noastră este în pericol, alte 
preocupări trec pe un plan secund, permitandu-ne să ne 
concentrăm la maximum. 

Nu se știe care este rolul pe care pericolul îl joacă 
în declanșarea intuitiei, dar, ghidându-ne după observațiile de 
laborator ale experţilor in neuroştiință, intuiţia apare după o 
perioadă de extremă atenție și concentrare. Astfel, indiferent 
că suntem sau nu confruntati cu un pericol sau ne pregătim un 
răgaz de liniște și interiorizare pentru gândurile noastre, faptul 
că ne facern ordine în gânduri pare să fie o condiţie necesară 
pentru manifestarea intuitiei. 


SĂ COLABGRAM CU COMPLEXITATEA 


Una dintre modalitățile garantate de a încetini 
accelerarea complexităţii este să punem punct ciclului de 
cumpărare şi producere. Când alegem să adăugărn lucruri 
noi în viata noastră — mai multe ţinte, activităţi, nevoi, 
dorințe, produse și așa mai departe — devenim, fără să 
conștientizăm, complici ai complexităţii. 

De exemplu, când cumpărăm o a doua casă de 
vacanţă, rareori ne gândim că astfel dublăm numărul de 
toalete, că folosim mai multă apă pentru peluze, iar astea 
sunt facturi ce trebuie achitate. Când cumparam o a doua 
mașină, este același lucru: două schimburi de ulei, două 
seturi de cauciucuri, două polite de asigurare și asa mai 
departe. Dar ce să mai spunem despre tendința noastră de 
a economisi toate acele lucruri de care s-ar putea să avem 
nevoie într-o bună zi? Sau de dulapurile intesate de lucruri 
din garajele noastre, de dulapurile cu lucruri ale copiilor 
nostri şi chiar de sertarele birourilor noastre? Acum 
ganditi-va la numărul de activităţi din cadrul şcolilor 
extra-curriculare pe care copiii noștri le urmează și la 
volumul de teme care le sunt cerute zilnic. Adăugaţi cele 
două slujbe cărora trebuie să le faceţi fata pentru a putea 
plăti toate facturile, în timp ce faceţi eforturi să puneţi bani 
deoparte pentru colegiul copilului, pentru pensia voastră și 
pentru o vacanţă cu farnilia. Existenţa noastră a devenit atât 
de plină, de încărcată, de complicata, încât nu e de mirare că 
nu ne-a mai rămas timp să gândim. Ar fi cazul s-o lăsăm mai 
ușor. Tocmai pentru că avem la dispoziţie o selecţie din ce în 
ce mai mare de produse si tehnologii, oportunități si oferte 


ce ne sunt puse la dispoziţie, asta nu înseamnă că trebuie să ne 
înfruptăm fără măsură din ele. De fapt, se poate argumenta că 
prea mult duce, la fel de rapid, la impas ca insuficient. 

Într-un mediu în care există prea multe opțiuni, 
prea multe decizii, prea multe informaţii și prea multe 
cerințe care pun presiune asupra cognitiei noastre, nu e ușor 
să te raportezi judicios la o complexitate pe care ţi-o asumi 
de bunăvoie. Când luăm decizia să ne eficientizăm propria 
existenţă, noi cream totodată timp și spațiu pentru a gândi 
cu intenţie și concentrare. Într-o lume complexă, este absolut 
necesar pentru supraviețuirea noastră să avem timp să ne 
dam un pas înapoi și să privim imaginea de ansamblu, să 
avem timp să ne analizăm cu mai multă grijă opţiunile, să 
avem timp să luăm deciziile într-un mod deliberat și să avem 
timp să tragem adânc aer în piept. 


SÄ MANCAM. SĂ DORMIM 
ȘI SĂ FACEM MISCARE 


De-a lungul timpului am învățat că dieta, 
odihna și exerciţiile fizice joacă un rol major în aproape 
toate câmpurile existenţei, astfel încât, deloc surprinzător, 
am înțeles că aceste obisnuinte au un impact asupra 
îmbunătățirii intuitiei. 

Să începem cu dieta. Sunt unele alimente mai 
bune pentru creier decât altele? Cercetări recente par să se 
îndrepte în această direcție. Dieta noastră acționează exact 
cum acționează calitatea benzinei cu care ne alimentăm 
automobilul. Un combustibil ieftin poate gripa circulaţia în 


corp, la nivelul fluxului sangvin, incetinind si diminuând 
cantitatea de sânge ce trebuie transportată spre creier. Mai 
mult, performanța neurotransmitatorilor din creier depinde 
de ceea ce mâncăm, deoarece neurotransmitatorii sunt 
formaţi din aminoacizi, iar aminoacizii provin din proteinele 
care se găsesc în alimentația noastră (carne, peste și brânză). 

Deci, prima prioritate pentru a atinge cel mai 
înalt grad de performanţă cerebrală este să consumam 
cantitati suficiente de proteine în fiecare zi. Din punct de 
vedere cognitiv, intuitiile sunt solicitante pentru creierul 
uman si de aceea este nevoie ca neurotransmitatorii să fie 
alimentati cu un combustibil cu cifră octanică ridicată — 
proteinele —, pentru o gândire de mare intensitate. 

Urmează apoi antioxidantii, pe care îi găsim în 
alimente cum sunt afinele, ceaiul verde Matcha și nucile, care 
previn degradarea celulelor cognitive. Avem nevoie de celule 
sănătoase pentru a activa o nouă rețea de circuite şi, așa cum 
am afirmat mai devreme, cu cât activam mai multe circuite, 
cu atât mai mult combustibil avem pentru capacitatea 
intuitivă de a rezolva probleme. 

În plus, se ştie că ciocolata neagră de calitate 
activează producerea dopaminei, care are un impact direct 
atât asupra memoriei, cât și a învăţării. Se poate spune că 
ciocolata îi furnizează creierului imboldul de care are nevoie 
pentru a încuraja intuiţia. 

În sfârșit, acizii grași Omega-3, care se găsesc 
în carnea de peste (peştii de ape reci, cum este somonul 
sălbatic) s-a dovedit că stopează inflamarea celulelor din 
creier. Creierul uman este într-o proporţie de peste 60% 
grăsirne, astfel încât o insuficienţă de acizi grași Omega-3 


duce la depresie, memorie slabă si dificultăţi de învățare — 
toate fiind genul de obstacole care stau în calea intuitiei. 

Multe cărți recent apărute sugerează că anumite 
alimente sunt mai bune pentru sănătatea creierului decât 
altele. Și, an de an, oamenii de știință si nutritionistii 
află lucruri noi despre combinaţia ideală de combustibili 
alimentari de care are nevoie gândirea. Dar, până acum, 
elementele esenţiale par să fie remarcabil de substanţiale, 
indiferent de expertul în care ne incredem: să ne păstrăm la 
cote ridicate consumul de proteine, antioxidanți și acizi graşi 
Omega-3; să ne rasfatam de fiecare dată când ne permitem 
cu ciocolată neagră; să nu uitam să luăm multivitamine 
(care contin B-complex și potasiu) zilnic; si să bem cantități 
suficiente de apă. 

Dar exerciţiile fizice? Din nou trebuie spus că 
impactul sănătăţii fizice joacă un rol major în pregătirea 
creierului pentru a aborda unele probleme complexe. 

Copiii care petrec toată ziua stând în fata calculatorului, 
televizorului sau jocurilor video nu sunt pregătiţi să urmeze 
antrenamentul cognitiv, așa cum ar fi dacă ar ieşi să facă 

o plimbare pe o suprafață neregulată, să se joace și să 
interacționeze cu alti copii. 


Alimente asociate cu funcționarea creierului 
la un nivel superior 


Afine, merisor, zmeură, căpșune și mure 

Avocado, morcovi, roşii şi vinete 

Spanac, varza creață, lăptuca, varza de Bruxelles si 
broccoli 

Somon sălbatic, sardine și hering 

Serninte de floarea-soarelui, semințe de susan, semințe 
de in, semințe de dovleac, alune, nucă de 
Brazilia, alune de copac, migdale, caju și alune de 
pământ 

Făină de ovăz 

Orez integral 

Pâine integrală 

Floricele de porumb 

Orz 

Fasole neagră, fasole de Lima, fasole Pinto, fasole 
rosie, fasole Garbanzo, fasole Great Northern, 
fasole Navy, mazăre și linte 

Pepene galben, mango, caise, papaia, portocale, prune, 
struguri roșii și cireșe 

Infuzie proaspătă de ceai verde 

Ciocolată neagră 

Apă (opt pahare pe zi) 

Salvie 

Ouă 

Curry 


Cercetările au demonstrat că dacă suntem 
sedentari si repetam un numär redus de activități iar si 
iar, ajungem să depindem de aceleași circuite din creier, 
în loc să cream unele noi. Astfel, pe lângă faptul că aceste 
activităţi reduc aportul de sânge cu care este irigat creierul, 
copiii ajung să fie mai putin familiarizați cu activarea de noi 
circuite și cu gândirea inovatoare. 

Doctorul Michael Merzenich descrie prejudiciul 
pe care îl cauzează absenţa diversităţii asupra creierului 
uman în acest fel: „Cineva care e dependent de jocurile pe 
calculator sau de televizor este prins într-o rutină motorie 
din perspectiva învăţării și a gândirii complexe, când vine 
vorba despre formularea unui răspuns în fața informaţiilor 
pe care creierul le receptează.“ 

Primul și cel mai evident motiv pentru care 
exerciţiile fizice au un efect asupra intuitiei este faptul că ele 
cresc fluxul sangvin care merge spre creier. Cercetările au 
arătat că practicarea în mod regulat a exerciţiilor facilitează 
generarea de noi celule ale creierului și are influențe pozitive 
asupra zonelor responsabile pentru învăţare și memorie 
(hipocamp). 

Pe scurt, când contribuim la îmbunătățirea 
fluxului sangvin prin exerciţii fizice, ne îmbunătăţim în 
același timp fluxul ideilor. Fluxul sangvin este atât de 
important pentru funcţionarea creierului uman, încât 
oamenii de știință sunt pe punctul de a descoperi că 
intensificarea fluxului sangvin ar putea anula total efectele 
îmbătrânirii în corpul, precum și mintea omului. Conform 
celor susținute de doctorul Michael Merzenich, într-un 
studiu preliminar realizat la University of California din San 


Francisco, există dovezi încurajatoare că soarecii mai bătrâni 
care și-au pierdut agilitatea fizică si nu se mai pot cățăra pe 
frânghie, suferind de diverse boli cognitive incipiente, și-au 
modificat radical starea în ambele afecţiuni atunci când 
s-a intensificat pomparea fluxului sangvin spre creier. 
Dintr-odată, ei au fost capabili să se miște la fel de ușor ca 
șoarecii mai tineri, iar problemele asociate cu un început de 
demenţă s-au vindecat de la sine în unele cazuri. 

Dar antrenamentul cognitiv presupune o nouă 
învățare, astfel încât exercițiile fizice care includ noi experienţe 
senzoriale reprezintă cea mai bună modalitate de a ne antrena 
atât corpul, precum și creierul. Aceasta înseamnă să facem 
jogging sau să facem mountain biking pe un teren accidentat, 
toate reprezentând un avantaj cognitiv mai mare decât 
o muncă de rutină zilnică. Mai înseamnă în același timp 
că gimnastica practicată în grup nu are aceleași rezultate. 
Să ieşim în aer liber și să facem câţiva pași sau să jucăm 
o partidă de badminton sau baschet este mai provocator 
din punct de vedere cognitiv și cu siguranţă activează 
neurotransmitatorii noi într-un mod care pregătește scena 
pentru o gândire intuitivă. 

În sfârșit, am ajuns la un subiect despre care 
toată lumea vorbește în ultima vreme: somnul. Într-un 
studiu din 2002, se afirmă că 75% dintre americani au 
probleme cu somnul, mai multe nopţi pe săptămână, iar 
37% recunosc că această problemă le afectează existența 
zilnică. Este o posibilă explicație pentru deschiderea unui 
număr mare de clinici care se ocupă de tratarea tulburărilor 
de somn. Acestea au explodat pur și simplu pe tot teritoriul 
Statelor Unite doar în ultimul deceniu. 


Lise) eee 


Lipsa de somn are un efect profund asupra lobului 
frontal, zona responsabilă pentru capacitatea complexă de 
rezolvare a problemelor si intuiție. Fără odihnă, creierul nu 
dispune de timp pentru a consolida informațiile, astfel încât 
învățarea devine extrem de dificilă. Este doar un alt mod de 
a spune ceea ce știm deja: când nu dormim suficient, ne este 
imposibil să ne concentrăm. Abilitatile noastre de rezolvare a 
problemelor se diminuează în mod substanțial. 

În concluzie, s-a demonstrat că odihna adecvată 
(șase până la opt ore pe noapte), alimentele benefice pentru 
creier și exerciţiile fizice îmbunătăţesc procesarea cognitivă 
complexă. În acest fel, dacă dorim să ne marim șansele 
pentru a dobândi o gândire intuitivă, trebuie să îi oferim 
creierului volumul de combustibil, odihnă și exerciţii fizice de 
care are nevoie. 


Să inoTAM ÎNTR-O APĂ LIMPEDE 


Impactul pe care îl are o chimie modificată a 
creierului asupra intuitiei nu a fost suficient studiat pentru a 
ajunge la concluzii rezonabile. Așa încât, în acest caz, nu pot 
decât să mă situez de partea precautiei. 

Este un lucru bine cunoscut că antidepresivele 
sunt la ora actuală medicatia cel mai mult prescrisă în Statele 
Unite. Conform Centers for Disease Control and Prevention 
(Centrul pentru prevenirea și tratarea bolilor), aproximativ 
118 milioane de rețete pentru antidepresive au fost emise 
în Statele Unite în 2005. Între 1995 si 2002, se estimează că 
folosirea antidepresivelor a crescut vertiginos ajungând la 48%. 


Din păcate, aceeaşi tendinţă există în rândul 
celor mai industrializate naţiuni. Medicamentele care 
influențează starea de spirit au devenit o epidemie 
internațională, acceptată tacit. 

Dar produsele farmaceutice sunt doar o forma 
de medicatie si nu sunt singurele responsabile pentru 
modificarea chimiei din creier. Ne tratăm cu „junk food“, 
alcool, exerciţii fizice, marijuana, televizor şi, uneori, chiar 
muncă. Toate aceste forme de medicatie au un impact 
asupra chimiei creierului. Mancati o gopoașă și creierul își va 
intensifica activitatea după un aport nou de zahăr și grăsime. 
Beti o bere si creierul va reacţiona imediat la alcool. Stati 
lângă o persoană care funează si creierul va primi și el o doză 
de nicotină la mâna a doua. 

Este uşor de dovedit cum influențează alcoolul 
sau nicotina chimia creierului, dar este mult mai dificil să 
dovedim efectul perioadelor lungi de timp petrecute în 
faţa televizorului sau al prea multor ore de lucru asupra 
abilităților noastre de rezolvare a problemelor. Efectul este 
mai dispersat. Însă, indiferent de drogul pe care-l alegem, un 
lucru este sigur: noi ne bazărn pe un mijloc artificial pentru a ne 
modifica starea de spirit și raportul cu mediul nostru. 

În acest scop, este important să înțelegem mai 
bine felul în care antidepresivele și alte forme populare 
de medicatie influenţează evoluţia creierului uman. 

De exemplu, în ultimul deceniu, depresia a fost legată 
de producerea unui dezechilibru chimic în creier. Când 
ne simțim deprimati sau nelinistiti, compuși chimici 
precum dopamina, serotonina și norepinefrina, care 
acționează ca neurotransmițători în creier, nu mai sunt 


în echilibru. Antidepresivele sunt menite să restabilească 
echilibrul chimic, astfel încât starea noastră de spirit să se 
îmbunătățească. 

Având în vedere că există tot mai multe dovezi 
care sugerează că atunci când suntem într-o stare de spirit 
pozitivă creşte probabilitatea instalării gândirii intuitive, ne 
putem aștepta ca o nouă generație de pilule ale fericirii să 
favorizeze mai multe momente „aha!“ legate de descoperiri 
epocale. Dar creşterea numărului de neurotransmitatori 
chimici generati de antidepresive pare să nu aibă aproape 
niciun efect asupra creșterii eficienţei lobului frontal. 
Aceasta înseamnă că acei compuși chimici meniti să ne facă 
să ne simțim mai fericiți si mai relaxaţi nu par să facă prea 
multe pentru a îmbunătăți abilitatea noastră de a soluţiona 
probleme complexe sau să stimuleze intuitiile. 

Or, dacă antidepresivele nu facilitează intuitiile, 
mai rămân doar două posibilități: modificarea chimiei 
creierului inhibă evoluţia intuitiei sau nu are absolut niciun 
efect. Până vom avea dovezi clinice în ambele direcţii, 
sugestia mea este să încercăm de câte ori este posibil să 
rezistam tentatiei de a modifica în mod artificial chimia 
creierului — indiferent dacă este vorba despre alcool, 
marijuana, antidepresive sau chiar aspirină. Până când 
impactul medicamentelor asupra dezvoltării unei gândiri 
complexe va fi pe deplin înţeles, de ce să nu fim mai precauti? 

Acestea fiind spuse, care sunt alternativele 
fireşti la „tratamentul“ cu cocktailuri, țigări, muncă în exces 
şi tratament medicamentos? 

Când vorbim despre depresie, există tot mai 
multe dovezi că multe dintre cazurile ușoare, trecătoare sau 


episodice pot fi cu succes gestionate dacă urmăm câțiva paşi 
simpli. De exemplu, se știe că exerciţiile fizice generează 
endorfina din creier. Studii clinice au demonstrat că un 
tare procent de persoane diagnosticate ca fiind depresive se 
simt mai fericite si mai motivate odată ce încep să practice 
cu regularitate exerciţii fizice. Același gen de rezultate s-au 
înregistrat când modalităţile de interactionare socială a unei 
persoane s-au diversificat și, de asernenea, când o persoană 
începe să urmeze o terapie. 

Deși nu există nicio modalitate prin care să 
intelegern cum este posibil ca persoane diagnosticate 
depresive clinic să poată fi efectiv vindecate fără 
medicamentele prescrise de obicei, este greu să credem că 
un sfert din populația Statelor Unite are nevoie de o reţetă 
pentru a-şi modifica chimia creierului. Pentru multi oameni, 
Mama Natură oferă un remediu la fel de puternic și de lungă 
durată. Când respectăm capacitatea creierului de a face 
singur ajustările chimice, îi lisam libertatea să continue să 
evolueze fără vreo interferență din afară — bună, rea sau 
insesizabilă. 


SĂ NE IMAGINAM 


Doar pentru o clipă, să ne imaginăm o lume 
în care guvernele și-ar reduce numărul de membri din 
cabinetele lor la un grup restrâns de patru până la nouă 
persoane; în care fermierii ar primi subvenţii să cultive 
„hrană pentru creier“, astfel încât mâncarea să coste mai 
nimic, în timp ce mâncarea „junk“ ar fi într-adevăr scurnpă; 


în care corporatiile ar declara în afara legii „orele peste 
program: și și-ar plăti angajaţii să doarmă șapte ore pe 
noapte. Imaginati-va companii de asigurări care și-ar plăti 
clienţii să facă exerciţii fizice, să urmeze cursuri de actorie 
sau să meargă din nou la școală, în loc să le plătească 
tratamentele menite să regleze presiunea arterială a 
sângelui, depresia, anxietatea sau diabetul. Imaginati-va o 
lume în care fiecare companie ar avea „un clopoțel de pauză“ 
din acela vechi, de alamă, care să-i anunţe pe angajaţi când să 
se oprească din lucru, să se îndepărteze de pupitrul de muncă 
şi să se relaxeze; în care zilele nu ar fi pline de activități și 
în care nu am avea sertarele și dulapurile ticsite de lucruri 
inutile; în care am alege să mergem pe jos prin praf, si nu la 
volanul unei mașini, și să exersăm antrenarea creierului o 
dată pe zi, astfel încât să putem tine la distanță dementa si o 
mulţime de alte boli cognitive. 

Astăzi, experții în neurostiinta află că o astfel de 
lume are mult mai mult sens decât cea în care trăim acum. 
Ei au înţeles de ceva timp un adevăr: cheia supravieţuirii 
speciei umane este închisă în profunzimile creierului. Ceea 
ce este benefic pentru cognitie nu este benefic doar pentru 
perpetuarea speciei umane, ci si pentru alte forme de viata 
de pe planetă. Cu cât vom face mai mult pentru a depăși 
pragul cognitiv, cu atât mai mult este posibil să facem față cu 
succes provocărilor complexe pe care ni le va oferi viata. 

Cognitie, Specie, Planetă. Toate sunt în mod 
inextricabil legate între ele. 

În civilizațiile străvechi, termenii existenței erau 
decisi de controlul lent, deliberat al evoluţiei. Indiferent 
cât de rapid progresau, evoluţia creierului urnan rămânea 


mereu în urmă. A fost doar o chestiune de timp până când 
decalajul i-a ajuns din urmă. Totuşi, astăzi, omul modern 
are capacitatea de a privi în profunzime structura creierului 
şi de a înțelege în sfârşit cum funcţionează — ne aflăm azi 
pe punctul de a face cea mai importantă descoperire de când 
fiinţele umane au devenit marnifere, s-au organizat în grupuri 
sociale și au adoptat poziția bipedă: intuitie-la-cerere. 

Pe măsură ce aflăm mai multe despre puterea 
acestei abilităţi cognitive rare și atât de bogate, invatam 
si că discrepanta care separă ritmul inegal în care poate 
evolua creierul uman și ritmul rapid în care noi generăm 
și descoperim complexitatea pot fi legate printr-o punte. 
Stimulând intuitia să iasă din umbrele unde stă ascunsă 
pentru a-și lua în primire locul ce i se cuvine în istoria 
omenirii, omul modern poate depăși limitarea cognitivă care 
a ținut oamenii prizonieri în tiparul repetitiv al ascensiunii si 
colapsului timp de milioane de ani. Stă în puterea noastră să 
facem următorul pas. 


ER 


23. ÎNTRE OGUR LUMI 


„Deci, dacă înţeleg eu bine, ideea este 
că, dacă ar fi să parașutăm un om de Neanderthal în 
Times Square astăzi, nu s-ar simți deloc bine.” „Exact.“ 
„La fel, dacă ar fi să călătorirn cu mașina timpului și am 
ajunge peste cinci milioane de ani în viitor, nici creierul 
nostru nu ar face fata, nu-i așa?“ „Probabil că nu.“ „Vrei 
să spui că evoluţia este într-adevăr, dar într-adevăr, 
înceată si de fapt creierul nostru rămâne în urmâ?“ 
„Exact“ „Ca Lucy, când încearcă să fure ciocolatele 
de pe banda rulantă și să le așeze într-o cutie. Banda 
pornește cu viteză și, deodată, ea nu mai reușește să ia 
ciocolatele de acolo pentru că nu mai face fata vitezei.“ 
„Cam așa ceva...” „Deci lucrurile încep să ni se dezvăluie 
rapid, cu condiția să putem găsi o modalitate de a 
încetini viteza benzii transportatoare sau să luăm mai 


repede dulciurile de pe banda." „Cel mai bine ar fi să le 
facem pe-amândouă. Deja câteva bucăți de ciocolată au 
început să cadă pe podea.“ 


În dimineața zilei de 29 august 2004, am avut 
o adevărată revelație. Mă aflam în drum spre locul unde se 
născuse nepotul meu, Ben, când am început să mă gândesc ce 
înțelegem noi din viaţă — nu ce credem noi, ce am dovedit. 

Primul lucru care mi-a venit în minte a fost 
evoluţia. De mai mult de un secol încoace, oamenii de 
știință din întreaga lume au scos la iveală dovezi fizice 
îngropate adânc sub crusta planetei și mai adânc în biologia 
moleculară a ADN-ului, care demonstrează că principiile 
evoluţiei guvernează orice formă de viaţă, fie ea mare sau 
mică. Astăzi stim cu o certitudine de nezdruncinat că fiecare 
organism, de la furnică până la elefant, evoluează după legile 
Selectiei Naturale. 

Având in vedere acest adevăr, pare curios faptul 
că de fiecare dată când vorbim despre evoluţie, noi vorbim 
la timpul trecut. Ne raportăm la evoluție ca la ceva ce li s-a 
intamplat stramosilor nostri preistorici. $i totuși, adevărul 
este că noi toţi evoluăm chiar acum — chiar în această clipă, 
acum, când scriu rândurile de fata. 

De ce ne vine atât de greu să integrăm evoluţia 
în prezentul nostru? Când a devenit un subiect controversat 
discuţia despre locul în care ne aflăm pe scara fără sfârșit a 
schimbării biologice? Cum a ajuns un principiu fundamental al 
științei să fie sinonim cu ateismul? Determinismul? Liberalismul? 


Chiar de la publicarea lucrării lui Charles 
Darwin, Originea speciilor, am avut o relaţie duplicitară 
cu evoluţia. Cei mai mulți dintre noi suntem gata să 
recunoaștem importanţa ei în trecut, dar nu prea credem 
că ar fi vreo legătură între unicul și cel mai important 
principiu care guvernează orice formă de viata pe pământ 
și problemele foarte complexe care ne-au urmărit generații 
la rând: încălzirea globală, terorismul, sărăcia, virusurile 
pandemice, ameninţarea nucleară, o criză financiară globală 
și declinul educaţiei publice. 

De ce se întâmplă asta? Oare au marginalizat 
evoluţia pentru că, odată ce recunoaștem că noi încă 
evoluăm, trebuie totodată să acceptăm că nu există nicio 
posibilitate pentru ființele umane să progreseze mai repede decât 
va permite evoluţia? Aceasta ar însemna că asupra fiinţelor 
umane apasă constrângeri ce limitează genurile de probleme 
pe care noi le putem rezolva. 

Constrângeri biologice? Nimeni nu este dispus 
să audă așa ceva. Dar asta nu schimbă lucrurile. Într-un 
anumit punct, complexitatea și dimensiunea problemelor pe 
care o civilizaţie trebuie să le rezolve depășesc pur și simplu 
potenţialul nostru biologic. Punctul în care complexitatea 
și evoluţia se ciocnesc este pragul cognitiv, și acesta a fost 
factorul declanșator pentru declinul fiecărei civilizații 
avansate, chiar de la începuturile omenirii. 

Este o concluzie descurajantă. Dar recunosc că, 
pe măsură ce am înţeles asta, nu m-am mai gândit deloc la 
Lucy, care lua ciocolatele de pe banda în mișcare. Și totuși 
este metafora perfectă. 


Când nu putem dezvolta aptitudini cognitive 
îndeajuns de repede, este posibil să se manifeste o 
multitudine de comportamente iraționale. 

În primul rând, vom începe să ne îndesăm 
ciocolate în gură și pe sub cămaşă, încercând să ascundem 
adevărata problemă. Însă banda rulantă continuă să meargă 
cu viteză, iar dulciurile vin fără să se oprească. 

După aceea, când nu mai putem mânca sau 
ascunde ciocolatele, rămânem blocaţi. Ajungem într-un 
impas și, în tot acest timp, ciocolatele nu contenesc să cadă 
tot mai repede pe jos. 

În cele din urmă, suntem obligați să oprim banda 
rulantă și să închidem fabrica. Dacă avem cumva noroc, poate 
că mai târziu ne vom reorganiza, vom deschide afacerea cu 
o nouă echipă de conducere și o vom lua din nou de la capăt. 
Apoi, lucrurile vor merge bine din nou — doar pentru scurt 
timp. Banda rulantă începe să prindă viteză din nou și... 

Natura ne-a pus la dispoziţie o soluţie elegantă 
pentru această enigma: o aptitudine uimitoare de a rezolva 
probleme, întipărită adânc în creierul uman și denumită 
intuiție. Descoperirea recentă a intuitiei nu este mai putin 
remarcabilă decât faptul că înţelegem dintr-odată că tot 
ceea ce trebuie să facem este să ținem cutia la capătul benzii 
și să lăsăm ciocolatele să cadă înăuntru, una câte una. Şi, 
indiferent cât de repede continuă să meargă banda, devine 
simplu să tii pasul cu ea. 

Astăzi, pentru prima oară în istorie, experții 
în neurostiinta au posibilitatea să privească în interiorul 
creierului uman și să înţeleagă adevăratele atuuri ale 
intuitiei. Ei recunosc că intuiţia este spontană și apare rar, 


dar este în același timp singurul antidot cognitiv cunoscut în 
fata complexităţii. 
Dar, pe lângă descoperirea intuitiei, noi 
suntem totodată prima civilizaţie care deține cunoștințele, 
tehnologia și resursele prin care poate pune capăt 
acestui tipar. Nicio altă civilizaţie dinaintea noastră nu 
a avut un asemenea control asupra mediului și atât de 
multe instrumente la dispoziţie pentru a schimba cursul 
ascensiunii și colapsului omenirii. $i, prin urmare, nicio altă 
civilizație nu a avut atât de multe motive să fie optimistă. 
Iată cum Paul Hawken concluzionează totul într-un 
chip vizionar: 


Poeta Adrienne Rich scria: „Atât de 
multe lucruri s-au năruit, încât mi-am unit destinul cu 
aceia care, generaţie după generaţie, cu încăpățânare, 
fără să dețină vreo putere extraordinară, reorganizează 
lumea.“ Nu ar putea exista o descriere mai sugestivă. 
Omenirea se aliază. Reorganizează lumea și acțiunea 
are loc în sălile de curs, ferme, junglă, sate, campusuri, 
companii, tabere de refugiaţi, deșert, în fabrici de 
prelucrare a peștelui şi în cartierele sărace. 


Înarmată cu această nouă înțelegere a colapsului, 
civilizația modernă îi va permite evoluției să își ia locul 
cuvenit în secolul XXI? Vom restabili echilibrul dintre 
cunoaștere şi credințe și vom lăsa intuitiile neobișnuite 
să vindece tot ceea ce a pricinuit durere omenirii? Vom 
răspunde la chemarea străjerului ce păzeşte în miez de 
noapte cetatea? 


În 1676, Isaac Newton îi scria într-o scrisoare 
lui Robert Hooke: „Dacă am putut să văd puţin mai departe, 
este pentru că am urmat drumul deschis de Giganti.“ $i eu, la 
rândul meu, am urmat cu toată încrederea drumul deschis de 
minţi mai luminate decât mine. 

As dori să încep prin a-mi exprima cea mai 
profundă gratitudine pentru opera lui Charles Darwin și cea 
a doctorilor E.O. Wilson, James Watson si Richard Dawkins, 
fără de care nu ar fi fost posibilă conceperea acestei cărți. 
Ideile lor revelatoare în spaţiul evoluției, sociobiologiei, 
științelor conexe și memeticii au reprezentat punctele 
esenţiale — contribuţia mea a fost doar să le unesc între ele. 

Aș dori să le multumsc doctorului Michael 
Merzenich, doctorului Steven Chu, doctorului Charles 
Townes, doctorului Philip Brownell, doctorului John Ratey 


NEI eee 


si doctorului John Sumser pentru consilierea pe care 

mi-au acordat-o; lui Leon si Sylvia Panetta de la Panetta 
Institute și lui Neil Patterson de la E.O. Wilson Biodiversity 
Foundation; și doctorului John Kounios și doctorului Mark 
Jung-Beeman, ale căror studii de pionierat în cercetarea din 
domeniul intuitiei ne dau speranțe să privim cu optimism 
spre viitorul care ne așteaptă. 

Probabil că nu voi putea niciodată să mă 
revansez fata de Arthur Klebanoff, președinte al Scott 
Meredith Agency, a cărui viziune, talent pentru afaceri $i 
leadership sunt în mare parte responsabile pentru succesul 
cărţii de fata. Aceeași recunoștință o datorez echipei de la 
Vanguard Press și Perseus Books Group, în mod deosebit lui 
Roger Cooper și Rick Joyce, care au îmbrățișat cu îndrăzneală 
ideile cărţii si au facut tot ce-au putut să le dea viata. 

Multumirile mele speciale pentru doi dintre 
cei mai mari editori pe care ar putea spera un scriitor să îi 
aibă alături, Dana Benningfield și Christine Marra, a căror 
experienţă editorială mi-a fost indispensabilă. Le sunt 
totodată profund recunoscătoare lui Sandi Mendelson si 
David Nelson pentru măiestria cu care au cizelat mesajul și 
au trambitat neincetat strigatul strajerului in cetate, astfel 
încât omenirea să ia aminte. 

Aș dori să mulțumesc familiei mele, lui Sam, 
Mat, Michael și Shelly pentru dragostea lor plină de 
devotament. lar recunostinta mea profundă se îndreaptă 
către prietenii mei, care nu s-au îndoit o clipă de reușita 
proiectului meu: Brigitte, Jane, Rosy, Kitty, Joy, Francine, 
Cheryl, Mary si Sharon. Multumiri speciale lui Michael 


Geary pentru ajutorul acordat de el în Afganistan, unde eu 
nu am putut ajunge. 

$i, în ultimul rând, dar nu în cele din urmă, îi 
mulțumesc credinciosului meu companion, Tonka. Sunetul 
domol al respirației tale, când dormi sub biroul meu, 
întotdeauna mă aduce înapoi, cu picioarele pe pământ. 

